
ĮVADAS 


Nėra tokio visuomeninio gyvenimo organizavimo būdo, ku- 
rio neribotų prieštaravimai ir nenumatytos pasekmės. Geriausia, 
ką gali padaryti žmonija, — tai pažinti būdingiausius kiekvieno 
organizavimo būdo trūkumus ir išvengti blogiausių jo pasekmių. 

J. L. Pressman ir A. Wildavsky! 


Tinkamo politikos įgyvendinimo svarba — nenauja tema demokratinėse Va- 
karų valstybėse. Dėmesys jos įgyvendinimui ir sėkmingo įgyvendinimo prielai- 
dų analizei viešosios politikos studijose išaugo XX a. aštuntajame dešimtmetyje 
JAV, o vėliau ir Vakarų Europoje. Iki tol daugelis politikos procesą analizuojan- 
čių darbų pagrindinį dėmesį skyrė politikos formavimo ir sprendimų priėmimo 
procesui, nuošalyje palikdami politikos įgyvendinimą arba administravimą, ku- 
ns priklausė viešojo administravimo studijų objektui. Svarbiausia buvo tai, kas 
ir ką sprendžia skirstant vertybes (biudžeto finansavimą, politines ir institucines 
galias) tarp visuomenės narių. Tačiau nebuvo gilinamasi, ar priimti sprendimai 
vėliau iš tiesų yra įgyvendinami taip, kaip ir buvo planuota, ar jie turi tokį po- 
veikį, kokio buvo tikėtasi. 

Domėjimasis šia „trūkstama grandimi“ kilo iš nepasitenkinimo tokia politi- 
kos studijų būkle ir pripažinimo, jog politikos sprendimai gali būti neįgyvendi- 
nami arba įgyvendinami ne taip, kaip planuota.* Pirmosios reikšmingos politi- 
kos įgyvendinimo studijos, kurioje buvo nagrinėjamas JAV federalinio lygio pro- 
gramų įgyvendinimas valstijose (konkrečiai — etninių mažumų įdarbinimo pro- 
grama Ouklendo valstijoje), išvados apie politikos uždavinių įgyvendinimo sėk- 


mę buvo gana pesimistinės. 


! Pressman, J. L., Wildavsky, A. /mplementation. - Berkeley, Ca.: University of Cali- 
fomnia Press. 3" ed. 1984. P. xviii. 


2 Hargrove, E. C. The Missing Link: The Study of the Implementation of Social Poli- 
cv. - Washington, D. C.: The Urban Instimte. 1975. 

Kaip teigė studijos autoriai, netgi daugelis tinkamai pagrįstų politinių spren- 
dimų susiduria su sunkumais praktinio įgyvendinimo metu, kurie kyla arba dėl 
prasto įgyvendinimo, arba dėl pernelyg didelių pradinių lūkesčių. Kuo ilgesnė 
politikos įgyvendinimo grandis, kuo daugiau joje veikėjų, kuo menkiau ji pagrįsta 
ekonomine logika, kuo daugiau lūkesčių siejama su priimamu sprendimu, tuo 
didesnė nesėkmingo įgyvendinimo ir nusivylimų tikimybė. Viena iš Pressmano 
ir Wildavsky'o pateiktų išvadų: „sprendimų priėmėjams nedera barstytis paža- 
dais, kurių jie negali tesėti. [...] geriau tenkintis kuklesniais, lengviau tęsimais 
pažadais.“* Kita svarbi išvada — apie politikos įgyvendinimą ir būtinas jo sąly- 
gas reikia pradėti galvoti jau formuojant politiką. 

Šios studijos pasirodymas davė pradžią naujai politikos analizės tyrimų kryp- 
čiai. Pagrindinis jų bruožas — sutelkti dėmesį į tai, kokios sąlygos būtinos tam, 
kad priimti politiniai sprendimai (ar tai būtų sveikatos apsaugos reforma, šalpos 
skyrimas tam tikrai visuomenės grupei, būsto programa ar aplinkosaugos stan- 
dartų nustatymas) būtų tinkamai įgyvendinti. Kitaip sakant, kokios priežastys są- 
lygoja atotrūkį tarp lūkesčių dėl priimamų sprendimų ir jų rezultatų bei ką rei- 
kėtų padaryti, kad šis atotrūkis taptų kuo mažesnis, kad būtų mokomasi iš klai- 
dų, kurias atskleidžia politikos įgyvendinimo įvertinimas. 

Per beveik trejetą dešimtmečių buvo parengta nemažai viešosios politikos įgy- 
vendinimo darbų. Šios studijos buvo plėtojamos nuo atskirų atvejo studijų, at- 
liktų daugiausia JAV, iki lyginamojo pobūdžio politikos įgyvendinimo analizės, 
pateikiant politikams bendro pobūdžio rekomendacijas dėl sėkmingam įgyvendi- 
nimui būtinų sąlygų, o dar vėliau — nuo sprendimus priimančių link žemiausia- 
me lygyje juos įgyvendinančių valdininkų paskatų ir veiksmų analizės, skirtin- 


gus veiksnius ir modelius integruojančių politikos įgyvendinimo aiškinimų. Nors 


3 Pressman, J. L., Wildavsky, A. Op. cit. P. xxiv. 


* Parsons W. Viešoji politika: Politikos analizės teorijos ir praktikos įvadas. — Vil- 
nius: Eugrimas. 2001. P. 415 apie Pressman J. L., Wildavsky A. /mplementation. - Berke- 
ley, Ca.: Op. cit. 1984. Studijos turinį ir išvadas gerai apibūdina jos visas pavadinimas — 
„Įgyvendinimas: kaip dideli lūkesčiai Vašingtone sudūžta Ouklende, arba Kodėl nuostabu 
tai, jog federalinės programos iš viso veikia, - istorija apie ekonominės plėtros administra- 
vimą papasakota dviejų prijaučiančių stebėtojų, kurie sugriautų vilčių pagrindu siekia at- 
rasti istorijos moralą.“ Beje, politikų pažadų ir jų įgyvendinimo dilema daugeliui Lietuvos 
rinkėjų taip pat jau turėtų būti gerai pažįstama, nors priešrinkiminiai pažadai neretai taip 
ir netampa politiniais sprendimais. 

1990 m., kai kurių tyrinėtojų nuomone, politikos įgyvendinimo studijos tebebu- 
vo „kūdikystės“ stadijos, nuo pirmųjų darbų pasirodymo iki dabar išplėtota ne- 
mažai aiškinimų, suteikiančių gerą pagrindą politikos įgyvendinimo analizei.? 

Verta paminėti ir tai, jog per pastaruosius dešimt metų vis daugiau analitikų 
ėmėsi tyrinėti politikos įgyvendinimo ypatumus Europos Sąjungoje (ES), dažniau- 
siai nagrinėdami vėluojančio ar netinkamo ES lygiu priimtų sprendimų įgyven- 
dinimo valstybėse narėse priežastis. Vienas iš daugialypės ES politinės sistemos 
bruožų yra tai, jog joje bendrai priimtų sprendimų įgyvendinimo atsakomybė tenka 
valstybėms narėms, o Europos Komisija ir Europos Teisingumo Teismas įsikiša 
tik nustačius, jog valstybės narės nesilaiko (neįgyvendina) priimtų sprendimų. 

Dėmesys ES priimamų sprendimų įgyvendinimui valstybėse narėse pastarąjį 
dešimtmetį sustiprėjo ne tik dėl naujų madų politikos moksluose. Didesnio Ko- 
misijos bei ekspertų dėmesio politikos įgyvendinimui pagrindinės priežastys yra 
šios: ES plėtra — naujų narių priėmimas 1986 m. ir 1995 m. bei „gilėjanti“ in- 
tegracija tarp ES valstybių narių, ypač Vieningosios rinkos programos bei Eko- 
nominės ir pinigų sąjungos įgyvendinimas. Didėjantis Sąjungos valstybių narių, 
besiskiriančių ekonominio išsivystymo lygiu, institucine sandara ir politine kul- 
tūra, skaičius ir augantis Briuselyje priimamų sprendimų skaičius kelia nemažai 
klausimų dėl ES normų įgyvendinimo efektyvumo ir veiksmingumo.“ Nuo tin- 
kamo sprendimų įgyvendinimo priklauso ES sprendimų ekonominės pasekmės 
ir Sąjungos įvaizdis piliečių akyse. Be to, tik žinant, kaip iš tiesų valstybėse na- 
rėse įgyvendinami (o ne tik formaliai perkeliami į teisės sistemą) ES sprendimai 
ir normos, galima suprasti ir Lietuvos bei kitų šalių kandidačių narystės ES pa- 
sekmes ir Sąjungos poveikį valstybių politinei sistemai bei ekonominės politi- 
kos sprendimams. 

Lietuvoje ir kitose Vidurio bei Rytų Europos šalyse viešosios politikos studi- 
jos yra santykinai naujas ir besiplėtojantis dalykas. Beje, pastaruoju metu didė- 


jančiam politikų susirūpinimui (kartais tikram, kartais tik demonstratyviam) ES 


? Goggin, M. L., Bowman, A. O'M., Lester, J. P., O'Toole, L. J. Implementation Theory 
and Practice. Towards a Third Generation. - New York: HarperCollins Inc. 1990. P. 9. 


6 Žr., pvz., Dimitrokopolous, D., Richardson, J. /mplementing EU public policy // Ri- 
chardson, J. (ed.) European Union: Power and Policy-Making. - London: Routledge. 2001. 
P. 335-356; Borzel, T. A. Why There Is No „Southern Problem“: On Environmental Le- 
aders and Laggards in the EU '/ Journal of European Public Policy. - 2000. Vol. 7. No. 
1. P. 141-162 

normų praktiniu įgyvendinimu Lietuvoje tiesioginę įtaką turėjo Europos Komisi- 
jos akcentuojama praktinio įgyvendinimo (o ne tik ES teisės aktų perkėlimo į 
Lietuvos teisinę sistemą) svarba. Tikėtina, jog šis iš ES kylantis susirūpinimas 
tinkamu ES teisės aktų įgyvendinimu Lietuvoje ne tik sustiprins šiam klausimui 
skiriamą dėmesį, bet ir paskatins Lietuvos politikus bei valdininkus daugiau dė- 
mesio skirti politikos įgyvendinimui apskritai. 

Deja, šioje srityje, kaip ir daugelyje kitų, politiniai reiškiniai ir sprendimai 
aplenkia jų tyrinėtojus. Politinės Vakarų mados Lietuvoje ir kitose Vidurio bei 
Rytų Europos šalyse, išskyrus kai kurias išimtis, prigyja sparčiau nei politologi- 
nės. Lietuvoje detalūs atskirų viešosios politikos proceso etapų, tarp jų ir politi- 
kos įgyvendinimo, tyrimai gana reti. Dar retesnė lyginamoji politikos analizė, kuri 
galėtų plačiau apibendrinti Lietuvos ir kitų šio regiono šalių politikos proceso 
ypatumus — panašumus ir skirtumus; arba perėjimo iš planinės į ninkos ekono- 
miką reformų ir, pavyzdžiui, stojimo į ES arba globalizacijos veiksnių tarpusa- 
vio sąveiką ir tendencijas. 

Šios knygos atspirties taškas - pastebėjimas, jog daugelis viešosios politikos 
Lietuvoje trūkumų yra sietini su netinkamu priimtų sprendimų įgyvendinimu. Po- 
litikos įgyvendinimą Lietuvoje, ypač kai jis nesusijęs su stojimu į ES, iki šiol 
nepagrįstai ignoravo ir politikai, ir politiką analizuojantys ekspertai. Lietuvoje dau- 
giausia dėmesio paprastai skinama sprendimų priėmimui, vieno ar kito sprendi- 
mo motyvacijai bei turiniui. Tačiau pamirštama, jog problema, dėl kurios priima- 
mas politinis ar administracinis sprendimas, nebus išspręsta, jei šis sprendimas 
nebus tinkamai įgyvendintas, o „mokymasis iš klaidų“ ir administracinių gebėji- 
mų stiprinimas nevyks, jei nebus vertinami įgyvendinimas ir pasiekti rezultatai. 

Dėl pernelyg didelio dėmesio politinių sprendimų rengimui ir priėmimui ir 
per mažo dėmesio jų įgyvendinimui Lietuvai būdinga teisės aktų „infliacija“, kai 
nuolat priimami nauji teisės aktai ar koreguojami ankstesni, dažnai norint tik pa- 
traukti rinkėjų dėmesį ar patenkinti prieštaringus interesų grupių norus. O rea- 
lios visuomenės problemos lieka neišspręstos, nes pernelyg mažai galvojama apie 
tinkamą įgyvendinimo institucinę struktūrą, ypač atskirų valstybės institucijų veik- 
los koordinavimą ir priežiūrą, jų veiklos skaidrumą ir atskaitomybę, valdininkų 
paskatas ir motyvaciją, sprendimų pagrįstumą bei sutarimą tarp pagrindinių po- 
litikos veikėjų. Politikos įgyvendinimas dažnai tampa „trūkstama grandimi“ vi- 
same politiniame procese — nuo problemos nustatymo iki įgyvendinimo bei ver- 
tinimo. Dėl šios „trūkstamos grandies“ galiausiai lieka neišspręstos visuomenės 
problemos, o pati visuomenė linkusi nepasitikėti valstybės institucijomis. 

Ši knyga turi aiškų tikslą parodyti, nuo ko priklauso politikos įgyvendinimo 
sėkmė, ir kartu pateikti nesėkmingo politikos įgyvendinimo priežasčių šalinimo 
rekomendacijas. Netinkamas įgyvendinimas yra nuostolingas visuomenei ir eko- 
nomiškai, ir politinio pasitikėjimo demokratinėmis institucijomis prasme. Tačiau 
knygos autoriai neapsiriboja vien normatyvine analize, būdinga daugeliui politi- 
kos įgyvendinimo darbų (kur iš anksto būna užprogramuotas juose keliamas klau- 
simas — kaip sukurti sąlygas geresniam, sėkmingesniam politikos įgyvendinimui). 
Šia knyga siekiama taip pat užpildyti esamą politikos įgyvendinimo tyrimų trū- 
kumą ir žengti bent nedidelį žingsnį „perėjimo“ reformų, politikos analizės bei 
Europos Sąjungos poveikio šalims kandidatėms studijų integravimo link. Kitaip 
sakant, ši knyga ne tik atsako į klausimą, kas lemia netinkamą ar nesėkmingą 
politinių sprendimų Lietuvoje įgyvendinimą, bet ir analizuoja, kaip politikos įgy- 
vendinimą sąlygoja specifinė pastarųjų dvylikos metų reformų Lietuvoje aplinka 
ir stojimo į ES procesas. 

Iš karto reikėtų pastebėti, jog, knygos autorių nuomone, absoliučiai sėkmin- 
gas politikos įgyvendinimas yra neįmanomas. Dažnai ir tuomet, kai politikai nuo- 
širdžiai siekia priimtus sprendimus įgyvendinti, - o taip būna ne visada — abso- 
liučiai sėkmingam viešosios politikos įgyvendinimui būtina absoliuti visų šiame 
procese dalyvaujančių žmonių kontrolė bei visiškas informuotumas apie mus su- 
pantį pasaulį. Tai yra ne tik neįmanoma, bet ir vargu ar pageidautina. Tačiau tai 
nereiškia, jog neverta skirti dėmesio įgyvendinimo analizei ir tobulinimui. Pri- 
pažįstant bei atsižvelgiant į kolektyvinių veiksmų ribotumus, prasminga siekti ge- 
resnių politikos rezultatų. 

Tyrimą atlikę autoriai surinko ir susistemino analitinę medžiagą apie politi- 
kos įgyvendinimą demokratinėse valstybėse bei konkrečiai — Lietuvoje ir Euro- 
pos Sąjungoje. Tyrime analizuojamos bendros politikos įgyvendinimo Lietuvoje 
problemos ir keturi konkrečių sprendimų įgyvendinimo atvejai: fiksuoto telefono 
ryšio paslaugų reguliavimas, žemės reforma, Saulėtekio komisijos veikla bei Ig- 


nalinos AE pirmojo ir antrojo blokų uždarymas.' Analizuoti atvejai pasirinkti at- 


' Nors Ignalinos AE uždarymas dar tik neseniai prasidėjo ir visiškai bus įgyvendintas 
tik po keleto dešimtmečių, tačiau šis atvejis pasirinktas dėl to, jog jis gerai parodo, kaip 
politinio sutarimo dėl esminių klausimų trūkumas gali apsunkinti tinkamą jo įgyvendini- 
mą. Be to, nors Saulėtekio komisijos formuluojami siūlymai priklauso darbotvarkės forma- 
vimo ir politikos formavimo bei sprendimų priėmimo etapams, jų įgyvendinimui tirti taip 


pat galima naudoti politikos įgyvendinimo pagrindą. 

sižvelgiant į keletą kriterijų — politinį aktualumą, viešosios politikos sričių įvai- 
rovę, sąsajas su integracija į ES ir Sąjungos įtakos mechanizmų įvairovę bei ga- 
limybę pritaikyti išvadas kitiems įgyvendinimo atvejams. 

Pažymėtina, kad pasirinkti knygos atvejai yra daugiau blogo, o ne gero poli- 
tikos įgyvendinimo pavyzdžiai. Autoriai sąmoningai pasirinko blogos praktikos 
pavyzdžius, kad galima būtų mokytis iš politikos įgyvendinimo klaidų tobulinant 
jos įgyvendinimą. Mokymasis iš klaidų yra esminė politikos įgyvendinimo tobu- 
linimo prielaida, be kurio pasmerkta bet kokia organizacija.? Beje, tokių pavyz- 
džių galima rasti ir kitose srityse, kurios nenagrinėjamos šiame tyrime. Pavyz- 
džiui, tyrime nenagrinėjami tokie nesėkmingo politikos įgyvendinimo atvejai kaip 
pensijų reforma, sveikatos apsaugos reforma, švietimo reforma ir t.t. Jos nepasi- 
rinktos iš dalies todėl, kad šios politikos sritys jau buvo plačiau nagrinėjamos? 
Tačiau šio tyrimo išvados, kurios remiasi keturių atvejų analize, gali būti pritai- 
kytos ne tik pasirinktoms, bet ir kitoms viešosios politikos sritims bei visam po- 
litikos įgyvendinimo procesui tobulinti. 

Be to, blogą įgyvendinimą akcentuojantis tyrimas neturėtų sudaryti bendro 
įspūdžio, kad Lietuvoje daugelis viešosios politikos sprendimų įgyvendinama ne- 
sėkmingai. Prie šio įspūdžio prisideda ir visuomenės informavimas. Visuome- 
nės informavimo ar interesų grupių atstovai paprastai daugiau dėmesio skiria 
sensacingoms viešosios politikos nesekmėms, o ne normaliai kasdienei vyriau- 
sybės veiklai. Tai suprantama — viena iš svarbių žiniasklaidos funkcijų yra at- 
skleisti netinkamo politikos įgyvendinimo (ar tai būtų piktnaudžiavimas tarny- 
bine padėtimi, ar išteklių švaistymas, ar kitokie trūkumai) atvejus. Ši funkcija 
Juo svarbesnė, juo uždaresnė yra politinė sistema. Tačiau kartu neišvengiamai 
sudaromas įspūdis, jog nesėkmės politinėje veikloje yra taisyklė, o sėkmingas 
įgyvendinimas — išimtis. Ateities tyrimuose galėtų būti nagrinėjami ir sėkmin- 
go politikos įgyvendinimo atvejai, kurių išvados taip pat tinkamos viešajai po- 
litikai tobulinti.!? 


* Panašus požiūris išsakytas: Pressman, J. L., Wildavsky, A. /mplementation. - Berke- 
ley, Ca.: Op. cit. P. 125. 


* Atviros Lietuvos fondas finansavo tyrimus sveikatos, socialinės politikos, švietimo, 
kultūros, informacinės visuomenės ir kitose srityse. žr. www.osf.lt. 


'0 Nors geros praktikos atvejai mažai nagrinėjami, reikia paminėti nors vieną išimtį. 
Pavyzdžiui, 2001 m. rugsėjo 17-18 d. seminare „Administracinių gebėjimų stiprinimas 
acguis įgyvendinimui“ buvo pristatytas geros praktikos konkurencijos politikos pavyzdys. 

Toliau knygoje pirmiausia pristatomas tyrime taikytas analitinis modelis ir 
pagrindiniai veiksniai, kurių poveikis politikos įgyvendinimui akcentuojamas šio- 
je knygoje. Didžiąją jos dalį sudaro empirinė analizė, kuri susideda iš dviejų 
dalių — bendros politinio proceso Lietuvoje apžvalgos, skirtos aptarti ne tik įgy- 
vendinimo, bet ir kitų politinio proceso etapų metu kylančias problemas. Šitaip, 
viena vertus, atsižvelgiama į tai, jog trukdžiai sklandžiam politikos procesui ky- 
la ne tik įgyvendinimo etape, kita vertus, pateikiamas bendras politinio proceso 
įvertinimas, kuris sudaro naudingą kontekstą tolesniam detaliam politikos įgy- 
vendinimo tyrimui. Šis detalus tyrimas pristatytas atskirų jau minėtų keturių at- 
vejo studijų pagrindu, kiekvieną analizuojant pagal pasirinktus įgyvendinimo sėk- 
mę sąlygojančius veiksnius. Atskiras skyrius skirtas ES įtakai politikos įgyven- 
dinimui aptarti, kuris grindžiamas atvejo studijų analize bei kol kas negausiais 
ES ir kitose šalyse kandidatėse atliktais tyrimais. Knyga baigiama išvadomis ir 
rekomendacijomis. 

Ši knyga turėtų būti įdomi visiems, besidomientiems Lietuvoje vykstančiais po- 
litiniais procesais, politikos analizės ir viešojo administravimo studijomis bei ES 
ir kitų tarptautinių organizacijų įtaka nacionalinėms valstybėms nepriklausomai nuo 
to, ar jos dar tik siekia narystės šiose organizacijose, ar jau yra jų narės. 

Autoriai dėkoja Atviros Lietuvos fondui už finansinę paramą šiam tyrimui 
atlikti, Lietuvos politologų asociacijai ir ypač Algimantui Jankauskui už institu- 
cinį ir logistinį palaikymą, VU TSPMI studentams Šarūnui Brogai, Andrejui Di- 
denko bei Mindaugui Palioniui už svarų indėlį renkant ir sisteminant medžiagą 
atvejo studijoms bei Klaudijui Maniokui, Guodai Steponavičienei, Algiui Kru- 
pavičiui ir 2002 m. birželio 12 d. studijos pristatymo Atviros Lietuvos fonde da- 


lyviams už konstruktyvią kritiką ir pasiūlymus. 

Įgyvendinimą verta studijuoti vien todėl, kad tai yra kova del 
idėjų. Tai yra analitinis pirminės nuodėmės atitikmuo: neįmano- 
ma išvengti įgyvendinimo ir su juo susijusios atsakomybės. 

J. L. Pressman ir A. Wildavsky!! 


Norint, kad bet kokia socialinių reiškinių analizė turėtų prasmę ir bū- 
tų naudinga, būtini įrankiai, faktus ir empirinius duomenis paverčiantys į 
susijusių reiškinių ir priežastinių ryšių visumą. ,„Faktų paieška be teorijos 
sąlygoja betvarkę“, tuo tarpu „teoriniai išvedžiojimai, neturintys ryšio su 
faktais, panašesni į diletantišką hobi, o ne naudingą analizę.“!? Šioje da- 
lyje trumpai pristatoma analitinė schema bei veiksniai, kuriais remiantis 
toliau bus analizuojamas politikos įgyvendinimas Lietuvoje. 

Vienas iš populiariausių jau tradiciniu tapusiu būdų analizuoti politi- 
kos procesą yra jo suskirstymas į atskirus vieną po kito einančius etapus 
nuo klausimo (politinės problemos) formulavimo iki problemos sprendi- 
mo rezultatų įvertinimo bei tolesnės politikos koregavimo. Daugelyje po- 
litinės analizės knygų politinis procesas ir jo analizės būdai pristatomi su- 
skirstant jį į atskirus etapus." 

Būtina pastebėti, jog toks „žingsnis po Žingsnio“ viešosios politikos 
proceso suvokimas kritikuojamas dėl keleto priežasčių. Pirma, teigiama, 
Jog praktikoje nuolat koreguojant politikos tikslus ir jų įgyvendinimo stra- 
tegiją atsižvelgiant į besikeičiančias aplinkybes, atskiri viešosios politikos 


|! Pressman, J. L., Wildavsky, A. Implementation. Op. cit. P. 180. 


12 William Glazer cituojamas iš: Goggin, M. L., Bowman, A. O'M.,, Lester, J. P., O'To- 
ole, L. J. Implementation Theory and Practice. Op. cit. P. 17. 


15 Žr., pavyzdžiui, Hogwood, B. W., Gunn. L. Policy Analysis for the Real World. - 
Oxford: Oxford University Press. 1984. 

ciklo etapai sutampa ir jų išskyrimas praranda prasmę.!“ Teigiama, jog 
įgyvendinimo procese jo dalyviai ne tik vykdo „iš aukščiau nuleistas“ už- 
duotis, bet ir patys formuoja politiką. Tai ypač pasakytina apie techninių 
sprendimų įgyvendinimą, už kurį atsakingi specialistai, turintys nemažą 
nuožiūros laisvę. Didelę nuožiūros laisvę valstybių narių institucijoms pa- 
lieka ir kai kurios ES direktyvos. Politika gimsta ir pradiniai tikslai kore- 
guojami dėl jos vykdytojų savų interesų, dėl sąveikos su klientais ir įvai- 
riomis interesų grupėmis, galiausiai net apibrėžiant, ką laikyti sėkmingu 
ar nesėkmingu įgyvendinimu. Todėl, kai kurių autorių nuomone, politikos 
ir administravimo negalima visiškai atskirti bei sunku tiksliai nustatyti, kur 
baigiasi politikos formavimas ir prasideda jos įgyvendinimas. Todėl poli- 
tikos įgyvendinimas kartais apibrėžiamas kaip „politikos tęsinys, kurio me- 
tu vyksta derybos tarp tų, kurie siekia, kad jų sprendimai būtų įgyvendin- 
ti, ir tų, nuo kurių priklauso šių sprendimų įgyvendinimas.“!* 

Kiti autoriai pabrėžia, jog dėl nuolat vykstančios viešosios politikos 
kaitos įgyvendinimo metu tinkamiau kalbėti apie politikos evoliuciją nei 
įgyvendinimą.!'* Teigiama, jog politika susiformuoja tik proceso, kuris ap- 
ima ir įgyvendinimą, metu. Be to, politika gali būti tokia kompleksiška, 
kad sunku joje išskirti aiškius ir vienareikšmius tikslus. Dar daugiau — 
nauja politika gali koreguoti jau prieš tai veikusias priemones arba keisti 
politikos proceso struktūrą ir institucijų tarpusavio ryšius. Pastaruoju at- 
veju žaidimo rezultatas gali pasikeisti dėl to, kad keičiasi pačios žaidi- 
mo taisyklės. Taigi tampa sunku išskirti analizės objektą — tai, kas yra 
įgyvendinama. 

Galiausiai pastebėtina, jog dažnai priimami politiniai sprendimai yra 
daugialypių kompromisų išraiška. Tai gali būti kompromisai tarp skirtin- 
gų partijų parlamente, tarp skirtingų valstybių narių atstovų ES ministrų 
taryboje, tarp politikos formuotojų ir jos įgyvendintojų, tarp politikos for- 


14 Lindblom Ch. E., Woodhouse E. J. The Policy-Making Process. - Englewood Cliffs, 
New Jersey: Prentice Hall. 379 ed. 1993. 


15 Barrett ir Fudge cituojami iš: Ham, Ch., Hill, M. The Policy Process in the Modern 
Capitalist Staie. - London: Harvester Wheatsheaf. 1993. P. 108. 


'6 Majone G., Wildavsky A. /mplementation as Evolution // H. Freeman (ed). Policy 
Studies Review Annual. 1978. 

muotojų ir interesų grupių ir pan. Tai gali apsunkinti politikos įgyvendi- 
nimą, kadangi: (a) sprendimai, nors ir priimtini politiškai, nėra efektyviausi 
ir nuoseklūs sprendžiamos problemos atžvilgiu, ir šitaip problemos tik per- 
keliamos įgyvendinimo etapui; (b) pasiekti kompromisai gali netenkinti įgy- 
vendinime dalyvaujančių veikėjų interesų, todėl šie gali būti suinteresuoti 
nesėkmingu ar netinkamu jos įgyvendinimu. Pastarasis reiškinys aptinka- 
mas įgyvendinant ES daugumos balsavimu priimtus sprendimus tose vals- 
tybėse narėse, kurios nepritarė jų priėmimui, arba tas ES normas, kurios 
labai smarkiai skiriasi nuo valstybėje galiojančių normų, ir jų įgyvendini- 
mas sukelia didelius pokyčius. Be to, priimami sprendimai gali priešta- 
rauti jau veikiančioms priemonėms, o tai dar labiau apsunkina jas efekty- 
viai įgyvendinti. 

Pripažįstant anksčiau išsakytos kritikos svarbą, šiame darbe vis dėlto 
laikomasi prielaidos, jog viešosios politikos proceso etapų išskyrimas yra 
naudingas. Pirma, vien tai, jog pagrindinis dėmesys skiriamas politikai įgy- 
vendinti, rodo prielaidą, jog galima ir naudinga kalbėti apie politikos įgy- 
vendinimą kaip atskirą politinio proceso reiškinį. Kitaip sakant, daugelis 
politikos įgyvendinimui skirtų studijų rodo, jog tokie atvejai, kada politi- 
kos formavimas ir įgyvendinimas yra neatsiejamai persipynę, yra greičiau 
išimtis nei taisyklė.!' Antra, šis išskyrimas svarbus ir analitiškai, ir prak- 
tiškai aiškinantis, kas už ką yra atsakingas. Tik toks požiūris leidžia at- 
skirti įstatymų leidžiamąją bei vykdomąją institucijas, nustatyti galios ir 
atskaitomybės ryšius. Galiausiai, taikant šį tyrimo modelį, galima geriau 
paaiškinti politikos įgyvendinimo etapo ypatumus, turinčius jiems įtakos 
veiksnius bei jų sąsajas su kitais politinio proceso etapais. Būtent išskyrę 
politikos formavimą ir jos įgyvendinimą, galime geriau įvertinti ir šių etapų 
tarpusavio sąsajas bei ankstesnių etapų svarbą sėkmingam įgyvendinimui. 
Toliau pateikiamas trumpas politikos proceso ciklas (1 pav.). 


17 Panašus argumentas išsakomas: Mazmanian, D. A., Sabatier, P. A. (eds.) /mplemen- 
tation and Public Policy. - London: University Press of America. 1989. P. 8. Kaip teigia 
šie autoriai, politikos formavimo ir įgyvendinimo suplakimas nepriimtinas dar ir dėl to, jog 
šitaip atmetamos pagrindinės demokratinės kontrolės ir atskaitomybės funcijos, kuriomis 
grindžiamas darbo pasidalijimas demokratinėse sistemose tarp renkamų įstatymų leidėjų ir 
Jiems atskaitingų politikos įgyvendintojų (vykdomosios valdžios). 

1 pav. Politikos proceso ciklas 


1. Klausimų identifikavimo ir darbotvarkės formavimo etape identi- 
fikuojami viešosios politikos klausimai ir problemos, kuriuos ban- 
doma įtraukti į darbotvarkę. Darbotvarkė apibrėžiama kaip klausi- 
mų ar problemų, kurioms vyriausybinės ar nevyriausybinės institu- 
cijos teikia rimtą dėmesį tam tikru laiko metu, sąrašas, o darbo- 
tvarkės formavimas yra šio sąrašo susiaurinimas!* ; 

2. Politikos formavimo ir sprendimų priėmimo etapas susideda iš 
dviejų dalių: pirmiausia formuojama viešoji politika problemoms 
spręsti, o po to valdžią turinčios institucijos priima sprendimą dėl 
viešosios politikos įgyvendinimo. Šiame etape nustatoma viešosios 
politikos (tikslai, uždaviniai, priemonės, finansavimo šaltiniai ir t.t.) 
bei jos įgyvendinimo sandara; 

3. Politikos įgyvendinimo etapas prasideda patvirtinus viešosios po- 
litikos sprendimą, kuris diegiamas praktikoje. Šis etapas bus išsa- 
miai nagrinėjamas keturiose atvejo studijose; 


Iš Theodoulou S. Z. How Public Policy is Made !/ S. Z. Theodoulou and M. A. Cahn 
(eds). Public Policy: The Essential Readings. New Jersey: Prentice-Hall. 1995. P. 87. 

4. Priežiūros ir vertinimo bei grįžtamojo ryšio metu vykdoma viešo- 
sios politikos priežiūra, vertinami jos rezultatai ir padariniai. GrįŽ- 
tamojo ryšio etapo metu politikos įgyvendinimo etapo pamokos nau- 
dojamos tolesnei viešajai politikai tobulinti. 


Kitas svarbus žingsnis yra apibrėžti analizės objektą — politikos įgy- 
vendinimą — ir jo vertinimo kriterijus. Šiame tyrime politikos įgyvendini- 
mas apibrėžiamas kaip „viešų ar privačių veikėjų (ir jų grupių) veiks- 
mai, kuriais siekiama tikslų, iškeltų anksčiau priimtuose politikos spren- 
dimuose.“" Kiekviena politika yra hipotezė, įvardijanti pradines sąlygas 
bei numatanti rezultatus, 0 įgyvendinimas yra „tikslų numatymo ir juos 
įgyvendinančių veiksmų sąveikos procesas.“?? Bet kokios politikos įgyven- 
dinimo studijos dėmesio centre paprastai yra klausimas, kokios įgyvendi- 
nimo metu veikusios aplinkybės ar veiksniai lėmė tai, jog politikos rezul- 
tatai neatitiko iškeltų politikos tikslų ir neturėjo planuoto poveikio. Kitaip 
sakant, kodėl įgyvendinimas yra nepavykęs ar nesėkmingas. 

Prieš pateikiant veiksnių, naudojamų šioje knygoje, sąrašą aiškinant po- 
litikos įgyvendinimo sėkmingumą, reikia aptarti, kuo remiantis galima tai 
nustatyti. Kitaip sakant, kokiais kriterijais galima remtis vertinant politi- 
kos įgyvendinimo sėkmę. Neturint bent apytikrių (kokybinių) įgyvendini- 
mo vertinimo kriterijų, jo analizė tampa beprasmė. Šiame darbe pagrin- 
diniu kriterijumi laikomas politikos įgyvendinimo veiksmingumas — iš- 
ankstinių lūkesčių pateisinimas, arba iškeltų tikslų pasiekimo laipsnis. 
Toks vertinimo kriterijus natūraliai išplaukia iš knygoje vartojamo politi- 
kos įgyvendinimo apibrėžimo. Pastebėtina, jog politikos įgyvendinimo sėk- 
mę galima analizuoti ir remiantis kitais kriterijais - produktyvumo (našu- 
mo), kuris reiškia sunaudotų išteklių bei pasiektų rezultatų santykį, tinka- 
mumo ar tęstinumo. Tačiau šioje knygoje pagrindinis dėmesys skiriamas 
politikos įgyvendinimo veiksmingumui. 

Norint įvertinti politikos įgyvendinimo veiksmingumą, neužtenka nu- 
statyti, ar politikos tikslai ir uždaviniai buvo pasiekti („iš viršaus į apa- 


!? Van Meter ir Van Horn cituojami iš: Ham, Ch., Hill, M. The Policy Process in the 
Modern Capitalist State. - London: Harvester Wheatsheaf. 1993. P. 98. 


0 Pressman J. L. ir Wildavsky A. cituojami iš: Parsons. W. Opt. cit. P. 415. 

čią“, angl. top-down, požiūris). Kai kurioms politikos programoms nėra 
būdingi aiškūs politikos tikslai ir uždaviniai, o kartais jie gali būti tarpu- 
savyje nesuderinti ir prieštaringi. Be to, norėdami tesėti rinkiminius paža- 
dus, patenkinti tarptautinių organizacijų ar interesų grupių reikalavimus, 
politikai kartais formuluoja simbolinius arba labai miglotai ir plačiai api- 
brėžtus tikslus, kuriuos visiškai įgyvendinti neįmanoma. 

Todėl knygoje politikos įgyvendinimo veiksmingumas nagrinėjamas ir 
pagal tai, ar viešosios politikos naudos gavėjai (piliečiai ar atskiros vi- 
suomenės grupės) yra patenkinti viešosios politikos rezultatais („iš apa- 
čios į viršų“, angl. bottom-up požiūris). Tiesa, šiuo atžvilgiu taip pat bū- 
tina vertinti atsargiai, kadangi tam tikrų interesų grupių nepasitenkinimas 
nebūtinai reiškia, kad politikos įgyvendinimas nebuvo sėkmingas. Dažnai 
iškeltų tikslų įgyvendinimas, ypač kai tiesiogiai perskirstomi ištekliai ar 
sukuriami nauji apribojimai, neišvengiamai neigiamai paveikia kai kurias 
visuomenės grupes ir sukelia jų nepasitenkinimą. Būtent todėl vertinant įgy- 
vendinimo veiksmingumą, svarbu atsižvelgti ir ; iškeltus tikslus, ir į inte- 
resų grupių, kurias paliečia įgyvendinama politika, visumą. 

Knygoje remiamasi prielaida, jog viešosios politikos procese rezulta- 
tai priklauso nuo dviejų bendrų sąlygų — politikos veikėjų noro ir gebėji- 
mo priimti bei įgyvendinti priimtus sprendimus. Paprastai bet kokias po- 
litikos įgyvendinimo nesėkmes galima paaiškinti arba dalyvaujančių vei- 
kėjų noro (tinkamų paskatų) trūkumu, arba nesugebėjimu. 

Toliau šie du veiksniai gali būti skaidomi į detalesnes sąlygas, nuo kurių 
priklauso politikos įgyvendinimo sėkmingumas. Pavyzdžiui, paskatas tin- 
kamai įgyvendinti priimtus sprendimus sustiprina aiškiai apibrėžta atsa- 
komybė ir atskaitomybė, politiką įgyvendinančių institucijų pritarimas po- 
litikos tikslams ir uždaviniams bei interesų grupių ar visuomenės palai- 
kymas, o gebėjimus — aiškiai apibrėžti tikslai ir uždaviniai bei tinkama 
priežastinė teorija, tinkama koordinavimo ir grįžtamojo ryšio sistema, pa- 
kankami įgyvendinančių institucijų ištekliai (lėšos ir kvalifikacija). 

Knygoje taip pat remiamasi prielaida, kad viešosios politikos įgyven- 
dinimo sėkmingumas priklauso ne tik nuo politikos įgyvendinimo etapo, 
bet ir nuo kitų viešosios politikos etapų. Kaip yra pastebėję kai kurie ana- 
litikai ir įgyvendinimo proceso dalyviai, Lietuvoje įgyvendinimo proble- 

mos yra „užprogramuojamos“ priimamuose sprendimuose.*! Todėl tyrime 
sėkmingo įgyvendinimo sąlygos yra suskirstomos į tas, kurios priklauso 
nuo politikos formavimo metu priimtų sprendimų ir nuo paties įgyvendi- 
nimo ir jo priežiūros metu veikiančių sąlygų. 

Prieš pristatant analizuojamus kintamuosius, kuriais šioje studijoje aiš- 
kinamas politikos įgyvendinimas, reikia pastebėti, jog daugelis tokio po- 
būdžio aiškinimų pateikia gana panašius sėkmingam politikos įgyvendini- 
mui būtinų sąlygų sąrašus, kurie paprastai skiriasi savo detalumu bei prie- 
žastiniais ryšiais. Tokių sąlygų pavyzdžiai yra Hoogwoodo ir Gunno pa- 
teikiamas dešimties sėkmingam politikos įgyvendinimui būtinų sąlygų są- 
rašas bei Sabatiero pasiūlytas šešių bendrų politikos įgyvendinimo sąly- 
gų, kurios po to skaidomos į konkrečius veiksnius, sąrašas.?? Šioje kny- 
goje naudojami veiksniai pasirinkti įvertinus dažniausiai politikos įgyven- 
dinimo analizei taikomus aiškinimus ir jų aiškinamąją galią Lietuvoje įgy- 
vendinamos politikos atveju. 

Politikos formavimo metu svarbūs veiksniai, nuo kurių priklauso poli- 
tikos įgyvendinimo sėkmingumas, yra šie: 

1. Aiškiai ir tiksliai suformuluoti politikos tikslai ir uždaviniai, dėl 
kurių sutaria pagrindiniai politiniai veikėjai. Kad būtų galima įgy- 
vendinti viešąją politiką, reikia apibrėžti jos turinį nustatant viešo- 
sios politikos tikslus ir uždavinius. Neaiškiai apibrėžti, nesuderinti 
ar prieštaringi viešosios politikos tikslai ir uždaviniai suteikia di- 
delę veiksmų laisvę politiką įgyvendinančioms institucijoms (kuri ap- 
sunkina įgyvendinimą, jei nėra siejama su didesne atskaitomybe) bei 
mažina efektyvios kontrolės galimybes. 

2. Tinkama priežastinė teorija, kuria grindžiamos politikos priemonės 
ir kuri dažnai priklauso nuo ekonominės, socialinės bei kultūrinės 


2! Vidaus reikalų ministerijos Viešojo administravimo departamento atstovo teiginys šio 
tyrimo projekto pristatymo Atviros Lietuvos fonde metu. 2002. Birželio 12. 


22 5r. Hoogwood, B. W., Gunn, L. A. Opt. cit. P. 196-218; Mazmanian, D. A., Saba- 
tier, P. A. (eds.) /mplementation and Public Policy. - London: University Press of Ameri- 
ca. 1989. Dar kitokius politikos įgyvendinimo aiškinimo modelius pateikia: Edwards, 
G. C. Implementing Public Policy. - Washington, D. C.: Congressional Ouarterly Press. 
1980, Goggin, M. L., Bowman, A. O'M., Lester, J. P, O'Toole, L. J. Op. cit. Younis, 
T. (ed.) /mplementation in Public Policv. - Aldershot: Dartmouth. 1990. 

aplinkos (pvz., įgyvendinant ES teisės normas (acguis communau- 
taire) - nuo ekonominių išsivystymo skirtumų) bei vyraujančios 1de- 
ologijos. Viešosios politikos įgyvendinimo studijų apžvalga rodo, kad 
neadekvati ir neveiksminga priežasčių bei padarinių teorija, kuri su- 
sieja viešosios politikos tikslus ir uždavinius bei priemones jiems 
pasiekti, prisideda prie nesėkmingo politikos įgyvendinimo daugiau 
nei pirmoji sąlyga.“ 

3. Teisinė-institucinė įgyvendinimo, jo koordinavimo, priežiūros ir at- 
skaitomybės struktūra, galimybės mokytis koreguojant įgyvendini- 
mą. Institucijų ir institucinės struktūros vaidmuo ypač akcentuoja- 
mas pastarąjį dešimtmetį, atsižvelgiant į institucijų sukuriamų pa- 
skatų bei apribojimų svarbą politiniame procese.*“ 


Kaip buvo minėta, įgyvendinančių institucijų gebėjimai ir noras pri- 
klauso nuo įvairių paskatų ir aplinkybių, kurios atsiskleidžia sprendimų 
priėmimo ir jų įgyvendinimo metu. Politikos įgyvendinimo tyrimų išvados 
rodo, kad įgyvendinančios institucijos pritarimas politikai yra vienas iš 
svarbiausių sėkmingo įgyvendinimo veiksnių.“ Be to, viešosios politikos 
tikslai ir uždaviniai gali būti iškreipti dėl biurokratų savanaudiškų intere- 
sų, nepakankamo programų finansavimo, interesų grupių poveikio, silpnos 
politikos įgyvendinimo priežiūros bei kitų veiksnių derinio.“* Įgyvendinan- 
čių institucijų gebėjimas ir paskatos įgyvendinti politiką priklauso nuo šių 
veiksnių, veikiančių įgyvendinimo etapo metu: 


23 Sabatier P. A. Top-Down and Bottom-Up Approaches to Implementation Rese- 
arch: A Critical Analysis and Suggested Synthesis // Journal of Public Policy. No. 6. 
1986. P. 29. 


4 Geras tokios analizės pavyzdys yra: Nicolaides, P. From „Carbon to Diamond“: 
The Importance of Structure in Establishing Capacity for Effective and Credible Appli- 
cation of EU Rules. - Maastricht: European Institute of Public Administration. 13 Sep- 
tember 2001. 


25 Sabatier. Op. cit. P. 28. 


26 Pavyzdžiui, žr. Ch. E. Lindblomo ir E. J. Woodhouse'o analizuojamą atvejį apie grei- 
čio apribojimų įgyvendinimą valstijų keliuose iš: Politikos Jormavimo procesas. - Vilnius: 
Algarvė, 1999. P. 96. 


22 1. POLITIKOS ĮGYVENDINIMO ANALIZĖ 


4. Išteklių, kuriais disponuoja įgyvendinančios institucijos (lėšos, lai- 
kas, personalo kvalifikacija ir įgūdžiai, strateginio planavimo bei 
kitų efektyvumą didinančių priemonių naudojimas). 

5. Interesų grupių (įgyvendinamos politikos tiesiogiai ar netiesiogiai 
paliečiamų grupių) požiūrio — priešinimosi ar palaikymo, kuris sa- 
vo ruožtu priklauso nuo to, kaip keičiasi išteklių pasiskirstymas, rei- 
kiamų elgsenos pokyčių (prisitaikymo spaudimo) ir jų atitikimo gru- 
pių interesams ar dominuojančioms idėjoms (politikos paradig- 
moms), kurios dėl jų „teisingumo“ gina interesų grupes. 

6. Ekonominės, politinės, socialinės aplinkos pokyčių, dėl kurių kei- 
čiasi ir galimybės tinkamai įgyvendinti anksčiau priimtus sprendi- 
mus ir kurios ypač svarbios atsižvelgiant į Lietuvoje pastaruosius 
dvylika metų vykstančius pokyčius ir vykdomas reformas. 


Pagrindinę knygos hipotezę galima suformuluoti taip: (a) kuo aiškesni 
politikos tikslai ir uždaviniai ir kuo didesnis sutarimas dėl jų tarp pagrin- 
dinių politikos veikėjų; (b) kuo tinkamesnė priežastinė teorija, kuri susie- 
ja politikos tikslus ir priemones; (c) kuo paprastesnė politikos įgyvendini- 
mo institucinė struktūra, mažesnis dalyvaujančių institucijų skaičius ir kuo 
aiškiau apibrėžti jų ryšiai bei atskaitomybė; (d) kuo didesni įgyvendini- 
mui skiriami ištekliai; (e) kuo mažesnis interesų grupių priešinimasis ar- 
ba kuo daugiau skirtingas nuostatas turinčių interesų grupių ir (f) kuo ma- 
žesnė ekonominių ir politinių sąlygų kaita, tuo didesnė sėkmingo įgyven- 
dinimo tikimybė. 

Šioje knygoje ypatingas dėmesys atkreipiamas į dažnai nepakankamai 
įvertinamą veiksnį — institucinę politikos įgyvendinimo struktūrą. Tyrimo 
autorių nuomone, būtent tinkama institucinė struktūra dažnai gali bent iš 
dalies kompensuoti tai, jog nesutarimai tarp skirtingų partijų dėl politikos 
uždavinių ir tinkamiausių priemonių yra įprastas demokratinės politikos 
bruožas, jog išteklių visada trūksta, jog visuomenėje visada būna nepa- 
tenkintų įgyvendinamais sprendimais, o sparti aplinkos kaita yra neišven- 
giama ne tik radikalių reformų laikotarpiu, bet šiuolaikiniame pasaulyje 
apskritai. 


2. ĮGYVENDINIMO PROBLEMOS 
LIETUVOS POLITINIAME PROCESE 


Pagrindinė vertybė Lietuvos politiniame procese yra 
„kasdienybės administravimas “ 
sea 2 
A. Kubilius?? 


2.1 Vykdomoji valdžia ir valdymo sistema Lietuvoje 


Pagrindinės Lietuvos vykdomosios valdžios institucijos yra Preziden- 
tas ir Vyriausybė, kurios sudėtinė dalis yra viešoji administracija. Nors 
Prezidentas yra sudedamoji vykdomosios valdžios dalis, Prezidentas yra 
ne Vyriausybės, o valstybės vadovas. Be to, Prezidentas yra daugiausia 
atsakingas už užsienio politiką, Seimo pritarimu skiria Ministrą Pirminin- 
ką bei tvirtina Vyriausybės sudėtį, skiria ir atleidžia kai kuriuos įstatymu 
numatytus pareigūnus. 

Nuo 2001 m. pradžios Lietuvos Vyriausybę sudaro Ministras Pirmi- 
ninkas ir 13 ministrų. Be to, Vyriausybėje veikia Ministro Pirmininko apa- 
ratas ir Vyriausybės kanceliarija, kurie sudaro Vyriausybės centrą. Vyriau- 
sybės centre atskyrus politinį ir nepolitinį lygius, Ministro Pirmininko apa- 
rate dirbo politinio (asmeninio) pasitikėjimo valstybės tarnautojai, kuriems 
vadovavo Vyriausybės kancleris, o Vyriausybės kanceliarijoje — karjeros 
valstybės tarnautojai, kuriems vadovavo Vyriausybės sekretorius. 2002 m. 
balandžio mėn. įsigaliojus naujai Vyriausybės įstatymo redakcijai, buvęs 
politinio pasitikėjimo pareigūnas Vyriausybės kancleris tapo karjeros vals- 


27 Šios studijos išvadų pristatymas Atviros Lietuvos fonde. 2002. Birželio 12. 


28 Lietuvos Respublikos Konstitucija. — Vilnius: Lietuvos Respublikos Seimo leidykla, 
1996. 

tybės tarnautoju, 0 premjero politinio pasitikėjimo tarnautojams vadovau- 
ti buvo įsteigta nauja vyriausiojo premjero patarėjo pareigybė.*? 

Pagal Vyriausybės įstatymo 22 straipsnį, Vyriausybė vykdo įstatymus 
ir Seimo nutarimus dėl įstatymų bei ilgalaikių valstybinių programų įgy- 
vendinimo; įgyvendina Vyriausybės programą, kuriai pritarė Seimas; tvir- 
tina šios programos įgyvendinimo programas; koordinuoja ministerijų ir 
Vyriausybės įstaigų veiklą; rengia ir teikia Seimui valstybės biudžeto ir 
savivaldybių biudžetų finansinių rodiklių patvirtinimo įstatymo projektą; 
organizuoja valstybės biudžeto vykdymą, rengia ir teikia Seimui svarstyti 
įstatymų ir kitų teisės aktų projektus.*? 

Pagrindinės vykdomosios valdžios institucijos yra ministerijos, kurioms 
vadovauja ministrai. Pagal Vyriausybės įstatymo 29 straipsnį ministerijos 
vykdo įstatymų ir kitų teisės aktų joms pavestos srities valstybės valdy- 
mo funkcijas ir įgyvendina šioje srityje valstybės politiką?! Ministerijų 
skaičius nuo 1994 m. iki 2001 m. sumažėjo nuo 19 iki 13. Tiek jų Lietu- 
voje veikė ir 2002 m. viduryje. 2002 m. pradžioje ministerijose dirbo po- 
litiniai (asmeninio pasitikėjimo) pareigūnai (ministrai, viceministrai, jų pa- 
tarėjai ir t.t.) ir karjeros valstybės tarnautojai, o aukščiausiojo rango kar- 
jeros valstybės tarnautojas buvo ministerijos sekretorius. 2002 m. balan- 
džio mėn. įsigaliojus naujai Vyriausybės įstatymo redakcijai, vietoj kelių 
viceministrų numatyta kiekvienoje ministerijoje palikti po vieną vicemi- 
nistrą, Oo vietoj likusių įsteigti naujas karjeros tarnautojų pareigybes (vals- 
tybės sekretoriaus ir sekretorių).** 

Lietuvoje nuolat didėja viešojo administravimo įstaigų skaičius. Šiuo 
metu Lietuvos viešajai administracijai priklauso apie 250 įstaigų. 2001 m. 
duomenimis, viešojo administravimo įstaigose iš viso dirbo 20025 valsty- 
bės tarnautojai, tarp jų 810 politinio (asmeninio) pasitikėjimo tarnautojų. 


29 Šalies vadovo siūlymai atsimušė į Seimo daugumą !/ Lietuvos rytas. - 2002. Ba- 
landžio 17. 


0 Lietuvos Respublikos Vyriausybės įstatymas. - 1994 m. gegužės 19 d. Nr. I-464. - 
It'DPaieska.html - 2002 m. balandžio 29 d. 






32 Šalies vadovo siūlymai atsimušė į Seimo daugumą // Lietuvos rytas. - 2002. Ba- 
landžio 17. 

Tačiau biudžeto asignavimus gauna ne tik viešojo administravimo įstai- 
gos, bet ir kitokį teisinį statusą turinčios institucijos (pvz., akcinės ben- 
drovės, viešosios įstaigos ar valstybės įmonės). 

Valstybės valdymo išlaidos Lietuvoje 1999 m. sudarė apie 10,6 proc. 
BVP, tuo tarpu išsivysčiusių šalių vidurkis yra apie 8 proc.*? Beje, būtent 
1999 m. buvo pastebimai sumažintos valstybės valdymo išlaidos siekiant 
sumažinti biudžeto deficitą, išaugus; prasidėjus ekonominei krizei Rusijo- 
je 1998 m. rugpjūčio mėn. Valstybės valdymo išlaidos ir viešųjų admi- 
nistravimo institucijų skaičius pastaruoju metu daugiausia auga dėl stoji- 
mo į ES įsipareigojimų. Taip pat auga ir valstybės valdymui skirta biu- 
džeto dalis, nors dėl augančios šalies ekonomikos 2002 m. jos dalis nuo 
BVP beveik nepasikeitė. 

Kai kurias Seimui pavaldžias įstaigas galima priskirti prie vykdomo- 
sios valdžios įstaigų, nes jos atlieka ne vykdomosios valdžios kontrolę 
(pvz., Valstybės kontrolė ar Seimo kontrolierių įstaiga), bet vykdomosios 
valdžios funkcijas. Pavyzdžiui, vykdomąsias reguliavimo funkcijas atlie- 
ka Seimui pavaldžios Valstybinė lietuvių kalbos komisija ir Žurnalistų eti- 
kos inspektoriaus tarnyba. 

Lietuvos viešajai administracijai būdinga dviejų lygių valdymo sistema. 
Centriniam valdymui priklauso jau minėtos Prezidentūra ir jai pavaldžios 
įstaigos, Vyriausybė, Vyriausybės kanceliarija, Ministro Pirmininko apa- 
ratas bei ministerijos. Be to, Vyriausybė ir ministerijos gali steigti įvairias 
neministerines centrinio valdymo įstaigas (departamentus, tarnybas, inspek- 
cijas ir kt.). Lietuvoje šiuo metu veikia apie 20 Vyriausybei pavaldžių įstaigų 
ir gerokai daugiau ministerijoms pavaldžių įstaigų. Šiuo metu egzistuoja 
trys departamentų tipai: departamentai ministerijos viduje, prie ministeri- 
jos ir prie Vyriausybės.?* Lietuvoje akcinės bendrovės, viešosios įstaigos 
ir valstybės įmonės taip pat atlieka vykdomąsias funkcijas. 

Kadangi Lietuvoje nėra tiesiogiai renkamos regioninės valdžios, 10 ap- 
skričių valdymą organizuoja Vyriausybė per apskrities viršininką, minis- 


33 Komisija pasiūlymams dėl valstybės valdymo sistemos tolesnės struktūrinės refor- 
mos rengti (Saulėlydžio komisija) + Veiklos ataskaita. - Vilnius. 2000. P. 4. - h 
saulelydis/ataskaita-rugsejis.html. - 2000 m. lapkričio 28 d. 

33 Rekerta K. Audit of Lithuania s Administration Highlights Areas for Action '/ Pub- 
lic Management Forum. Vol. VI. No. 2. 2000. P. 4-6. 

terijas bei kitas Vyriausybei pavaldžias įstaigas. Viršininkas turi savo ad- 
ministraciją, tačiau apskrityse taip pat veikia ministerijų ir Vyriausybės 
įstaigų teritoriniai padaliniai, kurie nėra pavaldūs viršininkui (pvz., Ap- 
linkos ministerijai pavaldūs aplinkosaugos departamentai). Lietuvos val- 
dymo sistema yra gana centralizuota, nes apskrities viršininkų administ- 
racijos yra atsakingos už socialinę apsaugą, švietimą, kultūrą, teritorijų pla- 
navimą, paminklosaugą, žemėtvarką, žemės ūkį ir aplinkosaugą. 

Po paskutinės savivaldybių reformos Lietuvos savivaldybių skaičius pa- 
didėjo nuo 56 iki 60. Savivaldybių tarybos yra tiesiogiai renkamos, savi- 
valdybės turi savo administraciją bei susideda iš seniūnijų. Savivaldybių 
funkcijos pagal sprendimų priėmimo laisvę yra skirstomos į keturias ka- 
tegorijas: savarankiškąsias, priskirtąsias pagal teisės aktus, valstybines sa- 
vivaldybėms perduotas bei sutartines. Savivaldybėse taip pat veikia įvai- 
ros savivaldybių įmonės, viešosios įstaigos ir t.t. 

Taigi viešojo administravimo įstaigos gali būti suskirstytos į šešias pa- 
grindines grupes: Prezidentūrą ir jai pavaldžias įstaigas; Vyriausybės kan- 
celiariją, Ministro Pirmininko aparatą bei Vyriausybei pavaldžias įstaigas; 
ministerijas bei ministerijoms pavaldžias įstaigas; apskričių viršininkų ad- 
ministracijas; savivaldybes ir pagaliau Seimui pavaldžias įstaigas. 

Pastaraisiais metais labai padidėjo reguliavimo įstaigų skaičius. Dau- 
gelio šių įstaigų įkūrimas yra siejamas su: (a) stojimu į ES, kadangi daž- 
nai ES normoms įgyvendinti kuriamos naujos ar reformuojamos esamos 
įstaigos, o pasirinkimo laipsnis varijuoja priklausomai nuo ES normų tei- 
sinio statuso ir Europos Komisijos pozicijos derybų metu (pvz., nepriklau- 
somos ryšių reguliavimo tarnybos įkūrimas buvo tiesiogiai susietas su vieno 
Iš derybinių skyrių uždarymu) ir (b) su atskirų veiklų privatizavimu bei 
legalizavimu, kurie vykdomi kartu su naujų taisyklių nustatymu naujoms 
privačioms įmonėms ir šių taisyklių laikymąsi prižiūrinčių reguliavimo 
įstaigų steigimu (pvz., neseniai įkurta Valstybinė lošimų priežiūros komi- 
sija kazino veiklai licencijuoti ir prižiūrėti). Šiuo atžvilgiu Lietuvoje vyksta 
„Te-reguliavimo“ procesas, lydintis privatizavimą ir demonopolizavimą, pa- 
našus į tokio pobūdžio reformas, prieš porą dešimtmečių prasidėjusias JAV 
ir Vakarų Europoje.?* 


35 žr. Majone, G. (ed.). Regulating Europe. - London: Routledge. 1996. 

Reguliavimo įstaigas galima suskirstyti į viešosios administracijos re- 
guliavimo (Valstybinė medicininio audito inspekcija) bei verslo ir priva- 
čios veiklos (ne administracijos) reguliavimo. Pastarosios gali būti skirs- 
tomos į licencijavimo ir sertifikavimo, kontrolės ir priežiūros bei kitas re- 
guliavimo įstaigas. 


2.2 Pagrindinės politikos 
įgyvendinimo problemos Lietuvoje 


Šiame poskyryje pristatomi bendri viso viešosios politikos proceso ypa- 
tumai, kurie turi teigiamą arba neigiamą įtaką sėkmingam politikos įgy- 
vendinimui Lietuvoje. Čia remiamasi anksčiau pristatytais viešosios poli- 
tikos ciklo etapais (klausimų identifikavimas ir darbotvarkės formavimas, 
politikos formavimas ir sprendimų priėmimas, politikos įgyvendinimas, po- 
litikos priežiūra ir vertinimas bei grįžtamasis ryšys). 

Knygos autorių nuomone, viešosios politikos įgyvendinimo sėkmė pri- 
klauso ne tik nuo politikos įgyvendinimo etapo, bet ir nuo kitų viešosios 
politikos etapų. Pavyzdžiui, politikos formavimo ir sprendimų priėmimo 
bei politikos priežiūros ir vertinimo trūkumai turi įtakos politikos įgyven- 
dinimui. Galima teigti, kad „trūkstamoji grandis“ Lietuvos viešosios poli- 
tikos cikle yra ne tik politikos įgyvendinimas, kuris detaliai nagrinėjamas 
šioje knygoje, bet ir politikos priežiūros bei vertinimo etapas. Šiame po- 
skyryje pristatomi pagrindiniai kiekvieno viešosios politikos ciklo etapo 
veiksniai, sukeliantys problemų politikos įgyvendinimui, bei nagrinėjamas 
Jų poveikis viešosios politikos įgyvendinimui. 


2.3 Klausimų identifikavimas 
bei darbotvarkės formavimas 


2.3.1 DARBOTVARKĖS PERKROVA 


Pagrindinis šio viešosios politikos etapo bruožas yra darbotvarkės per- 
krova. Iš viso nuo 1990 iki 2000 m. Seimas priėmė apie 3000 teisės ak- 
tų, o Vyriausybė — apie 14 tūks. nutarimų, 2000 m. — atitinkamai 520 įsta- 

tymų ir 1516 Vyriausybės nutarimų, o 2001 m. iki lapkričio vidurio — 282 
įstatymus ir apie 1400 nutarimų.** Tai rodo, kad ir Seimo, ir Vyriausybės 
posėdžiams tenka didelis krūvis. Viena vertus, Lietuvos Seimo ir Vyriau- 
sybės darbotvarkės yra perkrautos dėl daugybės klausimų, kuriuos reikia 
spręsti pereinamuoju laikotarpiu bei rengiantis narystei ES. 

Kita vertus, darbotvarkės perkrovos priežastys yra ne tik objektyvios, bet 
ir subjektyvios. Dėl legalistinio viešosios politikos pobūdžio viešieji reika- 
lai yra sprendžiami teisiniu būdu dažniausiai naudojant Vyriausybės nutari- 
mų ar Seimo įstatymų formą. Lietuvos Seimas neturi tinkamo pateiktų įsta- 
tymų projektų „filtro“, todėl indvidualių Seimo narių pateikti teisės aktų pro- 
jektai įtraukiami į plenarinių posėdžių darbotvarkę.?" Dažnai Seimo nariai, 
siekdami didesnio populiarumo, į Seimo darbotvarkę bando įtraukti klausi- 
mus, kurie arba aktualūs tik nedidelei interesų grupei, arba patraukliai atrodo, 
tačiau jų patvirtinimas iš anksto pasmerktas žlugti (pvz., 2002 m. vasarą ke- 
letas Seimo narių ėmėsi iniciatyvos svarstyti grupės darbo neturinčių gyven- 
tojų iškeltą klausimą dėl pensinio amžiaus paankstinimo). Darbotvarkės per- 
tvarkymą sumažintų tinkamas siūlomų įstatymų ir kitų teisės aktų poveikio 
įvertinimas, kuris automatiškai „išfiltruotų“ dalį nesvarbių siūlymų. 

Vyriausybė apie trečdalį savo posėdžių laiko skiria techniniams ir ad- 
ministraciniams klausimams svarstyti, nors jie galėtų būti sprendžiami že- 
mesniuose lygiuose.** Kaip pastebėjo vienas iš buvusių premjerų, pagrin- 
dinė vertybė Lietuvoje yra „kasdienybės administravimas“*? . Pavyzdžiui, 
viename Vyriausybės posėdyje po pusę valandos buvo svarstomi ir televi- 
zoriaus dovanojimo, ir pensijų reformos klausimai, nors jų svarba visuo- 
mene! visiškai skirtinga. 

Kai darbotvarkė perkrauta, klausimo patekimo į darbotvarkę galimy- 
bes nulemia klausimo statusas politinėje sistemoje.*? Dėl narystės ES prio- 


36 Įstatymų leidyba - skubota ir chaotiška !/ Lietuvos rytas. —- 2001. Lapkričio 19. 
37 Pokalbis su LR Seimo tarnautoju. 2002 m. birželio mėn. 


38 Evans A., Evans G. Lithuania 5 Policy Development and Decision-Making Process. 
// Paper for the First Dusseldorf Seminar on the Centre of Government: Ministerial Relia- 
bility and Responsiveness. 2000. P. 32. (Straipsnis neskelbtas) 


3? A. Kubiliaus komentaras šios studijos pristatymo metu. 2002. Birželio 12. 


*0 Klausimas turi didesnes galimybes patekti į darbotvarkę, jeigu jis sprendžia konflik- 
tą ar krizę, jeigu jį gina stiprios interesų grupės arba jeigu jį remia biurokratija. 

riteto klausimai, kurie yra susiję su Lietuvos stojimu į ES, turi didesnę 
galimybę pakliūti į darbotvarkę nei kiti klausimai. Tai turi didelę įtaką ir 
politinės darbotvarkės perkrovai, ir kitų visuomenei svarbių klausimų 
svarstymo išstūmimui. Beveik kiekvieno Vyriausybės posėdžio metu svars- 
tomi stojimo į ES klausimai. Vyriausybė buvo numačiusi siūlyti Seimui 
2002 m. rudens sesijoje svarstyti beveik pusantro šimto teisės aktų, iš ku- 
rių 39 susiję su Lietuvos stojimu į ES. 

Darbotvarkės perkrova turi įtakos ir su stojimu į ES susijusių teisės 
aktų priėmimui, ir jų įgyvendinimui, kuris nuolatos vėluoja. Pavyzdžiui, 
2001 m. iš 357 teisės aktų, kurie turėjo būti priimti perkeliant ES teisės 
normas, 52 nebuvo priimti. Panašiai vėluoja ne tik sprendimų priėmimo, 
bet ir jų įgyvendinimo procesas. Pagal Nacionalinę acguis priėmimo pro- 
gramą 2001-2003 m. turi būti įgyvendinti 409 teisės aktai, iš kurių 169 
turėjo būti įgyvendinti 2001 m. Iš jų 48 pnemonės liko neįgyvendintos pa- 
gal numatytą tvarkaraštį. ES teisės perkėlimas į Lietuvos teisinę sistemą 
(pirmas žingsnis link ES normų praktinio įgyvendinimo) pagerėjo nuo 
45 proc. 2000 m. iki 82 proc. 2001 m. Įgyvendintų priemonių dalis buvo 
mažesnė už teisės derinimo ir 2001 m. buvo lygi 67 proc.*! 

Stojimo į ES metu Lietuvai būdingas viešosios politikos perkėlimas, 
kurio metu viešosios politikos komponentai bei institucinė struktūra yra 
perkeliama iš ES valdymo sistemos į Lietuvos valdymo sistemą.“* Todėl 


*1 Kriausybinė Europos integracijos komisija (VEIK) numato intensyvią šio pusme- 
čio eurointegracinę darborvarkę. Lietuvos Vyriausybės spaudos tarnyba. - 2002. Sausio 
17. BNS. Pakeliui į ES pernai Lietuva padarė keturis penktadalius darbų, sako euroderybi- 
ninkas. - www.bns.ltt/news. - 2002 m. sausio 17 d. 


2 Dolowitz D., Marsh D. Learning from Abroad: The Role of Policy Transfer in Con- 
temporary Policy-Making ii Governance. - 2000. Vol. 13. No. 1. P. 6-7, cituojama: iš Bul- 
mer S., Padgett S. Policy Transfer in the European Union: An Institutionalist Perspecti- 
ve. - Paper presented at the ECSA bi-annual conference in Madison, USA. 2001. Valsty- 
bėse kandidatėse ES acguis nuostatų perkėlimas yra dažniausiai privalomojo pobūdžio, ta- 
čiau kai kada perkėlimas gali būti išsisklaidymo (diffusion) ir sąmoningo viešosios politi- 
kos mokymosi formos. Viešosios politikos perkėlimo modeliai ir dinamika skiriasi priklau- 
somai nuo ES kompetencijos - ES turint supranacionalinę kompetenciją (išorinė prekyba 
ar pinigų politika EPS zonoje), viešosios politikos perkėlimas bus hierarchinio pobūdžio, o 
esant bendrai ES ir valstybių narių kompetencijai (pvz., antrame ir trečiame ES ramsčiuo- 


se), vyraus horizontalaus pliuralistinio perkėlimo formos tarp ES valstybių narių. Perkėli- 


30 2. ĮGYVENDINIMO PROBLEMOS LIETUVOS POLITINIAME PROCESE 





dėl viešosios politikos perkėlimo iš ES stojimo į ES metu viešosios poli- 
tikos procesui Lietuvoje būdingas didesnis dėmesys politikos formavimui 
kitų viešosios politikos ciklo etapų sąskaita. Europos Komisijos nuolati- 
nėse ataskaitose apie Lietuvos pažangą stojant į ES nuolat pažymima per- 
keltų ES teisyno nuostatų įgyvendinimo ir įgyvendinimo priežiūros pro- 
blema įvairiuose derybiniuose skyriuose (plačiau apie tai paskutiniame šios 
knygos skyriuje). 


2.4 Politikos formavimas ir sprendimų priėmimas 


2.4.1 TEiISĖKŪROS TRŪKUMAI 


Dėl legalistinio viešosios politikos pobūdžio viešieji reikalai sprendžia- 
mi teisiniu būdu. Teisės aktams yra būdingas aukštas detalumas, labai daž- 
nai naudojama įstatymų, o ne žemesnių teisės aktų forma. Didelė teisės ak- 
tų dalis yra prastos kokybės ne tik dėl darbotvarkės perkrovos, bet ir dėl 
kitų veiksnių. Pavyzdžiui, dėl kvalifikuotų teisininkų trūkumo valstybės tar- 
nyboje teisės aktų projektus dažniausiai rengia teisinio išsilavinimo netu- 
rintys tarnautojai. Be to, mažai dėmesio skiriama atskirų teisės aktų nuo- 
statų derinimui su galiojančiais įstatymais bei jų integravimui į teisės aktų 
sistemą.“* Todėl atskiri teisės aktai gali būti prieštaringi. 

Lietuvoje neefektyviai įgyvendinamos teisėkūros programos. Nors kiek- 
vienos Vyriausybės programos įgyvendinimo priemonėse nustatomas reika- 
lingų parengti teisės aktų sąrašas, daug teisės aktų priimama neplanuotai. 
Pavyzdžiui, aštuntoji Vyriausybė savo darbo laikotarpiu (1997-2000 m.) 
numatė parengti 146 įstatymų projektus, tačiau parengė tik 114, iš kurių Sei- 
mas priėmė tik 51.* 

Didelis trūkumas yra įstatymų ir kitų teisės aktų nepastovumas. Pavyz- 
džiui, labai dažnai keičiami su mokesčiais susiję įstatymai ir kiti teisės ak- 
tai, O tai apsunkina jų įgyvendinimą ir surenkamų mokesčių, ir stabilių tei- 


mo formos ir poveikis skiriasi priklausomai nuo sektoriaus ar politikos srities. Bulmer and 
Padgett. Op. cit. P. 4-6. 


3 Įstatymų leidyba — skubota ir chaotiška ii Lietuvos rytas. — 2001. Lapkričio 19. 


* Ibid. 

sinių verslo sąlygų atžvilgiu. Dažnai pateikiamos neseniai priimtų įstatymų 
pataisos (pvz., įstatymas dėl azartinių lošimų), nes įgyvendinimo metu pa- 
aiškėja jų trūkumai arba net svarstant naujo įstatymo projektą planuojama 
jį keisti priėmus.** Iš dalies nepastovumas atsiranda dėl dažno įstatymų nau- 
dojimo ir aukšto teisės aktų reglamentavimo lygio, kuris atsilieka nuo grei- 
tai besikeičiančios aplinkos pereinamojo laikotarpio valstybėse. 


2.4.2 SPRENDIMŲ PRIĖMIMO TRŪKUMAI VYRIAUSYBĖJE IR SEIME 


Šie trūkumai yra struktūrinio ir procedūrinio pobūdžio. Vienas iš jų — 
neišvystyta Vyriausybės komitetų sistema, kuri galėtų sumažinti Vyriau- 
sybės darbo krūvį. A. Brazausko Vyriausybė 2001 m. spalio mėnesį įkū- 
rė Finansų ir ekonomikos, Socialinių reikalų ir valdymo reformų komite- 
tus, kurie papildė iki tol veikusį Strateginio planavimo komitetą.“? Be to, 
Vyriausybės įstatymo koncepcijoje pripažįstama, kad neaiškiai apibrėžtas 
Vyriausybės ir Ministro Pirmininko sudaromų laikinųjų ir nuolatinių ko- 
misijų, komitetų ir darbo grupių statusas ir sudarymas. Komisijos sudaro- 
mos „prireikus“, darbo grupės — „įvairiems klausimams nagrinėti ir pa- 
siūlymams rengti“, o komitetai — „aptarti svarbiausius klausimus“. Todėl 
koncepcijoje buvo siūloma „Vyriausybės įstatymu reglamentuoti komisijų, 
komitetų, darbo grupių sudarymo tvarką ir jų veiklą.**! 

Dėl legalistinio viešosios politikos pobūdžio sprendimų priėmimas daž- 
niausiai tapatinamas su teisės aktų rengimu, derinimu ir priėmimu. Teisės 
aktų projektams koordinuoti ir nesutarimams spręsti rengiami tarpminis- 
teriniai susitikimai, iš kurių svarbiausias yra antradieninis ministerijų sek- 
retorių susitikimas, kuriam pirmininkauja Vyriausybės sekretorius. 


45 Pokalbis su LR Seimo nariu. 2002 m. birželio mėn. 


*6 Pagal nuolatinio Vyriausybės komiteto nuostatus komitetai, kurių sprendimai yra re- 
komendacinio pobūdžio, „svarsto aktualius, prioritetinius ar ginčytinus (nesuderintus) ati- 
tinkamos srities klausimus ir teikia išvadas bei pasiūlymus teisės aktų projektų rengėjams 
ir Lietuvos Respublikos Vyriausybei“. Žr.: Lietuvos Respublikos Vyriausybės nutarimas „Dėl 
nuolatinių Lietuvos Respublikos Vyriausybės komitetų sudarymo ir kai kurių Lietuvos Res- 
publikos Vyriausybės nutarimų pripažinimo netekusiais galios“. - 2001 m. spalio 1 d. 
Nr. 1187. - http://www3.Irs.ltDPaieska.html - 2001 m. gruodžio 16 d. 


*! Naujos redakcijos Lietuvos Respublikos Vyriausybės įstatymo koncepcija. - Vilnius, 
2001. P. 3. (Rankrašts.) 

Svarbiausi sprendimų priėmimo trūkumai yra neišvystytas informaci- 
jos pasikeitimas tarp ministerijų ir tarpusavio konsultacijos, per didelis pro- 
cedūrinių ir techninių teisės aktų rengimo klausimų ryškinimas teisės aktų 
turinio sąskaita bei kartais pasitaikantis tiesioginis teisės aktų, nesuderin- 
tų žemesniuose lygmenyse, pateikimas Vyriausybei.“ 

Kiti sprendimo priėmimo trūkumai yra ilgas derinimo procesas tarp visų 
suinteresuotų institucijų, kuris gali užimti net keletą mėnesių, bei neišvys- 
tytas nesutarimų tarp suinteresuotų pusių arbitravimas Vyriausybėje. Vie- 
na iš pagrindinių sprendimų neįgyvendinimo priežasčių yra teisės aktų pro- 
jektų derinimo vilkinimas. Jis būdingas ir rengiant Lietuvos stojimo į ES 
teisės aktus — 2001 m. dėl užsitęsusio derinimo su suinteresuotomis insti- 
tucijomis nebuvo priimti 52 teisės aktai pagal Lietuvos pasirengimo na- 
rystei ES priemonių planą“?, 0 2002 m. pirmąjį ketvirtį buvo priimti tik 
27 teisės aktai iš 47.50 Šie teisės aktų rengimo ir derinimo trūkumai tam- 
pa ypač dideli vyriausybių tarpuvaldžio laikotarpiu. 

Įstatymų formą turintiems viešosios politikos sprendimams būtinas įsta- 
tymų leidžiamosios valdžios pritarimas. Jau buvo minėta, kad iš viso nuo 
1990 iki 2000 m. Seimas priėmė apie 3000 teisės aktų, o 2000 m. ir 2001 m. 
iki lapkričio vidurio — atitinkamai 520 ir 282 įstatymus. 

Tyrimai rodo, kad nuo įstatymų projektų pateikimo iki jų priėmimo pra- 
eina vidutiniškai apie 80 dienų. Be to, įstatymų priėmimas labai atsilieka 
nuo įstatymų leidybos programos, 2000 m. tai sudarė apie 50 proc. visos 


*! Tačiau tai nereiškia, kad politi- 


metinės įstatymų leidybos programos. 
kos formavimo procesui būdingas išsamus ir ilgas viešosios politikos spren- 
dimų svarstymas. 

Atvirkščiai, pripažįstama, kad ir Vyriausybėje, ir ypač Seime teisės ak- 
tai rengiami ir priimami „per daug chaotiškai, skubotai, neturint aiškios 
mokslu pagrįstos koncepcijos, ne visada atsižvelgiant į ekspertų, specia- 


28 SIGMA. Lithuania Policy-Making and Co-ordination Machinery - OECD: Paris, 
1999. P. Į. 


? VEIK numato intensyvią... (žr. 41 nuorodą). Op. cit. 

20 Šalies valdininkai neskuba į Europos Sąjungą // Lietuvos rytas. - 2002. — Balan- 
džio 19. 

?! Evans, Evans. Op. cit. P. 28-30. 

listų pastabas, ilgalaikius valstybės strateginius tikslus ir visuomenės po- 
reikius bei viešąją nuomonę.“?Ž Dėl to nukenčia viešosios politikos racio- 
nalumas — blogai parengti teisės aktai nuolat taisomi ir pildomi. 

Lietuvos Seimas priima labai daug įstatymų, palyginus su kitomis 
valstybėmis. Siekiant patraukti žiniasklaidos ir visuomenės dėmesį, kar- 
tais ilgai svarstomi nepnioritetiniai klausimai (pvz., Grūto parko veiklos 
nutraukimas). 

Nors Vyriausybė pateikia daugiausia įstatymų projektų, Seimas kartais 
priima juos esant neigiamai Vyriausybės išvadai (pvz., dėl ilgalaiko mokslo 
ir švietimo finansavimo). Tai gali turėti neigiamą įtaką politikai įgyven- 
dinti, nes Vyriausybė turi įgyvendinti įstatymines nuostatas. Pavyzdžiui, 
ji įvykdė minėto įstatymo nuostatas tik įtraukusi nuosavas aukštojo moks- 
lo ir švietimo institucijų lėšas į šio sektoriaus finansavimo apimtis. 


2.4.3 VIEšOSIOS POLITIKOS FORMAVIMO 
KONCEPCIJOS IR PASEKMIŲ VERTINIMAS 


Politikos formavimo metu Lietuvoje rengiant viešosios politikos pro- 
gramų ir teisės aktų projektus, nepakankamai dėmesio skiriama problemų 
analizei.?? Rengiant teisės aktus, problemos, kurioms spręsti yra skirti tei- 
sės aktai, aiškinamuosiuose raštuose pristatomos labai trumpai ir paviršu- 
tiniškai. Nors pastarųjų vyriausybių darbo metu padaugėjo koncepcinių do- 
kumentų, tačiau jų, palyginus su naujais teisės aktais, yra labai nedaug, o 
jų formos labai skirtingos. 

Lietuvoje neišvystyta politinių bei administracinių sprendimų pasek- 
mių ar poveikio vertinimo sistema. Dažniausiai naujų teisės aktų povei- 
kio įvertinimas apsiriboja formaliu teiginiu „neigiamų pasekmių nenuma- 
toma“ arba suvokiamas klaidingai, t.y. trumpai pristatomos siūlomo tei- 
sės akto nepriėmimo neigiamos pasekmės. Lietuvoje yra atliekamas finan- 
sinis įstatymų projektų pasekmių vertinimas: Finansų ministerija pateikia 


52 Teisingumo ministro V. Markevičiaus nuomonė. Žr. Įstatymų leidyba - skubota ir 
chaotiška // Lietuvos rytas. - 2001. Lapkričio 19. 
33 Angerlyd, T. and Cooper, Ch. Public Administration in the Service of Democracy: 


Some Strategic Priorities in Order to Improve the Public Administration in Lithuania. — 
May, 2002. 

išvadą apie atskiro įstatymo įgyvendinimo kaštus. Tačiau kai kada įsta- 
tymų leidžiamoji valdžia priima įstatymus nepaisydama Vyriausybės nei- 
giamos išvados (pvz., jau minėtas įstatymas dėl ilgalaikio mokslo ir švie- 
timo finansavimo). Ministerijose ir kitose administravimo įstaigose trūksta 
kvalifikuotų specialistų, galinčių įvertinti teisės aktų ar viešosios politi- 
kos programų poveikį. 

2002 m. buvo parengtas Vyriausybės nutarimo dėl sprendimų projektų 
poveikio vertinimo projektas, kuriame numatytas bazinis ir išplėstinis ne 
tik teisės aktų, bet ir kitų sprendimų poveikio vertinimas.?* Projekte nu- 
matyta, kad nuo 2003 m. sausio 1 d. bus privalomas bazinis poveikio ver- 
tinimas, o nuo 2003 m. liepos 1 d. - išplėstinis poveikio vertinimas svar- 
biems sprendimų projektams. Kol kas neaišku, kaip bus vykdomas galuti- 
nio poveikio (ex post) vertinimas, o tai gali apriboti mokymąsi iš patir- 
ties naudojant grįžtamąjį ryšį. 

Pasekmių vertinimas dažniausiai taikomas perimant ES acguis nuostatas 
ir buvo susijęs su būtinybe parengti pagrįstas derybines pozicijas pagal 
atskirus derybų skyrius. Acguis nuostatų pasekmėms įvertinti buvo pareng- 
tas klausimynas, pagal kurį valstybės tarnautojai įvertino daugelio planuo- 
jamų perkelti acguis nuostatų pirmines pasekmes. Pasirinkus daugiausia 
problemų keliančias acguis nuostatas, buvo pradėtas detalesnis apie 20 ES 
direktyvų ir reglamentų ar jų grupių pasekmių vertinimas.?? Būtent Euro- 
pos komiteto prie LR Vyriausybės iniciatyva teisės aktų pasekmių verti- 
nimą siekiama išplėsti ir kitiems Lietuvoje priimamiems teisės aktams. Šiuo 
atžvilgiu stojimo į ES spaudimas stiprina paskatas tobulinti bendrą teisė- 
kūros procesą ir diegti teisės aktų pasekmių vertinimą, kuris jau yra tapęs 
geriausios praktikos pavyzdžiu ne tik Europos Komisijoje, bet ir Sąjun- 
gos valstybėse narėse. 

Tačiau formuojant politiką, ne visada atsižvelgiama į ES pasekmių įver- 
tinimo studijų išvadas — nors akcizo degalams didinimo poveikis įvertin- 
tas nepalankiai, buvo atsisakyta prašyti pereinamojo periodo. Tai rodo ir 


?3 Lietuvos Respublikos Vyriausybės nutarimo „Dėl sprendimų projektų poveikio ver- 
tinimo metodikos patvirtinimo“ projektas. - 2002 m. lapkričio mėn. (Rankraštis.) 


?? Atliktų ES teisės aktų pasekmių įvertinimai pateikti Europos komiteto prie LR Vy- 
riausybės interneto puslapyje: www.euro.lt. 

bendrą politinį pasekmių vertinimo ribotumą — nors jis yra labai svarbi 
kokybiško teisėkūros ir priimtų sprendimų tinkamo įgyvendinimo dalis, ta- 
čiau nepašalina ir negali pašalinti priimamų sprendimų politinių motyvų 
pasirenkant politikos kryptį bei įgyvendinimo priemones. Net jei ir įstaty- 
mo projekto pasekmių įvertinimas teikia pagrindo atsisakyti ketinimų pri- 
imti tokį įstatymą, jis vis vien gali būti priimamas dėl politinių paskatų, 
pavyzdžiui, noro patenkinti interesų grupių ar tarptautinių organizacijų rei- 
kalavimus. Tačiau tokiais atvejais tikėtinas arba nesėkmingas jo įgyven- 
dinimas, arba būtini papildomi ištekliai ir dėmesys jo įgyvendinimui (ir 
galiausiai bendras politikos rezultatas visuomenei gali būti nuostolingas). 

Vienas iš svarbiausių Europos Komisijos siūlymų, kaip tobulinti ES ku- 
riamų teisės aktų kokybę, supaprastinti reguliavimo priemones ir gerinti 
jų rezultatus, yra sistemingai vertinti pasekmes. Šį siūlymą Europos Ko- 
misija yra numačiusi įgyvendinti 2003 m. kartu su kita esmine teisės aktų 
kūrimo tobulinimo priemone - dialogo su visuomene kultūros stiprinimu, 
intensyvesnėmis konsultacijomis su įvairiomis visuomenės grupėmis prieš 
priimant naujus teisės aktus.3* Šias priemones Europos Komisija taip pat 
yra rekomendavusi ir šalims kandidatėms. 


2.4.4 VIEŠOSIOS POLITIKOS ŠALTINIAI, TIKSLAI IR UŽDAVINIAI 


Kad būtų galima įgyvendinti viešąją politiką, reikia apibrėžti jos turi- 
nį, t.y. nustatyti viešosios politikos tikslus ir uždavinius. Neaiškiai apibrėžti 
bei nesuderinti ir prieštaraujantys viešosios politikos tikslai ir uždaviniai 
suteikia didelę veiksmų laisvę politikos įgyvendinimo įstaigoms bei maži- 
na efektyvios kontrolės galimybes. 

Lietuvoje viešosios politikos tikslai ir uždaviniai yra įtvirtinti įvairiuose 
viešosios politikos šaltiniuose. Galima išvardyti kelias pagrindines viešo- 
sios politikos šaltinių grupes. Pirma, viešosios politikos tikslai ir uždavi- 
niai buvo tradiciškai išvardijami įvairiuose teisės aktuose, dažniausiai įsta- 
tymuose ir Vyriausybės nutarimuose. Tačiau prasidėjus integracijai į ES 
ir NATO, buvo pradėtos rengti koncepcijos, strategijos, programos, gai- 


56 Commission of the European Communities, European Governance: Better lawma- 
king. - Communication from the Commission. - Brussels. 05.06.2002. - COM(2002) 275 


final. 

rės ir kitos formos strateginiai dokumentai, kuriuose buvo išvardijami tiks- 
lai ir uždaviniai. 2001 m. pradžioje buvo apie 150 tokių dokumentų, dau- 
giausia iš jų parengta žemės ūkio srityje (tikėtina dėl to, jog šioje srityje 
veikia daugiausia įvairių interesų grupių, kurių reikalavimai simboliškai 
patenkinami priimant vis naujus, bet praktiškai neįgyvendinamus strategi- 
nius dokumentus). Strateginiai dokumentai sudaromi skirtingam laikotar- 
piui (nuo 1 iki 20 metų), jie buvo tvirtinami įvairiais teisės aktais (mi- 
nistrų įsakymais, ministerijų kolegijų nutarimais, Vyriausybės nutarimais 
1r netgi Seimo nutarimais). 

Nuo 2000 m. pradėjus taikyti strateginį planavimą vykdomojoje val- 
džioje, ministerijos ir kitos centrinio valdymo įstaigos pradėjo rengti stra- 
teginius veiklos planus bei biudžeto programas. Šiuose dokumentuose taip 
pat numatomi institucijų strateginiai tikslai bei programų tikslai ir užda- 
viniai. Šie dokumentai yra svarstomi Vyriausybėje kartu su biudžeto įsta- 
tymo projektu, tačiau jie nenagrinėjami Seime svarstant biudžeto projek- 
tą. Vėliau visi strateginiai dokumentai buvo suskirstyti į tris pagrindines 
grupes: (1) ilgalaikius planavimo dokumentus, 2) vidutinės trukmės sek- 
torinius ir tarpsektorinius dokumentus bei 3) trumpalaikius dokumentus. 
Be to, buvo nustatyta strateginių dokumentų hierarchija.?? 

Dėl legalistinės viešosios politikos prigimties didelė pirmųjų dviejų vie- 
šosios politikos šaltinių dalis turi nepakankamai aiškiai apibrėžtus viešo- 
sios politikos tikslus ir uždavinius. Dažnai išvardijami labai bendri vie- 
šosios politikos tikslai. Platus viešosios politikos tikslų apibrėžimas su- 
teikia politikos įgyvendintojams didelę veiksmų laisvę, kuri gali apsunkinti 
sėkmingą įgyvendinimą ir jo įvertinimą, jei kartu nesukuriama aiški at- 
skaitomybės sistema. Be to, pirmųjų dviejų šaltinių tikslų ir uždavinių įgy- 
vendinimas nebuvo tiesiogiai susietas su finansavimu iš biudžeto. 

Trumpalaikių dokumentų tikslai ir uždaviniai yra apibrėžiami aiškiau. 
Pagal strateginio planavimo metodiką uždaviniai turi būti apibrėžti kaip 
pagrindiniai rezultatai, kurie turi būti kiekybiškai išmatuojami. Tačiau kar- 
tais programų kokybė yra nepakankama, nes valstybės tarnautojai neturi 
tinkamų strateginio planavimo įgūdžių. Dažnai vertinimo kriterijai daugiau- 


?7 Lietuvos Respublikos Krriausybės nutarimas „Dėl valstybės ilgalaikės raidos stra- 
tegijos rengimo koncepcijos“. - 2001 m. gruodžio 5 d. Nr. 1463. 

sia matuoja programų išeigą, 0 ne jų poveikį.?* Be to, kartais programos 
yra formuojamos ne pagal vidaus ir išorės veiksnių analizę, o pagal fi- 
nansinio valdymo paprastumo kriterijų. Iš dalies tai susiję su tuo, kad stra- 
teginio planavimo reformos metu nebuvo decentralizuotas finansinis ir per- 
sonalo valdymas: nors viešojo administravimo įstaigos turi pasiekti įgy- 
vendinamų programų rezultatus, jos neturi veiksmų laisvės personalo ir fi- 
nansų valdymo srityje. 

Įvairiuose šaltiniuose išvardijami viešosios politikos tikslai ir uždavi- 
niai kartais yra nesuderinti tarpusavyje ir prieštaringi. Ministerijų nuosta- 
tai, kuriuose dažniausiai išvardijami ministerijų uždaviniai ir funkcijos, 
dažnai nėra suderinti su ministerijų strateginiais veiklos planais, kuriuose 
išvardijama ministerijų misija ir strateginiai tikslai. Pavyzdžiui, Užsienio 
reikalų ministerijos nuostatuose numatytas vienas ministerijos (užsienio po- 
litikos) uždavinių sąrašas, o strateginiame veiklos plane - kitas tikslų są- 
rašas. Be to, nesuderintos ir pagal strateginio planavimo metodiką pareng- 
tos programos: pavyzdžiui, 2002 m. URM LR pasirengimo narystei ES, 
Visuomenės informavimo integracijos į NATO klausimais bei Kultūros pa- 
siekimų pristatymo programų sudėtinės dalys iš dalies sutampa su Euro- 
pos komiteto prie LRV, Krašto apsaugos ministerijos ir Kultūros ministe- 
rijos programomis.?? 


2.4.5 ADEKVATI IR VEIKSMINGA PRIEŽASČIŲ IR PADARINIŲ TEORIJA 
BEI PRIEMONĖS TIKSLAMS IR UŽDAVINIAMS PASIEKTI 


Netinkama priežasčių ir padarinių teorija gali būti darbotvarkės per- 
krovos, interesų derinimo ir sprendimų priėmimo trūkumų rezultatas. Sku- 
botas sprendimų rengimas ir priėmimas kartais neleidžia pasirinkti tinka- 
mų priemonių tikslams ir uždaviniams pasiekti. Kartais nepagrįstos poli- 
tikos priemonės pasirenkamos norint patenkinti interesų grupes arba dėl 
menkos kvalifikacijos. 

Nors viešosios politikos tikslai ir uždaviniai turi būti aiškiai apibrėžti, 
politikos įgyvendinimo įstaigos turi turėti pakankamą veiksmų laisvę pa- 


38 Perkinen and P. Uusikyla. Performance Measurement in the Lithuanian Central Go- 
vernment - A Brief Assessment. - Vilnius: PHARE/Twinning. 10 December 2000. 

sirenkant uždaviniams pasiekti reikalingas priemones, kad galėtų nuolat di- 
dinti politikos efektyvumą (su sąlyga, kad pasirinkimo laisvę lydi atskai- 
tomybės procedūros).“? Lietuvoje pagal strateginio planavimo metodiką vie- 
šojo administravimo įstaigos turi pasirinkti priemones tikslams ir uždavi- 
niams pasiekti. Tačiau iš skirtų asignavimų ministerijos ir kitos viešojo ad- 
ministravimo įstaigos turi įgyvendinti Vyriausybės priemonių plane numa- 
tytas priemones. 

Be to, priemonių pasirinkimas dažnai priklauso nuo ideologinių nuostatų. 
Pavyzdžiui, nors visų ideologinių srovių politikai Lietuvoje sutaria dėl ben- 
dro užimtumo didinimo tikslo, jie nesutaria dėl priemonių šiam tikslui siekti. 
Liberalios pakraipos politikai pasisako už darbo santykių liberalizavimą, 
socialdemokratinės — priešingai, už didesnį reguliavimą. Panašių pavyzdžių 
galima rasti įvairiose viešosios politikos srityse. Todėl dėl dažnos vyriau- 
sybės kaitos politikos įgyvendinimo metu kartais vadovaujamasi nesude- 
rintomis ar prieštaringomis priemonėmis. Beje, šiuo atžvilgiu stojimas į ES 
daro stabilizuojantį poveikį, kuris sumažina politikos kaitą keičiantis vy- 
riausybėms ir apriboja radikalių sprendimų galimybes su pasirengimu na- 
rystei ES tiesiogiai (o kartais ir netiesiogiai) susijusiose srityse. 

Taip pat sunku tikėtis, kad skirtingų ideologijų partijos sutartų dėl tų 
pačių ekonominės politikos priemonių. Būtent todėl jau anksčiau buvo mi- 
nėta, jog tam tikras nesutarimas dėl pasirinktų tikslų tinkamiausių įgyven- 
dinimo priemonių visada išliks ir trikdys politikos įgyvendinimą keičian- 
tis vyriausybėms. Tačiau šis principas negalioja (ar neturėtų galioti) nuo- 
savybės teisių į žemę atkūrimo ar pensijų reformos atveju, kada reformos 
tęstinumas kaip ir pati reforma gali būti laikomas „viešąja gėrybe“, kurį 
įgyvendinti turėtų būti suinteresuotos skirtingų pakraipų partijos. Vis dėl- 
to iki šiol sutarimas tarp daugumos partijų buvo daug lengvesnis „užsie- 
nio politikos“ (nors ši sąvoka įstojus į ES iš dalies praras savo prasmę) 
srityje nei vidaus ekonominių reformų atvejais. 

Pastebėtina, jog partijų ir vyriausybių kaitos poveikį politikos įgyven- 
dinimo tęstinumui taip pat galima sumažinti deleguojant jos įgyvendini- 


60 Nicolaidis P. From „Carbon to Diamon“: The Importance of Structure in Establis- 
hing Capacity for Efjective and Credible Application of EU Rules. Op. cit. P. 10. (Straipsnis 
neskelbtas.) 

mą nepriklausomoms institucijoms (pvz., pinigų politiką centriniam ban- 
kui arba konkurencijos politiką konkurencijos tarnybai). Ši tendencija ypač 
pastebima JAV ir ES, kuriose daugelį ekonominės politikos sričių regu- 
liuoja tokio pobūdžio (nemažoritarinės) institucijos. Tačiau tokiu atveju 
būtina nustatyti aiškius šių institucijų veiklos atskaitomybės būdus, ka- 
dangi jos tampa izoliuotos nuo rinkėjų pasirinkimo ir tiesioginės demo- 
kratinės kontrolės (tai gali būti institucijų vadovų skyrimo taisyklės, ins- 
titucijų veiklos skaidrumas ir procedūrinis atvirumas, atskaitomybė var- 
totojams ir pan.).“! 

Galiausiai kitas veiksmingas būdas išvengti politinės kaitos poveikio 
politikos įgyvendinimo tęstinimui — politikos privatizavimas, t.y. perdavi- 
mas privačių asmenų sprendimams. Tokiam politinių problemų sprendimo 
būdui galima pateikti nemažai ekonominių ir etinių priežasčių. Tačiau tai 
reiškia ir viešosios politikos virsmą privačia, o toks klausimas išeina už 
šios knygos, kuri skirta viešosios politikos įgyvendinimui tobulinti, rėmų.*? 


2.4.6 BIUDŽETO FORMAVIMAS 


Sėkmingai įgyvendinti viešosios politikos sprendimus sunkiai įmano- 
ma be pakankamų finansinių išteklių. 

Lietuvoje šiuo metu veikia tik pusiau programinis biudžetas. Nors pri- 
ėmus naują Biudžeto įstatymo redakciją, buvo įtvirtintas daugiametis (trejų 
metų) biudžetas, antrųjų ir trečiųjų finansinių metų išlaidos išlieka preli- 
minarios. Dėl to asignavimų valdytojai yra netikri dėl antrųjų ir trečiųjų 


6! žr. Lodge, M. From Varieties of the Welfare State to Convergence of the Regulato- 
ry State? The 'Europeanisation' of Regulatory Transparency. !/ Oueens Papers on Euro- 
peanisation. No. 10/2001. - European Integration on-line Papers. — http://www.ei0p.or.at/ 
cgi-bin/erpa-search.pl? 


62 Šis atsiribojimas nuo išsamios diskusijos apie viešosios ir privačios sričių atskyrimą 
yra būtinas metodologiškai ir siekiant išvengti didelių nukrypimų nuo pagrindinės darbo 
temos. Tačiau šis atsiribojimas turi ir trūkumų: neretai politikos įgyvendinimas iš principo 
negali būti sėkmingas arba jo tobulinimas turi aiškias ribas dėl to, jog jis vykdomas cen- 
tralizuotai, o ne savanoriškų sprendimų pagrindu. Be to, galima rasti ir nemažai politikos 
pavyzdžių, kurie yra viešosios ir privačios sričių sandūroje ir kartais aiškiai atskirti juos 

finansavimo metų išlaidų, ir tai jiems neleidžia efektyviai planuoti dau- 
giamečių programų įgyvendinimo. 

Lietuvoje šiuo metu biudžeto asignavimus gauna apie 150 asignavi- 
mų valdytojų, tačiau šį skaičių planuojama mažinti. Strateginio planavi- 
mo reformos metu centriniame valdymo lygyje buvo siekiama suderinti 
Vyriausybės prioritetus, fiskalinius išteklius ir asignavimų valdytojų veiklą. 
Nuo 2000 m. asignavimų valdytojai biudžeto asignavimus gauna pagal 
strateginius veiklos planus ir biudžetines programas, kurios rengiamos va- 
dovaujantis strateginiais Vyriausybės prioritetais bei finansavimo limitais. 
Tačiau svarstant biudžeto projektą Seime, šiais dokumentais nesivadovau- 
jama, daugiausia dėmesio skiriama finansinei biudžeto sąmatai. 

Biudžetas dažniausiai formuojamas pagal praėjusių metų asignavimų 
dydį, kuris mažinamas Finansų ministerijos pasiūlytu procentu. Planuojant 
2001 m. biudžetą, finansavimas asignavimų valdytojams buvo sumažin- 
tas 7 proc. nuo 2000 m. asignavimo dydžio, o planuojant 2002 m. biu- 
džetą — 8 proc. nuo 2001 m. dydžio.“* Vienodas išlaidų mažinimas vi- 
siems asignavimų valdytojams neleidžia tinkamai paskirstyti valstybės val- 
dymui skirtas lėšas, nes neatsižvelgiama į finansinius biudžeto programų 
įgyvendinimo poreikius. 

Formuojant biudžetą, vadovaujamasi ne bendra valstybės plėtros stra- 
tegija, o atskirų sektorių plėtros poreikiais. Biudžeto formavimo metu ir 
vykdomojoje, ir įstatymų leidžiamojoje valdžioje stengiamasi padidinti fi- 
nansavimą savo kuruojamiems sektoriams. Pavyzdžiui, Vyriausybei patei- 
kus Seimui 2002 m. biudžeto projektą, Seimo komitetai ir nariai paprašė 
papildomai skirti apie 1 mlrd. Lt.“ 

Be to, norint padidinti finansavimą atskiriems sektoriams, jų finansa- 
vimo dydžius (ir, nepaisant Konstitucinio Teismo sprendimo, tebėra) nu- 
stato įstatymai. Šiuo metu tokias įstatymines ilgalaikio finansavimo iš biu- 
džeto garantijas, kurios matuojamos procentu nuo BVP arba nacionalinio 
biudžeto, turi žemės ūkio (10 proc.), krašto apsaugos (2 proc.), sveikatos 
apsaugos (5 proc.), švietimo (6,5 proc.) bei mokslo ir studijų (1,5 proc.) 
sektoriai. Todėl formuojant biudžetą, pirmenybė teikiama minėtiems sek- 


93 Politikų norai pralenkė šalies išgales // Lietuvos rytas. - 2001. Lapkričio 22. 
6 Ibid. 

toriams, o kiti sektoriai turi tenkintis mažesniu finansavimu. Tai taip pat 
mažina Vyriausybės galimybes formuoti biudžetą pagal Vyriausybės stra- 
teginius prioritetus. Be to, tokie įsipareigojimai, kai jie nevykdomi, skati- 
na teisinį nihilizmą. Pavyzdžiui, 2002 m. ir ankstesniuose biudžetuose mi- 
nėtų sektorių finansavimo reikalavimai nebuvo įgyvendinti.“ 


2.4.7 FINANSIŠKAI NEPAGRĮSTI VIEŠOSIOS POLITIKOS 
ĮSIPAREIGOJIMAI IR NEIŠSPRĘSTI ĮGYVENDINIMO KLAUSIMAI 


Kaip jau minėta, Pressmano ir Wildavsky'o pirmosios reikšmingos įgy- 
vendinimo studijos išvada buvo politikos įgyvendinimo klausimų išspren- 
dimas politikos formavimo metu: „sprendimų priėmėjams nedera barstytis 
pažadais, kurių jie negali tesėti. [...] geriau tenkintis kuklesniais, leng- 
viau tęsimais pažadais.““ 

Lietuvoje būdinga nerealių ir finansiškai neįmanomų viešosios politi- 
kos įsipareigojimų priėmimo politikos formavimo metu problema. Tai gali 
atsitikti ir dėl objektyvių veiksnių (darbotvarkės perkrovos ir skuboto 
sprendimų priėmimo), ir dėl noro patenkinti atskirų grupių ar sektorių 1ū- 
kesčius. Šis noras yra užprogramuotas demokratiniame politiniame žaidi- 
me, kuriame kiekvienas, norintis būti išrinktas, siekia kuo tiksliau ir la- 
biau bent jau retoriškai atsižvelgti į įvairių visuomenės sluoksnių reikala- 
vimus ir lūkesčius. 

Tokie viešosios politikos įsipareigojimai priimami įvairiuose lygiuose. 
Nors dėl 1999 m. Rusijos krizės turėjo sumažėti biudžeto pajamos, pla- 
nuojant 2000 m. biudžetą, iš dalies dėl politinių sumetimų buvo remia- 
masi optimistiniais ūkio augimo scenarijais. Be to, Lietuvoje labai daž- 
nai priimamos įvairios strategijos, programos ir kitokios formos strate- 
giniai dokumentai, kuriems įgyvendinti numatytas lėšų poreikis nėra su- 
derintas su finansavimo iš biudžeto galimybėmis. Įdomu pastebėti tai, kad 
ši tendencija būdinga ne tik ministerijų vidiniais teisės aktais tvirtina- 
miems dokumentams (pvz., ūkio ministro įsakymas dėl IAE pirmojo blo- 
ko eksplotacijos nutraukimo), bet ir Vyriausybės, kurioje atstovaujama ir 


65 Biudžetas pateko į įstatymų spąstus /! Verslo žinios. — 2001. Gruodžio 7. 


66 Parsons W. Viešoji politika. Op. cit. P. 415, apie Pressman J., Wildavsky A. Imple- 


mentation. Op. cit. 

Finansų ministerija, nutarimams (Vyriausybės nutarimas dėl užimtumo di- 
dinimo programos). 

Nerealus planavimas būdingas ir Lietuvos pasirengimo narystei ES pro- 
gramos veiksmų planams. Pavyzdžiui, priemonės, kurios yra numatytos 
Lietuvos pasirengimo narystei ES priemonių planuose, neįgyvendinamos 
dėl reikalingo finansavimo trūkumo.*“' Tačiau sprendimų be finansinio pa- 
grindo priėmimas Lietuvoje kartais yra racionali viešosios politikos vei- 
kėjų požiūriu strategija. Tokių sprendimų priėmimas didina galimybes at- 
eityje tikėtis didesnio finansavimo jiems įgyvendinti. Be to, tokius spren- 
dimus priimti skatina Lietuvos stojimo į ES prioritetas, nes Europos Ko- 
misija valstybių kandidačių pažangą stojant į ES vertina pagal perimtų ac- 
guis nuostatų skaičių. Tačiau dėl tokių įsipareigojimų atsiranda „praraja“ 
tarp viešosios politikos sprendimų ir jų įgyvendinimo. 

Nors formuojant politiką, dažnai primami finansiškai nepagrįsti spren- 
dimai. gali būti praleidžiami ir kiti svarbūs politikos įgyvendinimo klau- 
simai. Buvo pažymėta, kad valstybėse kandidatėse nepakankamas dėme- 
sys skiriamas politikos įgyvendinimo struktūrai** — Lietuvoje nenumato- 
mos aiškios visų įgyvendinančių institucijų funkcijos, jose nesukuriami pa- 
kankami įgyvendinimo gebėjimai bei tinkamos atskaitomybės už įgyven- 
dinimą priemonės. 

Lietuvoje dažnai viešojo administravimo įstaigos neturi pakankamų ge- 
bėjimų taikyti perkeltas ES teisyno nuostatas. Kad Lietuvos viešojo admi- 
nistravimo įstaigos būtų pasiruošusios taikyti perkeltas ES teisyno nuostatas 
nuo 2004 m. sausio 1 d., kiekvienam derybiniam skyriui iki 2001 m. ge- 
gužės | d. buvo parengti institucijų plėtros planai.“? Beje, juose daugiausia 
dėmesio skiriama materialiems indvidualių institucijų poreikiams (patal- 
poms, etatams ir t.t.), o ne tarpinstituciniams ryšiams ir institucijų darbui 
koordinuoti. 


6! VEIK numato intensyvią... (žr. 41 nuorodą). Op. cit. 


68 SIGMA. Sustainable Institutions for European Union Membership. - SIGMA Pa- 
pers: No. 26. 1998. P. 6. 


6 Institution Building Planning for the Acguis Implementation in Lithuania. /! 
Speech of Lithuania's Chief Negotiator for the EU Accession Negotiations. - Vilnius. 2001. 
P. 4. 

2.5 Politikos įgyvendinimas 


Kaip jau minėta, politikos įgyvendinimo sėkmingumas priklauso nuo 
aiškių politikos tikslų ir uždavinių, tinkamos priežastinės teorijos, tinka- 
mos įgyvendinimo struktūros, įgyvendinančių institucijų išteklių, intere- 
sų grupių požiūrio bei išorinės aplinkos poveikio. Ankstesnėse dalyse bu- 
vo aprašytos tikslų ir uždavinių, priežastinės teorijos bei iš dalies įgy- 
vendinimo struktūros problemos. Šiame poskyryje bus toliau nagrinėja- 
mos įgyvendinimo struktūros (pvz., santykiai tarp valdžios lygių, pomi- 
nisterinių įstaigų, koordinavimo problemos), įgyvendinančių institucijų 1š- 
teklių (pvz., biudžeto įgyvendinimas, valstybės tarnybos profesionalumas), 
interesų grupių (pvz., konsultacijos su suinteresuotomis grupėmis) ir iš- 
orės aplinkos problemos. 


2.5.1 SPRENDIMŲ NEĮGYVENDINIMAS 


Didžiausia politikos įgyvendinimo problema yra viešosios politikos 
sprendimų netinkamas arba pavėluotas įgyvendinimas (neįgyvendinimas). 
Sprendimai gali būti neįgyvendinami ne tik dėl nerealių viešosios politi- 
kos įsipareigojimų ir nepalankaus aplinkos poveikio (pvz., nenumatytų 
1999 m. Rusijos krizės padarinių Lietuvos ūkiui), bet ir dėl vidinių spren- 
dimus įgyvendinančių institucijų valdymo problemų. Šiame poskyryje dau- 
giausia nagrinėjamas politinių sprendimų, priimamų politikos formavimo 
etape, įgyvendinimas. 

Empirinio tyrimo rezultatai rodo, kad Lietuvoje įgyvendinama apie 85 
proc. visų Vyriausybės įpareigojimų.'? Tai rodo, kad viešosios politikos 
įsipareigojimų įgyvendinimo priežiūros ir atskaitomybės sistemos Vyriau- 
sybėje yra pakankamai išvystytos.'! Vyriausybės kanceliarija, kontroliuo- 
janti ir koordinuojanti Vyriausybės programos priemonių įgyvendinimą, bei 
Europos komitetas prie LRV, kontroliuojantis ir koordinuojantis Lietuvos 
pasirengimo narystei ES programos priemonių įgyvendinimą, informuoja 
ministerijas ir kitas viešojo administravimo įstaigas apie laiku neįvykdy- 
tas priemones. 


"0 Evans Evans Op. cit. P. 33. (Neskelbta studija.) 
"| Ibid. P. 33. 

Tačiau tokia aukšta įsipareigojimų įgyvendinimo norma iš dalies susi- 
jusi su tuo, kad įgyvendinimas yra siaurai apibrėžiamas legalistine pras- 
me, t.y. sukuriamų institucijų ar priimamų poįstatyminių sprendimų, o ne 
rezultatų kokybės prasme. Šiuo metu dėl formalaus įgyvendinimo apibrė- 
žimo dažnai viešosios politikos problemos sprendžiamos teisiniais būdais, 
pavyzdžiui, sukuriant naujas institucijas ar priimant įstatymus, tačiau ne- 
sigilinant į padarinius (naujų institucijų veiklos ar naujų teisės aktų po- 
veikį ir jo atitikimą pirminiams lūkesčiams). 

Viešosios politikos įsipareigojimai kartais neįgyvendinami dėl vidinių 
valdymo problemų. Pavyzdžiui, Europos komiteto prie LRV atstovų nuo- 
mone, Lietuvos stojimo į ES programoje numatytų priemonių neįgyven- 
dinimo priežastys „nėra objektyvios: jos labiausiai susijusios su vidaus 
darbo organizavimo problemomis.“'? Tačiau kartais įsipareigojimai ne- 
įgyvendinami ir dėl išorinių priežasčių — sprendimams įgyvendinti „būti- 
na, kad Vyriausybė surastų reikalingą laiką kabineto darbotvarkėje, nu- 
matytų vietos įstatymų leidybos programoje, realistiškai įvertintų parla- 
mento pajėgumą bei pervestų reikalingą finansavimą.“"? Šios įgyvendi- 
nimo problemos, būdingos pirmuose dviejuose viešosios politikos ciklo eta- 
puose, jau aptartos anksčiau. 


2.5.2 SKIRTINGŲ VALDŽIOS LYGIŲ TARPUSAVIO SANTYKIAI 


Sėkmingas politikos įgyvendinimas priklauso nuo skirtingų valdymo ly- 
gių tarpusavio santykių. Lietuvoje valdžia sutelkta centriniame lygyje, funk- 
cijos tarp centrinio, regioninio ir vietos valdymo lygių padalytos nenuosek- 
liai, o savivaldybių finansavimas turi daug trūkumų. 

Ypač nestabili yra apskričių viršininkų administracijų padėtis. Jų funk- 
cijos buvo daugiausia suformuotos iš savivaldybių funkcijų, nes ministe- 
rijos daugelio savo funkcijų apskritims neperdavė. Tarp apskričių ir sa- 
vivaldybių egzistuoja nesutarimai dėl kai kurių apskritims priklausančių 
funkcijų (tarp jų švietimas, socialinė apsauga, sveikatos apsauga ir ypač 
žemės valdymas). 2002 m. savivaldybėms iš apskričių viršininkų admi- 


"2 Šalies valdininkai neskuba į Europos Sąjungą // Lietuvos rytas. - 2002. Balandžio 19. 


"3 Evans, Evans. Op. cit. P. 28. 

nistracijų buvo perduotos tam tikros statybos bei žemės ūkio funkcijos, o 
2003 m. apskričių kaimo plėtros skyriai bus perduoti Nacionalinei mo- 
kėjimų agentūrai. Kad būtų pagerintas funkcijų pasiskirstymas tarp skir- 
tingų valdžių, Vidaus reikalų ministerija parengė kai kurių centrinio val- 
dymo institucijų vykdomų funkcijų dekoncentravimo ir decentralizavimo 
koncepciją. 

Pastaraisiais metais Vyriausybė nekompensavo savivaldybėms padidė- 
jusių išlaidų (dėl įvairių įstaigų darbuotojų padidinto darbo užmokesčio 
ar padidėjusių kompensacijų), kurias sukėlė Vyriausybės sprendimai.'* Per 
trejus metus susidarė apie 400 mln. Lt skolos."? Vyriausybės sprendimu 
netiesiogiai sukeltų savivaldybių biudžetų išlaidų nepadengimas sukėlė at- 
virą konfliktą tarp daugelio savivaldybių ir centrinės valdžios. 1999 m. 
daugiau negu pusė Lietuvos savivaldybių, kartu ir Vilniaus savivaldybė at- 
leguotoms valstybės funkcijoms įgyvendinti savivaldybėms skiriamos iš 
valstybės biudžeto kaip specialioji dotacija. 

Be to, nuosavi Lietuvos savivaldybių pajamų šaltiniai labai riboti. Sa- 
vivaldybėms, turinčioms mažesnius fiskalinius pajėgumus, dalis fizinių as- 
menų mokesčio paskirstoma per finansinio išlyginimo sistemą. Europos vie- 
tos ir regioninės valdžios kongresas išreiškė susirūpinimą, jog „ribota sa- 
vivaldybių pajamų dalis yra surenkama iš vietinių mokesčių“, bei reko- 
mendavo, kad „valstybės mokesčių sistema turi būti peržiūrėta, ir savi- 
valdybės ne tik teoriškai, bet ir praktiškai galėtų nustatyti nuosavus mo- 
kesčius.*/* 

Galima teigti, jog viena iš neaiškaus funkcijų tarp skirtingų valdymo 
lygių ir atskirų viešojo administravimo įstaigų pasidalijimo priežasčių yra 
tai, jog politiniai veikėjai nepakankamai suvokia valstybės vaidmenį ir ben- 


3 Ar Vriausybei užteks ryžto grąžinti valstybės anksčiau padarytus įsiskolinimus sa- 
vivaldybėms // Savivaldybių žinios. - 2001. Rugpjūčio 23. P. 5 Nr. 29 (151). 
"5 Application of the Association of Local Authorities in Lithuania Regarding Viola- 


tion of Rights of Local Authorities / The Association of Local Authorities in Lithuania. — 
Vilnius, 2000. P. 1. 


"6 Draft Recommendation on the Situation of Local and Regional Democracy in Lit- 
huania i Congress of Local and Regional Authorities of Europe. — Strasbourg, 2001. P. 5. 

dras jos funkcijas. Nesuvokiant, kokios funkcijos po reformos turėtų būti 
paliktos valstybei, o kokios perduotos privačiam verslui ar nevyriausybi- 
nėms organizacijoms, sunku tikėtis ir aiškaus funkcijų pasidalijimo.?'' Kai 
trūksta aiškios sampratos konceptualiame lygyje, atskiroms valdymo ins- 
titucijoms tampa lengviau ginti savo siaurus organizacinius interesus, dėl 
kurių kyla nesutarimai tarp skirtingų valdžios lygių. 


2.5.3 KOORDINAVIMO PROBLEMOS 


Sėkmingą politikos įgyvendinimą dažnai trikdo jos koordinavimo pro- 
blemos. Galima išskirti tris pagrindinius šių problemų tipus: kai tą pa- 
čią užduotį atlieka dvi institucijos (dubliavimas), kai reikalingos užduo- 
ties neatlieka nė viena institucija (spraga) ir kai panašios viešosios po- 
litikos turi skirtingas paskirtis ir tarnauja skirtingoms grupėms (nenuosek- 
lumas).7š 

Lietuvoje daugiausia dėmesio buvo skiriama dubliavimui, kadangi šią 
problemą lengviausia nustatyti ir spręsti. Pavyzdžiui, Užsienio investicijų 
patariamosios tarnybos apklausti investuotojai Lietuvoje teigė, kad dau- 
gelis inspekcijų dubliuojasi ir yra nereikalingos.'* 1999 m. Ministro Pir- 
mininko prašymu Valdymo reformų ir savivaldybių reikalų ministerijos dar- 
bo grupė atliko Lietuvos viešosios administracijos auditą, kurio išvadose 
buvo nustatytas funkcijų dubliavimas įvairiose srityse.*? Audito išvadoms 
įgyvendinti Vyriausybė priėmė nutarimą dėl tolesnės viešojo administra- 
vimo struktūrinės reformos ir įkūrė Saulėlydžio komisiją.*! 


"/ Panašus argumentas išsakytas: Verheijen, A. J. G. Removing Obstacles to Effective 
Decentralization : Reflecting on the Role of the Central State Authorities UNDP Regio- 
nal Support Center. - 2002. (Darbas nepublikuotas.) 


"Š Peters. B. G. Managing Horizontal Government: the Politics 0f Co-ordination !/ 
Public Administration. - 1998. Vol. 76. No. 3. P. 303. 


"> Administrative Barriers 10 Investment. Op. cit. 


50 Valstybės valdymo sistemos audito ataskaita. - Vilnius: Valdymo reformų ir savi- 
valdybių reikalų ministerija. 1999 - htip:4/www.vrsrm.lt/p. pransp.htm. 
Š! Lietuvos Respublikos Vyriausybės nutarimas „Dėl valstybės valdymo sistemos tolesnio 


tobulinimo". —- 2001 m. balandžio 4 d. Nr. 364. — htt 
2001 m. rugsėjo 16 d. 


Ww wW3.lrs.lt/DPaieska.html — 

Siekiant panaikinti funkcijų dubliavimą, komisijos rekomendacijos pa- 
grindu Vyriausybė pertvarkė Aplinkos ministerijos Žuvų išteklių departa- 
mentą ir Žemės ūkio ministerijos Žuvininkystės departamentą į Žuvinin- 
kystės departamentą prie Žemės ūkio ministerijos.3? Be to, funkcijų dub- 
liavimas buvo sumažintas rinkos priežiūros srityje (žr. toliau: „Reguliavi- 
mo problemos“). 

Kartais Lietuvoje dubliuojasi atskirų ministerijų programos. Pavyzdžiui, 
Užsienio reikalų ministerijos derybų su ES ir LR pasirengimo narystei 
NATO programos yra labai susijusios ir iš dalies dubliuojasi su kitų mi- 
nisterijų (pirmoji — su Europos komiteto prie LRV, antroji — su Krašto ap- 
saugos ministerijos) programomis. URM derybų su ES programos tikslai 
(sklandus derybų dėl narystės ES užtikrinimas ir visuomenės informavi- 
mas integracijos į ES klausimais) dubliuojasi su Europos komiteto prie 
LRV tikslais.** Tarpinstitucinių programų sudarymas, kaip numatyta stra- 
teginio planavimo metodikoje, sudarytų palankesnes sąlygas geriau derin- 
ti atskirų ministerijų priemones siekiant panašių programos tikslų. 

Lietuvoje taip pat pasitaiko spragų ir nenuoseklumo atvejų. Pavyzdžiui, 
nei Ūkio ministerija, nei Socialinės apsaugos ir darbo ministerija nenorė- 
jo koordinuoti Ignalinos AE pirmojo bloko eksplotacijos nutraukimo so- 
cialinių ir ekonominių padarinių mažinimo programos rengimo bei įgyven- 
dinimo. Panašiai anksčiau nei Finansų ministerija, nei Valdymo retormų 
ir savivaldybių reikalų ministerija nesutiko koordinuoti vidaus audito pa- 
dalinių steigimo. Tačiau šioms koordinavimo problemoms spręsti buvo skir- 
ta mažiau dėmesio. 


2.5.4 POMINISTERINĖS ĮSTAIGOS 


Kadangi ministerijos negali atlikti visų politikos įgyvendinimo darbų, 
jos įgyvendinimas iš ministerijų deleguojamas funkciškai (poministerinėms 
įstaigoms) arba teritoriškai (viršininkų administracijoms arba savivaldy- 
bėms). Pastarajam būdingos problemos jau išnagrinėtos. 

Kaip jau minėta skyriaus pradžioje, centriniame valdymo lygyje vei- 
kia kelių tipų neministerinės įstaigos (Vyriausybės įstaigos ir skirtingų tor- 


82 beiklos ataskaita ' Komisija pasiūlymams dėl... (žr. 33 nuorodą). Op. cit. P. 5-6. 


5 TSPMI. Užsienio reikalų ministerijos analizė. Op. cit. 

mų ministerijoms pavaldžios įstaigos), kurios dalyvauja įgyvendinant po- 
litiką. Pavyzdžiui, Aplinkos ministerijoje dirba 180 tarnautojų, 0 jai pa- 
valdžiose 109 įvairaus statuso įstaigose — apie 10 000 tarnautojų. Be to, 
šiuo metu veikia apie 20 Vyriausybei pavaldžių įstaigų. 

Neretai įvairių poministerinių įstaigų veikla nesusijusi su valstybės 
funkcijų vykdymu ir sutampa su rinkoje teikiamomis paslaugomis. Prie Su- 
sisiekimo ministerijos veikė daug įvairių valstybės įmonių eismo ir kelių 
srityje, kurių funkcijas galėtų atlikti privatus sektorius. 2001 m. pabaigo- 
je A. Brazausko Vyriausybė pasiūlė ministerijoms likviduoti, reorganizuoti 
ir pertvarkyti poministerines įstaigas bei įpareigojo Vidaus reikalų minis- 
teriją nustatyti poministerinių įstaigų valdymo sričių nustatymo ir jų stei- 
gimo teisinius pagrindus. 

Taip pat Vyriausybės įstatymo koncepcijoje buvo pripažinta, kad nėra 
objektyvių kriterijų, pagal kuriuos vienos įstaigos tampa Vyriausybės įstai- 
gomis, o kitos ministerijoms pavaldžiomis įstaigomis. Todėl siekiant reg- 
lamentuoti poministerinių įstaigų steigimą bei sumažinti valdymo sritis, už 
kurias nėra atsakingi Vyriausybės nariai, buvo pasiūlyta Vyriausybės įsta- 
tyme reglamentuoti įstaigų steigimą.*“ 

Kartais poministerinėms įstaigoms ministerijos deleguoja ne tik politi- 
kos įgyvendinimo, bet ir formavimo užduotis. Pavyzdžiui, kadangi Ūkio 
ministerijos Smulkaus ir vidutinio verslo skyrius neturi pakankamų gebė- 
jimų, Ūkio ministerija deleguoja pagrindines politikos formavimo užduo- 
tis jai pavaldžiai Lietuvos smulkaus ir vidutinio verslo plėtros agentūrai 
ir taip sumažina pastarosios politikos įgyvendinimo gebėjimus.** Toks reiš- 
kinys pastebimas ir kitose srityse. 


2.5.5 BIUDŽETO ĮGYVENDINIMAS 
Lietuvoje ir kitose šalyse populiaru įgyvendinimo sėkmę sieti tik su 


turimu biudžetu, t.y. finansiniais ištekliais, skiriamais įgyvendinimui. Pa- 
vyzdžiui, vieno tyrimo metu apklaustos ministerijos nepakankamą biudže- 


Š4 Naujos redakcijos Lietuvos Vyriausybės įstatymo koncepcija. Op. cit. 


85 2000 Regular Report Jrom the Commission on Lithuania 5 Progress Towards Ac- 
cession / Commission of the European Communities. 2000. P. 71. 


2. ĮGYVENDINIMO PROBLEMOS LIETUVOS POLITINIAME PROCESE 49 


tą įvardijo kaip pagrindinę sprendimų neįgyvendinimo priežastį.*? Nors 
šioje knygoje toliau bus išsamiai parodyta, kad skiriamos lėšos ne vie- 
nintelė ir net ne svarbiausia sėkmingo įgyvendinimo sąlyga, tačiau jos 
taip pat negalima visiškai sumenkinti. Lietuvoje biudžeto asignavimo val- 
dytojams kartais neužtenka finansavimo įsipareigojimams įgyvendinti. Jau 
buvo minėta, kad formuojant biudžetą, asignavimų valdytojai turi mažinti 
asignavimų dydį pagal nustatytą procentą nepaisant jų įsipareigojimų. 

Nors Lietuvoje yra santykinai daug viešosios politikos sprendimų šal- 
tinių, tik strateginiai veiklos planai ir programos yra susijusios su valsty- 
bės fiskaliniu planu. Didelis trūkumas yra tai, kad finansinio pagrindo ne- 
turi Vyriausybės programa ir jos įgyvendinimo priemonės, pagal kurias įsta- 
tymų leidžiamoji valdžia kontroliuoja vykdomosios valdžios veiklą.*" Pa- 
tvirtinus Vyriausybės 2001-2004 metų programos įgyvendinimo priemo- 
nes, buvo numatyta, kad šios priemonės turi būti vykdomos iš bendrųjų 
asignavimų, skiriamų įgyvendinti atskiroms programoms. 

Kartais Lietuvoje biudžeto asignavimų valdytojams nepervedama visa 
skirto asignavimo suma. Tai gali atsitikti dėl nerealaus planavimo arba ne- 
surenkamų mokesčių. 1999 m. Finansų ministerija asignavimų valdytojams 
pervedė tik 88,6 proc. valstybės biudžeto įstatymu skirtos sumos, ir dėl 
to susidarė asignavimų valdytojų skolos įvairiems juridiniams asmenims.*š 
Nors planuojant 2001 m. biudžetą, buvo remiamasi pesimistinėmis ūkio 
augimo prognozėmis, dėl ne visų surenkamų mokesčių A. Brazausko Vy- 
riausybės finansų ministrė įspėjo apie galimą biudžeto išlaidų peržiūrėji- 
mą finansinių metų pabaigoje.*? 

Vis dėlto nepakankamo biudžeto problemą reikia vertinti atsargiai, nes 
šios lėšos gali būti naudojamos neproduktyviai (ir apskritai išteklių visada 
trūksta). Viena vertus, rengdamos biudžeto programas, ministerijos kar- 
tais nesilaiko Finansų ministerijos nustatytų išlaidų limitų.?? Antra ver- 


Š6 Ibid. P. 33. 

57 Ibid. P. 24. 

58 Finansų ministerija gali mažinti finansavimą asignavimų valdytojams faktiškai ne- 
gautomis nebiudžetinių lėšų įmokomis į valstybės biudžetą. 

Š? Finansų ministrė ragino Seimą veržtis diržus i Lietuvos rytas. - 2001. Rugpjū- 
čio 3. - http://www.lr.lt/20010803 - 2001 m. rugpjūčio 3 d. 

?0 Jbid. P. 25. 

tus, rengiant biudžeto programas, numatomi nepagrįsti programų įgyven- 
dinimo kaštai, kurių Finansų ministerija ir Vyriausybės kanceliarija neturi 
galimybių nustatyti ir pašalinti dėl ribotų programų vertinimo gebėjimų. 

Pagaliau, mažinant valstybės išlaidas, dažnai atsisakoma suplanuotų iš- 
laidų. 2001 m. R. Pakso Vyriausybė įpareigojo viešojo administravimo 
įstaigas parengti pirmuosius siūlymus dėl valdymo tobulinimo?! , o vėliau 
premjeras R. Paksas pavedė Saulėlydžio komisijai išanalizuoti ministeri- 
jų, Vyriausybės įstaigų ir apskričių veiklą bei peržiūrėti galimybes suma- 
žinti valdymo išlaidas 10 proc. Apibendrinus: institucijų pateiktus pasiū- 
lymus, Finansų ministerija patobulintame valstybės biudžeto įstatymo pro- 
jekte pasiūlė sumažinti valdymo išlaidas 15,2 mln. litų.?? 


2.5.6 VALSTYBĖS TARNYBOS PROFESIONALUMAS 


Kita svarbi išteklių, reikiamų sėkmingai įgyvendinti politiką, kategori- 
ja yra personalo kvalifikacija ir patirtis. 

Europos Komisija visuose savo nuolatiniuose pranešimuose nuo 
1997 m. apibūdino Lietuvos valstybės tarnybą kaip nepakankamai profe- 
sionalią.** 1999 m. priėmus ir pradėjus įgyvendinti Valstybės tarnybos 
įstatymą, Lietuvoje pradėta kurti karjeros tipo valstybės tarnyba, kuriai 
būdingas nuopelnais pagrįstas valstybės tarnautojų priėmimas į darbą vi- 
sam gyvenimui, nuolatinė karjera valstybės tarnybos hierarchijoje, tarnau- 
tojų įvadinis ir tęstinis mokymas bei kiti bruožai. Naujai įsteigtas Viešo- 
jo administravimo institutas pradėjo įvadinį ir tęstinį valstybės tarnauto- 
jų mokymą. 

Tačiau pirmoji Valstybės tarnybos įstatymo redakcija buvo labai prieš- 
taringa ir nebuvo visiškai įgyvendinta, nes iš daugiau nei 50 poįstatymi- 
nių teisės aktų buvo priimta apie 20. 2002 m. buvo priimta nauja Valsty- 


?! Lietuvos Respublikos Vyriausybės nutarimas „Dėl valstybės valdymo sistemos to- 
lesnio tobulinimo.“ - 2001 m. balandžio 4 d. Nr. 364. - htt 
2001 m. rugsėjo 16 d. 


www 3.lrs.lt'DPaieska.html — 





?2 Biudžeto išlaikytiniai gaus papildomų milijonų /! Verslo žinios. - 2001. Gegužės 30. 


* Agenda 2000 - Commission Opinion on CEECS Applications for Membership of 
the European Union i Commission of the European Community. - 1997. — hrtp://euro- 
pa.eu.int/comm/agenda2000. 

bės tarnybos įstatymo redakcija ir apie 20 poįstatyminių teisės aktų, bet 
jų įgyvendinimo sėkmingumą vertinti dar per anksti. Tačiau karjeros vals- 
tybės tarnautojai į darbą priimami pagal testo, kuris ryškina jų Žinias, o 
ne įgūdžius, bei pokalbio, kuris būna labai subjektyvus, rezultatus. 

Lietuvos valstybės tarnyba išlieka labai nestabili iš dalies dėl didžiu- 
lės valstybės tarnybos politizacijos. Po Seimo rinkimų ir pasikeitus Vy- 
riausybei gana dažni priėmimo ar atleidimo iš karjeros valstybės tarny- 
bos pareigybių atvejai. Pavyzdžiui, A. Brazausko Vyriausybė privertė at- 
sistatydinti Kūno kultūros ir sporto departamento prie LR Vyriausybės di- 
rektorių, kuris yra karjeros tarnautojas. Be savanoriško aukšto rango vals- 
tybės tarnautojų atsistatydinimo Lietuvoje siekiant pašalinti nepageidau- 
jamus karjeros tarnautojus kartais taikomas įstaigos vidinio reorganizavi- 
mo būdas, kurio metu išnyksta nepageidaujamų tarnautojų pareigybės bei 
sukuriamos naujos, kurias užimti skelbiamas naujas konkursas. 

Aukštesniosios valstybės tarnybos politizacija padidėjo, kai 2002 m. 
ministerijose įsteigus naujas karjeros tarnautojų (valstybės sekretoriaus ir 
ministerijos sekretorių) pareigas, nemažai jų po konkursų užėmė buvę vi- 
ceministrai arba kiti asmenys, priklausantys arba remiami valdančiosios 
daugumos politinės partijos. Aukštesniosios valstybės tarnybos politizaci- 
ją rodo tai, kad socialdemokratų partijos prezidiumas į 2002 m. preziden- 
to rinkimų propagandines ir agitacines grupes įtraukė daug aukštų karje- 
ros pareigūnų, tarp jų ir Vyriausybės kanclerį, valstybės ir ministerijų sek- 
retorius, įvairių departamentų vadovus.?* 

Valstybės tarnybos nestabilumas taip pat susijęs su dažna valstybės tar- 
nautojų kaita. Europos Komisija savo ataskaitoje pažymėjo, kad Lietuvos 
valstybės tarnautojų atlyginimai yra „nepatrauklūs“.?* Dėl nepakankamai 
didelių atlyginimų iš valstybės tarnybos ypač daug nuteka tų tarnautojų, 
kurių žinios ir įgūdžiai yra paklausūs privačiame versle (pvz., informaci- 
nių technologijų specialistai, teisininkai arba PHARE finansuojamų pro- 
jektų vadybininkai). 


2 Socdemų agitatoriais tapo ministrai / BNS. - 2002. Spalio 3. 


95 2001 Regular Report from the Commission in Lithuania s Progress Towards Ac- 


cession i Commission of the European Communities. —- 2001. P. 24. 

Taip pat pažymėtina, kad valstybės tarnautojų algos vidurkis, kuris 
2002 m. pabaigoje sudarė apie 2500 Lt, yra didesnis už bendrą privataus 
sektoriaus atlyginimų vidurkį. Be to, valstybės tarnautojai, be pagrindinio 
atlyginimo, gauna įvairius priedus, priemokas, pašalpas ar kitokios formos 
darbo užmokesčio išmokas. Netgi vykdant taupymo politiką, 1999 m. vals- 
tybės tarnautojams vietoj uždraustų premijų buvo išmokamos pašalpos.?“ 
Nors 1999 m. premjero A. Kubiliaus vadovaujama Vyriausybė atšaukė bet 
kokių premijų išmokėjimą, 2002 m. A. Brazausko Vyriausybė priėmė spe- 
cialius nutarimus, leidžiančius valstybės tarnautojams išmokėti premijas.?" 

Tarnautojų darbo užmokesčio fondas panaudojamas neefektyviai, nes Lie- 
tuvos valstybės tarnyboje trūksta tinkamos apmokėjimo už darbą sistemos, 
kuri susietų atlyginimą su darbo rezultatais ir leistų skatinti valstybės tarnau- 
tojus. Papildomos darbo užmokesčio išmokos dažniausiai buvo mokamos 
aukšto rango tarnautojams.** Tik 2002 m. priėmus naują Valstybės tarnybos 
įstatymo redakciją, daugiau dėmesio buvo pradėta skirti valstybės tarnautojų 
veiklos vertinimui. Pavyzdžiui, 2002 m. viešojo administravimo institucijos, 
suskirsčiusios valstybės tarnautojų pareigybes į atitinkamus lygius ir kate- 
gorijas, turėjo įvertinti karjeros valstybės tarnautojus. 


2.5.7 REGULIAVIMO PROBLEMOS 


Kaip jau minėta, vienas iš sėkmingo politikos įgyvendinimo būdų yra 
veiksmų laisvės suteikimas įstaigoms pasirenkant priemones iškeltiems 
tikslams ir uždaviniams pasiekti bei numatant atsiskaitymo už pasiektus 
rezultatus būdus. Reguliavimo įstaigoms kai kas siūlo suteikti galią nu- 
statyti reguliavimo taisykles, o kad būtų išvengta piktnaudžiavimo, regu- 
liavimo įstaigos turi būti pakankamai atskaitingos, jų veikla skaidri ir nu- 
statyti aiškūs atsakomybės ryšiai ir su vadovus skiriančiomis institucijo- 
mis, ir su vartotojais. Norint sumažinti neapibrėžtumą, kurį sukelia lais- 
vės suteikimas, siūloma paskelbti reguliavimo taisykles ir paaiškinti jų 
taikymą.?? 


*5 Valstybės pinigų maiše — pragaištinga skylė // Lietuvos rytas. - 2001. Balandžio 28. 
*? Premijos valdininkams — kaip iš gausybės rago // Lietuvos rytas. - 2002. Gruodžio 24. 
?8 Ibid. 

*? Nicolaidis P. Op. cit. P. 14. 

Lietuvoje iki šiol nebuvo vykdoma didelę veiksmų laisvę turinčių ins- 
pektorių ir inspekcijos įstaigų kontrolė. Užsienio investicijų patariamosios 
tarnybos (UIPT) studijoje buvo pasiūlyta nuolat peržiūrėti inspektorių ata- 
skaitas kiekviename inspektorate, o institucijų ataskaitas — šiek tiek re- 
čiau vyriausybėje, kad būtų patikrinti nenuoseklios veiklos ir nereikalingų 
inspekcijų atvejai.'?? Be to, Lietuvoje kartais netgi siūloma iš reguliavi- 
mo įstaigų atimti teisę nustatyti reguliavimo taisykles. 

UIPT apklausti investuotojai tvirtino, kad nemažai inspekcijų dubliuo- 
jasi ir yra nereikalingos.'?! Valdymo sistemos audite buvo pažymėta, kad 
„daugiausia persipina Veterinarijos tarnybos, Higienos ir Kokybės inspek- 
cijų, turinčių teisę tikrinti maisto produktų tinkamumą vartojimui, funkci- 
jos“ bei buvo rekomenduota „reorganizuoti tas rinkos priežiūros instituci- 
jas, kurios akivaizdžiai dubliuoja viena kitos funkcijas.“ !*? 

Rinkos priežiūros srityje 1999 m. pabaigoje buvo parengta rinkos prie- 
žiūros koncepcija, kurioje buvo numatytos pagrindinės rinkos priežiūros 
sistemos kryptys. 2000 m. pradžioje Vyriausybė patvirtino rinkos priežiū- 
ros reformos priemonių planą. 2000 m. viduryje reorganizavus Valstybinę 
veterinarijos tarnybą, Valstybinę higienos inspekciją, Valstybinę kokybės 
inspekciją ir iš Valstybinių teritorinių sveikatos centrų perėmus kai kurias 
funkcijas, buvo įkurtos dvi naujos institucijos: Valstybinė maisto ir vete- 
rinarijos tarnyba bei Valstybinė ne maisto produktų inspekcija prie Ūkio 
ministerijos. Buvo ne tik panaikintos dubliuojamos funkcijos, bet ir nu- 
statytos aiškios institucijų atsakomybės sritys, turėtų būti sumažintos val- 
dymo išlaidos (8—10 mln. Lt kievienais metais).!'9? 

Tačiau įvykdžius reformą, paaiškėjo ir atsirado keletas naujų trūkumų. 
Pavyzdžiui, paaiškėjo, kad funkcijas (maisto tvarkymo įmonių higienos pa- 
sų išdavimas, projektų ekspertizė bei registracija), paliktas Sveikatos ap- 
saugos ministerijai pavaldžių įstaigų žinioje, „racionaliausia priskirti vie- 


100 Ibid. P. 119. 


10! Foreign Investment Advisory Service i Lithuania: Study of Administrative Barriers 
to Investment. - Vilnius. 1999. P. 119. (Ataskaita neskelbta.) 


102 Valstybės valdymo sistemos audito ataskaita / Valdymo reformų ir savivaldybių 
reikalų ministerija. Op. cit. 


103 Įeiklos ataskaita / Komisija pasiūlymams dėl... (žr. 33 nuorodą). Op. cit. 

nai institucijai neatskiriant gyvūninės ir negyvūninės kilmės maisto tvar- 
kymo įmonių.“!?* 2001 m. viduryje Vyriausybės nutarimu iš Valstybinės 
visuomenės sveikatos priežiūros tarnybos prie Sveikatos apsaugos minis- 
terijos į Valstybinę maisto ir veterinarijos tarnybą pervesta 13 etatų.!0? 

Po reformos verslo atstovai pripažino, jog verslo sąlygos pagerėjo rin- 
kos priežiūros srityje. Tačiau teigiama, kad sutampa Valstybinės tabako 
ir alkoholio kontrolės tarnybos bei Žemės ūkio ir Ūkio ministerijų atlie- 
kamos funkcijos.!*“* Be to, didelė dalis reguliavimui tobulinti ir supapras- 
tinti skirtų Saulėtekio rekomendacijų liko neįgyvendintos, o naujai priimami 
Vyriausybės sprendimai neretai sustiprina esamus reguliavimo trūkumus 
(neaiškiai apibrėžtas funkcijas ir atskaitomybę, pernelyg intensyvų arba 
nepagrįstą reguliavimą, skaidrumo stoką ir pan.).!?? 

Jau minėta, kad vykdomąsias reguliavimo funkcijas atlieka Seimui pa- 
valdžios Valstybinė lietuvių kalbos komisija, Žurnalistų etikos inspekto- 
riaus tarnyba ir kitos įstaigos. Kad būtų visiškai įtvirtintas valdžių atsky- 
rimo principas, Seimui pavaldžios įstaigos turėtų atlikti vykdomosios val- 
džios kontrolės funkcijas (pvz., Valstybės kontrolė ar atskiri kontrolieriai), 
o ne verslo ir privačios veiklos reguliavimo funkcijas.'0š 


2.5.8 KONSULTACIJOS SU SUINTERESUOTOMIS GRUPĖMIS 


Konsultacijos su pilietine visuomene ir suinteresuotomis grupėmis gali 
prisidėti prie viešosios politikos skaidrumo ir turinio kokybės bei sėkmin- 


108 Ataskaita apie rinkos priežiūros reformą / Europos komitetas pre LR Vyriausy- 
bės. — Vilnius: 2000. - P. 2. - http://www.lrvk.lv. 
105 Lietuvos Respublikos Vyriausybės nutarimas „Dėl 1998 m. sausio 13 d. nutarimo Nr. 


34 „Dėl etatų skaičiaus ministerijose, Lietuvos Respublikos Vyriausybės įstaigose ir kitose 
valstybės institucijose bei įstaigose“ dalinio pakeitimo. - 2001 m. liepos 11 d. Nr. 896. 


106 Kokiems tikrintojams reikia poilsio // Verslo žinios. - 2001. Rugpjūčio 27. 


107 NS m L | | S 
Esamus reguliavimo politikos trūkumus Lietuvoje yra išsamiai išanalizavęs Lietu- 
vos laisvosios rinkos institutas. Žr. www.lrinka.lt 


108 Tačiau šiuolaikinei viešajai administracijai būdinga tai, kad reguliavimo įstaigos at- 


lieka įstatymų leidžiamajai (pvz., taisyklių nustatymas) ir teisminei (pvz., ginčų sprendi- 
mas, adjudication) valdžiai priklausančias funkcijas. 

go politikos sprendimų įgyvendinimo ir tobulinimo atgalinio ryšio metu. 
Tačiau Lietuvoje jį niboja ir konsultavimosi kultūros stoka viešajame sek- 
toriuje (pasiūlos pusė), ir pilietinio atstovavimo kultūros stoka visuome- 
nėje (paklausos pusė). Daugiausia dėmesio šioje dalyje bus skiriama pa- 
siūlos pusės problemoms. 

Viešojo administravimo įstatyme!“ numatyta pareiga konsultuotis su 
visuomenės interesams atitinkamoje srityje atstovaujančiomis nevyriausy- 
binėmis organizacijomis dėl administracinio reglamentavimo, tačiau kai nė- 
ra šios nuostatos įgyvendinimo sistemos, ji taikoma neefektyviai.!'? Todėl 
rengiant atskirą Nevyriausybinių organizacijų plėtros įstatymo projektą, bu- 
vo numatyta parengti konsultavimosi ir informavimo tvarką, kuri reglamen- 
tuotų konsultavimosi klausimų sąrašą, konsultavimosi1 formą ir kitus svar- 
bius dalykus.!!! 

Be to, įgyvendindama Viešojo administravimo įstatymą, Vyriausybė sa- 
vo nutarimu patvirtino pavyzdinę piliečių aptarnavimo viešojo administ- 
ravimo įstaigose tvarką, kurioje buvo įtvirtintas „vieno langelio“ aptarna- 
vimo principas.!!? Pagal minėtą nutarimą viešojo administravimo įstaigos 
turėjo savo vidaus teisės aktais patvirtinti piliečių aptarnavimo tvarką, ati- 
tinkančią aptarnavimo tvarkos nuostatas. Tačiau „vieno langelio“ princi- 
pas nevisiškai taikomas dėl įvairių priežasčių (būtina pertvarkyti viešojo 
administravimo įstaigų vidaus organizacinę struktūrą, visiškai įgyvendinti 
Elektroninio parašo įstatymą, kad piliečiai galėtų siųsti elektroniniu būdu 
pasirašytus dokumentus ir t.t.). 

Apklausos duomenys rodo, kad Lietuvos ministerijų tarnautojai pa- 
laiko glaudžius ryšius su svarbiomis interesų grupėmis savo kompeten- 
cijos srityje. Tačiau dažnai interesų grupių dalyvavimas viešojoje poli- 


100 Lietuvos Respublikos Seimo viešojo administravimo įstatymas. - 1999 m. birželio 
17 d. Nr. VIII-1234. - http://Awww3.Irs.lt/DPaieska.html - 2001 m. rugsėjo 16 d. 


110 Pokalbis su nevyriausybinių organizacijų atstovu. 2001. Rugsėjo mėn. 
!! Ibid. 


"12 Lietuvos Respublikos Vyriausybės nutarimas „Dėl piliečių ir kitų asmenų aptar- 
navimo viešojo administravimo institucijose pavyzdinės tvarkos patvirtinimo“. - 2001 m. 
birželio 6 d. Nr. 654. ht IVDPaieska.html - 2001 m. rugsėjo 16 d. 

tikoje būna atsitiktinis, o ne nuolatinis konsultavimosi bruožas.!'? Dėl 
uždarų interesų atstovavimo kanalų ir atviros interesų konkurencijos sto- 
kos stipresnės interesų grupės turi palankesnį priėjimą prie sprendimų 
priėmimo ir įgyvendinimo proceso. Pavyzdžiui, Lietuvos pramonininkų 
konfederacija yra svarbiausias veikėjas konsultuojantis su verslo bendruo- 
mene.!!* 

Konsultacijos su darbdaviais ir profesinėmis sąjungomis formaliai tu- 
rėtų būti vykdomos per 1995 m. įkurtą trišalę tarybą. Tačiau konsultaci- 
jos nesistemingos (pvz., dėl dažnos vyriausybių kaitos 2001 m. trišalė ta- 
ryba susitiko tik 2001 m. pabaigoje) ir nesikonsultuojama dėl visų svar- 
biausių socialinių ir ekonominių klausimų, Vyriausybė dažnai nepaiso pro- 
fesinių sąjungų nuomonės.!'"> Trišalė taryba yra vienas iš ES valstybėse 
narėse veikiančių politinių konsultacijų modelių, išplėtotų pokario metais, 
imitacijos pavyzdžių, kuris formaliai Lietuvoje yra sukurtas, tačiau dėl 
įvairių priežasčių (susiskaldžiusios profsąjungos, sparčiai besikeičianti ša- 
lies ekonominė struktūra, auganti paslaugų dalis ir pan.) jis praktiškai be- 
veik neveikia. 

Konsultacijas su suinteresuotomis grupėmis skatina ir Lietuvos stoji- 
mo į ES procesas. Derybų dėl narystės ES metu konsultuotasi su interesų 
grupių, verslo ir nevyriausybinių organizacijų atstovais. Kaip pažymi Lie- 
tuvos derybininkai, derybų metu ypač aktyvios konsultacijos vyko su Far- 
macijos pramonės įmonių asociacijos atstovais dėl pereinamojo laikotar- 
pio ES geros gamybos praktikos reikalavimams įdiegti farmacijos produktų 
gamyboje laisvo prekių judėjimo skyriuje. Taip pat konsultuotasi su drau- 
dimo kompanijų atstovais, profesinėmis sąjungomis ir kitomis interesų gru- 
pėmis dėl pereinamojo laikotarpio transporto priemonių savininkų priva- 
lomojo civilinės atsakomybės draudimo sistemos įvedimui Lietuvoje. In- 
tensyvios konsultacijos vyko su aplinkos apsaugos srityje veikiančiomis or- 
ganizacijomis, savivaldybių atstovais, Lietuvos pramonininkų konfedera- 


13 2000 m. Lietuvoje buvo apklausti 53 buvę ar esami ministrai. žr. Norgaard O. and 
Cummings S. N., States Capacitv in Post-Communist Countries: A Partial Comparison 
of 6 Countries. - 2002. (Unpublished Paper.) 


"4 2001 Regular Report from... (žr. 95 nuorodą). Op. cit. P. 76. 


"5 Pokalbis su profesinių sąjungų atstovu. 2001 m. rugsėjo mėn. 

cija dėl derybų nuostatų šiame skyriuje. Žuvininkystės skyriuje tartasi su 


žvejų asociacijomis ir žuvies perdirbimo įmonių atstovais.!!? 


2.5.9 IšŠORINĖS APLINKOS PROBLEMOS 


Politikos įgyvendinimas gali būti nesėkmingas dėl nepalankaus politi- 
nės, ekonominės, socialinės ir kitokios aplinkos įtakos. Išorinių veiksnių 
įtaka Lietuvoje ir kitose pereinamojo laikotarpio šalyse yra santykinai di- 
delė dėl nestabilios institucinės ir viešosios politikos aplinkos. Nepalanki 
politinės aplinkos įtaka labiausiai susijusi su pagal „švytuoklės principą“ 
veikiančia politine sistema, kai po kiekvienų Seimo rinkimų gerokai pasi- 
keičia Seimo dauguma ir Vyriausybės sudėtis. Kadangi skirtingos partijos 
turi skirtingas politines nuostatas ir atstovauja skirtingoms interesų gru- 
pėms, politika tampa nestabili ir nenuosekli. Be to, dažna Seimo daugu- 
mos kaita prisideda ir prie valstybės tarnybos nestabilumo, kai po rinki- 
mų naujos valdančiosios daugumos remiami atstovai laimi svarbių valsty- 
bės tarnybos postų konkursus. 

Ilgalaikių valstybės raidos strategijų patvirtinimas ir politinių partijų 
susitarimai gali prisidėti prie viešosios politikos stabilumo ir nuoseklumo. 
Tačiau dažnai tokie susitarimai būna visų susitarimus pasirašančiųjų norų 
(nuo žemės ūkio iki pažangiausių technologijų pramonės), o ne kelių nuo- 
sekliai pagrįstų prioritetų sąrašas, jiems nepritaria visos Seimo frakcijos, 
taip pat jų nuostatų gali būti nesilaikoma kasdieninėje veikoje.!!' 

Ekonominiai ir socialiniai veiksniai gali daryti didelę įtaką viešosios 
politikos įgyvendinimui. Dėl ūkio nuosmukio po 1999 m. Rusijos finansi- 
nės krizės sumažėjo biudžeto pajamos, ir tai turėjo neigiamų padarinių 
sprendimų įgyvendinimui. Pagrindinis socialinės rūpybos iššūkis yra gy- 
ventojų senėjimas ir mažėjantis gimstamumas, kurie reikalauja reformuoti 
pensijų sistemą, bent papildant einamosiomis išlaidomis pagrįstą pensijų 
sistemą privačiu kaupiamuoju draudimu. Dėl sparčios technologinės pa- 


16 Lietuvos derybų dėl narystės Europos Sąjungoje delegacijos 2001 m. pirmojo pus- 
mečio veiklos ataskaita. - Vilnius: LR Derybų dėl narystės Europos Sąjungoje delegacijos 
sekretoriatas. 2001. P. 6. 


!!7 Plačiau apie Nacionalinį susitarimą siekiant ekonominės ir socialinės pažangos žr. 
Proveržis į niekur // Veidas. - 2002. Rugsėjo 19. P. 28-29. 

žangos atsiranda atotrūkis tarp esamos tam tikros ekonominės veiklos (te- 
lekomunikacijų, prekybos ir atsiskaitymų, finansinių paslaugų ir pan.) pa- 
dėties ir jos reguliavimo. Stojimas į ES ir joje priimamų naujų teisės aktų 
ateityje perkėlimas į nacionalinę sistemą jau tapo nuolatiniu teisinės ap- 
linkos kaitos Lietuvoje šaltiniu. Išoriniai veiksniai daro didelę neigiamą 
įtaką ES paramos efektyvumui, produktyvumui ir tęstinumui.!!* 

Tačiau, nepaisant išorinės aplinkos poveikio, rengiant ir įgyvendinant 
sprendimus, Lietuvoje į tai atsižvelgiama nepakankamai. Formuojant po- 
litiką, būtina į tai atsižvelgti, 0 įgyvendinant stebėti jų poveikį ir prirei- 
kus imtis atitinkamų priemonių, kad būtų pašalintas arba sumažintas jų 
neigiamas poveikis. Pavyzdžiui, institucinės atminties praradimo, kuri at- 
siranda dėl dažnos valstybės tarnautojų kaitos, žalą viešajai politikai ga- 
lima sumažinti keičiantis informacija, rengiant vietinius dėstytojus ir t.t. 


2.6 Viešosios politikos priežiūra, 
vertinimas ir grįžtamasis ryšys 


Viešosios politikos priežiūra ir vertinimas yra paskutinis viešosios po- 
litikos ciklo etapas. 


2.6.1 VIDAUS AUDITAS 


Nors Lietuvoje yra tik 13 ministerijų, šiuo metu biudžetinius asignavimus 
gauna apie 150 asignavimų valdytojų. Seime patvirtinus biudžetą, jie gali pa- 
teikti prašymus dėl pinigų pervedimo iš iždo neviršijant skirtų lėšų. 

Nors ižde buvo sukurta efektyvi mokėjimų sistema, tačiau atsiskaitymo ir 
priežiūros sistema yra nepakankamai išvystyta. Finansų ministerijos apžval- 
goje buvo pažymėta, kad biudžeto asignavimų valdyme sureikšminama „jįei- 
ga“ ir nepakankamas dėmesys skiriamas rezultatais paremtai „išeigai“.!!? 


Iš PHARE Country Ex-Post Evaluation and Capacitv Building / Final Report - Lit- 
huania. - November. 2002. 


19 Special Preparatory Programme for Structural Funds / Institutional Review of the 
Ministry of Finance. - Vilnius. 2001. P. 4. (Neskelbta ataskaita.) 

SIGMA ataskaitoje pažymėta, kad daugelyje ministerijų ir kitų viešojo admi- 
nistravimo įstaigų biudžeto išlaidų valdymas yra „iš esmės sąskaitybos funk- 
cija“.!20 

Dar 1997 m. buvo numatyta įsteigti arba pertvarkyti vidaus audito tar- 
nybas arba pareigybes visose ministerijose, apskričių viršininkų administ- 
racijose ir kitose viešojo administravimo įstaigose bei valstybės įmonėse, 
kuriose dirba daugiau nei 500 tarnautojų. Tačiau vidaus audito sistema ne- 
pradėjo veikti iki 2001 m. 

Vidaus audito sistema pradėta greičiau kurti 2000 m. atnaujinus vidaus 
audito programą.!“! Tačiau šiuo metu biudžetinių įstaigų vidaus audito tar- 
nybos tebėra silpnos — jose dirba tik vienas arba keli tarnautojai, ne visi 


122 


turi pakankamai įgūdžių ir Žžinių.'“* Be to, dar nevisiškai parengti vidaus 
audito standartai ir metodika. Be to, norint užtikrinti vidaus audito pada- 
linių funkcinę nepriklausomybę, būtina, kad politikai ir aukšto rango tar- 
nautojai pripažintų vidaus audito padalinių galią kontroliuoti jų finansi- 


nius sprendimus. 


2.6.2 IšORĖS AUDITAS 


Iki 2000 m. Valstybės kontrolės vaidmuo atliekant išorinę biudžeto 1š- 
laidų valdymo kontrolę apsiribojo finansiniu ir atitikimo auditu. Keliose 
studijose buvo pažymėta, kad Valstybės kontrolės atliekama veikla ieškant 
visų sukčiavimo ir neteisingo lėšų panaudojimo atvejų yra artimesnė ins- 
pektavimui, o ne įprastam auditui.!?? 

2000 m. Valstybės kontrolė atliko 23 tikrinimus, kurių metu valstybės 
ir savivaldybių institucijų bei ūkio subjektų veikla vertinta taupymo, re- 


120 SIGMA. SIGMA Assessment: Lithuania. Public Expenditure Management Sys- 
tem. - OECD: Paris, 1999. P. 3. (Neskelbta ataskaita.) 

12! Lietuvos Respublikos Vyriausybės nutarimas „Dėl valstybinio sektoriaus vidaus 
kontrolės ir vidaus audito sistemos sukūrimo programos patvirtinimo“. — 2000 m. spalio 
18 d. Nr. 1247. - http:/Awww3.Irs.l/DPaieska.htm| - 2001 m. rugsėjo 16 d. 


122 Perkinen L., Uusikyla P. Op. cit. P. 9. (Neskelbta ataskaita.) 


125 SIGMA galutinė ataskaita: nuodugni Valstybės kontrolės apžvalga. - Vilnius: 
SIGMA. 2000. - http://wmww.vkontrole.lt/dokumentai/sigma.html. - 2001 m. rugsėjo 21 d. 

zultatyvumo ir efektyvumo požiūriais.!“* 2002 m. Valstybės kontrolės at- 
liktas informacinės sistemos paslaugų įsigijimo Valstybinio socialinio drau- 
dimo fondo valdyboje auditas nustatė ne tik viešųjų pirkimų nuostatų pa- 
žeidimus, bet ir neekonomišką lėšų naudojimą bei prisidėjo prie valdybos 
direktoriaus atsistatydinimo. 

Tačiau Valstybės kontrolės auditorių gebėjimai veiklos vertinimo srityje 
išlieka labai riboti. Be to, nėra garantuota Valstybės kontrolės nepriklausomy- 
bė, nes kitos institucijos ar net asmenys kišasi į audito darbų planavimą. !?* 
Galiausiai labai didelė problema išlieka „neužtikrintas Valstybės kontrolės 
ataskaitų įgyvendinimo tęstinumas aukščiausiu lygiu.“!** Kadangi Valstybės 
kontrolė atsisako kvotos ir revizijų funkcijų, labai svarbus įstatymų leidžia- 
mosios valdžios pajėgumas įgyvendinti ataskaitose pateikiamas išvadas. 

2001 m. viduryje buvo parengtas naujas Valstybės kontrolės įstatymo 
projektas ir Valstybės kontrolės strateginis veiklos planas, pagal kuriuos 
numatoma, kad Valstybės kontrolė iki 2004 m. pradžios taps aukščiausią- 
ja valstybinio audito institucija. 


2.6.3 ĮSIPAREIGOJIMŲ ĮGYVENDINIMAS 
IR PRIEŽIŪRA VYRIAUSYBĖJE IR SEIME 


Jau buvo minėta, kad Vyriausybės pavedimai vykdomi santykinai gerai. 
Viešosios politikos įsipareigojimų įgyvendinimo priežiūros ir atskaitomybės 
sistemos Vyriausybėje yra pakankamai išvystytos.!?' Pavyzdžiui, prieš kiek- 
vieną Vyriausybės posėdį Vyriausybės kanceliarija informuoja ministrus apie 
neįvykdytus įsipareigojimus. Tačiau jų vykdymas vertinamas ne poveikio, o 
priimtų sprendimų atžvilgiu. Todėl lieka neaišku, kiek efektyvūs yra priim- 
ti sprendimai ir kokie jų rezultatai bei poveikis visuomenei. Būtent todėl vie- 
nas iš 2002 m. pateiktų Seime veikiančios teisėkūros reformos grupės siū- 


124 Pavyzdžiui, 2000 m. atliktas SPAB „Lietuvos dujos“ veiklos vertinimas, kuriame 
buvo pateiktos išvados dėl neefektyvios veiklos, nuostolingų sandorių ir [...] bešeimininki- 
nio turto [...J. Žr. Lietuvos Respublikos valstybės kontrolės 2000 m. veiklos ataskaita. — 
Vilnius, 2001. P. 21. - htt 


125 Ibid. 


:www.vkontrole.lydokumentai/ — 2001 m. rugsėjo 19 d. 





126 Lietuvos Respublikos valstybės kontrolės 2000 m. veiklos ataskaita. Op. cit. P. 45. 


!?7 Evans, Evans. Op. cit. P. 33. 

lymų — pastoviai vertinti teisės aktų efektyvumą 1r poveikį, patikint šią funk- 
ciją Teisingumo ministerijai arba specialiai sukurtai institucijai. 

Šiuo metu dėl politinės svarbos daugiausia dėmesio skiriama stojimo į 
ES įsipareigojimų vykdymui. Europos komitetas prie LR Vyriausybės kon- 
troliuoja ir koordinuoja priemonių, numatytų Lietuvos pasirengimo narys- 
tei ES programoje, įgyvendinimą. Šios programos teisės derinimo priemonių 
planas ir acguis įgyvendinimo priemonių planas yra sudėtinė Vyriausybės 
programos įgyvendinimo priemonių dalis. Viešojo administravimo įstaigos 
atsiskaito už NAPP priemonių įgyvendinimą Europos komitetui prie LR 
Vyriausybės ir informuoja Vyriausybės Europos integracijos komitetą. Eu- 
ropos komitetas informuoja kitas viešojo administravimo įstaigas apie iki 
nustatyto laiko neįvykdytas priemones. 

2001 m. pirmąjį pusmetį iš 154 teisės derinimo priemonių plane 
numatytų teisės aktų visiškai įvykdyta 113 priemonių (73,4 proc.), o iš 
30 acguis įgyvendinimo priemonių plano — 21 priemonė (70,0 proc.).!?ė 

Lietuvos įstatymų leidžiamoji valdžia negali veiksmingai kontroliuoti 
Vyriausybės dėl įvairių priežasčių. Pirma, Seimas dėl perkrautos darbo- 
tvarkės daugiausia dėmesio skiria įstatymų leidybai. Antra, Seimo komi- 
tetai negali daug laiko skirti Vyriausybės kontrolei dėl nedidelio Seimo ko- 
mitetų specialistų skaičiaus ir dėl didelio dėmesio ekspertiniam Vyriausy- 
bės pateiktų įstatymų projektų vertinimui ir tobulinimui. 

Parlamentinė Vyriausybės kontrolė remiasi šiomis ministerinės atsako- 
mybės doktrinos priemonėmis: paklausimai Ministrui Pirmininkui, minist- 
rams ir valstybės institucijų, kurias sudaro arba išrenka Seimas, vadovams; 
interpeliacija ir nepasitikėjimas Ministru Pirmininku arba ministru; Vyriau- 
sybės valandos Seime; Vyriausybės programos tvirtinimas. 

Tačiau Vyriausybės atskaitomybė Seimui, kuri remiasi ministerinės at- 
sakomybės doktrina, turi daug trūkumų.!?? Pirma, ši doktrina remiasi ne 
nuolatinės kontrolės idėja, o pasiaiškinimo idėja — Ministras Pirmininkas 


128 Teisės derinimo priemonių plano ir acguis įgyvendinimo priemonių plano 2001 m. 
I pusmečio vykdymo apžvalga. - Vilnius: Europos komitetas prie LRV. 2001. Pavyzdžiui, 
Valstybinė maisto ir veterinarijos tarnyba per 2001 m. I pusmetį neparengė įsakymų dėl iš 
trečiųjų valstybių įvežamų produktų veterinarinio patikrinimo ir dėl prekybai avimis ir ožko- 
mis taikomų veterinarijos reikalavimų projektų. 


129 Nakrošis V. Lietuvos administracinės atskaitomybės raida '/ Politologija. - 2001. 
Nr. 3. 

ar ministras Vyriausybės valandų metu tik pasiaiškina ir pasiteisina dėl 
„degančių“ klausimų tam tikroje srityje ex-post pagrindu. Antra, ministe- 
rinės atsakomybės doktrina remiasi „iš viršaus į apačią“ hierarchinės kon- 
trolės idėja.“?? Nors vienas ministras negali veiksmingai kontroliuoti visų 
savo kuruojamos srities įstaigų ir tarnautojų, jis turi atsiskaityti Seimui už 
visą kuruojamą valdymo sritį. Pagaliau šiai doktrinai būdingas atgrasy- 
mas ir subjektyvios parlamento interpretacijos, todėl jos naudojimo veiks- 
mingumas priklauso nuo mažai prognozuojamo parlamento intereso, tar- 
pasmeninių santykių bei noro pritaikyti sankcijas vyriausybės atstovams.!?! 

Tačiau egzistuoja ir subjektyvios priežastys. Pavyzdžiui, egzistuoja par- 
lamentinės kontrolės „paklausos“ problemos — Seimo nariai ne visuomet yra 
suinteresuoti didesne vykdomosios valdžios kontrole. Vykdomosios valdžios 
veikla yra labai plati, o parlamento nariai negali skirti daug laiko parlamen- 
tinei kontrolei, kuri mažai prisideda prie jų perrinkimo ar statuso augimo.!?? 

Be to, valdančiosios daugumos partijos įstatymų leidžiamojoje valdžioje 
nenori išsamiai nagrinėti vyriausybių, kurios yra paskiriamos gavus Sei- 
mo pritarimą, veiklos. Iki pirmosios koalicinės Vyriausybės atėjimo į val- 
džią 2000 m. pabaigoje vyraujanti dauguma Seime nerodė didelio noro 
kontroliuoti daugumos remiamų vyriausybių veiklos. Pavyzdžiui, valdan- 
čiosios partijos nenorėjo sustiprinti Vyriausybės kontrolės stiprinant Vy- 
riausiosios tarnybinės etikos komisijos įgaliojimus arba Valstybės kontro- 
lės nepriklausomumą. 


2.6.4 BIUDŽETO PROGRAMŲ PRIEŽIŪRA IR VERTINIMAS 


Viešosios politikos sėkmė dažniausiai vertinama pagal tai, kiek viešo- 
sios politikos rezultatai atitinka jos uždavinius. Jau buvo minėti trūkumai 
viešosios politikos tikslų ir uždavinių srityje, šiame skyriuje nagrinėjama 
išeigos ir rezultatų priežiūra bei vertinimas. 

Dėl legalistinės viešosios politikos prigimties paprasčiau kontroliuoti 
pavedimų vykdymą nei viešosios politikos išeigą ir rezultatus (sprendimų 

130 Stone B. Administrative Accountability in the Westminster Democracies: Towards 
a New Concepiual Framework '/ Govemance. 1995. Vol. 8. No. 4. P. 508. 


131 Ibid. P. 508-509. 
132 Lindblom Ch. A., Woodhouse E. J. Op. cit. P. 87. 

poveikį). Be to, priežiūros ir vertinimo sistemoje labai daug dėmesio bu- 
vo skiriama finansiniam valdymui (indėliams ir procesams), o ne konkre- 
tiems veiklos rezultatams (išskyrus teisinių įsipareigojimų įgyvendinimą). 
Nors 1999 m. Nacionalinėje acguis priėmimo programoje Vyriausybė įsi- 
pareigojo parengti viešojo administravimo įvertinimo ir priežiūros meto- 
diką, ši priemonė nebuvo įgyvendinta. 

Tačiau prasidėjus strateginio planavimo reformai, priežiūros ir vertini- 
mo sistemoje vyravusi įsipareigojimų bei finansinio valdymo kontrolė bu- 
vo papildyta atsiskaitymu už veiklos rezultatus. Vyriausybės nustatytoje 
biudžeto programų vykdymo vertinimo tvarkoje numatyta, kad ministrai, 
Vyriausybės įstaigų vadovai ir apskričių viršininkai turi pateikti progra- 
mų vykdymo I pusmečio ir visų metų ataskaitas su uždavinių įgyvendini- 
mo įvertinimu pagal vertinimo kriterijus.!?? Tačiau 2002 m. gegužės mėn. 
minėta tvarka buvo pritaikyta vidaus kontrolei ir auditui, o atsiskaitymui 
už programų įgyvendinimą buvo parengtas kitas Vyriausybės nutarimas.!?* 

Savo ruožtu atsiskaitymas už veiklą turi daug trūkumų. Programų ver- 
tinimo knterijai netinkamai apibrėžti, jie nevertina pagrindinės viešojo ad- 
ministravimo įstaigų veiklos ir dažniausiai matuoja rezultatus, 0 ne pa- 
sekmes ir poveikį. Taip pat trūksta gebėjimų atsiskaityti už veiklos rezul- 
tatus, kai kurios institucijos vėluoja pateikti ataskaitas. Pavyzdžiui, Už- 
sienio reikalų ministerija iki 2001 m. pabaigos nepateikė savo programų 
pusės metų įgyvendinimo ataskaitų, nors tai turėjo atlikti iki liepos vidu- 
rio.*? Pagaliau, nors numatytas įvertinimo rezultatų svarstymas Strategi- 
nio planavimo komitete ir Vyriausybėje, dėl nepakankamų analizės gebė- 
jimų ataskaitos išsamiai nenagrinėjamos, todėl analizės rezultatai negali 
būti plačiai naudojami kitų metų programoms rengti. 

Pagaliau vidaus vertinimas yra subjektyvus ir šališkas. Išskyrus Vals- 
tybės kontrolės atliekamus efektyvumo vertinimus, Lietuvoje labai retai tai- 


133 Lietuvos Respublikos Vyriausybės nutarimas „Dėl Lietuvos Respublikos valstybės 
biudžeto asignavimų valdytojų programų vykdymo vertinimo tvarkos patvirtinimo". - 2001 
m. balandžio 5 d. Nr. 379. - http://www3.Irs.ItDPaieska.html — 2001 m. rugsėjo 16 d. 





132 Lietuvos Respublikos Vyriausybės nutarimas „Dėl ministerijos. Vyriausybės įstai- 
gos, įstaigos prie ministerijos ir apskrities viršininko veiklos ataskaitos formos patvirti- 
nimo". — 2002 m. gegužės 24 d. Nr. 727.- huip://www3.lrs.l1/DPaieska.html — 2002 m. 
birželio I d. 


155 TSPMI. Užsienio reikalų ministerijos analizė. Op. cit. 

komas nepriklausomas viešosios politikos programų ir priemonių vertini- 
mas. Ministerijos ir kiti asignavimų valdytojai neturi tinkamų įgūdžių ir 
lėšų nepriklausomam vertinimui užsakyti bei nepakankamai atsižvelgia į 
atliktų vertinimų išvadas. 

Nepakankama viešosios politikos turinio priežiūra ir vertinimas reiš- 
kia, kad nėra pakankamai mokomasi iš patirties, todėl neužtikrinamas at- 
galinis ryšys bei jo indėlis į viešosios politikos formavimo etapą. Be to, 
neužtikrinamas efektyvus tikslų ir uždavinių įgyvendinimas bei produkty- 
vus valstybės valdymo išlaidų naudojimas. 


2.6.5 PERKELTŲ ACOUIS NUOSTATŲ ĮGYVENDINIMO UŽTIKRINIMAS 


Europos Komisija savo metinėse ataskaitose nuolat pažymi, kad vals- 
tybėse kandidatėse, tarp jų ir Lietuvoje, perimtų acguis nuostatų įgyven- 
dinimas bei įgyvendinimo užtikrinimas atsilieka nuo acguis nuostatų per- 
ėmimo. Didžiausias neatitikimas tarp perkeltų acguis nuostatų ir jų taiky- 
mo praktikoje egzistuoja tose srityse, kur įgyvendinimas yra politiškai jaut- 
rus arba daug kainuoja, pavyzdžiui, aplinkosaugos srityje. Europos Komi- 
sija savo 2001 m. ataskaitoje apie Lietuvos pažangą pažymėjo, kad „įgy- 


*w-— 


vendinimas yra svarbiausias iššūkis, ypač vandens ir atliekų sektoriuose, 
kuriuose reikalingos didelės investicijos.“!?* 

ES aplinkosaugos acguis sudaro apie 300 teisės aktų, kurių didelę dalį 
Lietuva įsipareigojo įgyvendinti iki 2004 m. Dauguma ES acguis nuostatų 
reikalauja sustiprinti aplinkosaugos politikos valdymą, priežiūros ir labora- 
torinius pajėgumus, teisės aktų priežiūros institucijas. Tačiau Lietuva paprašė 
pereinamųjų laikotarpių kelioms direktyvoms, kurių įgyvendinimo kaštai yra 
didžiausi arba kurios reikalauja nemažų privataus sektoriaus pastangų. 

Pagal atliktų įvertinimų rezultatus per laikotarpį iki 2010 m. derybiniams 
įsipareigojimams aplinkosaugos srityje įgyvendinti reikės investuoti apie 
1600 mln. Lt. Iš ISPA fondo, valstybės biudžeto ir kitų valstybės lėšų, tarp- 
tautinių finansinių institucijų paskolų ketinama sukaupti apie 200 mln. Lt in- 
vesticijoms per metus arba 1800 mln. Lt iki 2010 m.“?? Plačiau apie ES tei- 
sės normų įgyvendinimą Lietuvoje kalbama paskutiniame knygos skyriuje. 


136 2001 Regular Report from... (žr. 95 nuorodą). Op. cit. P. 86. 


!37 Aplinkos apsaugos strategija. - Vilnius: Aplinkos ministerija. 2001. P. 15. 


3. FIKSUOTO TELEFONO RYŠIO 
PASLAUGŲ REGULIAVIMAS 


3.1 Trumpa apžvalga 


Valstybės įmonė „Lietuvos telekomas“ buvo įsteigta Vyriausybės nuo 
1992 m. siekiant patobulinti Lietuvos ryšių ir informatikos valdymą. !?* 
Ši įmonė įtraukta į 1994 m. gruodžio 28 d. Lietuvos Respublikos Seimo 
priimtame įstatyme „Dėl valstybinių įmonių, kurių iki 2000-ųjų metų ne- 
numatoma nei akcionuoti, nei privatizuoti“, nustatytą sąrašą.V?? 1997 m. 
balandžio 3 d. Lietuvos Respublikos Seimas priėmė minėto įstatymo pa- 
keitimo įstatymą, kuriame leido reorganizuoti valstybės įmonę „Lietuvos 
telekomas“ ir išbraukti ją iš Valstybės įmonių sąrašo, kurių iki 2000-ųjų 
metų nenumatoma nei akcionuoti, nei privatizuoti. Įstatymo 2-ajame 
straipsnyje pabrėžta, kad valstybės įmonė „Lietuvos telekomas“ gali būti 
privatizuojama tik po to, kai bus priimti įstatymai dėl šio objekto veik- 
los valstybinio reguliavimo po privatizavimo.!“9 Tų pačių metų gegužės 
23 d. Lietuvos Respublikos Vyriausybė reorganizavo valstybės įmonę 


„Lietuvos telekomas“ į akcinę bendrovę.!*! 


138 Lietuvos Respublikos Vyriausybės nutarimas „Dėl Lietuvos ryšių ir informatikos 


valdymo struktūros.“ // Valstybės žinios. - 1992. Nr. 7-177. 


159 Lietuvos Respublikos įstatymas „Dėl valstybinių įmonių, kurių iki 2000-ųjų metų 
nenumatoma nei akcionuoti, nei privatizuoti, sąrašo (priedėlis). // Valstybės Žinios. - 1994. 
Nr. 102-2051. 


140 Lietuvos Respublikos įstatymo „Dėl valstybinių įmonių, kurių iki 2000-ųjų metų 
nenumatoma nei akcionuoti, nei privatizuoti“ pakeitimo įstatymas. // Valstybės Žinios. — 
1997. Nr. 32-785. 


12! Lietuvos Respublikos Vyriausybės nutarimas „Dėl valstybės įmonės Ryšių ir in- 
formatikos mokymo centro prijungimo prie valstybės įmonės „Lietuvos telekomas“ ir vals- 
tybės įmonių „Lietuvos telekomas“ bei Lietuvos radijo ir televizijos centro reorganizavi- 
mo į akcines bendroves. ii Valstybės žinios. - 1992. Nr. 7-177. 

1997 m. gegužės 10 d. dalyvauti AB „Lietuvos telekomas“ privatiza- 
vimo programos rengimo konkurse jau buvo pareiškusios norą 23 žino- 
mos pasaulio kompanijos. Iš jų tarptautiniam konkursui paraiškas pateikė 
6 teisinės, 7 konsultacinės bendrovės bei 10 bankų.'“? 1997 m. gegužės 
14 d. Vyriausybės posėdyje buvo patvirtinta techninė užduotis AB „Lie- 
tuvos telekomas“ privatizavimo programai rengti.'** 1997 m. rugpjūčio 
5 d. Vyriausybė pasirašė sutartį su Šveicarijos banku „Union Bank of 
Switzerland“ dėl AB „Lietuvos telekomas“ privatizavimo programos ren- 
gimo.!“* Vyriausybė sutarties tekstui pritarė dar liepos 30 d.!“* 1997 m. 
spalio 16 d. Šveicarijos konsultantas jau buvo atlikęs „Lietuvos teleko- 
mo“ auditą, parengęs Lietuvos telekomunikacijų įstatymo projektą, baigęs 
ryšių sektoriaus teisinę analizę. Bendrovės „Lietuvos telekomas“ privati- 
zavimo programa numatyta patvirtinti lapkričio 5 d. !** 

1998 m. sausio 29 d. Lietuvos Respublikos ryšių ir informatikos mi- 
nisterija, siekdama sudaryti ekonomines sąlygas, kad AB „Lietuvos tele- 
komas“ pajamos leistų padengti paslaugų teikimo kaštus ir sukaupti rei- 
kalingų lėšų įmonės plėtrai, investicijoms, techniniam modernizavimui, įsa- 
kė nuo vasario 4 d. pakeisti AB „Lietuvos telekomas“ vietinių telefonų 
pokalbių tarifus apmokestinant vietinius tarifus.'*? Kilus visuomenės ne- 
pasitenkinimo bangai, o taip pat po LR Seimo vasario 24 d. rezoliucijos 
dėl telekomunikacijų paslaugų"“*, LR Vyriausybė kovo 6 d. savo nutari- 


142 „Lietuvos telekomo“ privatizavimo programą nori rengti 23 garsios pasaulio kom- 
panijos // BNS. - 1997. Gegužės 10. 


143 Parvirtinta techninė užduotis „Lietuvos telekomo“ privatizavimo programai !/ 
BNS. —- 1997. Gegužės 14. 


1 Kriausybė su Šveicarijos banku pasirašys sutartį „Lietuvos telekomo“ privatiza- 
vimo programai rengti // BNS. - 1997. Rugpjūčio 5. 


143 „Lietuvos telekomo“ privatizavimo konkursas bus paskelbias lapkriųį // BNS. — 


1997. Rugpjūčio I. 

146 „Lietuvos telekomo“ privatizavimo programa bus patvirtinta lapkričio pradžioje 
“ BNS. —- 1997. Spalio 16. 

147? Lietuvos Respublikos ryšių ir informatikos ministerijos įsakymas „Dėl telekomu- 
nikacijų paslaugų tarifų pakeitimo“ // Valstybės žinios: - 1998. Nr. 12-287. 


148 Lietuvos Respublikos Seimo rezoliucija „„Dėl telekomunikacijų paslaugų“ i Vals- 
tybės žinios. - 1998. Nr. 22-545. 

mu „Dėl telekomunikacijų paslaugų kainų“!“? nutarė laikyti anksčiau mi- 
nėtu LR ryšių ir informatikos ministerijos 1998 m. sausio 29 d. įsakymu 
patvirtintas vidaus telekomunikacijų paslaugų kainas aukščiausiąja pagrin- 
dinių telekomunikacijų paslaugų kainų riba, iki Lietuvos Respublikos Seime 
bus apsvarstytas ir įsigalios Lietuvos Respublikos Vyriausybės pateiktas 
Lietuvos Respublikos ryšių įstatymo 7 straipsnio pakeitimo įstatymo pro- 
jektas, numatantis, kad konkrečias pašto ir telekomunikacijų paslaugų kai- 
nas ir tarifus nustato įmonės, teikiančios šias paslaugas, 0 juos tvirtina 
Energetikos, ryšių ir transporto kainų priežiūros komisija. Minėtą LR ry- 
šių įstatymo 7 straipsnio pakeitimą, pagal kurį pašto ir telekomunikacijų 
įmonių teikiamų privalomųjų pašto ir telekomunikacijų paslaugų kainas ir 
tarifus nustato įmonės — paslaugų teikėjos, o aukščiausią šių paslaugų kainų 
ir tarifų ribą tvirtina Vyriausybė!“?, LR Seimas priėmė birželio 2 d. 

1998 m. birželio 9 d. priimto Lietuvos Respublikos telekomunikaci- 
jų įstatymo 8 straipsniu AB „Lietuvos telekomas“ tapo pagrindiniu ben- 
drojo fiksuoto telefono ryšio operatoriumi ir iki 2002 m. gruodžio 31 d. 
gavo teisę būti vieninteliu bendrojo fiksuoto telefono ryšio operatoriumi 
ir bendrojo fiksuoto telefono ryšio paslaugų teikėju.!?'! Vyriausybės pa- 
teiktame įstatymo projekte „Lietuvos telekomui“ numatyta suteikti išskir- 
tines teises iki 2003 m. sausio 1 d. teikti fiksuoto telefono ryšio paslau- 
gas. Valdžios pareigūnai nebeslėpė, jog ši nuostata būtina norint sėkmin- 
gai baigti „Lietuvos telekomo“ privatizavimą. Vyriausybės patarėjas pri- 
vatizavimo klausimais A. Duksa teigė, jog šis įstatymo straipsnis lems 
telekomo kainą.!“ 

1998 m. birželio 25 d. LR Vyriausybė, atsižvelgdama į Privatizavimo 
komisijos paskelbtą AB „Lietuvos telekomas“ privatizavimo programą ir 
įgyvendinama LR Vyriausybės 1998 m. balandžio 14 d. nutarimą Nr. 443 


149 Lietuvos Respublikos Vyriausybės nutarimas „Dėl telekomunikacijų paslaugų kai- 
nų“ // Valstybės žinios. - 1998. Nr. 24-617. 

150 Lietuvos Respublikos ryšių įstatymo 7 straipsnio pakeitimo įstatymas !/ Valstybės 
žinios. - 1998. Nr. 56-1541. 

5! Lietuvos Respublikos telekomunikacijų įstatymas i/ Valstybės žinios. - 1998. 
Nr. 56-1548. 

152 Telekomo kainos miražas temdo konservatorių žvilgsnį / Lietuvos rytas. — 1998. 


Birželio 8. 

„Dėl įmonių, kurios yra svarbūs infrastruktūros ar dominuojantys ūkio ša- 
kos objektai, akcijų privatizavimo nuostatų patvirtinimo“!??, pritarė Vie- 
šo konkurso ryšių įmonėms privatizuoti komisijos, valstybės įmonės Vals- 
tybės turto fondo ir Privatizavimo komisijos priimtiems sprendimams dėl 
akcinės bendrovės „Lietuvos telekomas“ 60 proc. valstybei nuosavybės tei- 
se priklausančių akcijų dalies privatizavimo rezultatų patvirtinimo, pripa- 
žįstant akcinės bendrovės „Lietuvos telekomas“ privatizavimo konkurso lai- 
mėtoju konsorciumą „„Amber Teleholding A/S“, įsteigtą telekomunikacijų 
bendrovės „Telia AB“ (Švedija) ir telekomunikacijų bendrovės „Sonera 
OY“ (Suomija).""* 1998 m. liepos 3 d. LR Vyriausybė pritarė AB „Lie- 
tuvos telekomas“ valstybei nuosavybės teise priklausančių vieno lito no- 
minalios vertės paprastųjų vardinių akcijų pardavimo sutarčiai ir kitiems 
privatizavimo sandorio dokumentams."*? 1998 m. birželio 29 d. AB „Lie- 
tuvos telekomas“ buvo išduota pataisyta ir papildyta telekomunikacijų veik- 
los licenciją Nr. 174/97 vietoj 1997 spalio 31 d. licencijos Nr. 174/97. 
Joje pabrėžta, kad licencijos turėtojas, nepažeisdamas licencijos nuostatų, 
veikdamas privalo vadovautis Lietuvos Respublikos įstatymais ir kitais Lie- 
tuvos Respublikoje telekomunikacijų veiklą reglamentuojančiais teisės ak- 
tais. Licencijos antrojo skyriaus 8-ame poskyryje išskirta teisė, kad iki 
2002 gruodžio 31 d. licencijos turėtojas turi teisę būti vieninteliu bendro- 
jo fiksuoto telefono tinklo operatoriumi ir vieninteliu bendrojo fiksuoto te- 
lefono ryšio paslaugų teikėju.!?? Licencijos turėtojui pranešus apie asme- 


153 Lietuvos Respublikos Vyriausybės nutarimas „Dėl įmonių, kurios yra svarbūs in- 
Jrastruktūros ar dominuojantys ūkio šakos objektai, akcijų privatizavimo nuostatų patvir- 
tinimo"“ // Valstybės žinios. - 1998. Nr. 36-964. 


153 Lietuvos Respublikos Vyriausybės nutarimas „Dėl akcinės bendrovės „Lietuvos 


telekomas" privatizavimo“ /! Valstybės žinios. - 1998. Nr. 59-1682. 


155 Lietuvos Respublikos Vyriausybės nutarimas „Dėl pritarimo akcinės bendrovės 


„Lietuvos telekomas“ privatizavimo sandoriui“ ii Valstybės žinios. - 1998. Nr. 61-1768. 


!99 „Jokios licencijos ar leidimai, pažeidžiantys licencijos turėtojui pagal šį straipsnį su- 
teiktas teises, nebus išduodami, pratęsiami, pataisomi ar papildomi. Nepažeidžiant anks- 
čiau šiame punkte numatytų teisių, licencijos turėtojas nuo 1999 m. sausio 1 d. iki 2002 
gruodžio 31 d. turi išimtinę teisę eksploatuoti komutavimo, perdavimo ir kitokią įrangą, 
skirtą telekomunikacijų tinklų, skirtų balso telefonijos paslaugoms teikti, sujungimams su 
kitų šalių bendrojo telefono ryšio tinklais skirtais balso telefonijos paslaugoms teikti.“ // 
Lietuvos Respublikos susisiekimo ministerijos licencija Nr. 174/97. — 1999. Birželio 29. 

nį (neteisėtai veikiantį operatorių), pažeidžiantį licencijos turėtojui pagal 
8 straipsnį suteiktas teises, ir nurodžius tokio pažeidimo aplinkybes, Ry- 
šių reguliavimo tarnyba imsis visų būtinų teisėtų veiksmų, kad sustabdytų 
neteisėtą operatoriaus veiklą. Pagal licencijos 5 priedą AB „Lietuvos te- 
lekomas“ įsipareigojo nedidinti jokių kontroliuojamų kainų iki 1999 m. sau- 
sio 1 d. Tame pačiame priede apibrėžiama kontroliuojamų kainų ir atski- 
rai vietinių kainų kontrolė, jų kontrolinis procentas bei kainų peržiūrėji- 
mo principai.!?? 

AB „Lietuvos telekomas“ buvo privatizuota 1998 m. liepos 7 d., kai 
pasirašius sutartį su strateginių investuotojų Švedijos „Telia“ ir Suomijos 
„Sonera“ konsorciumu „Amber Teleholdings“, į Lietuvos privatizavimo 
fondą buvo pervesti 510 mln. JAV dolerių už 60 proc. „Lietuvos teleko- 
mo“ akcijų paketą.!** 


3.2 Nesėkmingo įgyvendinimo požymiai 


Ar telekomunikacijų politika buvo įgyvendinta sėkmingai, remiantis po- 
litikos tikslų ir uždavinių pasiekimu, įvertinti neįmanoma. Kadangi tele- 
komunikacijų įstatymas nenumatė aiškių telekomunikacijų politikos tiks- 
lų ir uždavinių, tai savaime apsunkina įgyvendinimo sėkmę. Nors dauge- 
lis telekomo licencijoje numatytų įsipareigojimų (tarifų subalansavimas, 
skaitmeninių linijų tankio didinimas, fiksuoto telefono ryšio tinklo moder- 
nizavimas, išskyrus bendrųjų linijų tankio didinimą) bus įgyvendinti iki 
2003 m. pradžios, tačiau jie daugiau atitinka ne telekomunikacijų politi- 
kos tikslus, o priemones jiems siekti. 

Todėl telekomunikacijų reguliavimo politikos sėkmingumas turi būti ver- 
tinamas pagal kitus kriterijus, t.y. fiksuoto ryšio reguliavimo sistemos kū- 
rimą ir fiksuoto ryšio vartotojų pasitenkinimo lygį. Telekomui suteikus 1š- 
imtines teises teikti fiksuoto ryšio paslaugas iki 2003 m., nebuvo įkurta 


157 Lietuvos Respublikos susisiekimo ministerijos licencija Nr. 174/97. - 1999. Birže- 
lio 29. 
158 Lietuvos telekomo“ privatizavimo sandoris pasirašomas šiandien ii BNS. - 1998. 


Liepos 7. 

nepriklausoma ryšio reguliavimo įstaiga ir nenumatytos rinkos reguliavi- 
mo taisyklės. Nors „Lietuvos telekomas“ buvo privatizuotas 1998 m. lie- 
pos mėn., Ryšių reguliavimo tarnyba pradėjo veikti tik 2001 m. gegužės 
mėn. arba pavėlavus apie 3 metus, todėl rinkos reguliavimo taisyklės pra- 
dėtos kurti dar vėliau. 

Telekomui padidinus pokalbių tarifus bei įvedus naują sujungimo mo- 
kestį, labai padidėjo vartotojų nepasitenkinimas bendrovės veikla. Dėl di- 
dėjančio mobiliojo ryšio kainų patrauklumo ir riboto abonentų mokėjimo 
pajėgumo padaugėjo linijų atsisakymo arba laikino sustabdymo atvejų. Pa- 
vyzdžiui, 2001 m. „Lietuvos telekomo“ abonentų skaičius sumažėjo 36 
tūkst. 2001 m. pabaigoje 100 gyventojų teko 33,1 abonento (2000 m. pa- 
baigoje — 34)'“? , nors licencijoje bendrovė įsipareigojo padidinti abonen- 
tų iki 37 šimtui gyventojų iki 2002 m. pabaigos. 

Toliau aptariamos šešios prielaidos, kuriomis remiantis analizuojamas 
politikos įgyvendinimo sėkmingumas 1998-2002 m. 


3.3 Įgyvendinimo įvertinimas 


3.3.1 AIŠKŪS POLITIKOS TIKSLAI IR PRIORITETAI 


1998 m. birželio 9 d. priimtas Telekomunikacijų įstatymas nenuma- 
to aiškių ir tikslių telekomunikacijų politikos tikslų ir uždavinių, kadangi 
jo pagrindinė paskirtis yra telekomunikacijų reguliavimo pagrindų nusta- 
tymas. Todėl telekomunikacijų politikos tikslai ir uždaviniai turi būti nag- 
rinėjami vadovaujantis kitais dokumentais bei pagrindinių politikos vei- 
kėjų argumentais. 

Po privatizavimo „Lietuvos telekomui“ buvo suteiktos išimtinės teisės 
teikti fiksuoto ryšio paslaugas. Telekomunikacijų įstatymo 8 straipsnyje nu- 
matyta, kad iki 2002 m. gruodžio 31 d. pagrindinis fiksuoto telefono ry- 
šio operatorius turi būti vienintelis operatorius. Tačiau šiame įstatyme ne- 
buvo aiškiai nurodytos priežastys, kurios pagrįstų išimtinių teisių suteiki- 
mą „Lietuvos telekomui“. Įstatymo 8 straipsnyje tik numatyta, kad spren- 


159 4B „Lietuvos telekomas“ 2001 m. ataskaita. 2002. - ttp://www.telecom.lt/in- 


dex.php?show content id=90. 

dimai dėl telekomunikacijų sektoriaus laipsniško liberalizavimo priimami 
atsižvelgus į operatoriaus tarifus, kurie rodo telekomunikacijų tinklų eks- 
ploatavimo ir paslaugų teikimo išlaidas; paslaugų teikėjams keliamus rei- 
kalavimus plėtoti bendrąjį tinklą; ES principus ir politiką bei tarptautinius 
Lietuvos įsipareigojimus. 

Išimtinių teisių suteikimo priežastys gali būti aiškiau nustatytos nagri- 
nėjant „Lietuvos telekomui“ suteiktą veiklos licenciją bei Susisiekimo mi- 
nisterijos atstovų argumentus. Susisiekimo ministras R. Didžiokas Kon- 
stituciniam Teismui paaiškino, kad „Lietuvos telekomas“ įpareigotas „„su- 
balansuoti tarifus taip, kad kainos atitiktų sąnaudas; skaitmetinių telefono 
linijų tankį nuo 23,7 proc. 1998 m. padidinti iki 50 proc. 2002 m.; ben- 
drą telefono linijų tankį padidinti nuo 30 linijų šimtui gyventojų 1998 m. 
iki 37 linijų šimtui gyventojų 2002 m.; baigti modernizuoti bendrąjį fik- 
suoto telefono ryšio tinklą.*!*? Šie licencijoje numatyti telekomo įsiparei- 
gojimai gali būti vertinami kaip pagrindinės išimtines teises pateisinančios 
priežastys. 

Šios priežastys iš esmės atitinka priežastis, dėl kurių Europos Komi- 
sija suteikė pereinamuosius laikotarpius išimtinių teisių panaikinimui Ai- 
rijoje, Portugalijoje ir Graikijoje. Nors direktyvos 90/388/EEC dėl kon- 
kurencijos telekomunikacijų paslaugų rinkose numatyta, kad valstybės narės 
turi panaikinti visas priemones, kuriomis yra suteikiamos išimtinės teisės 
teikti telekomunikacijų paslaugas, tačiau joje numatyta išlyga, kad valsty- 
bių narių, kurių telekomunikacijų tinklai yra mažiau išplėtoti, prašymu joms 
gali būti skirtas pereinamasis laikotarpis. Taigi Europos Komisija suteikė 
tokius pereinamuosius laikotarpius Airijai, Graikijai ir Portugalijai, atsi- 
žvelgdama „į būtinybę pakeisti esamas linijas skaitmeninėmis, suderinti 
paslaugų kainas su sąnaudomis, į valstybių investavimo galimybes, į nei- 


giamą poveikį, galintį atsirasti iš karto liberalizavus rinką.“!*! 


160 Lietuvos Respublikos Konstitucinio Teismo nutarimas „„Dėl Lietuvos Respublikos 
telekomunikacijų įstatymo 8 straipsnio 1, 2 ir 3 dalių bei 16 straipsnio 7, 8 ir 9 dalių 
atitikimo Lietuvos Respublikos Konstitucijai“. // Valstybės žinios. — 1999. Nr. 85—2548. 


16! Lietuvos Respublikos Konstitucinio Teismo nutarimas „Dėl Lietuvos Respublikos 
telekomunikacijų įstatymo 6 straipsnio 1, 2 ir 3 dalių bei 16 straipsnio 7, 8 ir 9 dalių 
atitikimo Lietuvos Respublikos Konstitucijai“. ii Valstybės žinios. — 1999. Nr. 85-2548. 

„Lietuvos telekomui“ išskirtinės teisės teikti fiksuoto ryšio paslaugas 
buvo suteiktos iki 2002 m. gruodžio 31 d. Europos Komisija savo spren- 
dimuose pabrėžė, kad pagal proporcingumo principą pereinamieji laiko- 
tarpiai turi būti ne ilgesni, nei reikalinga struktūriniams pakeitimams at- 
likti.'92 „Lietuvos telekomui“ suteiktos išimtinės teisės iki 2002 m. pa- 
baigos beveik atitiko 5 metų pereinamuosius laikotarpius Airijai, Graiki- 
jai ir Portugalijai. Tačiau jau buvo pažymėta, kad ilgesnis laikotarpis bu- 
vo pasirinktas norint gauti daugiau pajamų — Vyriausybės patarėjas pri- 
vatizavimo klausimais A. Duksa teigė, jog šis įstatymo straipsnis lems te- 
Iekomo kainą.'9? Tai rodo, kad Vyriausybė, suteikdama išimtines teises iki 
2002 m. pabaigos, siekė padidinti bendrovės vertę ir gauti didesnes paja- 
mas iš privatizavimo, įtvirtindama laikiną monopolinę padėtį po įmonės 
privatizavimo, o ne tik nustatyti laikotarpį, kuris būtų reikalingas struktū- 
riniams pertvarkymams atlikti. 

Telekomunikacijų sektoriaus veiklos organizavimas suteikiant išimtines 
teises vienam operatoriui buvo kritikuojamas tiek telekomo privatizavimo 
metu, tiek po jo. Kritikos šalininkai atstovauja telekomunikacijų rinkos vei- 
kimo modeliui, kuris pagrįstas ne išimtinėmis teisėmis ir jų priežiūra, 0 
laisva konkurencija. Pavyzdžiui, Lietuvos laisvosios rinkos instituto atstovai 
kritikavo Vyriausybę dėl to, kad ribojamas įėjimas į rinką ir konkurencija 
tarp operatorių, galinti garantuoti paslaugų kokybės gerėjimą bei kainų ma- 
žėjimą, bei dėl to, kad buvo pasirinktas uždaras privatizavimas, o ne vie- 
šas privatizavimas per vertybinių popierių biržą.'“* Netgi Ryšių regulia- 
vimo tarnybos ataskaitoje pripažįstama, kad „sėkmingas ir spartus tele- 
komunikacijų [...] vystymasis galimas tik liberalioje rinkoje, esant skaid- 
riam ir nediskriminaciniam bei technologiškai neutraliam reguliavimui, tai- 
kant „mažiausio kišimosi“ į rinką principą bei „egzistuojantis fiksuoto te- 
lefono ryšio operatoriaus monopolis negali užtikrinti konkurencingų tele- 
komunikacijų paslaugų kainų.“!9* 


162 Ibid. 

163 Telekomo kainos miražas temdo konservatorių žvilgsnį // Lietuvos rytas. - 1998. 
Birželio 8. 

163 Lietuvos Respublikos Konstitucinio Teismo nutarimas „Dėl Lietuvos Respublikos 


telekomunikacijų įstatymo 8 straipsnio I. 2 ir 3 dalių bei 16 straipsnio 7, 8 ir 9 dalių 
atitikimo Lietuvos Respublikos Konstitucijai“ i/ Valstybės žinios. — 1999. Nr. 85-2548. 

Be to, tyrimai rodo, kad svarbu sukurti reguliavimo struktūrą prieš pri- 
vatizuojant ir suteikiant išimtines teises. Tose šalyse, kur privatizavimas 
vyko sukūrus reguliavimo struktūrą, telefonų skaičius vienam gyventojui 
1r telekomo investicijos vienam gyventojui buvo didesnės nei tose valsty- 
bėse, kur reguliavimo struktūra pradėta kurti po privatizavimo. Be to, pir- 
muoju atveju šalys gavo daugiau pajamų už privatizavimą, nes investuo- 
tojai, žinodami aiškias reguliavimo taisykles, sutiko mokėti daugiau.'“* To- 
dėl galima daryti išvadą, kad norint gauti daugiau pajamų už „Lietuvos 
telekomo“ privatizavimą, reikėjo sukurti aiškią reguliavimo struktūrą, o ne 
suteikti išimtines teises keleriems metams, kurios pašalino konkurenciją ir 
neleido užtikrinti konkurencingų kainų. 

Atidėjus telekomunikacijų sektoriaus liberalizavimą ir telekomui sutei- 
kus išimtines teises teikti fiksuoto ryšio paslaugas, buvo reikalinga užtikrinti 
vartotojų teisų gynimą nuo galimo monopolinę padėtį fiksuoto ryšio rinkoje 
turinčios bendrovės piktnaudžiavimo. Tačiau prieš privatizuojant bendrovę, 
nebuvo įkurta Ryšių reguliavimo tarnyba bei numatytos telekomunikacijų 
rinkos reguliavimo taisyklės. Be to, nebuvo numatytos pakankamos priemo- 
nės paslaugų vartotojų apsaugai. Pavyzdžiui, „Lietuvos telekomui“ buvo su- 
teiktos palankios licencijos sąlygos, pagal kurias bendrovė galėjo didinti ta- 
rifus 10 proc. bei infliacijos dydžiu, nors daugelyje valstybių ryšių regulia- 
vimo įstaigos nustato tarifų dydžius pagal tam tikras formules (dažniausiai 
pagal bendrovių išlaidas bei pelno normą). Tuometinės Valstybinės konku- 
rencijos ir vartotojų teisių gynimo tarnybos direktorius A. Stanikūnas Kon- 
stituciniam Teismui pažymėjo, kad išimtinių teisių suteikimas nesiejamas su 
įsipareigojimu teikti apibrėžtos kokybės paslaugas.!*" 

Be to, 1999 m. spalio 6 d. Konstitucinis Teismas savo nutarime pripa- 
žino'**, kad Lietuvos Respublikos telekomunikacijų įstatymo 8 straipsnio 


165 2001 metų veiklos ataskaita. — Vilnius: Ryšių reguliavimo tarnyba prie Lietuvos 
Respublikos Vyriausybės. P. 7. 


166 Wallsten S. Does Seguencing Matter? Regulation and Privatisation in Telecom- 


munications Reforms. - 2002. (Darbas nespausdintas.) 


167 Lietuvos Respublikos Konstitucinio Teismo nutarimas „„Dėl Lietuvos Respublikos 
telekomunikacijų įstatymo 8 straipsnio I, 2 ir 3 dalių bei 16 straipsnio 7, 8 ir 9 dalių 
atitikimo Lietuvos Respublikos Konstitucijai // Valstybės Žinios. - 1999. Nr. 85-2548. 


165 Ibid. 

1, 2 ir 3 dalys bei 16 straipsnio 7, 8 ir 9 dalys neprieštarauja Lietuvos 
Respublikos Konstitucijai.!“? Tačiau Teismas savo nutarime pažymėjo, kad 
„telekomunikacijų įstatymo nustatytas reguliavimas yra nepakankamas ir 
ydingas, nes neįtvirtina atitinkamų reikalavimų fiksuoto telefono ryšio mo- 
nopolistui, kad įstatyme būtų visokeriopai apsaugoti vartotojų interesai.“ 
Teismas pripažino, kad vienintelis saugiklis vartotojų teisėms ginti yra tai, 
kad pagal įstatymą fiksuoto telefono ryšio ribinę kainą nustato Vyriausy- 
bė. Tačiau netgi šis prieštaringas saugiklis nebuvo nuosekliai taikomas — 
vienu metu (2001 m.) Vyriausybė buvo netgi atsisakusi taikyti šią nuo- 
statą kaip galinčią neatitikti „Lietuvos telekomo“ veiklos licencijos. 

Nors išimtinių teisų suteikimas turėjo būti naudingas paslaugų varto- 
tojams dėl tarifų subalansavimo (žemesnių skambučių į užsienį kainų), 
aukštesnės paslaugų kokybės (skaitmeninio ryšio ir tinklo modernizacijos), 
didesnio linijų tankio, tačiau jis galėtų tapti nenaudingas dėl kainų augi- 
mo nesant pakankamų priemonių vartotojų teisių apsaugai. Vėliau susi- 
siekimo ministras D. Barakauskas teigė, kad valdžia negali apginti varto- 
tojų interesų, kadangi licencijoje numatytų palankių sąlygų „Lietuvos te- 
lekomui“ atšaukti negalima, nes vyriausybės turi užtikrinti buvusių vyriau- 
sybių duotų įsipareigojimų vykdymą net ir tuo atveju, kai jie visiškai ne- 
atitinka vartotojų interesų.!''? Taigi telekomui suteikus išimtines teises iki 
2002 m. pabaigos ir apribojus konkurenciją šioje srityje, ypač svarbus ta- 
po telekomunikacijų sektoriaus reguliavimas. Todėl toliau daugiausia dė- 
mesio skiriama fiksuoto ryšio (arba telekomo, kadangi jis turi išimtines 
teises šioms paslaugoms teikti) veiklos reguliavimui — nagrinėjama tiek re- 
guliavimo institucinė sandara, tiek pagrindinių reguliuojančiųjų institucijų 
(tarp jų Ryšių reguliavimo tarnybos) ištekliai bei veikla. 


3.3.2 TINKAMA PRIEŽASTINĖ TEORIJA 


Šiuo atveju ji reiškia politikos kūrėjų įsivaizdavimą apie tai, kokiomis 
priemonėmis geriausiai pasiekiami iškelti fiksuoto ryšio reguliavimo tiks- 
lai. Tinkamos priežastinės teorijos pasirinkimą apsunkina jau minėtas tikslų 


169 Ibid. 


|'0 Valdžia nežino griežtų priemonių „Lietuvos telekomo“ savivalei pažaboti // BNS. — 
2001. Gegužės I. 

neaiškumas, tačiau galima teigti, jog pasirinkus išskirtinės padėties rinko- 
Je teisių suteikimo modelį, vartotojams priimtinų kainų ir paslaugų koky- 
bės užtikrinimo tikslų pasiekimas visiškai priklauso nuo reguliavimo ins- 
titucijų veiklos efektyvumo. Kitaip sakant, nesant galimybės kainoms for- 
muotis konkurencinėje rinkoje, pagrindinė atsakomybė tenka reguliavimo 
institucijoms ir jų vykdomai politikai. 

Pirmiausia pažymėtina, kad egzistuoja neatitikimai tarp Telekomuni- 
kacijų įstatymo ir „Lietuvos telekomui“ suteiktos veiklos licencijos. „Lie- 
tuvos telekomo“ privatizavimo metu 1998 m. priimto ir tebegaliojančio 
Telekomunikacijų įstatymo 11 straipsnis numato, kad „fiksuoto telefono 
ryšio [...] didžiausią ribinę kainą nustato Vyriausybė“. Tačiau ribinės 
kainos pagal Vyriausybės 2000 m. vasario 11 d. nutarimą galiojo tik iki 
2000 m. pabaigos, o nuo 2001 m. pradžios, kaip numatyta „Lietuvos 
telekomo“ veiklos licencijoje, turėjo būti nustatyta nauja tvarka. Tačiau 
Vyriausybė tokios tvarkos neparengė ir nepatvirtino iki 2001 m. spalio 
29 d., kada A. Brazausko Vyriausybė patvirtino nutarimą dėl „Lietuvos 
telekomo“ fiksuoto telefono ryšio paslaugų didžiausių ribinių kainų nusta- 
tymo. Kaip tik tuo laikotarpiu „Lietuvos telekomas“ padidino pokalbių ta- 
rifus ir įvedė naują sujungimo mokestį. 

Buvę Vyriausybių vadovai nesutaria, kuriam teisės aktui turi būti tei- 
kiama pirmenybė esant minėtam neatitikimui. G. Vagnonus pabrėžė, jog 
Telekomunikacijų įstatymas įpareigoja Vyriausybę tvirtinti fiksuoto tele- 
fono ryšio paslaugų ribines kainas, neleidžiant nepagrįstai didinti šių tari- 
fų. „Pernai metų pradžioje A. Kubiliaus Vyriausybei, nepaisant galiojan- 
čio įstatymo, panaikinus didžiausios ribinės kainos galiojimą, „Lietuvos 
telekomas“ įgijo teisę be jos leidimo nekontroliuojamai didinti paslaugų 
tarifus“, — tvirtino buvęs premjeras. „Dėl Vyriausybės kaltės 2001 metais 
nebetaikytų ribinių kainų „Lietuvos telekomas“ iš mokesčių mokėtojų ne- 
pagrįstai gavo daugiau kaip 50 mln. litų“, — tvirtino G. Vagnorius.!'! 

A. Kubilius kategoriškai atmetė šiuos kaltinimus ir pareiškė, jog jo va- 
dovaujama Vyriausybė, priėmusi nutarimą nebetaikyti didžiausių telefono 
paslaugų ribinių kainų, tiesiog vykdė dar G. Vagnoriaus Vyriausybės duotą 
pasižadėjimą „Lietuvos telekomui“, kuris buvo nurodytas privatizavimo 


|"! Ekspremjeras toliau kovoja prieš telekomo taikomą sujungimo mokesų // BNS. - 
2001. Spalio 16. 

metu išduotoje veiklos licencijoje. „G. Vagnorius — neteisus ir ne pirmą 
kartą tą netiesą kartoja. Jo ir po to buvusi R. Pakso vyriausybės nevykdė 
tų įsipareigojimų, kurie buvo pažadėti privatizuojant „Lietuvos telekomą/“. 
2000 metais mums neliko nieko kita daryti, kaip tik vykdyti anksčiau vy- 
riausybių duotus įsipareigojimus“, — tvirtino A. Kubilius. ,, [...] „Lietu- 
vos telekomas“ tokiu atveju būtų visiškai teisus, reikalaudamas teismo tvar- 
ka ar kitais būdais atlyginti tuos nuostolius, jeigu Vyriausybė nebūtų vyk- 
džiusi licencijoje nurodytų sąlygų“, - sakė A. Kubilius. Šiame ginče vie- 
na pusė daugiau dėmesio teikia vartotojų apsaugai Vyriausybės politikos 
įsipareigojimų sąskaita, o kita pusė atstovauja įsipareigojimų laikymuisi 
vartotojų sąskaita. Tikėtina, jog nemažą reikšmę argumentacijai taip pat 
turi ir buvimas pozicijoje arba opozicijoje. 

Metų pradžioje Susisiekimo ministerija pabrėžė, kad sieks, jog bendrovė 
„Lietuvos telekomas“ jau nuo 2001 m. vidurio mokesčius už telefono po- 
kalbius privalės skaičiuoti fiksuojant jų trukmę sekundžių tikslumu.!'? Tai 
buvo numatyta Ryšių reguliavimo tarnybos parengtose naujose bendrojo 
fiksuoto telefono ryšio paslaugų teikimo taisyklėse!'? , griežčiau reglamen- 
tuojančiose paslaugų teikėjo (telekomo) ir jo abonentų teises ir pareigas 
bei paslaugų teikimo tvarką.!'“* 2001 m. vasario 8 d. „Lietuvos teleko- 
mas“ paskelbė, jog nuo liepos pradžios skambučių trukmė bus pradėta skai- 
čiuoti sekundžių tikslumu, tačiau kiekvienas skambutis bus apmokestintas 
17 centų sujungimo mokesčiu.!" 

Tačiau, nors išimtines teises turintis fiksuoto telefono ryšio tiekėjas tu- 
rėjo nuo 2001 m. gegužės 1 d. pokalbių laiką pradėti skaičiuoti sekun- 
džių tikslumu, tačiau atsisakė tai padaryti motyvuodamas techniniais sun- 
kumais. 2001 m. gegužės 1 d. susisiekimo ministras D. Barakauskas tei- 


172 Susisiekimo ministerija skubins telekomą mokesčius pradėti skaičiuoti sekundės 
tikslumu // BNS - 2001. Sausio 5. 


3 Ryšių reguliavimo tarnybos prie Lietuvos Respublikos Vyriausybės direktoriaus 
įsakymas „Dėl telekomunikacijų paslaugų teikimo taisyklių I dalies „Bendrojo fiksuoto 
telefono ryšio paslaugų teikimo taisyklės“ patvirtinimo“ // Valstybės žinios. - 2001. Nr. 
54—1935. 


| Mokesčiai už pokalbius - sekundžių tikslumu // Verslo žinios. - 2001. Sausio 5. 


15 „Lietuvos telekomo“ sprendimas įvesti fiksuotą sujungimo mokestį vertinamas 

gė, kad valdžia negali pritaikyti bendrovei „Lietuvos telekomas“ didesnių 
baudų, nei numatyta įstatymuose.!'* Ministras pripažino, kad įstatymuose 
numatytos baudos telekomui, uždirbančiam per metus apie 200 mln. Lt pel- 
no, nebus tokios „skausmingos“ ir kad valstybė neturi pakankamai galių 
išspręsti šią problemą. 

Susisiekimo ministerija pripažįsta, kad sujungimo mokesčio įvedimas 
buvo susijęs su ministerijos reikalavimu skaičiuoti pokalbius sekundės tiks- 
lumu. „Lietuvos telekomas“ paskelbė, kad taikys sujungimo mokestį nuo 
2001 m. liepos 1 d. susipažinęs su ministro įsakymu patvirtintomis tai- 
syklėmis, pagal kurias nuo 2001 m. gegužės 1 d. pokalbiai turi būti fik- 
suojami sekundės tikslumu.!"?" Šio mokesčio įvedimas leido bendrovei kom- 
pensuoti nuostolius, patirtus dėl pokalbių skaičiavimo sekundės tikslumu. 

Licencijoje tokio mokesčio įvedimas nebuvo minimas, nes joje licen- 
cijuojamas paslaugų teikimas, o ne mokesčių tipai. Tačiau licencija taip 
pat tokio mokesčio nedraudžia. A. Kubilius priminė, jog, nors ir buvo to 
prašoma, tačiau jo vadovaujama Vyriausybė tokio mokesčio neįvedė. „Ne- 
žinau, kodėl po to R. Pakso Vyriausybė ir Susisiekimo ministerija lengvai 
sutiko su tokio mokesčio įvedimu“, — sakė A. Kubilius.!"š Susisiekimo mi- 
nisterijos ir Ryšių reguliavimo tarnybos atstovų nuomone, derėtis galima 
tik dėl sujungimo mokesčio dydžio, o ne paties mokesčio įvedimo.!''? Ry- 
šių reguliavimo tarnybos vadovas, kalbėdamas apie sujungimo mokesčio 
dydį, teigė, kad „žiūrint į aplinkinių šalių patirtį, tokie skambučio sujun- 
gimo mokesčiai yra mažesni, nors rinkos sąlygos ir pragyvenimo lygis pa- 
našūs į Lietuvos. Ryšių reguliavimo tarnyba stengiasi pasiekti, kad jei toks 
mokestis ir atsiras, jis būtų paremtas ekonominiais argumentais.“*!*? „Per 
Ryšių reguliavimo tarnybos ir „Lietuvos telekomo“ derybas, kuriose bu- 


176 Valdžia nežino griežtų priemonių „Lietuvos telekomo“ savivalei pažaboti // BNS. - 
2001. Gegužės I. 


!'7 Lietuvos Respublikos Seimo 2001 m. balandžio 10 d. nutarimo Nr. IX-246 priedė- 


lis „Seimo laikinosios komisijos telekomunikacijų problemoms tirti darbo ataskaita". P. 4. 


!78 Ekspremjeras toliau kovoja prieš telekomo taikomą sujungimo mokestį // BNS. — 
2001. Spalio 16. 


178 „Seimo laikinosios...“ (žr. 177 nuorodą). Op. cit. P. 4. 


180 Telekomo ir Ryšių reguliavimo tarnybos derybų rezultatai paaiškės gegužės pra- 
džioje // BNS. - 2001. Kovo 30. 

vo svarstomos fiksuoto skambučio sujungimo mokesčio sumažinimo ir se- 
kundinio pokalbių skaičiavimo galimybės, buvo pasiektas rezultatas — vietoj 
planuoto 17 centų fiksuoto skambučio sujungimo mokesčio bus nustatytas 
12 centų mokestis“, — teigė T. Barakauskas. 

Derybos tarp „Lietuvos telekomo“ ir reguliuojančių institucijų rodo, kad 
„Lietuvos telekomas“ vadovaujasi licencijos nuostatomis derybų metu. Kai 
Ryšių reguliavimo tarnybos vadovas sakė, kad šiuo metu skaičiuojama, ar 
„Lietuvos telekomo“ tarifai yra ekonomiškai pagrįsti, „Lietuvos telekomo“ 
generalinis direktorius T. Paarma teigė, kad bendrovės planuojami įvesti 
telekomunikacijų paslaugų tarifai neviršys bendrovės licencijoje numaty- 
tos aukščiausios kainų ribos. 

Tačiau po „konstruktyviais ir dalykiškais“ įvardytų pokalbių su Lietu- 
vos Respublikos Vyriausybe AB „Lietuvos telekomas“ nutarė nuo 2001 m. 
rugsėjo 1 d. sumažinti kai kuriuos bendrovės teikiamų paslaugų tarifus. „„Dis- 
kusijos ir pokalbiai su Lietuvos Respublikos Vyriausybės atstovais buvo 
įtempti, bet konstruktyvūs ir dalykiški“, - pabrėžė AB „Lietuvos telekomas“ 
generalinis direktorius T. Paarma. - Mūsų sprendimas dėl kitų tarifų balan- 
savimo datų 2002 metų sausį ir liepą nepasikeitė, tačiau dėl tarifų dydžio mes 
numatome toliau diskutuoti su Vyriausybe rugsėjį ir spalį.*!*! 

Spalio 25 d. derybų komisija, kurią sudarė Ryšių reguliavimo tarny- 
bos, Susisiekimo ministerijos ir „Lietuvos telekomo“ atstovai, pradėjo de- 
rybas dėl telekomui išduotos veiklos licencijos sąlygų pakeitimo. Komisi- 
Ja per 30 d. privalėjo pateikti suderintus pasiūlymus Susisiekimo ministe- 
rijai.!“? Pasibaigus deryboms, paaiškėjo, kad bendrovė „Lietuvos teleko- 
mas“ nesutinka mažinti jai išduotoje licencijoje nustatytos vadinamosios 
kainų kepurės.!*3 „Telekomas nesutiko pakeisti šiose formulėse įrašytų pro- 
centų, todėl pasiekti norimo rezultato nepavyko“, — konstatavo susisieki- 
mo ministro patarėjas V. Šalauskas.!š* 


Iš! AB „Lietuvos telekomas“ mažina paslaugų tarifus / Informacinis pranešimas spau- 


dai. - 2001. Rugpjūčio 24 d. - http://www.telecom.lt/naujienos/pr2001-08-24.html 





182 Prasideda derybos su „Lietuvos telekomu“ dėl kitų metų tarifų ii BNS. — 2001. 
Spalio 25. 


183 „Lietuvos telekomas“ nesutinka mažinti „kainų kepurės 1 BNS. - 2001. Lapkri- 
čio 20. 


183 Valdininkai su telekomu derėjosi tuščiai “ Lietuvos rytas. - 2001. Lapkričio 21. 

Po nesėkmingų derybų lapkričio 22 d. premjero A. Brazausko, Susisie- 
kimo ministro Z. Balčyčio ir „Lietuvos telekomo“ generalinio direktoriaus 
T. Paarmos susitikime buvo nuspręsta dar kartą pamėginti iki gruodžio 
I d. rasti abiem pusėms priimtiną sprendimą.'*? Bendrovės vadovas sutiko 
derėtis tik dėl konkrečių 2002 metų ryšio paslaugų įkainių.'š? 2001 m. gruo- 
džio 4 d. po įvykusio premjero A. Brazausko ir „Lietuvos telekomo“ gene- 
ralinio direktoriaus T. Paarmos susitikimo buvo paskelbta, kad bendrovės 
„Lietuvos telekomas“ tarifai didės tik vieną kartą (2002 m. liepos 1 d., ka- 
da sujungimo mokestis padidės iki 14 centų, o abonentinis — iki 23 Lt) bei 
kad socialiai remtiniems abonentams sumažės vienu litu.'*" Tačiau šios nuo- 
laidos buvo suteiktos kitų klientų sąskaita, nes nebus mažinami įkainiai ir 
abonentinis mokestis verslo klientams (pastarasis mokestis verslo klientams 
turėjo sumažėti nuo 28 iki 23 Lt). 

Teisinis neapibrėžtumas taip pat sukėlė konfliktus dėl interneto telefo- 
nijos paslaugų teikimo. Telekomunikacijų įstatyme nurodyta, jog balso te- 
lefonija nėra viena iš duomenų perdavimo paslaugų. Duomenų perdavimo 
paslaugoms, kitaip nei balso telefonijai, šiuo metu netaikomi jokie mono- 
poliniai apribojimai. Balso telefonijos paslaugas fiksuotu ryšiu iki 2002 m. 
gruodžio 31 d. Lietuvoje teikia išimtinai „Lietuvos telekomas“. 

Dar 2000 m. kovo 30 d. „Lietuvos telekomas“ pabrėžė, kad kai kurie 
šalies telefono ryšio, radijo ieškos operatoriai ir telekomunikacijų paslau- 
gų teikėjai, teikdami atgalinio telefono ryšio, tarptautinio telefono ryšio, 
interneto telefonijos paslaugas, pažeidžia bendrovės išimtines teises, ku- 
rias bendrovė ketina ginti.'** Be to, AB „Lietuvos telekomas“ ir „Nexcom 
Telecommunications LLC“ (JAV) 2001 m. sausio 16 d. įkūrė bendrą įmonę 
UAB „Voicecom“, kuri pradėjo teikti interneto telefonijos ir kitas papil- 


185 Kriausybei nepavyksta susitarti su „Lietuvos telekomu“ dėl naujų telekomunika- 
cijų paslaugų tarifų // ELTA. - 2001. Lapkričio 22. 


186 Telekomo tarifai paaiškės kitą savaitę !/ Lietuvos rytas. - 2001. Lapkričio 23. 
Iš7 T Paarma paglostė premjero savimeilę i/ Lietuvos rytas. - 2001. Gruodžio 5. 


188 48 „Lietuvos telekomas“ netoleruos išimtinių jos teisių pažeidimo / Informacinis 
pranešimas spaudai - 2000. Kovo 30. - http://www.telecom.lt/naujienos/sp pranesi- 

domas paslaugas pagal interneto protokolą (IP).'*? Ryšių reguliavimo tar- 
nyba 2001 m. gegužės 21 d. išplatino pareiškimą, kad įmonė „Voicecom““, 
teikianti internetinės telefonijos paslaugas, turėtų tuoj pat sustabdyti šių 
paslaugų teikimą!*? , nes „Lietuvos telekomas“, nelaukdamas Ryšių regu- 
liavimo tarnybos oficialaus išaiškinimo dėl internetinės telefonijos statu- 
so Lietuvoje, šias paslaugas nepagrįstai priskyrė bendrojo fiksuoto tele- 
fono ryšio paslaugoms.!?'! Vėliau T. Barakauskas teigė, jog „jei tai yra 
duomenų perdavimas, ,Voicecom“ turėtų turėti leidimą. [...] Jei tai fik- 
suotos telefonijos paslaugos, ,„Voicecom“ lyg ir tampa dar vienu ūkio sub- 
jektu, teikiančiu balso telefonijos paslaugas. Tuo tarpu Lietuvoje vienin- 
telis operatorius, turintis teisę teikti minėtą paslaugą, yra telekomas.“!*? 
2000 m. gegužės 22 d. „Lietuvos telekomo“ antrinė įmonė „Voicecom“,, 
reaguodama į Ryšių reguliavimo tarnybos pareikštą poziciją, nusprendė 
laikinai sustabdyti veiklą. Tačiau nuo 2001 m. liepos 3 d. AB „Lietuvos 
telekomas“ vėl atnaujino interneto telefonijos paslaugų, pagrįstų IP pro- 
tokolu, teikimą vadovaudamasis savo išimtine teise teikti fiksuoto telefo- 
no ryšio paslaugas.!**? Pasak T. Paarmos, kol nėra teisinio apibrėžimo, 
uždrausti teikti šią paslaugą negalima, nes vadovaujamasi principu „kas 
neuždrausta, tas leidžiama“.!?* 

Nors buvo planuojama apibrėžti teisiškai interneto telefonijos paslau- 
gų statusą Lietuvoje 2001 m., tai nebuvo atlikta dėl nesutarimų tarp „Lie- 
tuvos telekomo“ ir kitų ryšio tiekėjų. 2001 m. gegužės 16 d. Vyriausybė 
pritarė Telekomunikacijų įstatymo pataisoms, kur buvo siūloma interneto 


189 UAB „Voicecom“ teiks interneto telefonijos paslaugas Lietuvoje / Informacinis 


pranešimas spaudai - 2001. Sausio 6 d. - http://www.telecom.lt'/naujienos/sp. pranęsi- 
mas.php?msg id=1134n=0 

190 „Voicecom“ turi sustabdyti internetinės telefonijos paslaugas, mano Ryšių regu- 
liavimo tarnyba // BNS. - 2001. Gegužės 21. 


19! „Voicecom“ laikinai nutraukia veiklą // BNS. - 2001. Gegužės 22. 


192 Valstybinis reguliuotojas asmeninio verslo verpete // Verslo žinios. —- 2002. Ko- 
vo 12. 


193 Dėl interneto telefonijos paslaugų teikimo. / Informacinis pranešimas spaudai: — 
2001. Liepos 3. - http:// 





193 Interneto telefonija kursto nesantaiką // Lietuvos rytas. - 2001. Liepos 9. 

telefoniją priskirti prie duomenų perdavimo paslaugų. „Remdamasi šiais 
faktais bendrovė „Lietuvos telekomas“ mano, kad priėmus siūlomas Tele- 
komunikacijų įstatymo pataisas, būtų šiurkščiai pažeistos išskirtinės „Lie- 
tuvos telekomo“ teisės“, — sakė bendrovės generalinis direktorius T. Pa- 
arma. Seimas 2001 m. rugsėjo 25 d. po svarstymo nepritarė Vyriausybės 
parengtoms Telekomunikacijų įstatymo pataisoms, kuriose buvo siūloma į 
duomenų perdavimo sąvoką įtraukti ir balso telefonijos paslaugas. Eko- 
nomikos komiteto siūlymu, Telekomunikacijų įstatymo pataisos buvo grą- 
žintos rengėjams tobulinti, nes reikalinga patikslinti duomenų perdavimo 
ir fiksuoto ryšio paslaugų sąvokas. BNS žiniomis, projektas Seime užstrigo 
dėl pataisų neradus kompromiso tarp įvairių telekomunikacijų paslaugų tei- 
kėjų. Bendrovės „Lietuvos telekomas“ atstovai griežtai pasipriešino siū- 
lymui į duomenų perdavimo sąvoką įtraukti ir balso telefonijos paslaugas, 
o dauguma kitų ryšio teikėjų tokiai nuostatai pritarė. 

2000 m. gruodį „Lietuvos telekomas“, kovodamas už savo išimtines 
teises iki 2002 metų gruodžio 31 d. ir remdamasis Telekomunikacijų įsta- 
tymo pažeidimu, užblokavo telefono linijas interneto telefonijos bendro- 
vei „Interprova“, kuri buvo gavusi iš Radijo dažnių tarnybos leidimą teikti 
internetinės telefonijos paslaugą. Telefono linijos buvo atjungtos ne tik „In- 
terprovos“, bet ir kitoms bendrovėms, pvz., bendrovei „Precizika“.!?? Vė- 
liau „Lietuvos telekomas“ atsisakė įjungti „Interprovos“ bendrovei ISDN 
srautą, kad ši galėtų teikti internetinės telefonijos paslaugas. 

„Interprovos“ direktorius D. Liutkus teigė, kad Lietuva turbūt yra vie- 
nintelė šalis, kur internetinės telefonijos paslauga yra blokuojama vietinio 
telekomo. „Interprova“ negali teikti balso telefonijos paslaugos, nes tai da- 
ryti neleidžia turimos techninės galimybės. „Balsas turi būti perduodamas 
realiame laike, o internetinės telefonijos atveju balso perdavimas realia- 
me laike neįmanomas. Balsas, perduodamas internetu, vėluoja, nes yra 
skaidomas į duomenų paketus ir pasiunčiamas per internetą, 0 po to pa- 
ketai surenkami ir vėl paverčiami balsu, dėl to neišvengiamai užlaikomas 
balsas“, - sakė D. Liutkus."?* Europos Komisija atitinkamame dokumen- 


195 Valdantieji nuo telekomo gina juos rėmusią bendrovę '/ Lietuvos rytas. — 2000. 
Gruodžio 7. 


196 „Jnterprova“ prieštarauja „Lietuvos telekomui" / BNS. — 2001. Sausio 5. 

te teigia, kad balso telefonija turi atitikti keturis kriterijus — paslauga yra 
komercinio pobūdžio, ji teikiama viešai, ji teikiama per bendrą fiksuoto 
ryšio telefoninį tinklą, o balsas perduodamas per tinklą realiu laiku. Bū- 
tent pastarojo kriterijaus ir neatitinka „Interprova“.!*' „Interprovos“ po- 
ziciją vėliau gynė Socialliberalų frakcijos seniūno pavaduotojas G. Jaka- 
vonis: „Yra visiškai aišku, kad savo veiksmais telekomas pažeidžia Lie- 
tuvos įstatymus. Telekomas piktnaudžiauja savo padėtimi, bet kokiomis 
priemonėmis šalina konkurentus, daro procedūrinius pažeidimus“. Pasak 
G. Jakavonio, jei telekomui iškilo kažkokių abejonių dėl „Interprovos“ arba 
kurios nors kitos bendrovės veiklos, tai jis iš pradžių turėjo kreiptis į Ry- 
šių reguliavimo tarnybą ir informuoti, kad, jų manymu, „Interprova“ už- 
siima nelegalia veikla. 

Vėliau Konkurencijos taryba nusprendė skirti „Lietuvos telekomui“ 
2,078 mln. Lt baudą dėl piktnaudžiavimo dominuojančia padėtimi inter- 
netinės telefonijos paslaugų rinkoje.'** Bauda buvo skirta pagal „Interpro- 
va“ bendrovės, kuriai „Lietuvos telekomas“ trukdė užsiimti internetinės te- 
lefonijos verslu, skundą. Pasak Konkurencijos tarybos atstovės, „Interpro- 
va“ nepažeidė „Lietuvos telekomui“ suteiktos išimtinės teisės į balso te- 
lefoniją, nes „neperdavinėjo balso realiu laiku“. Telekomo atstovų nuomo- 
ne, „teisės aktai nereglamentuoja interneto telefonijos, todėl Telekomuni- 
kacijų įstatymo aiškinimas ir interneto telefonijos įteisinimas nėra KT kom- 
petencija“. Be to, nors 1999 m. Susisiekimo ministerija interneto telefo- 
niją priskyrė „Lietuvos telekomo“ monopoliui, jos nuomonė vėliau tapo 
priešinga. Telekomo bendrovė nutarė apskųsti sprendimą įstatymų nusta- 
tyta tvarka. Tačiau Konkurencijos tarybos atstovai ginčijasi, kad „jeigu 
įstatymai išsamiai neapibrėžia veiklos, nereiškia, kad negalima taikyti Kon- 
kurencijos įstatymo. Šis įstatymas negalioja tada, kai veikla aiškiai regla- 
mentuota kitais įstatymais.“ Nors Konkurencijos tarnybos sprendimas ver- 
tinamas kaip žingsnis internetinės telefonijos rinkos liberalizavimo link, 
kad ši rinka būtų visiškasi įteisinta, reikalinga suteikti leidimus įmonėms 
teikti šias paslaugas. Tačiau tai nėra įmanoma tol, kol ši paslauga nebus 
reglamentuota Telekomunikacijų įstatyme. 


B? „Interprova“ neprileidžiama prie internetinės telefonijos + ELTA. - 2001. Spalio 30. 


!98 Bauda telekomui — rinkos laisvėjimo pranašas '/ Verslo žinios. - 2002. Vasario 22. 

Telekomunikacijų įstatymo 8 straipsnis iki 2002 m. gruodžio 31 d. tei- 
gia, kad negali būti „išduodamos papildomos licencijos bei leidimai, dėl 
kurių pasikeistų pagrindinio bendrojo fiksuoto ryšio operatoriaus veiklos 
sąlygos.“ Susisiekimo ministerija išdavė veiklos licencijas mobilaus ryšio 
operatoriams, leidžiančias teikti tarptautinio telefono pokalbių paslaugas. 
Nors šios licencijos sudarė konkurencinę aplinką tarptautinių telefonų pa- 
slaugų teikimui, jos galėjo pažeisti minėtą įstatymo nuostatą, nes pablo- 
gino „Lietuvos telekomo“ sąlygas. „Lietuvos telekomo“ vadovai pastebė- 
Jj0, Jog „Omnitel“ ir „Bitė GSM“, teikdamos tarptautinių telefono pokal- 
bių paslaugas, pažeidžia „Lietuvos telekomui“ suteiktas išskirtines telefo- 
no ryšio teikimo sąlygas, nes naudoja ne telekomo, o nuosavą tinklą. Iš 
dalies dėl to telekomo pajamos iš fiksuoto ryšio sumažėjo 0,5 proc., pa- 
lyginus su 2000 metais.!?? 

Kadangi buvo netobulas teisinis pagrindas ir nepakankamai reguliuo- 
jama bendrovės veikla, bendrovė pati siekė nustatyti savo darbo taisyk- 
les. 2001 m. balandžio 3 d. „Lietuvos telekomui“ pranešus apie patvirtin- 
tas naujas bendrovės telekomunikacijų paslaugų teikimo taisykles, Ryšių 
reguliavimo tarnyba pareiškė, jog tai daryti bendrovė neturi teisės. Ryšių 
reguliavimo tarnybos direktorius teigė, kad vadovaujantis Telekomunika- 
cijų įstatymu“““ , telekomunikacijų paslaugų teikimo taisykles ir telekomu- 
nikacijų paslaugų teikėjų bei vartotojų tipinę sutartį rengia ir tvirtina Ry- 
šių reguliavimo tarnyba.“?! „Net nesigilinant į taisyklėse esančias deta- 
les, pats principas nėra korektiškas — taisykles pagal įstatymą tvirtina Ryšių 
reguliavimo tarnyba, o jei operatorius nori tvirtinti vidines taisykles, jis 
jas tvirtina, tačiau tai skirta jo vidiniam naudojimui“, - sakė T. Barakaus- 
kas. „Lietuvos telekomo“ pranešime teigta, kad naujos taisyklės nustato 
bendrojo fiksuoto telefono ryšio paslaugų teikimo tvarką, taip pat „Lietu- 


199 Telekomo pelnas vertinamas prieštaringai '/ Verslo žinios. - 2002. Kovo 1. 


200 Lietuvos Respublikos Telekomunikacijų įstatymas /'/ Valstybės žinios. - 1998. 
Nr. 56-1548. 


V Ryšių reguliavimo tarnybos prie Lietuvos Respublikos Vyriausybės direktoriaus 
įsakymas „Dėl telekomunikacijų paslaugų teikimo taisyklių I dalies „Bendrojo fiksuoto 
telefono ryšio paslaugų teikimo taisyklės“ patvirtinimo“ /i Valstybės žinios. — 2001. 

vos telekomo“ ir jo klientų teises, pareigas ir atsakomybę. Balandžio 4 d. 
„Lietuvos telekomas“ šį pranešimą anuliavo.“?? 

Jau buvo parodyta, kad trūksta aiškių ir tikslių telekomunikacijų poli- 
tikos tikslų ir kad telekomunikacijos uždaviniams, kurie numatyti teleko- 
mo licencijoje, siekti buvo suteiktos išimtinės teisės. Šioje dalyje nustaty- 
ta, kad telekomo veiklos reguliavimo priemonės taikomos nenuosekliai iš 
dalies dėl prieštaringumo (ribinių kainų nustatymas fiksuoto ryšio paslau- 
goms prieštarauja telekomui suteikos licencijos nuostatoms) arba teisinio 
neapibrėžtumo (nėra aiškiai apibrėžta interneto telefonija). Iš dalies dėl 
per mažų baudų telekomas atsisakė skaičiuoti pokalbių laiką sekundžių 
tikslumu ir iš dalies dėl to įvedė naują sujungimo mokestį, kad kompen- 
suotų šios naujos reguliavimo priemonės įgyvendinimo išlaidas. 

Pagaliau verta pažymėti, kad dabar galiojantis Telekomunikacijų įsta- 
tymas ir kiti teisės aktai neapima 4 Europos telekomunikacijų direktyvų 
nuostatų bei netinka telekomunikacijų rinkai reguliuoti po telekomo mo- 
nopolio pabaigos. Kad būtų pasiruošta konkurencijai pasibaigus telekomo 
išimtinėms teisėms, rengiama ne tik nauja Telekomunikacijų įstatymo re- 
dakcija, bet ir kitų teisės aktų projektai (pvz., licencijuojamų veiklų sąra- 
šas, leidimų verstis nelicencijuojama veikla išdavimo taisyklės, taisyklės 
dėl privalomos telekomunikacijų tinklų „paskutinės mylios“ nuomos).*0 


3.3.3 INSTITUCINĖ POLITIKOS ĮGYVENDINIMO STRUKTŪRA 


1998 m. birželio 9 d. priimto Lietuvos Respublikos telekomunikacijų 
įstatymo 3-iajame straipsnyje numatytos telekomunikacijų veiklos regulia- 
vimo institucijos: 1) Vyriausybė ar jos įgaliota institucija ir 2) Ryšių re- 
guliavimo tarnyba. Kadangi pastaroji nepradėjo veikti iki 2001 m. gegu- 
žės mėnesio (t.y. po ilgo delsimo, kurio svarbi priežastis buvo politinis 
nesutarimas tarp Vyriausybės ir Prezidento dėl tarnybos vadovo ir atskai- 
tomybės ryšių), reguliavimo funkcijas turėjo atlikti viena Susisiekimo mi- 
nisterija, kurią Vyriausybė savo nutarimu įgaliojo vykdyti Ryšių regulia- 
vimo tarnybos funkcijas. 


202 . ““ sa ž ė 2 sė . = 
2 „Lietuvos telekomas“ paslaugų teikimo taisykles atšaukė Ryšių reguliavimo tar- 


nybos nurodymu // BNS. - 2001. Balandžio 5. 


203 Metai iki laisvės “/ Verslo žinios. - 2002. Sausio 21. 


3. POLITIKOS ĮGYVENDINIMO LIETUVOJE ANALIZĖ 85 


Ministerijos darbas reguliuojant „Lietuvos telekomo“ veiklą nebuvo 
sėkmingas. Nors Susisiekimo ministerijos Ryšių departamentui buvo per- 
duotos funkcijos, papildomų lėšų šioms funkcijoms atlikti neskirta. Todėl 
ministerija nepajėgė efektyviai reguliuoti telekomunikacijų rinką. Iš dalies 
dėl to nebuvo paruošti ir priimti kai kurie labai svarbūs telekomunikacijų 
dokumentai.*?* Be to, ryšių reguliavimas, pavestas atlikti ministerijai, kaip 
politiką formuojančiai institucijai, neatitiko reguliavimo principų ir pažei- 
dė funkcijų ir atsakomybės padalijimo principą. Susisiekimo ministerijos 
Ryšių departamentas neturėjo reguliuotojui reikalingos santykinės nepri- 
klausomybės, jo veikla labai priklausė nuo trumpalaikės politinės aplin- 
kos, t.y. Vyriausybių kaitos. Be to, ministerijos atstovas J. Ūsas, kuris mi- 
nisterijoje buvo atsakingas už Lietuvos ryšio rinkos priežiūrą, taip pat buvo 
„Lietuvos telekomo“ valdybos narys. 

Įsteigus Ryšių reguliavimo tarnybą, „Lietuvos telekomo“ reguliavimo 
funkcijos priklausė Susisiekimo ministerijai ir Ryšių reguliavimo tarnybai. 
Pavyzdžiui, pagal licencijos nuostatas už licencijos sąlygų laikymąsi at- 
sakinga Ryšių reguliavimo tarnyba, o licencijos sąlygos gali būti peržiū- 
rimos ministerijos (arba „Lietuvos telekomo“) iniciatyva ir prireikus gali 
būti keičiamos ministerijos sprendimu, abiem šalims susitarus. Tačiau funk- 
cijos tarp reguliuojančių institucijų paskirstytos neaiškiai ir nenuosekliai, 
nors 11-ajame licencijos skyriuje numatyta, kad licencijos sąlygos gali būti 
peržiūrimos ministerijos iniciatyva, o 5-ajame jos priede numatyta, kad dėl 
tarifų formulių persvarstymo turi kreiptis Ryšių reguliavimo tarnyba. 

Koordinavimas tarp Susisiekimo ministerijos ir Ryšių reguliavimo tar- 
nybos „Lietuvos telekomo“ reguliavimo srityje buvo neefektyvus. Licen- 
cijos 5-ajame priede numatyta galimybė pakeisti „kainų kepurės“ formu- 
les, nes licencijoje nustatytas kontrolinis Y procentas turi būti taikomas 
iki 2003 sausio 1 d. Pakeitimų gali pareikalauti Ryšių reguliavimo tarny- 
ba (arba pats „Lietuvos telekomas“) likus ne daugiau kaip 180 dienų iki 
ir ne mažiau kaip 90 dienų iki 2001 m. gruodžio 31 d.** Gavusi tarny- 
bos pareikalavimą, Susisiekimo ministerija nustatyta tvarka gali teikti sa- 
vo pasiūlymus „Lietuvos telekomui“. 


204 „Seimo laikinosios...“ (žr. 177 nuorodą). Op. cit. P. 5-6. 


205 Lietuvos Respublikos susisiekimo ministerijos licencija Nr. 174/97. — 1999. Birže- 
lio 29. 

Nors „kainų kepurės“ persvarstymą buvo galima inicijuoti nuo 2001 m. 
liepos mėn., Susisiekimo ministerijos atstovai rugsėjo 28 d. prisipažino, jog 
tai nebuvo padaryta, nors spalio 2 d. buvo paskutinė diena.“ Vis dėlto spa- 
lio 1 d. Seimo pirmininko A. Paulausko iniciatyva sukviesto pasitarimo, ku- 
riame dalyvavo susisiekimo ministras ir Ryšių reguliavimo tarnybos direk- 
torius, metu nutarta sudaryti darbo grupę, kuri turi tartis su bendrove „Lie- 
tuvos telekomas“ dėl naujos kainų formulės. Tačiau ministerijos ir tarnybos 
vadovai nesutarė, kas kaltas dėl uždelstos derybų pradžios.“?" Susisiekimo 
ministerijos atstovai teigė, kad iki spalio 1 d. dar nebuvo gautas Ryšių re- 
guliavimo tarnybos prašymas. Tačiau, tarnybos direktoriaus teigimu, tarnyba 
dar 2001 m. liepos 9 d. kreipėsi į Susisiekimo ministeriją prašydama sufor- 
muoti darbo grupę ir pradėti licencijos persvarstymą.*0š 

Tik 2001 m. spalio 1 d. vakare Susisiekimo ministerija išsiuntė oficialų 
pasiūlymą bendrovei „Lietuvos telekomas“ pradėti derybas dėl licencijoje 
numatytos paslaugų kainų nustatymo formulės peržiūrėjimo.“? 2001 m. spa- 
lio 17 d. susisiekimo ministro įsakymu buvo sudaryta komisija derėtis dėl 
kontroliuojamų kainų procentų sumažinimo. Tačiau telekomas nesutiko pa- 
keisti licencijoje numatytų punktų. Ryšių reguliavimo tarnyba, atlikusi te- 
lekomo kainų kontrolinio procento skaičiavimus, nustatė, kad „Lietuvos te- 
lekomas“ neviršijo savo licencijos kontroliuojamų kainų kontrolinių procentų. 
Spalio 29 d. posėdyje Vyriausybė pritarė nutarimo projektui dėl bendrovės 
„Lietuvos telekomas“ fiksuoto telefono ryšio paslaugų didžiausių ibinių kai- 
nų, kuriame nustatytos kainos atitiko telekomo nustatytus tarifus.*!? 

Kitas neveiksmingas koordinavimo pavyzdys yra skirtinga Susisieki- 
mo ministerijos ir Ryšių reguliavimo tarnybos nuomonė dėl pokalbių skai- 


206 Valdininkai prasnaudė derybas dėl kainų mažinimo: šalies telekomunicijų priežiū- 
ros bei reguliavimo sektoriuje ir toliau tvyro chaosas // Lietuvos Rytas. - 2001. Spalio I. 


207 Bus deramasi dėl „Lietuvos telekomo“ kainų formulės pakeitimo // BNS. - 2001. 


Spalio I. 


208 Susisiekimo ministerija neigia vėlavusi derėtis su „Lietuvos telekomu“ dėl būsi- 
mų tarifų // BNS. - 2001. Spalio 1. 


200 „Lietuvos telekomui“ siūloma pradėti derybas dėl paslaugų kainų nustatymo prin- 
cipo // BNS. - 2001. Spalio 2. 


210 Kriausybė nustatė „Lietuvos telekomui“ didžiausias paslaugų tarifų ribines kai- 
nas // BNS. - 2001. Spalio 10. 

čiavimo sekundės tikslumu. Kaip jau minėta, „Lietuvos telekomas“ turėjo 
skaičiuoti pokalbius sekundės tikslumu nuo 2001 m. gegužės 1 d. pagal 
bendrojo fiksuoto telefono ryšio paslaugų teikimo taisykles. Tačiau Ryšių 
reguliavimo tarnybos vadovas po susitikimo su „Lietuvos telekomo“ at- 
stovais teigė, kad nerealu reikalauti iš „Lietuvos telekomo“ jau nuo gegu- 
žės 1 d. skaičiuoti pokalbių trukmę sekundžių tikslumu, nes tam nėra tech- 
ninių galimybių. Vėliau Ryšių reguliavimo tamyba išsakė poziciją, kad 
bendrovė „Lietuvos telekomas“, vadovaudamasi fiksuoto telefono ryšio pa- 
slaugų teikimo taisyklėmis, pokalbių laiką nuo 2001 m. gegužės I d. pri- 
valo skaičiuoti sekundžių tikslumu. 

Naujojoje Telekomunikacijų įstatymo redakcijoje numatyta, kad dalį Ry- 
šių reguliavimo tarnybos funkcijų perims Vyriausybė ar jos įgaliota insti- 
tucija. Susisiekimo ministerijos atstovas teigia, kad tai leistų geriau for- 
muoti politiką.*!' Jeigu dalis tarnybos funkcijų, susijusių su telekomuni- 
kacijų rinkos reguliavimu, o ne politikos formavimu, būtų perduota įga- 
liotai institucijai (Susisiekimo ministerijai), atsirastų koordinavimo proble- 
mų ir dėl nepakankamų Susisiekimo ministerijos atitinkamų padalinių ge- 
bėjimų galėtų sumažėti reguliavimo veiksmingumas. Be to, Vyriausybė gali 
formuoti telekomunikacijų politiką ne per reguliuotoją ir reguliavimą, o nu- 
statydama reguliavimo pagrindą rengiant ir priimant atitinkamus teisės ak- 
tus (įstatymų projektus ar Vyriausybės nutarimus). Lietuvai įstojus į ES, 
bus taikomos ES teisės nuostatos, todėl politikos formavimo poreikis su- 
mažės. Pagaliau Vyriausybė ar jos įgaliota institucija, kuriai turbūt būtų 
perduotos funkcijos ir kuri skirtų reguliuotoją, turi 10 proc. telekomo ak- 
cijų ir dėl to atsirastų interesų konfliktas. 

Be Susisiekimo ministerijos ir Ryšių reguliavimo tarnybos, fiksuoto ry- 
šio rinkos reguliavimo procese dalyvauja ir Konkurencijos taryba. Remian- 
tis Telekomunikacijų įstatymo 11 straipsniu, „visų telekomunikacijų pa- 
slaugų teikėjų nustatytas telekomunikacijų kainas pagal savo kompeten- 
konkurencijos ir vartotojų teisių gynimo tarnyba). Vienose ES valstybėse 
narėse telekomų veiklą reguliuojančios institucijos gali taikyti konkuren- 


2! Telekomunikacijų įstatymas — interesų sūkuryje !/ Verslo žinios. - 2002. Balandžio 15. 

cijos teisę telekomo srityje (pvz., Jungtinėje Karalystėje), o kitose jos tokių 
teisių neturi, nes priklauso specialių konkurencijos institucijų kompeten- 
cijai (pvz., Graikijoje).*" 

Vis dėlto bendra ES tendencija yra judėti nuo sektorinio reguliavimo 
modelio, kurio pagrindinis bruožas — specialių atskirų infrastruktūros sričių 
reguliavimo institucijų vaidmuo, link bendro rinkos reguliavimo remian- 
tis vieningais konkurencijos principais ir rinką prižiūrint konkurencijos tar- 
nybai. Tuo tarpu Lietuvos naujojoje Telekomunikacijų įstatymo redakci- 
joje numatyta, kad telekomunikacijų paslaugų kainų kontrolė ir konkuren- 
cijos pažeidimai priklausys Ryšių reguliavimo tarnybos kompetencijai. Iš 
dalies su Europos Komisijos spaudimu susijęs sektorinės Ryšių regulia- 
vimo tarnybos įkūrimas ir stiprinimas rodo, jog Komisija stojančiose ša- 
lyse siūlo diegti tuos reguliavimo principus, kurių laipsniškai atsisakoma 
arba jie keičiami ES. 

Konkurencijos taryba gali kontroliuoti kainas ir kovoti prieš konkuren- 
cijos apribojimus. Jos veikla buvo efektyvesnė apsisaugant nuo konkuren- 
cijos apribojimų ne kainų kontrolės priemonėmis, nes kainų priežiūros sri- 
tyje taryba turėjo vadovautis Vyriausybės nutarimų dėl ribinių kainų nuo- 
statomis. Konkurencijos taryba 2000 m. sausio 25 d. kreipėsi į Vyriausy- 
bę pateikdama pastabas dėl Vyriausybės nutarimo projekto dėl ribinių kainų 
nustatymo, kuriame siūlė subalansuoti vietinių ir tarptautinių pokalbių pa- 
slaugų tarifus, tačiau Vyriausybė neatsižvelgė į šiuos siūlymus.*!? Be to, 
Konkurencijos tarybos galimybės prižiūrėti paslaugų kainas sumažėjo, kai 
2001 m. buvo atšauktas Vyriausybės nutarimas dėl ribinių kainų (nes jis 
neatitiko telekomo licencijos nuostatų). 

Todėl Konkurencijos tarybos veikloje daugiausia dėmesio buvo skiria- 
ma konkurencijos pažeidimams. „Lietuvos telekomas“ 2000 m. gegužės 
mėn. pradėjo montuoti filtrus į analogines skirtąsias linijas, kurias nuo- 
moja interneto ryšio tiekėjai.*!* Kilus ryšių tiekėjų, kuriems atstovavo „In- 
fobalt“ asociacija, nepasitenkinimui, Susisiekimo ministerija 2000 m. rug- 


21? Nicolaidis P. Op. cit. P. 9. 


23 „Seimo laikinosios...“ (žr. 177 nuorodą). Op. cit. P. 4. 


214 Telekomas pažabojo interneto teikėjus i/ Lietuvos rytas. - 2000. Rugpjūčio 8. 

pjūčio 30 d. pradėjo tirti „Infobalt“ atvirame laiške išdėstytus kaltinimus 
Ryšių departamentui ir pažadėjo pateikti išvadas iki rugsėjo 8 d.?5 
2000 m. lapkričio 7 d. Konkurencijos taryba įpareigojo „Lietuvos teleko- 
mą“ atsisakyti į nuomojamas analogines linijas dažnius ribojančių filtrų 
montavimo, 0 jau įdėtus filtrus išmontuoti. Anot Konkurencijos tarybos at- 
stovų, įpareigoti ūkio subjektą nutraukti neteisėtą veiklą Konkurencijos ta- 
ryba gali vadovaudamasi Konkurencijos įstatymu?!? tais atvejais, kai, įtarus 
šio įstatymo pažeidimą, siekiama išvengti esminės žalos ar nepataisomų 
pasekmių ūkio subjektų ar visuomenės interesams. „Lietuvos telekomo“ 
sprendimas naujiems klientams analoginėse nuomojamose linijose įrengti 
ir įjungti dažnių ribojimo filtrus galėjo diskriminuoti ūkio subjektus bei 
varžyti jų galimybes veikti rinkoje. Taip pat galėjo būti pažeisti vartotojų 
interesai, nes jie būtų priversti nuomoti brangesnes skaitmenines linijas." 
Konkurencijos taryba 2000 m. gruodžio 22 d., vadovaudamasi Konkuren- 
cijos įstatymu, nutarė skirti „Lietuvos telekomui“ 150 tūkst. Lt piniginę 
baudą ir įpareigoti bendrovę nemontuoti nuomojamose analoginėse skir- 
tosiose linijose praleidžiamų dažnių juostą ribojančių filtrų.*'* Nors „Lie- 
tuvos telekomas“ šį Konkurencijos tarybos sprendimą apskundė teismui, 
Vilniaus apygardos administracinis teismas atmetė bendrovės skundą.?!? 
2002 m. vasario mėnesį Konkurencijos taryba „Lietuvos telekomui“ 
skyrė 2,078 mln. Lt baudą dėl piktnaudžiavimo dominuojama padėtimi in- 
ternetinės telefonijos paslaugų rinkoje.*“? Bauda buvo skirta pagal „Inter- 
prova“' bendrovės, kuriai „Lietuvos telekomas“ trukdė užsiimti interneti- 


215 Rinkos monopolininkas kratosi kontrolės, - rašo „Lietuvos rytas“ // BNS. - 2000. 
Rugpjūčio 30. 

216 Lietuvos Respublikos konkurencijos įstatymas // Valstybės žinios. - 1992. Nr. 29-84]. 

217 „Lietuvos telekomo“ diegiamų filtrų likimą spręs teismas // BNS. - 2000. Lapkri- 
čio 10. 

218 Lietuvos Respublikos konkurencijos tarybos nutarimas „Dėl AB „Lietuvos teleko- 


mas“ veiksmų atitikimo Lietuvos Respublikos konkurencijos įstatymo 9 straipsnio nuo- 


statoms“ !/ Informaciniai pranešimai —- 2001. Nr. 3—34. 


218 „Lietuvos telekomas“ turės mokėti Konkurencijos tarybos nustatytą baudą, - nu- 


tarė teismas // BNS. - 2001. Gegužės 18. 


220 Bauda telekomui - rinkos laisvėjimo pranašas '/ Verslo žinios. - 2000. Vasario 22. 

nės telefonijos verslu, skundą. Pasak Konkurencijos tarybos atstovės, „In- 
terprova“ nepažeidė „Lietuvos telekomui“ suteiktos išimtinės teisės į bal- 
so telefoniją, „neperdavinėjo balso realiu laiku“. Nors Konkurencijos tar- 
nybos sprendimas vertinamas kaip žingsnis internetinės telefonijos rinkos 
liberalizavimo link, kad ši rinka būtų visiškasi įteisinta, reikalinga suteik- 
ti leidimus įmonėms teikti šias paslaugas. Tačiau tuomet šią paslaugą turi 
reglamentuoti Telekomunikacijų įstatymas. 

Ryšių reguliavimo tarnyba, be Konkurencijos tarybos, turi dažnai kreip- 
tis į kitas institucijas, kurios dalyvauja įgyvendinant telekomunikacijų po- 
litiką. Pavyzdžiui, Ryšių reguliavimo tarnyba nustatė, kad „Lietuvos tele- 
komas“, teikdamas paslaugas, reikalauja avansu sumokėti abonentinį mo- 
kestį ir verčia vartotojus mokėti papildomą mokestį už atsiskaitymus. Ka- 
dangi tai prieštarauja Civiliniam kodeksui, tarnyba apie šiuos pažeidimus 
informavo Susisiekimo ministeriją, Finansų ministeriją, Nacionalinę var- 
totojų teisių apsaugos tamnybą.*?! 

„Lietuvos telekomas“ su šiais tarnybos reikalavimais nesutiko. 2001 m. 
spalio 3 d. jis išsiuntė oficialų atsakymą Ryšių reguliavimo tarnybai dėl są- 
skaitų už „telekomunikacijų paslaugas apmokėjimo. Jame bendrovė nurodė 
mananti, kad tarnybos rašte minimos Civilinio kodekso nuostatos dėl mo- 
kesčius surenkančių įstaigų išlaidų padengimo teikiant abonentams mokes- 
čių surinkimo paslaugas yra netaikytinos“, — sakė D. Ročienė. Anot jos, 
„Lietuvos telekomas“ abonentams teikia telekomunikacijų paslaugas, o abo- 
nentas privalo už jas atsiskaityti, bankai ir kitos mokesčius surenkančios 
institucijos savo ruožtu teikia įmokų priėmimo paslaugas abonentams ir už 
šias paslaugas ima nustatyto dydžio mokesčius. Be to, „Lietuvos teleleko- 
mas“ atkreipė Ryšių reguliavimo tarnybos dėmesį, kad Lietuvos telekomu- 
nikacijų įstatymo 6 straipsnio 3 dalis tarnybai suteikia teisę kontroliuoti tik 
minėto įstatymo, telekomunikacijų taisyklių ir kitų teisės aktų, susijusių su 
telekomunikacijų veikla, laikymąsi. Kitų teisės aktų laikymosi kontrolės 
funkcija, taip pat ir Civilinio kodekso, reglamentuojančio civilinius teisinius 
santykius tarp asmenų, Ryšių reguliavimo tarnybos kompetencijai nepriklau- 
so“, — sakė D. Ročienė.??? 


29 r. 2 ė sk ž .- 
221 Ryšių reguliavimo tarnybos pranešimas spaudai. — 2001. Rugsėjo 27. 

Pavyzdžiui, Finansų ministerija derėjosi su „Lietuvos telekomu“ dėl at- 
siskaitymo už suteiktas paslaugas tvarkos. 2001 m. balandžio 20 d. AB 
„Lietuvos telekomas“ išsiuntė Ryšių reguliavimo tarnybai raštą, prašyda- 
ma šios tarnybos pateikti įstatymų leidybos teisę turinčioms institucijoms 
pasiūlymą pakeisti Buhalterinės apskaitos pagrindų įstatymo 10 straipsnį. 
2001 m. liepos 31 d. bendrovė gavo oficialų tarnybos atsakymą, kuriame 
buvo rašoma: „Bendrovei, turinčiai daugiau kaip milijoną abonentų, tokio 
reikalavimo (sąskaitų siuntimo kas mėnesį) vykdymas nėra paprastas už- 
davinys, tačiau minėto įstatymo vykdymo priežiūra, Ryšių reguliavimo tar- 
nybos nuomone, yra Finansų ministerijos prerogatyva.“** 2001 m. rug- 
sėjo 26 d. įvyko Finansų ministerijos ir „Lietuvos telekomo“ atstovų su- 
sitikimas, kurio metu buvo aptarti telekomunikacijų paslaugų sąskaitų siun- 
timo abonentams klausimai.*?* Po susitikimo su Finansų ministerijos at- 
stovais „Lietuvos telekomas“ gavo oficialų ministerijos pasiūlymą dėl per 
susitikimą aptartų klausimų. Atsižvelgusi į susitikimo rezultatus ir oficia- 
lų ministerijos pasiūlymą, bendrovė nusprendė pakeisti abonentinio mokes- 
čio mokėjimo tvarką — nuo lapkričio siunčiamose telekomunikacijų paslau- 
gų sąskaitose bus nurodyti per du praėjusius mėnesius suteiktų telekomu- 
nikacijų paslaugų mokesčiai, praėjusio mėnesio ir einamojo mėnesio abo- 
nentinis mokestis“**, o sąskaitos privatiems bendrovės abonentams bus 
siunčiamos kas du mėnesius.*** 


3.3.4 IšTEKLIAI 


Šioje dalyje daugiausia dėmesio skiriama pagrindinės telekomunikaci- 
jų rinką reguliuojančios institucijos - Ryšių reguliavimo tarnybos — ištek- 


223 „Lietuvos telekomas“ keis abonentinio mokesčio mokėjimo tvarką / Informacinis 


pranešimas spaudai — 2001. Rugsėjo 27. - http://www.telecom.lt/naujienos/sp. pranesi- 
mas.php?msg 1d=3166.nr=0 


223 „Lietuvos telekomas“ prašomas pakoreguoti sąskaitų siuntimo tvarką // BNS. — 
2001. Rugsėjo 26. 


225 „Lietuvos telekomas“ nebereikalaus abonentinio mokesčio už paslaugas avansu !! 
BNS. - 2001. Rugsėjo 27. 


226 Lietuvos telekomas“ keis abonentinio mokesčio mokėjimo tvarką / Informacinis 





pranešimas spaudai - 2001. 
mas.php?msg 1d=3166nr=0 

liams. Tačiau reguliuojančių institucijų išteklius reikia nagrinėti atsižvel- 
giant į pačios „Lietuvos telekomo“ bendrovės išteklius. Jau buvo minėta, 
kad Telekomunikacijų įstatymas, suteikęs telekomui išimtines teises teikti 
fiksuoto ryšio paslaugas iki 2002 m. pabaigos, nenumato pakankamų prie- 
monių ginti vartotojus nuo kainų augimo ir telekomui suteikta veiklos 1i- 
cencija numato palankias sąlygas didinti tarifus 10 proc. bei infliacijos dy- 
džiu, nors daugelyje valstybių ryšių reguliavimo įstaigos nustato tarifų dy- 
džius pagal tam tikras formules. 

Pagal 1998 m. priimtą Telekomunikacijų įstatymą Ryšių reguliavimo 
tarnyba Lietuvoje turėjo būti įkurta kuo greičiau po „Lietuvos telekomo“ 
privatizavimo. Įstatyme apibrėžta Ryšių reguliavimo tarnybos įsteigimo ir 
suformavimo tvarka, jos uždaviniai, funkcijos ir teisės?" Tačiau G. Vag- 
noriaus Vyriausybė savo nutarimu įgaliojo Susisiekimo ministeriją vykdy- 
ti Ryšių reguliavimo tarnybos funkcijas. Ryšių reguliavimo tarnybą įsteigti 
trukdė tai, kad kiekvienų metų biudžete nebuvo skiriama lėšų šiai tarny- 
bai įkurti ir kurį laiką tęsėsi politiniai nesutarimai tarp Vyriausybės ir Pre- 
zidento dėl tarnybos vadovo.??š 

Netgi patys „Lietuvos telekomo“ vadovai pageidavo, kad būtų įkurta 
Ryšių reguliavimo tarnyba, galėsianti pagyvinti telekomunikacijų rinką Lie- 
tuvoje ir leisianti derinti ir Telekomunikacijų įstatyme, ir bendrovei suteik- 
toje veiklos licencijoje numatytus svarbesnius pakeitimus.**? Tačiau labiau- 
siai prie Ryšių reguliavimo tarnybos įsteigimo prisidėjo Lietuvos stojimo 
į ES procesas, nes nepriklausomo ryšių reguliatoriaus būtinumas numaty- 
tas Europos Sąjungos direktyvose ir Europos Komisija jo įsteigimą bei ap- 
rūpinimą ištekliais susiejo su Lietuvos derybomis dėl narystės ES. Šio pro- 
ceso įtaka plačiau nagrinėjama toliau. 

2000 m. gegužės 30 d. Vyriausybė, taupydama lėšas, nutarė tarnybą 
kurti reorganizuojant Valstybinę radijo dažnių tarnybą į vyriausybės įstai- 
gą Ryšių reguliavimo tamybą prie Lietuvos Respublikos Vyriausybės ir 


227 Lietuvos Respublikos telekomunikacijų įstatymas i Valstybės žinios. 1998. Nr. 56 
1548. 


228 „Seimo laikinosios...“ (žr. 177 nuorodą). Op. cit. 


223 „Lietuvos telekomas“ šalies prezidentui pristatė savo planus // BNS. - 1999. Ko- 
vo 16. 

patvirtino reorganizavimo projektą, kuriame buvo apibrėžtas ir reorgani- 
zavimo terminas — 2000 m. spalio 1 d.“? 2001 m. sausio 8 d. premje- 
ras R. Paksas pasirašė teikimą prezidentui V. Adamkui dėl T. Barakausko 
skyrimo penkeriems metams Ryšių reguliavimo tarnybos direktoriumi.??! 
2001 m. vasario 26 d. LR Prezidentas pasirašė dekretą??? dėl T. Bara- 
kausko paskyrimo Ryšių reguliavimo tarnybos direktoriumi penkeriems 
metams??? tik po pusantro mėnesio svarstymo, nes buvo kilę abejonių dėl 
galimų privačių verslo interesų ir valstybės tarnybos konfliktų.** Vėliau 
2001 m. gegužės 30 d. Prezidentas dekretu patvirtino Ryšių reguliavimo 
tarnybos tarybą. 

Ryšių reguliavimo tarnybai vadovauja direktorius, kurį Ministro Pir- 
mininko teikimu 5 metams skiria Prezidentas. Be to, tarnybos taryba, ku- 
rios narius taip pat skiria Prezidentas, yra kolegialus organas, nagrinėjan- 
tis įvairius telekomunikacijų reguliavimo klausimus. Tokia direktoriaus/ta- 
rybos pirmininko ir tarybos narių skyrimo tvarka suteikia Ryšių regulia- 
vimo tarnybai santykinę nepriklausomybę. Tačiau naujojoje Telekomuni- 
kacijų įstatymo redakcijoje numatyta skirtinga tarnybos vadovo skyrimo 
tvarka: Ryšių reguliavimo tarnybos direktorių ir tarybą turi skirti ir at- 
leisti ne Prezidentas, o Ministras Pirmininkas, o dalį tarnybos funkcijų turi 
perimti Vyriausybė ar jos įgaliota institucija. Susisiekimo ministerijos at- 
stovas teigia, kad Vyriausybei pavaldus reguliuotojas „geriau gali atlikti 
savo funkcijas“ ir „daugelyje valstybių esti tokia reguliuotojo skyrimo tra- 
dicija, nes valstybėje Vyriausybė turi formuoti politiką.“**? Tačiau, jei Vy- 
riausybė, o ne Prezidentas skirtų reguliuotoją, gerokai sumažėtų pastarojo 


20 Lietuvos Respublikos Vyriausybės nutarimas „Dėl valstybės įmonės Valstybinės 
radijo dažnių tarnybos reorganizavimo į vyriausybės įstaigą Ryšių reguliavimo tarnybą 
prie Lietuvos Respublikos Vyriausybės“ // Valstybės žinios. — 2000. Nr. 46—1316. 


231 Premjeras prezidentui teikia Ryšių reguliavimo tarnybos vadovo kandidatūrą // 
BNS. - 2001. Sausio 9. 


232 Lietuvos Respublikos Prezidento dekretas „Dėl Ryšių reguliavimo tarnybos direk- 
toriaus skyrimo“ !/ Valstybės žinios. - 2001. Nr. 19-599. 


233 Prezidentas paskyrė Ryšių reguliavimo tarnybos vadovą // BNS. - 2001. Vasario 26. 
53 Valstybinis reguliuotojas asmeninio verslo verpete ii Verslo žinios. - 2002. Kovo 12. 


235 Telekomunikacijų įstatymas — interesų sūkuryje // Verslo žinios. - 2002. Balandžio 15. 


94 32. POLITIKOS ĮGYVENDINIMO LIETUVOJE ANALIZĖ 





nepriklausomumas, nes reguliuotojas taptų labiau priklausomas nuo trum- 
palaikio pobūdžio politinio spaudimo iš Vyriausybės. 

Nors „Lietuvos telekomas“ buvo privatizuotas 1998 m. liepos mėn., 
Ryšių reguliavimo tarnyba pradėjo veikti tik 2001 m. gegužės mėn., arba 
pavėlavusi apie trejus metus. 2001 m. buvo įdarbinta 17 naujų darbuoto- 
jų, ir 2002 m. pradžioje iš 120 etatų tarnyboje buvo užimti 109. Tačiau 
tarnybos personalas neturėjo tinkamos kvalifikacijos ir patirties, o tarny- 
ba — reikiamos įrangos, todėl negalėjo tinkamai atlikti savo funkcijų. Ry- 
šių reguliavimo tarnybos atstovai pripažįsta, kad tarnyba „nėra galutinai 
sukomplektuota, yra vakuojančių vietų, esantis personalas beveik neturi pa- 
tyrimo ne radijo srityje.“"* Tačiau Ryšių reguliavimo tamybos pajėgumai 
gerokai didesni nei Susisiekimo ministerijos, kuri dalyvauja ne tik formuo- 
jant politiką, bet ir reguliuojant telekomunikacijų rinką. 

Dėl nepakankamų pajėgumų tarnyba negalėjo greitai spręsti aktualių 
klausimų — „per 6 veiklos mėnesius ji priėmė tik vieną reikalingą aktą, 
nors pagal įstatymą jų reikia bent keliolikos.“**? Pavyzdžiui, nors nuo- 
mos klausimus turi reglamentuoti Bendrojo naudojimosi vamzdynais, ka- 
belių kanalais ir kitais telekomunikacijų įrenginiais taisyklės, jų projektas 
nebuvo parengtas ir ilgai nepatvirtintas. Ryšių reguliavimo tarnybos atsto- 
vas negalėjo pasakyti, kada šis dokumentas išvys dienos šviesą, motyvuo- 
damas darbų gausa.“** Taip buvo ribojama telekomunikacijų rinkos plėt- 
ra: nesant taisyklių, norinčiai tiesti Vilniuje optinių kabelių tinklą plačia- 
Juosčio greitaeigio ryšio paslaugoms teikti „Delfi Internet“ nuo vasaros taip 
ir nepavyko susitarti su telekomu dėl duomenų perdavimo kanalų nuomos. 

Ryšių reguliavimo tarnybos gebėjimai bus stiprinami naudojant ES 
PHARE programos paramą. PHARE projekte „Pagalba steigiant Ryšių re- 
guliavimo tarnybą Lietuvoje, numatant investicijas modernizuoti jos tech- 
ninę ir radijo monitoringo bazę“ numatyta skirti 2,8 mln. eurų pagal tris 
pagrindines kryptis: teisės aktų ir kitų norminių dokumentų rengimas; Ry- 
šių reguliavimo tarnybos darbuotojų mokymas ir kvalifikacijos kėlimas vi- 
sose ryšių reguliavimo srityse; techninės bazės stiprinimas. Kadangi Ry- 


“26 PHARE padės stiprinti ryšių reguliuotoją // Verslo žinios. - 2002. Kovo 26. 
“7 Rengiamasi telekomo monopolio pabaigai ii Verslo žinios. - 2001. Gruodžio 7. 


38 Telekomas smogė kabelinėms televizijoms “i Verslo žinios. - 2001. Lapkričio 19. 

šių reguliavimo tarnybai trūksta įrangos priežiūrai atlikti, techninei bazei 
stiprinti bus skirta 2,5 mln. eurų, už kuriuos bus nupirktos dvi judriosios 
priežiūros stotys ir viena fiksuota priežiūros stotis.“?? 

Taip pat reikia apibūdinti Ryšių reguliavimo tarnybos galias, reikalin- 
gas efektyviai reguliuoti rinką. Ryšių reguliavimo tarnybos galios apibrėž- 
tos atitinkamuose Telekomunikacijų įstatymo straipsniuose, Ryšių regu- 
liavimo tarnybos ir Ryšių reguliavimo tarnybos tarybos nuostatuose. Ry- 
šių reguliavimo tarnyba fiksuoto ryšio rinką reguliuoja pagal esamą kom- 
petenciją naudodama įvairias priemones. Toliau bus nagrinėjamos tik pa- 
grindinės priemonės, labiausiai susijusios su fiksuoto ryšio rinkos regu- 
liavimu. 

Pagal Telekomunikacijų įstatymą Ryšių reguliavimo tarnyba turi reng- 
ti telekomunikacijų paslaugų teikimo taisykles.““? Ji patvirtino taisykles, 
pagal kurias fiksuoto telefono ryšio paslaugas teikiančios bendrovės ne- 
gali apmokestinti trumpesnių nei 5 sekundžių pokalbių.“*' Nors telekomas 
priekaištavo, kad Ryšių reguliavimo tarnybos patvirtintos taisyklės, kurios 
atitinka Metrologijos įstatymą, netaikomos kitoms telekomunikacijų ben- 
drovėms, kurių teikiamų paslaugų trukmė irgi yra skaičiuojama, tačiau su- 
tiko vykdyti taisyklių reikalavimus. 

Be to, Ryšių reguliavimo tarnyba kontroliuoja telekomunikacijų veik- 
los licencijų sąlygų laikymąsi. Pavyzdžiui, nustačius licencijos sąlygų pa- 
žeidimus (neužtikrintas gaunamų prašymų, pasiūlymų ir skundų nagrinė- 
jimas, atsakymų į juos parengimas ir išsiuntimas), buvo įspėtas „Lietuvos 
telekomas“, kuris vėliau pašalino pažeidimus.“**? Taip pat tarnyba nagri- 
nėja rinkos subjektų ir paslaugų vartotojų skundus. 2001 m. tarnyba iš- 
nagrinėjo 59 telekomunikacijų paslaugų vartotojų skundus ir 23 įmonių, 


9 PHARE padės stiprinti ryšių reguliuotoją // Verslo žinios. — 2002. Kovo 26. 


220 Ryšių reguliavimo tarnybos prie Lietuvos Respublikos Vyriausybės direktoriaus 
įsakymas „Dėl telekomunikacijų paslaugų teikimo taisyklių I dalies „Bendrojo fiksuoto 
telefono ryšio paslaugų teikimo taisyklės“ patvirtinimo“ // Valstybės žinios. 2001. Nr. 54- 
1935. 


221 Telekomas dėl sekundžių pasispardys / Verslo žinios. - 2002. Vasario 28. 


232 Ryšių reguliavimo tarnybos prie Lietuvos Respublikos Vyriausybės 2001 metų veik- 

įstaigų ir organizacijų prašymus. Daugiausia skundų (32) pateikta dėl są- 
skaitų ir apmokėjimo už teikiamas paslaugas bei dėl paslaugų kokybės 
(19), dėl tinklų išpirkimo, telefonų keitimo, išporinimo, numeracijos (17) 
bei dėl paslaugų apmokestinimo (14).**? Ryšių reguliavimo tarnyba, ki- 
taip negu Konkurencijos taryba, negali bausti „Lietuvos telekomo“ ne tik 
už konkurencijos, bet ir kitus taisyklių pažeidimus, kadangi Civiliniame 
kodekse tokia galimybė nenumatyta. 

2002 m. kovo 27 d. Ryšių reguliavimo tarnyba nusprendė, kad „Lie- 
tuvos telekomas“ nuo 2002 m. sausio 1 d. nepagrįstai padidino telefoni- 
nės kanalizacijos nuomos įkainius kabelinėms televizijoms. Skundus tar- 
nybai pateikė keliolika kabelinių televizijų, kadangi bendrovė nepateikė 
naujų įkainių ekonominio pagrindimo. Tačiau „Lietuvos telekomas“ nau- 
jus įkainius grindė tuo, kad ankstesniuose tarifuose nebuvo atsižvelgta į 
infliaciją, ir tuo, kad sutartys neįpareigoja telekomo pateikti nuomininkams 
ekonominį nuompinigių dydžio pakeitimo pagrįstumą įrodančių skaičiavi- 
mų. Pasak Lietuvos kabelinių televizijų atstovų, dėl šio sprendimo „ben- 
dravimas tarp operatorių turėtų tapti normalesnis“, bet „telekomas gali at- 
sigriebti kitose srityse.“**“* Telekomas, vykdydamas Ryšių reguliavimo tar- 
nybos sprendimą, ryšių kanalų nuomininkams nusprendė taikyti tarifus, ku- 
rie galiojo iki 2002 m. sausio 1 d.“* 

Jau buvo minėta, kad Ryšių reguliavimo tarnyba nekontroliuoja fik- 
suoto ryšio paslaugų kainų ir galimų konkurencijos pažeidimų, kadangi 
pagal Telekomunikacijų įstatymo 11 straipsnio 1 dalį visų telekomunika- 
cijų paslaugų teikėjų nustatytas telekomunikacijų paslaugų kainas pagal 
savo kompetenciją prižiūri Valstybinė konkurencijos ir vartotojų teisių gy- 
nimo tarnyba (vėliau —- Konkurencijos taryba), kuri vadovaujasi ne tik sa- 
vo nuostatais, bet ir tokių teisės aktų kaip Konkurencijos įstatymas su- 
teiktomis galiomis. Kaip jau minėta, Konkurencijos taryba, taikydama 
šiuos aktus, jau du kartus nubaudė „Lietuvos telekomą“ dėl piktnaudžia- 
vimo dominuojama padėtimi. 


33 Ibid. 
“3 Kabelinės televizijos įveikė telekomą /! Verslo žinios. - 2002. Kovo 27. 


2 „- -- “ . “ . 
245 Telekomas sumažino ryšių kanalų nuomos mokestį !/ Verslo žinios. - 2002. Balan- 
džio 12. 

2001 m. Telekomunikacijų įstatymo projekto redakcijoje buvo numa- 
tytos didesnės Ryšių reguliavimo tarnybos galios kainų priežiūros srity- 
je.““* Tačiau Seimas 2001 m. rugsėjo 25 d. po svarstymo nepritarė Vy- 
riausybės parengtoms Telekomunikacijų įstatymo pataisoms. Jei šioms pa- 
taisoms būtų buvę pritarta, Ryšių reguliavimo tarnyba būtų galėjusi kon- 
troliuoti visų telekomunikacijų paslaugų teikėjų nustatytų telekomunikaci- 
jų paslaugų kainų pagrįstumą ir taikymą. Ekonomikos komiteto siūlymu, 
Telekomunikacijų įstatymo pataisos grąžintos rengėjams tobulinti, nes rei- 
kalinga sukonkretinti telekomunikacijų paslaugų kainų pagrįstumą kontro- 
liuojančių institucijų funkcijas. 

Nepavykus priimti kai kurių Telekomunikacijų įstatymo straipsnių pa- 
taisų, Vyriausybėje buvo pradėtas ruošti naujos šio įstatymo redakcijos 
projektas.**' Naujajame įstatymo projekte taip pat numatyta, kad Ryšių 
reguliavimo tarnyba galės numatyti didelę įtaką turinčius ūkio subjektus 
(kurie užima ne mažiau kaip 25 proc. rinkos dalies) bei, jeigu toje rin- 
koje nebus efektyvios konkurencijos, galės nustatyti paslaugų tarifų ribi- 
nę kainą. Susisiekimo ministerijos atstovai tai grindžia tuo, kad reikalin- 
ga ginti vartotojo interesus naudojant kainų reguliavimą pereinamuoju lai- 
kotarpiu bei atsižvelgiant į „Lietuvos rinkos specifiką, ypač įvertinus, kad 
„Telia“ ir „Sonera“ — „Lietuvos telekomo“ ir „Omnitel“ savininkai — su- 
sijungė, kartu ir „Bitė“ yra iškovojusi didelę įtaką rinkoje.“** Tačiau te- 
lekomunikacijų bendrovės teigia, kad naujajame ES telekomunikacijų pa- 
kete nebeliko nuostatos dėl ūkio subjekto dalies rinkoje, kadangi dabar 
vadovaujamasi konkurencijos egzistavimu atskirose paslaugų rinkose. Eks- 
pertų nuomone, naujojoje Telekomunikacijų įstatymo redakcijoje numaty- 
tas reguliavimas yra ir per didelis, ir per plačios apimties, nes apima per 
daug objektų.**? 

Ryšių reguliavimo tarnybos išteklių aprašymas rodo, kad telekomuni- 
kacijų rinkos reguliavimo trūkumai yra ne tik susiję su koordinavimo tarp 


246 Reguliavimo tarnyba gaus daugiau teisių // Lietuvos rytas. - 2001. Lapkričio 30. 
247 Telekomunikacijų įstatymo pataisos stringa Seime // BNS. - 2001. Rugsėjo 26. 
238 Telekomunikacijų įstatymas - interesų sūkuryje i/ Verslo žinios. - 2002. Balandžio 15. 

reguliuojančių institucijų problemomis, kurios aprašytos anksčiau, bet ir 
su nepakankamais Ryšių reguliavimo tarnybos pajėgumais. Be to, Ryšių 
reguliavimo tarnybos pajėgumai yra svarbesni nei galios, nes neturint tin- 
kamų pajėgumų, negali būti išnaudojamos numatytos galios. Pasiūlymai 
suteikti Ryšių reguliavimo tarnybai kainų priežiūros ir konkurencijos są- 
lygų laikymosi funkcijas kelia abejonių, nes šių funkcijų, kurios yra nu- 
matytos Konkurencijos įstatyme, tinkamą taikymo patirtį turi Konkuren- 
cijos taryba, be to, gali būti, jog įgyvendinant naująjį ES telekomunikaci- 
jų paketą, tarnybos vaidmuo šioje srityje vėl gali keistis. Taip pat abejo- 
nių kelia tarnybos pajėgumų tęstinumas, nes naujajame Telekomunikacijų 
įstatyme buvo pasiūlyta dalį tarnybos funkcijų perduoti Vyriausybei ar jos 
įgaliotai institucijai (turbūt Susisiekimo ministerijai), dėl to gali sumažėti 
telekomunikacijų rinkos reguliavimo efektyvumas, nes Susisiekimo minis- 
terija neturi tinkamų pajėgumų. 


3.3.5 INTERESŲ GRUPIŲ ĮTAKA 


Visuomenės nuomonė apie „Lietuvos telekomą“ tapo ypač nepalanki 
po fiksuoto ryšio vietinių pokalbių tarifų padidinimo bei naujo sujungimo 
mokesčio įvedimo. T. Paarma pripažįsta, kad „sudėtingiausi buvo tarifų 
balansavimo sprendimai. Žinau, kaip tai skausminga visuomenei, bet mes 
neturėjome kitos išeities. Nemaloni padėtis buvo ir todėl, kad vietiniai 
skambučiai Lietuvoje, skirtingai nei kitose šalyse, buvo pradėti apmokes- 
tinti tik nuo 1998 m. vasario mėnesio, prieš pat bendrovės privatizavi- 
mą.““? Dėl to telekomas „užsidirbo“ daugelio šalies gyventojų nepalan- 
kią nuomonę. 

Augant pokalbių tarifams, prasidėjo piketai prieš „Lietuvos telekomą“, 
kuriuos organizavo įvairios radikalios politinės jėgos (pvz., Lietuvos lais- 
vės lyga, Lietuvos tautininkų sąjunga). 2001 m. gegužės 4 d. Lietuvos lais- 
vės sąjungos atstovai perdavė „Lietuvos telekomo“ atstovams rezoliuciją, 
kurioje išdėstė reikalavimus: atšaukti 17 centų sujungimo mokesčio įvedi- 
mą, skubiai parengti dokumentą dėl tarifų ir abonentinio mokesčio dydžio 
diferencijavimo pagal įvairias socialines žmonių grupes, minimalų mokestį 
taikyti socialiai remtiniems, pensinio amžiaus asmenims ir neįgaliesiems, 

sumažinti abonentinį mokestį.“?! Sunku pasakyti, kiek šios grupės siekė 
apginti vartotojų interesus, o kiek - pritraukti visuomenės dėmesį. 

Tačiau didesnę įtaką reguliavimui darė telekomunikacijų rinkos bendro- 
vės. Didelė jų įtaka ir politikos formavimo, ir politikos įgyvendinimo metu. 
Įvairių ryšių teikėjų interesams dažnai atstovavo „Infobalt“ asociacija — dėl 
filtrų montavimo ir Seime svarstant naujos redakcijos Telekomunikacijų 
įstatymą. Interesų grupių įtaka politikos formavimo metu neleido apibrėžti 
interneto telefonijos statuso ir suteikti daugiau galių Ryšių reguliavimo tar- 
nybai kainų priežiūros ir konkurencijos pažeidimų kontrolės srityje, o įta- 
ka politikos įgyvendinimo metu reguliuojančioms institucijoms (ne tik Ry- 
šių reguliavimo tarnybai, bet ir Konkurencijos tarybai) leido priimti svar- 
bius sprendimus. 

Politikos formavimo metu rinkos bendrovės priešinosi siūlomai naujo 
Telekomunikacijų įstatymo nuostatai, pagal kurią Ryšių reguliavimo tar- 
nyba galėtų kontroliuoti telekomunikacijų paslaugų kainų pagrįstumą ir tai- 
kymą. Pirmą kartą šią nuostatą pasiūlius 2001 m. įstatymo pataisose, „In- 
fobalt“ asociacija pareiškė, kad siūlymas „neatitinka nei visos Lietuvos 
visuomenės, nei individualių vartotojų, nei telekomunikacijų paslaugas tei- 
kiančių operatorių ir į šį verslą investuojančių ūkio subjektų interesų.“ 
2002 m. Susisiekimo ministerijos parengtas naujas Telekomunikacijų įsta- 
tymo projektas taip pat sulaukė daug priekaištų iš telekomunikacijų rin- 
kos bendrovių ir ekspertų. Pirma, įstatymas remiasi galiojančiais ES tei- 
sės aktais, kuriuos nuo 2003 m. gegužės mėn. pakeis naujas paketas — ka- 
dangi po šios datos reikės iš naujo keisti įstatymą, „rinkos dalyvių laukia 
didelė įstatymų painiava“.**" Antra, naujajame ES pakete nebeliko nuo- 
statos dėl ūkio subjekto dalies rinkoje, kadangi dabar vadovaujamasi kon- 
kurencijos egzistavimu atskirose paslaugų rinkose. 

Politikos įgyvendinimo etape įtaka daroma daugiausia dėl rinkos regu- 
liavimo taisyklių ir telekomo veiklos. Nemažai nesutarimų 2000-2001 m. 
atsirado tarp telekomo bendrovės ir interneto ryšio paslaugų teikėjų.*?? 


251 „Lietuvos telekomas“ atsako į Lietuvos laisvės sąjungos (LLS) reikalavimus / In- 
formacinis pranešimas spaudai - 2001. Gegužės 21. — http://www.telecom.lt/naujienos/ 
sp. pranesimas.php?msg 1d=1766.n=0 

2001 m. vasario 6 d. valstybinė įmonė „Infostruktūra“ kreipėsi į Konku- 
rencijos tarnybą prašydama ištirti, ar interneto paslaugų teikėjai gali vie- 
nodomis sąlygomis konkuruoti su „Lietuvos telekomu“*?*, o 2001 m. rug- 
sėjo 27 d. „Infobalt“ kreipėsi į Konkurencijos tarybą ir Ryšių reguliavi- 
mo tarnybą prašydama išnagrinėti, ar „Lietuvos telekomas“ nepiktnau- 
džiauja dominuojama padėtimi ir nesiima nesąžiningos konkurencijos 
veiksmų, kai rugsėjo 17 d. „Lietuvos telekomo“ interneto svetainėje??? 
buvo pateiktas pasiūlymas nemokamai įsirengti internetą toms bendrovėms, 
kurioms interneto paslaugas skirtąja linija teikia kitos interneto paslaugų 
bendrovės. 

„Lietuvos telekomas“ 2000 m. pabaigoje pradėjo testuoti DSL (Digi- 
tal Subscriber Line) ryšio technologijas“?, o nuo 2001 m. gegužės 4 d. 
pradėjo teikti ADSL paslaugą gyventojams ir verslo klientams.“? Inter- 
neto paslaugų teikėjai taip pat susidomėjo ADSL sistemos ryšio paslaugų 
teikimu. Bendrovės „Omnitel“, „Delfi Internet“ ir „Bitė GSM“ dar 2001 
m. rugsėjo mėn. bandė derėtis su AB „Lietuvos telekomas“ dėl šios pa- 
slaugos teikimo galimybių?*š , tačiau derybos buvo nesėkmingos. „Delfi In- 
ternet“ atstovas teigė, kad „telekomo nuostata yra paprasta ir aiški: ADSL 
yra telekomo paslauga, kuria bent jau artimiausiu metu nesirengiama da- 
lytis“, „Bitės GSM“ atstovas sakė, kad derybų perspektyvos ir terminai 
lieka neaiškūs“"?, o „Omnitel“ atstovas teigė gavęs iš telekomo laišką, kad 
„Jis ADSL paslaugų teikti trečiosioms šalims nepasiruošęs“. Telekomas tei- 
gė, kad neturi techninių galimybių: pagal atlikto tinklo techninio įvertini- 
mo rezultatus atskirų tinklų sukūrimas kitoms interneto bendrovėms reikštų 


32AB „Lietuvos telekomas“ teiks interneto paslaugą už fiksuotą mėnesinį mokestį / 
Informacinis pranešimas spaudai - 2000. Gruodžio 11. - http://www.telecom.lt/naujienos/ 

reikšmingus pasikeitimus telekomo ADSL tinkle, ir tai kainuotų daug pa- 
pildomų investicijų.“*? 

Tačiau kitais atvejais interesų grupių skundai leido reguliuojančioms 
institucijoms (ne tik Ryšių reguliavimo tarnybai, bet ir Konkurencijos ta- 
rybai) priimti svarbius sprendimus. Jau minėta, kad Konkurencijos taryba 
du kartus nubaudė „Lietuvos telekomą“ (pirmą kartą dėl ryšį slopinančių 
filtrų montavimo, o antrą — dėl ryšio atjungimo interneto telefonijos ben- 
drovėms) pagal tekelomo konkurentų skundus. Be to, Ryšių reguliavimo 
tarnyba, gavusi kabelinių televizijų skundus, priėmė sprendimą, kad „Lie- 
tuvos telekomas“ nepagrįstai padidino telefoninės kanalizacijos nuomos 
įkainius kabelinėms televizijoms. 

Pažymėtina, kad interneto ir mobiliojo ryšio operatoriai ne tik konku- 
ruoja, bet ir bendradarbiauja su telekomu. Pavyzdžiui, nepavykus susitar- 
ti su bendrove „Omnitel“, telekomas pasirašė sutartį su „Bitė GSM“ dėl 
projekto, kurio tikslas — atokiose ir kaimo vietovėse įrengti mobilųjį ryšį, 
kuriuo naudotųsi telekomo abonentai.“*'" Kadangi šis projektas nėra labai 
pelningas „Bitei GSM“, kaip kompensacija buvo sudaryta telekomo tar- 
nautojų mobiliojo ryšio aptarnavimo sutartis. 

Taip pat pažymėtina, kad Ryšių reguliavimo tarnybos vadovas T. Bara- 
kauskas pats turi privačių verslo interesų telekomunikacijų bendrovėse, ku- 
riems gali atstovauti priimdamas sprendimus kaip Ryšių reguliavimo tar- 
nybos vadovas. Pasak UAB „Voicecom“ direktoriaus, Ryšių reguliavimo tar- 
nybos ketinimas neįtraukti telekomo naudojamų numerių, kurie anksčiau bu- 
vo skirti telekomui Susisiekimo ministerijos sprendimais, į naują numeraci- 
jos planą bei atimti neteisėtai naudojamus numerius gali būti susijęs su tar- 
nybos vadovo privačiais verslo interesais. Pavyzdžiui, dėl Ryšių reguliavi- 
mo tarnybos sprendimo nuo 2002 m. balandžio 1 d. „Voicecom“ turėjo nau- 
doti naują tarptautinių skambučių kodą (vietoj 8-10-01 naują prefiksą 
10-01-8-10). Dėl to analogines linijas turintys vartotojai neteko galimybės 
naudotis nauju kodu, o naujam kodui įtvirtinti rinkoje „Voicecom“ numatė 
skirti apie 200 tūkst. Lt, nors numerių tvarka dar kartą turės pasikeisti nuo 
2003 m. dėl Nacionalinio telefono ryšio numeracijos plano įgyvendinimo. ““* 


260 Derybos dėl ADSL baigėsi nesėkme // Verslo žinios. - 2001. Lapkričio 29. 
26! Telekomas nusigręžė nuo „Omnitel“ // Verslo žinios. - 2002. Balandžio 11. 


267 „Voicecom“ apverkė senąjį tarptautinį kodą :/ Verslo žinios. - 2002. Balandžio 2. 


102 3. POLITIKOS ĮGYVENDINIMO LIETUVOJE ANALIZĖ 


T. Barakauskas yra vienas iš įmonės „Neltė“ steigėjų ir „,„Fima“ akci- 
ninkas, kurios, remiantis ,,„Voicecom“ užsienio partnerių duomenimis, tei- 
kia internetinės telefonijos paslaugas AB „Precizika“, o jos 59,54 proc. 
įstatinio kapitalo priklauso T. Barakauskui.“*? T. Barakauskas teigė, kad 
nebėra nei „Neltės“ valdybos narys, nei akcininkas, nei „Fimos“ akcinin- 
kas, bet „Verslo Žinių“ tyrimas įrodo, kad jis yra vienas iš „Neltės“ stei- 
gėjų, buvo šios įstaigos valdybos narys ir 2001 m. turėjo „Fimos“ akcijų. 

Be to, T. Barakausko vadovaujama „Precizika“ 2001 m. konfliktavo 
su telekomu, nes telekomas kaltino „Preciziką“ paslaugų tretiesiems as- 
menims perpardavimu ir buvo nutraukęs bendrovei ryšį maždaug vieną sa- 
vaitę. Vyriausiosios rinkimų komisijos duomenimis, iš T. Barakausko va- 
dovaujamos AB „Precizika“ per rinkimus į Seimą Naujosios sąjungos par- 
tija gavo dosniausią iš visų rėmėjų - 57 tūkst. Lt oficialią paramą. Ryšių 
reguliavimo tarnybos vadovas pripažino, kad anksčiau bendrovė „kreipėsi 
į Seimo narius ir paprašė, kad jie atkreiptų dėmesį į susiklosčiusią padė- 
tį.“?* Be to, kaip jau buvo pažymėta, kitas socialliberalas, Socialliberalų 
frakcijos seniūno pavaduotojas G. Jakavonis, anksčiau gynė „Interprovos“ 
poziciją, kai telekomas nutraukė ryšio paslaugas interneto telefonijos ben- 
drovei. Taigi telekomunikacijų bendrovės savo interesų siekia suteikdamos 
paramą politinėms partijoms, kurios po rinkimų atstovauja jų interesams. 


3.3.6 POLITINĖS, EKONOMINĖS IR SOCIALINĖS APLINKOS POKYČIAI 


Telekomunikacijų technologinės plėtros ir socialiniai veiksniai daro įtaką 
politikos įgyvendinimui telekomunikacijų srityje. Pažymėtina, kad mažė- 
Jančios mobiliojo ryšio kainos ir ribotas abonentų mokėjimo pajėgumas, 
kurį rodo padidėjęs linijų atsisakymo arba laikino išjungimo atvejų skai- 
čius, iš dalies vertė „Lietuvos telekomą“ peržiūrėti savo tarifų didinimo 
politiką. Pavyzdžiui, 2001 m. nuo telekomo atsijungė 36 tūkst. abonentų, 
pusė jų dėl beviltiškų skolų, o likusi pusė perėjo pas mobiliojo ryšio ope- 
ratorius.“*? Kaip jau minėta, po derybų su Vyriausybe „Lietuvos teleko- 

mas“ nusprendė suteikti nuolaidas socialiai remtiniems asmenims ir didinti 
paslaugų tarifus gyventojams tik vieną kartą 2002 m. T. Paarma pažymė- 
jo, kad „telekomas keičia planus, atsižvelgdamas į socialinę padėtį.“*?* 

Tačiau dėl sparčios technologinės pažangos telekomunikacijų rinkos re- 
guliavimas dažnai neatitinka esamos padėties. Jau buvo išnagrinėtas in- 
terneto telefonijos, kuri nereglamentuota Telekomunikacijų įstatyme, pa- 
vyzdys. Naujojoje šio įstatymo redakcijoje numatytas sąnaudomis pagrįs- 
tas telekomunikacijų rinkos operatorių reguliavimas labiau tiko fiksuoto 
ryšio rinkai reguliuoti, kurioje telekomas turi išimtines teises, tačiau ma- 
žiau tinka po demonopolizacijos. 

Pažymėtina, kad reguliavimo atsilikimas nuo naujų pokyčių yra susi- 
jęs ne tik su ribotais reguliuojančių institucijų pajėgumais, bet ir su inte- 
resų konfliktu. Pavyzdžiui, nors 2001 m. Telekomunikacijų įstatymo pa- 
taisose interneto telefonija buvo priskirta prie duomenų perdavimo paslau- 
gų, Seimas grąžino pataisas svarstyti Vyriausybei iš dalies todėl, kad ne- 
buvo išspręstas konfliktas tarp skirtingų rinkos subjektų. Kad galima bū- 
tų prisiderinti prie sparčios technologinės pažangos, nebūtina teisės aktuose 
nustatyti galutinį telekomunikacijų paslaugų sąrašą.“*" Pavyzdžiui, galima 
numatyti, kad balso telefonijai būdingi tam tikri kriterijai, o jeigu balsas 
neperduodamas realiu laiku ir duomenų paketais, tada šios paslaugos bal- 
so telefonijai priskirti negalima. 

Politiniai veiksniai taip pat darė įtaką politikos įgyvendinimui. Opozi- 
cijos atstovai dažnai naudodavosi ne tik „Lietuvos telekomo“ reguliavimo 
trūkumais ir bendrovės piktnaudžiavimo rinkoje atvejais, bet ir didėjan- 
čiais pokalbių tarifais bei naujais mokesčiais. Seimo narių grupė, kuriai 
atstovavo V. Andriukaitis ir J. Bernatonis, kreipėsi į Konstitucinį Teismą 
dėl Telekomunikacijų įstatymo 8 straipsnio 1, 2 ir 3 dalių bei 16 straips- 
nio 7, 8 ir 9 dalių atitinkimo Konstitucijai. Opozicijos narių nuomone, iki 
2002 m. gruodžio 31 d. nepagrįstai suvaržoma asmens ūkinės veiklos laisvė 
ir iniciatyva telekomunikacijų rinkoje, įtvirtinama privati monopolija šio- 
je rinkoje, pažeidžiamas sąžiningos konkurencijos principas ir dėl to aiš- 
kiai gali nukentėti vartotojų interesai. Kaip jau minėta, Konstitucinis Teis- 

mas pripažino, kad minėti Telekomunikacijų įstatymo straipsniai neprieš- 
tarauja Lietuvos Respublikos Konstitucijai, tačiau pažymėjo, kad vartoto- 
jų teisių apsauga nepakankama. 

2000 m. lapkričio 28 d. Seimo Socialdemokratinės koalicijos frakcija 
pareiškė nepasitenkinimą bendrovės „Lietuvos telekomas“ sprendimu nuo 
2001 m. pradžios padidinti pokalbių tarifus. Koalicija išplatintame prane- 
šime reikalavo, kad Vyriausybės vadovai imtųsi ryžtingų žingsnių apginti 
Lietuvos žmones nuo „dar vieno skurdinimo akto.“?*ė Tų pačių metų gruo- 
džio 4 d. Seimo kairioji opozicija spaudos konferencijoje pareiškė keti- 
nanti skubiai inicijuoti „vartotojų teises ginančias“ Telekomunikacijų įsta- 
tymo pataisas, kuriomis būtų siekiama apriboti „Lietuvos telekomo“ norą 
didinti pokalbių kainas.**? Socialdemokratų ir solialliberalų Vyriausybė iš 
tikrųjų ėmėsi keleto žingsnių vartotojų interesams apginti. Pavyzdžiui, 2001 
m. spalio 29 d. A. Brazausko Vyriausybė patvirtino nutarimą dėl „Lietu- 
vos telekomo“ fiksuoto telefono ryšio paslaugų didžiausių ribinių kainų nu- 
statymo, tačiau jame nustatytos kainos buvo suderintos su telekomo licen- 
cijos nuostatomis. 2001 m. Seimas pateiktas Telekomunikacijų įstatymo pa- 
taisas grąžino Vyriausybei. 

Pokyčiai fiksuoto ryšio reguliavimo aplinkoje taip pat darė įtaką tele- 
komui ir jo santykiams su reguliuojančiomis institucijomis. Dėl telekomui 
nepalankių sprendimų padidėjo „Lietuvos telekomo“ veiklos išlaidos. T. 
Paarma minėjo, kad 2001 m. baigta diegti nauja klientų aptarnavimo ir 
atsiskaitymo sistema, sekundinė pokalbių trukmės apskaita ir kiti veiks- 
mai, kuriuos bendrovė turėjo atlikti dėl reguliuojančių institucijų sprendi- 
mų, „darė neigiamą įtaką bendrovės pajamoms iš tarptautinių ir tarpmies- 
tinių pokalbių paslaugų.“*"? Jau buvo minėta, kad padidėjusias išlaidas te- 
lekomas siekė kompensuoti didindamas tarifus ir įvesdama naujus mokes- 
čius, pavyzdžiui, sujungimo mokestis kompensavo nuostolius, patirtus dėl 
pokalbių skaičiavimo sekundės tikslumu. 


268 Socialdemokratinė koalicija piktinasi didinamais „Lietuvos telekomo“ tarifais !/ 


BNS. — 2000. Lapkričio 28. 


269 Opozicija ketina mažinti „Lietuvos telekomo“ apetitą Telekomunikacijų įstatymų 
pataisomis // BNS. - 2000. Gruodžio 4. 


2 . až ž s e 
270 Telekomo pelnas vertinamas prieštaringai // Verslo žinios. - 2002. Kovo I. 


3. POLITIKOS ĮGYVENDINIMO LIETUVOJE ANALIZĖ 105 


Telekomunikacijų sektoriaus reguliavimui įtakos turėjo ir Lietuvos sto- 
jimas į ES. 1999 m. Europos Komisijos pranešime minima, kad įstaty- 
mas numato nepriklausomą reguliavimo instituciją, tačiau duotuoju metu 
jos funkcijas vykdo Susisiekimo ministerija. Pranešime buvo pažymėta, kad 
nepriklausomos reguliavimo įstaigos įkūrimas turėtų būti pagrindinis pri- 
oritetas.*"' 2000 m. pranešime Komisija patvirtino, kad 2000 m. gegužės 
mėn. buvo nutarta įsteigti Ryšių reguliavimo tarnybą reorganizavus Vals- 
tybinę radijo dažnių tarnybą, tačiau iki 2000 m. spalio dar nebuvo pa- 
skirtas jos vadovas. Šis Europos Komisijos spaudimas persiduodavo per 
vidaus institucijas ir veikėjus. Pavyzdžiui, 2001 m. vasario pabaigoje vy- 
rausiasis euroderybininkas P. Auštrevičius, teigė kad būtina kuo greičiau 
paskirti Ryšių reguliavimo tarnybos vadovą, nes jo paskyrimas buvo vie- 
na iš svarbiausių sąlygų Lietuvai baigti derybas dėl Telekomunikacijų ir 
informacinių technologijų skyriaus per pirmąjį 2001 metų pusmetį.*?? 

Vertinant ES įtaką, taip pat reikia pažymėti besikeičiantį ES valstybių 
narių ir Europos Komisijos požiūrį į telekomunikacijų rinkos reguliavimą. 
Naujajame ES telekomunikacijų direktyvų pakete daugiau dėmesio skiria- 
ma konkurencijos taisyklių taikymui telekomunikacijų sektoriuje. Ryšių re- 
guliavimo tarnybos atstovai dalyvauja Europos Komisijos Informacinės vi- 
suomenės generalinio direktorato Ryšio paslaugų įdiegimo atvirojo tinklo 
nuostatų komiteto posėdžių darbe, kur nagrinėjami klausimai, susiję su nau- 
jo reguliavimo režimo, kuriuo siekiama spartinti rinkos liberalizavimą, įdie- 
gimu 2003 m. viduryje.2" Todėl didesnis dėmesys rinkos liberalizavimui 
keičia telekomunikacijų rinkos reguliavimo aplinką. Kaip jau minėta, Ry- 
šių reguliavimo tarnyba savo ataskaitoje pripažįsta skaidraus ir nediskri- 
minacinio reguliavimo, taikant „mažiausio kišimosi“ į rinką principą, pri- 
valumus.*“* Tačiau įvairūs požymiai (pvz., naujas telekomunikacijų įsta- 
tymas ar „Telekomas 2“ projektas) leidžia abejoti, ar pasibaigus teleko- 
mo išimtinėms teisėms teikti fiksuoto ryšio paslaugas, bus siekiama rin- 
kos liberalizavimo ar tik demonopolizavimo.*" 


271 2000 Regular Report from... (žr. 85 nuorodą). Op. cit. 

272 Prezidentas paskyrė Ryšių reguliavimo tarnybos vadovą // BNS. - 2001. Sausio 26. 
273 Ryšių reguliavimo tarnybos... (žr. 242 nuorodą). Op. cit. P. 7. 

273 Ibid. 


275 Pokalbis su Lietuvos laisvosios rinkos instituto atstove. 2002 m. Balandžio mėn. 

Išvados 


Apibendrinant pažymėtina, kad fiksuoto ryšio paslaugų rinkos regulia- 
vimas buvo nesėkmingas, nes daugelis sėkmingo politikos įgyvendinimo 
prielaidų nebuvo patenkintos. 

Nebuvo aiškiai nustatyti telekomunikacijų politikos tikslai, buvo pasi- 
rinktas ne rinkos liberalizavimo, o išimtinių teisių suteikimo būdas; ka- 
dangi privatizuojant buvo siekiama gauti daugiau pajamų, telekomui bu- 
vo suteiktos labai palankios licencijos sąlygos; prieš privatizavimą nebu- 
vo sukurta tinkama telekomunikacijų paslaugų reguliavimo struktūra, rei- 
kalinga išimtines teises turinčio subjekto veiklai reguliuoti ir vartotojų tei- 
sėms ginti. 

Fiksuoto ryšio paslaugų reguliavimo priemonės, kurios tapo pagrindi- 
ne priemone sėkmingai įgyvendinti tikslus įtvirtinus monopolinę padėtį, bu- 
vo taikomos netinkamai ir nenuosekliai dėl tikslų ir priemonių prieštarin- 
gumo (pvz., ribinės fiksuoto ryšio paslaugų kainos, kurių A. Kubiliaus Vy- 
riausybė atsisakė, neatitiko telekomo licencijos nuostatų) arba teisinio pa- 
slaugų neapibrėžtumo (nebuvo aiškiai apibrėžta interneto telefonija). Be 
to, dėl per mažų baudų telekomas atsisakė skaičiuoti pokalbių laiką se- 
kundžių tikslumu ir iš dalies dėl to įvedė naują sujungimo mokestį, kad 
kompensuotų šios naujos reguliavimo priemonės įgyvendinimo išlaidas. 

Susisiekimo ministerijos veikla fiksuoto ryšio reguliavimo srityje bu- 
vo nesėkminga dėl įvairių priežasčių: nepakankamo nepriklausomumo, iš- 
teklių stokos ir t.t. Įsteigus Ryšių reguliavimo tamybą, koordinavimas tarp 
Susisiekimo ministerijos ir Ryšių reguliavimo tarnybos buvo neefektyvus 
(iš dalies dėl neaiškaus ir nenuoseklaus funkcijų paskirstymo tarp regu- 
liuojančių institucijų). Nors Konkurencijos taryba gali kontroliuoti kai- 
nas ir kovoti prieš konkurencijos apribojimus telekomunikacijų rinkoje, 
ji efektyviai galėjo įgyvendinti tik antrąją funkciją, nes licencijoje buvo 
numatytos palankios sąlygos kainoms didinti ir buvo atšauktas Vyriausy- 
bės nutarimas dėl ribinių kainų. Kai politikos sėkmė ypač priklauso nuo 
reguliavimo politikos, didelę reikšmę turi reguliuojančios institucijos ne- 
priklausomumas ir aiški atskaitomybė bei skaidri veikla — ir viena, ir ki- 
ta sąlyga nebuvo ir nėra visiškai užtikrintos Ryšių reguliavimo tarnybos 
atvėju. 

Ryšių reguliavimo tarnyba pradėjo veikti tik nuo 2001 m. gegužės mėn. 
Tačiau jos personalas neturėjo tinkamos kvalifikacijos ir patirties, 0 tar- 
nyba — reikiamos įrangos ne radijo paslaugų srityje, todėl negalėjo tinka- 
mai atlikti savo funkcijų (pvz., nebuvo laiku patvirtintos taisyklės dėl ben- 
drojo naudojimosi telekomunikacijų įrenginiais). 

Įvairios interesų grupės darė įtaką reguliavimui įvairiais būdais. Išau- 
gus vietinių pokalbių tarifams, vartotojai ir jiems atstovaujančios organi- 
zacijos pradėjo labiau ginti savo interesus. Tačiau didesnę įtaką darė te- 
lekomunikacijų rinkos bendrovės tiek politikos formavimo, tiek politikos 
įgyvendinimo metu. Ryšio bendrovių skundai politikos įgyvendinimo me- 
tu leido reguliuojančioms institucijoms (ne tik Ryšių reguliavimo tarny- 
bai, bet ir Konkurencijos tarybai) priimti svarbius sprendimus. Pavyzdžiui, 
išnagrinėjusi kabelinių televizijų skundus, Ryšių reguliavimo tarnyba pri- 
ėmė sprendimą, kad telekomas nepagrįstai padidino telefoninės kanaliza- 
cijos nuomos įkainius kabelinėms televizijoms. Tačiau interesų grupių įtaka 
politikos formavimo metu neleido apibrėžti interneto telefonijos statuso ir 
suteikti daugiau galių Ryšių reguliavimo tarnybai kainų priežiūros ir kon- 
kurencijos pažeidimų kontrolės srityje. Svarbu ir tai, jog iš anksto nesu- 
kūrus aiškių reguliavimo taisyklių, jos iš dalies buvo kuriamos ginčų ir 
bylinėjimosi tarp interesų grupių būdu, kuris ilgiau trunka, eikvoja kitus 
išteklius ir mažina politikos nuoseklumą bei skaidrumą, o kartu mažina 
jos sėkmingo įgyvendinimo tikimybę. 

Politinės, ekonominės ir socialinės aplinkos pokyčiai darė įtaką regu- 
liavimui: iš dalies dėl riboto gyventojų mokumo telekomas pradėjo tai- 
kyti nuolaidas socialiai remtiniems asmenims ir sustabdė kainų augimą 
(socialinis veiksnys); politinės opozicijos atstovai dažnai naudodavosi rin- 
kos reguliavimo trūkumais ir bendrovės piktnaudžiavimo rinkoje atvejais 
(politiniai veiksniai); dėl sparčios technologinės pažangos telekomunika- 
cijų rinkos reguliavimas dažnai atsiliko nuo padėties rinkoje (technologi- 
niai veiksniai). 

Didelę įtaką telekomunikacijų sektoriaus reguliavimui darė Lietuvos 
stojimas į ES. Europos Komisija spaudė ne tik steigti Ryšių reguliavimo 
tarnybą, bet ir stiprinti jos gebėjimus. PHARE projekte „Pagalba steigiant 
Ryšių reguliavimo tarmybą Lietuvoje“ numatyta parama rengiant teisės ak- 
tus ir kitus norminius dokumentus, mokant Ryšių reguliavimo tarnybos 

darbuotojus ir keliant jų kvalifikaciją bei stiprinant techninę bazę. Be to, 
ES darė įtaką ir ES telekomunikacijų direktyvų įgyvendinimui. Nors ES 
spaudimas iš esmės darė teigiamą įtaką telekomunikacijų rinkos regulia- 
vimui ateityje, ši įtaka taip pat turės trumpalaikių neigiamų padarinių te- 
lekomunikacijų rinkos reguliavimo Lietuvoje nuoseklumui ir tęstinumui. 
Nors 2003 m. gegužės mėn. ES įsigalios naujas telekomunikacijų direk- 
tyvų paketas, Europos Komisija primygtinai rekomendavo Lietuvos insti- 
tucijoms perkelti senąjį direktyvų paketą, nes dar nėra naujojo paketo per- 
kėlimo patirties valstybėse narėse, kuria galėtų būti remiamasi valstybė- 
se kandidatėse. 


4. ŽEMĖS REFORMA 


4.1 Trumpa apžvalga 


Žemės reforma buvo viena iš svarbiausių ir pirmųjų Lietuvoje pradė- 
tos politinės ir ekonominės reformos sričių. Nuosavybės teisių atkūrimas, 
įtvirtinimas ir apsauga turi keletą svarbių aspektų, iš kurių paminėtinas 
teisingumas ir sąlygos efektyviai ekonominei veiklai. Nuosavybės teisių į 
privačią nuosavybę įtvirtinimas yra viena iš pamatinių rinkos ekonomikos 
sąlygų, todėl sėkminga žemės reforma yra svarbi ne tik vykdant teisingu- 
mo principais pagrįstą nuosavybės grąžinimą, bet ir įtvirtinant nuosavy- 
bės teises ir jų apsaugą, kurios būtinos kuriant ekonominės veiklos bei ge- 
rovės augimo sąlygas. Ši reforma tęsiama jau daugiau nei dešimt metų, o 
toks ilgas (reformų laikotarpiu) periodas suteikia gerą pagrindą įvertinti 
žemės reformos įgyvendinimo eigą ir jos nesėkmių priežastis. 

1991 m. birželio 13 d. nutarimu LR Aukščiausioji Taryba patvirtino 
LR Vyriausybės programą. Joje paskelbta, kad „ypatingas dėmesys bus 
skiriamas žemės ūkio reformai.“*'* Netrukus priimami svarbiausi normi- 
niai aktai, reglamentuojantys žemės reformą: birželio 18 d. įstatymas „Dėl 
piliečių nuosavybės teisių į išlikusį nekilnojamąjį turtą atstatymo tvarkos 
ir sąlygų“?"? (planuota priimti balandžio 9 d.) ir liepos 25 d. Žemės re- 
formos įstatymas.*"* Reformai vykdyti įsteigiamos 427 agrarinės refor- 
mos tarnybos (ART). Pradedami parengiamieji žemės reformos darbai. Pri- 
oritetas suteiktas buvusių savininkų nuosavybės teisių atkūrimui. Nusta- 


276 Lietuvos Respublikos Seimas. „Pažyma apie agrarinės reformos vykdymo teisi- 
nes, ekonomines ir socialines pasekmes". - |996 m. rugpjūčio 20 d. 

217 Lietuvos Respublikos įstatymas „Dėl piliečių nuosavybės teisių į išlikusį nekilno- 
jamąjį turtą atstatymo tvarkos ir sąlygų // Valstybės žinios. - 1991]. Nr. 21-545. 

278 Lietuvos Respublikos žemės reformos įstatymas !/ Valstybės žinios. - 199]. 
Nr. 24-635. 

toma, kad susigrąžinti galima tik iki 50 ha žemės ir 10 ha miško. Vė- 
liausia data pateikti prašymus dėl nekilnojamojo turto susigrąžinimo nu- 
statyta 1991 m. gruodžio 31 d.*" 

1992 m. priimamos įstatymų pataisos, leidžiančios atkurti nuosavybės 
teises į žemę ir buvusių savininkų vaikaičiams, todėl pretendentų skaičius 
padidėja nuo 364 iki 415 tūkst.“*? Rengiami preliminarūs žemės reformos 
žemėtvarkos projektai, kuriuose projektuojamos ūkininkų ūkių ir žemės 
ūkio įmonių žemėnaudos. Paženklinami ir įteisinami 53 tūkst. ūkininkų že- 
mės sklypai, daugiausia pagal savininkų pageidavimus, nerengiant kom- 
pleksinių projektų. Priimti pirmieji sprendimai dėl teisės į žemę atkūrimo. 
Grąžinamo miško plotas padidintas iki 25 ha. Apibrėžta, kad bendras grą- 
žinamos žemės (įskaitant mišką ir vandens telkinius) sklypas negali būti 
didesnis nei 80 ha. Panaikintas draudimas 5 metus po nuosavybės teisių 
atstatymo parduoti žemę.**! Įkurtas Agrarinės reformos fondas.?š* Pradė- 
tas privačios žemės teisinis registravimas. Žemės reformos žemėtvarkos 
projektus rengė Valstybinis žemėtvarkos institutas ir jo įmonės — iš viso 
apie 600 specialistų. Terminas dėl žemės atgavimo mieste pratęstas iki 
1992 m. kovo 31 d., dėl žemės ūkio paskirties žemės iki 1992 m. gegu- 
žės 31 d.** Rudenį įvykusius Seimo rinkimus laimėjo Lietuvos demokra- 
tinė darbo partija (LDDP). 


279 Lietuvos Respublikos įstatymas „Dėl piliečių nuosavybės teisių į išlikusį nekilno- 
Jamąjį turtą atstatymo tvarkos ir sąlygų // Valstybės žinios. —- 1991. Nr. 21-545. 4 str. 
5 d.; 6str. I d.; 10 str. 1 d. 


280 Lietuvos Respublikos įstatymas „Dėl Lietuvos Respublikos įstatymo "Dėl piliečių 
nuosavybės teisių į išlikusį nekilnojamąjį turtą atstatymo tvarkos ir sąlygų“ papildymo 
ir pakeitimo“ // Valstybės žinios. - 1992. Nr. 3—40. 


28l Lietuvos Respublikos įstatymas „Dėl Lietuvos Respublikos įstatymo ' Dėl piliečių 
nuosavybės teisių į išlikusį nekilnojamąjį turtą atstatymo tvarkos ir sąlygų“ papildymo 
ir pakeitimo“ ii Valstybės žinios. - 1992. Nr. 15—405. 

283 Lietuvos Respublikos įstatymas „Dėl Lietuvos Respublikos įstatymo „Dėl piliečių 
nuosavybės teisių į išlikusį nekilnojamąjį turtą atstatymo tvarkos ir sąlygų“ dalinio pakei- 
timo // Valstybės žinios. - 1992. Nr. 7-155 ir Lietuvos Respublikos įstatymas „Dėl LR įsta- 
tymo „Dėl piliečių nuosavybės teisių į išlikusį nekilnojamąjį turtą atstatymo tvarkos ir są- 
lygų 10 straipsnio pirmosios dalies papildymo ii Valstybės žinios. - 1992. Nr. 11-278. 


4. ŽEMĖS REFORMA 111 


1993 m. Seimas patvirtino A. Šleževičiaus pateiktą Lietuvos Respubli- 
kos Vyriausybės programą, kurioje teigta, kad 1991-1992 m. vykdant žemės 
reformą padaryta principinių klaidų: „priimti netobuli įstatymai ir juos pa- 
pildantys aktai, sukurta nesubalansuota ir nelanksti žemės grąžinimo siste- 
ma.“*š* Vyriausybė įsipareigojo parengti įstatymų pataisas, kurios leistų su- 
formuoti teisinį žemės santykių reguliavimo pagrindą, nuspręsta reformą 
vykdyti tik pagal kompleksinius žemėtvarkos projektus. Vykdydama progra- 
mą, Vyriausybė parengė „Žemės reformos pagrindines kryptis“?*3, atsižvel- 
giant į jas pataisyti pagrindiniai reformą reglamentuojantys įstatymai. 

Tuo metu taip pat buvo pateikti Žemės įstatymo ir Žemės nuomos įsta- 
tymo projektai. Numatyta, kad pirmieji kompleksiniai žemės reformos že- 
mėtvarkos projektai bus parengti 1995 m. (paskutiniai - 1998 m.). Iki 
tol bus rengiami preliminarūs projektai. Kadangi žemė praktiškai grąžin- 
ta trijose vietose (namų valda, asmeninis ūkis ir pagrindinis masyvas), 
toliau vyko ūkių smulkėjimas. Metų pradžioje žemėnaudos vidurkis buvo 
9,5 ha.*** Leista privatizuoti asmeninio ūkio žemės sklypus. Nuspręsta, 
kad gyventojų asmeninio ūkio žemės privatizavimas vyks pirmiausia. Ši- 
taip nuosavybės teisė į žemę bus atstatyta ne tik grįžtantiems ūkininkauti, 
bet ir asmenims, kurie sutinka atgautą žemę išnuomoti galintiems ją efek- 
tyviai naudoti (žemės ūkio bendrovėms ar ūkininkams). Panaikinti kai kurie 
disponavimo žeme apribojimai.“*" 

Papildomai numatyta, kad už žemės ūkio paskirties žemę ir mišką gali 
būti kompensuojama dar ir suteikiant lygiavertį miško sklypą, suteikiant 
sklypą individualiai statybai, pinigais. Pratęstas terminas paduoti prašy- 
mus dėl nuosavybės teisių atstatymo iki 1993 m. rugsėjo 10 d.*** Teisė 

priimti sprendimus dėl nuosavybės teisės į žemę atstatymo perduota ra- 
jonų valdyboms. Tęsiami žemėnaudų projektavimo ir ūkininkų ūkių žen- 
klinimo darbai, tačiau daugiausia tik natūra grąžintoje žemėje. Iš viso per 
metus išmatuota 58 tūkst. žemėnaudų. Metų pabaigoje atkurta nuosavy- 
bės teisė į 301,2 tūkst. ha žemės plotą, iš jo 238,2 tūkst. ha grąžinta na- 
tūra ir ekvivalentine natūra. Teisiškai įregistruota 132,9 tūkst. ha priva- 
čios žemės.**? 

1994 m. prasidėjo keletą metų trukęs įvairių įstatymų, susijusių su Že- 
mės reforma, nuostatų nagrinėjimas Konstituciniame Teisme. Daugiausia 
tai buvo Tėvynės Sąjungos (Lietuvos konservatorių) (TS(LK) atstovų ini- 
Cijuoti prašymai įvertinti, ar LDDP priimtos įstatymų pataisos atitinka 
LR Konstituciją (ypač 23 straipsnį). TS(LK) piktino sprendimai, susiję 
su leidimu privatizuoti asmeninio ūkio žemę nepaisant buvusių savinin- 
kų interesų, valstybės išperkamosios žemės didinimas ir pan.**? Tai su- 
lėtino reformą. 

Pasikeitus daugiau kaip pusei Vyriausybės narių, A. Šleževičiaus va- 
dovaujama Vyriausybė grąžino įgaliojimus Seimui. Pastarasis įgaliojimus 
vėl suteikė ir buvo patvirtinta nauja Vyriausybės programa (ankstesnės 
pagrindu). Joje pažymėta, kad pasiekta pažanga: „pereita nuo skuboto že- 
mės dalijimo prie žemės reformos pagal pagrįstus žemės reformos žemė- 
tvarkos projektus. Beveik 50 tūkst. ūkininkų žemė atmatuota 1993 m., o 
tai maždaug 1,7 karto daugiau nei per 1991-1992 metus.“"! Įsipareigo- 
ta kasmet grąžinti po 400 tūkst. ha žemės. Nepageidaujantiems žemės ūkio 
paskirties žemės leista kompensuoti žemės ir miško sklypais, privatizuo- 
Jamų įmonių akcijomis ir pinigais. Sugriežtinta tvarka dėl kompensacijos 

už žemės ūkio paskirties žemę ir mišką (išmokėti per 15 metų, už gy- 
venamuosius namus — per 10 metų). Pretendentų atkurti nuosavybės tei- 
ses į žemę skaičius padidėjo iki 518 tūkst. Patikslinti valstybės išperka- 
mos ir neprivatizuojamos žemės planai. Per metus atkurta nuosavybės teisė 
į 490,6 tūkst. ha žemės plotą, iš jų 354,1 tūkst. ha grąžinta natūra ir ek- 
vivalentine natūra, teisiškai įregistruota 273 tūkst. ha privačios žemės.??* 
Vieno ūkininko žemėnaudą sausio 1 d. vidutiniškai sudarė 8,7 ha.** 

1995 m. baigti asmeninio ūkio žemės kartografavimo darbai ir pra- 
dėtas šios Žemės įteisinimas kaip nuosavybės (perduodant vietoje, kur bu- 
vo turėta žemė, arba leidžiant pirkti iš valstybės). Pasirengta komplek- 
sinių žemės reformos žemėtvarkos projektų rengimo darbams. Žemės re- 
formą vietoj rajonų (miestų) valdybų ėmė vykdyti apskričių valdytojai ir 
į jų administracijos sudėtį įeinančios ART.“* Numatyta, kad piliečiams, 
praleidusiems nustatytą terminą (iki 1993 m. rugsėjo 10 d.) paduoti pra- 
šymus dėl nuosavybės teisės į žemę ir mišką atstatymo, jų pageidavimu 
neatlygintinai nuosavybėn suteikiamas laisvos valstybinės žemės fondo ar 
miško plotas arba kompensuojama kitaip, išskyrus pinigais. Nuspręsta 
nuosavybės teises atstatyti į visą turėtos žemės plotą — iki 80 ha, o už 
likusią dalį suteikti kompensaciją. Sumažintas valstybės išperkamos že- 
mės plotas.“?? Per metus atkurta nuosavybės teisė į 601,7 tūkst. ha že- 
mės plotą (daugiausia per visą laikotarpį), iš jo 392 tūkst. ha grąžinta 
natūra ar ekvivalentine natūra, teisiškai įregistruota 411,2 tūkst. ha pri- 
vačios žemės.*?* 

1996 m. trumpai dirbusi L. Stankevičiaus vadovaujama Vyriausybė įsi- 
pareigojo imtis priemonių paspartinti žemės reformą, skirti 50 mln. litų 
iš valstybės biudžeto kompensuoti už valstybės išperkamą žemę“?! Pri- 
imtas įstatymas dėl Konstitucijos 47 straipsnio pakeitimo, kuriuo leista 
ne žemės ūkio paskirties žemę įsigyti ir užsienio subjektams.*?* Sausio 
I d. vienam ūkininko ūkiui vidutiniškai teko tik 7,8 ha žemės.“'? Toliau 
buvo rengiami asmeninio ūkio žemės masyvų prie gyvenviečių ir kom- 
pleksiniai žemės reformos žemėtvarkos projektai. 

Tačiau dėl politinių pokyčių po Seimo rinkimų (TS(LK) ir LKDP ko- 
alicijos atėjimo į valdžią) šie projektai liko neužbaigti. Dėl neapibrėžtos 
politinės situacijos metų pabaigoje sulėtėjo žemės reforma, atidėtos as- 
meninio ūkio privatizavimo parengtos bylos. Gruodžio mėnesį Seimas pa- 
tvirtino G. Vagnoriaus suformuotą Vyriausybę, kuri savo programoje nu- 
matė „spartinti žemės reformą, kuo greičiau grąžinant žemę ir mišką jos 
buvusiems savininkams ir paveldėtojams.“**? Taip pat įsipareigota nusta- 
tyti aiškesnę ir greitesnę kompensavimo tvarką, sumažinti žemės matavi- 
mo bei planų sudarymo paslaugų kainas. Gruodžio mėnesį, motyvuoda- 
mas daugybe reformos trūkumų, Seimas nusprendė laikinai sustabdyti že- 
mės reformą. Nuo 1996 m. pradžios iki šį sustabdymą numatančio įsta- 
tymo įsigaliojimo dienos (1997 m. sausio 22 d.)"! atkurta nuosavybės 
teisė į 365, 6 tūkst. ha žemės plotą, iš jo 267,7 tūkst. ha grąžinta natūra 
ar ekvivalentine natūra. 1996 m. teisiškai įregistruota 326,9 tūkst. ha pri- 

vačios žemės.??" 1994-1996 m. už valstybės išperkamą žemę išmokėta 
29,4 mln litų.?03 

1997 m. liepos mėn. priimtos naujos įstatymų, reglamentuojančių že- 
mės reformą, redakcijos. Vyriausybės nutarimai paskelbiami rugsėjį ir 
1998 m. balandžio mėnesį. Pagrindiniai skirtumai, palyginus su 1991]- 
1996 m. įstatymais: buvo įteisintas didesnio ploto žemės grąžinimas (iki 
150 ha); vėl pakeistas pretendentų į žemę eiliškumas; susigrąžinant že- 
mę nebereikalauta piliečių pasirengimo ūkininkauti; leista susigrąžinti net 
ir užstatytą ne Žemės savininkui priklausančiais pastatais žemę (išskyrus 
gyvenamuosius namus ir visuomeninius statinius); leista grąžinti stambius 
ežerus bei miškus, žemės plotus su dar neeksploatuojamais naudingųjų iš- 
kasenų telkiniais*“*, suprojektuotus užstatyti plotus, plotus su gyvulinin- 
kystės kompleksais, pramonės įmonių naudojamus plotus.*?* Nuspręsta, 
kad visi prašymai dėl nuosavybės teisių atkūrimo, paduoti iki 1997 m. 
sausio 22 d., bet praleidus terminą (1993 m. rugsėjo 30 d.), turi būti pa- 
tenkinti, jei nuosavybės teisės į šį turtą dar nėra atstatytos kitiems pre- 
tendentams. Taip pat nustatyta, kad asmenys, įgavę teisę į nuosavybės su- 
sigrąžinimą naujai priimtų įstatymų dėka (o anksčiau jos neturėję), bei 
asmenys, praleidę terminą, prašymus turi paduoti iki 1997 m. gruodžio 
I d. Praleidę ir šį terminą prašymams paduoti, piliečiai netenka teisės į 
nuosavybės atkūrimą. 

Pretendentų padaugėjo iki 612 tūkst. Žemės reformos darbai ir toliau 
vykdyti, tačiau ne taip sparčiai: rengta pagalbinė medžiaga ekspertų ko- 
misijoms, matuota žemė nuomai. Ženkliai pasikeitė žemės reformos vyk- 
dytojų grandis: kaip juridinis asmuo panaikintos ART. Pagrindiniu užsa- 
kovu, dirbant žemės reformos darbus, organizatoriumi ir kontrolieriumi ta- 
po apskrities valdytojo administracija. Jos sudėtyje buvo įsteigtas Žemės 

tvarkymo departamentas?“ Žemės ir miškų ūkio ministerijoje įkurtas Že- 
mėtvarkos ir žemės apskaitos departamentas (vėliau reorganizuotas į Že- 
mėtvarkos ir teisės departamentą o dar vėliau - 2001 m. liepos mėn. — 
į Nacionalinę žemės tarnybą prie Žemės ūkio ministerijos). Jam paves- 
ta formuoti valstybės žemės fondo valdymo ir žemės reformos politiką, 
vadovauti reformai, žemėtvarkos ir žemės apskaitos darbams. Įsteigta Že- 
mės ir kito nekilnojamojo turto kadastro ir registro valstybinė įmonė. Že- 
mės reformos darbų vykdyti pakviesti ir privatūs matininkai*“" , padidintas 
darbuotojų skaičius Valstybiniame žemėtvarkos institute ir kitose įmonėse 
(iš viso iki 900—1000 projektuotojų). Buvusios apylinkės ART teritori- 
jos suskaidytos į 1286 kadastrines vietoves. Nuo 1997 m. sausio 23 d. 
iki 1998 balandžio 1 d. atkurta nuosavybės teisė į 210,7 tūkst. ha žemės 
plotą, iš jo 207 tūkst. ha grąžinta natūra arba ekvivalentine natūra?“ Per 
1997 m. teisiškai įregistruota 159,9 tūkst. ha Žemės (iš viso nuo refor- 
mos pradžios 1,33 mln ha).*?? 

1998 m. parengta nauja žemės reformos žemėtvarkos projektų rengi- 
mo metodika. Tačiau vis dar vėlavo kai kurių poįstatyminių aktų rengi- 
mas. Vietoj žadėtų 50 mln. iš valstybės biudžeto reformos vykdymui skirta 
30,8 mln Lt.?!? 1998 m. pretendentų skaičius buvo apie 680 tūkst. Jie siekė 
atstatyti nuosavybės teises į 3,987 mln. ha žemės. Nuo 1998 m. balan- 
džio 1 d. iki gruodžio 31 d. atkurtos nuosavybės teisės į 230,8 tūkst. ha 
žemės plotą, iš jo 185,6 tūkst. ha grąžinta natūra arba perduota nuosavy- 
bėn. Per 1998 m. teisiškai įregistruota 307,7 tūkst. ha privačios žemės.?!! 

Matomas žemės reformos sulėtėjimas per pastaruosius dvejus metus. Lie- 
pos I d. nuosavybės teisės atkurtos į 55 proc. žemės ploto, nurodyto pi- 
liečių prašymuose.?!* 

1999 m. priimtose įstatymų pataisose numatyta, kad piliečiams, pra- 
leidusiems nustatytą terminą paduoti prašymus dėl nuosavybės teisių į ne- 
kilnojamąjį turtą atstatymo (1993 m. rugsėjo 30 d., daliai - 1997 m. gruo- 
džio 31 d.), nuosavybės teisės atkuriamos tik, jei turtas nėra dar grąžin- 
tas kitiems pretendentams ir tik jei yra laisvų žemėnaudų. Seimas priėmė 
rezoliuciją, kurioje įsipareigojo iki 2001 m. visiškai atkurti piliečiams nuo- 
savybės teisę į žemę (šis įsipareigojimas buvo deklaruotas ir Europos Ko- 
misijai). Žemės reformos įvykdymas iki 2000 m. spalio 1 d. paskelbtas 
nacionalinės svarbos uždaviniu.?? Tačiau iš valstybės biudžeto reformai 
skirta tik 27,3 mln. Lt, vietoj prašytų 100 mln. (vėliau papildomai skirta 
dar 30 mln).?"* 

1999 m. pasikeitė dvi vyriausybės. A. Kubiliaus vadovaujama Vyriau- 
sybė savo programoje, atsižvelgdama į Rusijos krizės poveikį Lietuvos eko- 
nomikai ir šalies biudžetui, nusprendė sumažinti ar perkelti vėlesniam laikui 
kompensacijų už valstybės išperkamą nuosavybę mokėjimą, „kiek įmano- 
ma spartinti reformą, dar labiau supaprastinant žemės grąžinimo jos savi- 
ninkams procedūras ir nuosavybės dokumentų įforminimą.“*!* 

Gruodžio 26 d. Seimas pnėmė įstatymo pataisą, pagal kurią pratęsti kom- 
pensacijų mokėjimo terminai: pirmenybę turintiems išmokėti iki 2003 m. 
rugpjūčio 1 d., o visiems kitiems piliečiams — iki 2009 m. pradžios.*'* Ak- 
tyviau rengiami žemės reformos žemėtvarkos projektai. Per metus atkurta 
nuosavybės teisė į 454,8 tūkst. ha žemės plotą, iš jo 347,0 tūkst. ha grąžinta 
natūra arba perduota nuosavybėn. Teisiškai įregistruota 339,2 tūkst. ha pri- 

vačios žemės.?!' Birželio 1 d. nuosavybės teisės atkurtos į 59 proc. žemės 
ploto, nurodyto piliečių prašymuose.*!* 1997-1999 m. už valstybės išper- 
kamą žemę išmokėta 135,2 mln. Lt.?? 

Iki 2000 metų sausio 1 d. nuosavybės teisės atkurtos į 2655404 ha že- 
mės (66,5 proc. piliečių prašymuose nurodyto ploto).*“? Reformai skirta 
27 mln. Lt. Pakoreguotas pretendentų į žemę eiliškumas, leista susigrą- 
žinti miestų miškus ir miestų parkus. Nustatyta, kad savivaldos instituci- 
jos iki 2001 m. sausio 1 d. turi paruošti miestų teritorijų planavimo do- 
kumentus (detaliuosius planus).??! Pagal įsipareigojimą iki spalio 1 d. buvo 
baigti visi žemės reformos žemėtvarkos projektai. Tačiau žemės reforma 
tuo nebuvo baigta. Metų pabaigoje įvyko Seimo rinkimai. Po jų Lietuvos 
liberalų sąjungos ir Naujosios sąjungos (socialliberalų) koalicija suformavo 
Vyriausybę, kurios vadovu tapo R. Paksas. Jos programoje dėl žemės re- 
formos numatyta baigti grąžinti žemę, spartinti žemės reformą; atsisakyti 
žemės skirstymo pagal paskirtį; įteisinti žemės nuosavybės teises juridi- 
niams asmenims??? 

2001 m. įvardytas galutinis žemės grąžinimo buvusiems savininkams na- 
tūra terminas — 2002 m. liepos 1 d. Reformos darbams iš biudžeto skirta 
15 mln. Lt. Iki kovo 1 d. nuosavybės teisės atkurtos į 2,99 mln. ha žemės 
(77 proc.). Miestuose nuosavybės teisės atkurtos tik 54,5 proc. buvusių sa- 
vininkų. Kompensacijų mokėjimas sulėtėjo: iš biudžeto tam neskirta jokių lė- 
šų (iš viso poreikiai įvertinti apie 1,2 mlrd. Lt).?“? Neįvykdytos kitos R. Pak- 
so Vyriausybės programoje numatytos priemonės (žemės paskirties panaiki- 
nimas, kliūčių įsigyti žemę juridiniams asmenims šalinimas). 

Metų viduryje LSDP ir Naujoji sąjunga (socialliberalai) suformavo nau- 
ją Vyriausybę, vadovaujamą A. Brazausko. Programoje numatyta užbaig- 
ti atkurti nuosavybės teises, parengti palankią teisinę bazę žemės rinkai 
plėtotis.?** Terminas savivaldos institucijoms parengti miestų teritorijų pla- 
navimo dokumentus (detaliuosius planus) pratęstas iki 2002 m. liepos 
1 d.??* Nustatyta galutinė data visiems pretendentams pateikti prašymus 
dėl nuosavybės teisių atkūrimo — 2001 m. gruodžio 31 d.?*? Iki kovo I d. 
iš viso gauta 694,2 tūkst. prašymų dėl nuosavybės teisių atstatymo į 
4,06 mln. ha žemės plotą. 

A. Brazausko Vyriausybės veiklos metu vėl paaštrėjo nesutarimai tarp 
Seimo daugumos ir opozicijos (TS(LK) dėl prioritetų suteikimo atskiroms 
visuomenės grupėms (buvusiems žemės savininkams bei nuomininkams) 
atkuriant nuosavybės teises į nekilnojamąjį turtą. Svarbiausias jų — dėl pas- 
kutinių Piliečių nuosavybės teisių į nekilnojamąjį turtą atkūrimo įstatymo 
pataisų (2001 m. gruodžio 20 d.), kurios buvo priimtos tik Seimo daugu- 
mos balsais (prieštaraujant ne tik opozicijai, bet ir Vyriausybei). Šiomis 
pataisomis nuomininkams suteikta galimybė privatizuoti jų užimamą gy- 
venamąjį plotą grąžintinuose namuose, t.y. teisėti savininkai negalės na- 
tūra atgauti jiems priklausančių pastatų, jeigu juose gyvena nuomininkai, 
net ir tuo atveju, jei nuosavybės teisės jau buvo atkurtos.**' 

Šias pataisas vetavo Prezidentas, tačiau Seimo dauguma atmetė šį ve- 
to. Jas taip pat aštriai kritikavo Seimo opozicija, kurios atstovai kreipėsi 
į Konstitucinį Teismą. 2002 m. Seimas priėmė keletą pataisų, kurios su- 
švelnino apribojimus susigrąžinti turtą, bet nuomoninkų teisės privatizuo- 
ti grąžintiną turtą nepanaikino. Šių pataisų priėmimas vėl sulėtino žemės 
reformą, kadangi atsižvelgiant į priimtas įstatymo pataisas, tapo būtina 

keisti kitus teisės aktus (kompensacijų skyrimo tvarką ir kt.). Be to, Pre- 
zidentas kreipėsi į Vyriausybės vadovą, kad pastarasis palauktų Konstitu- 
cinio Teismo sprendimo prieš imdamasis įgyvendinti Seimo priimtas įsta- 


tymo pataisas. 


4.2 Nesėkmingo įgyvendinimo požymiai 


Apibendrinant žemės reformos apžvalgą, galima teigti, jog žemės re- 
forma truko gerokai ilgiau, nei buvo planuota pradžioje. Reformos truk- 
mė, o tiksliau nuolatinis vėlavimas bei terminų atidėjimas, yra pagrindi- 
nis nesėkmingo politikos įgyvendinimo požymis. 

Antras reformos trūkumų požymis — interesų grupių (ypač buvusių Žže- 
mės savininkų ir dabartinių nuomininkų) nepasitenkinimas nuosavybės tei- 
sių į žemę atstatymo eiga, nors visiškai išvengti interesų konflikto šiuo 
atveju turbūt buvo neįmanoma. 

Trečias nesėkmingo ekonominių žemės reformos tikslų įgyvendinimo po- 
žymis — menkas žemės ūkio produktyvumo augimas ir nekonkurencingi 
ūkiai bei paskutiniais derybų dėl narystės ES metais pakeista LR Vyriau- 
sybės pozicija dėl pereinamojo laikotarpio žemės ūkio paskirties žemės par- 
davimo užsieniečiams. 

Taigi iškelti žemės reformos tikslai iki šiol neįgyvendinti. Nuosavybės 
teisių į Žemę natūra atstatymas 2002 m. pradžioje buvo įgyvendintas 
79 proc., o galutinis terminas — 2002 m. liepos 1 d. Kompensacijos mo- 
kėtos vangiai. Iki 2000 m. tebuvo išmokėta 164,8 mln. Lt. Manoma, jog 
dar reikia apie 1,2 mlrd. Lt. Pirmumo teisę turintiems pretendentams kom- 
pensacijos turi būti išmokėtos iki 2003, o paskutiniams — iki 2009 m. Mies- 
te nuosavybės teisės atstatytos tik 54,5 proc. pretendentų. Taigi galima ma- 
nyti, jog reforma bus baigta ne anksčiau kaip 2009 metais. 

Nepavyko sukurti sąlygų konkurencingo žemės ūkio plėtrai, Lietuvoje 
2001 m. tebevyravo smulkūs ūkiai, Lietuvos žemės ūkio produktyvumas 
buvo pastebimai mažesnis nei ES, žemės ūkio veikla buvo saugoma di- 
desniais nei vidutiniai importo apribojimais, o derybos dėl žemės ūkio rei- 
kalų stojant į Pasaulio prekybos organizaciją bei derantis su ES sukėlė 

daugiausia konfliktų Lietuvos vidaus politikoje.?** Nors žemės reformos 
trūkumai yra tik viena iš lėtos Lietuvos žemės ūkio reformos priežasčių, 
ji per 10 metų nepasiekė keltų ekonominių tikslų. 

Suprantama, jog vykdant tokio didelio masto reformą, būtinas laikas, ir 
iš dalies lėtesnę nei planuota nuosavybės teisių grąžinimo eigą galima pa- 
aiškinti nevisiškai pagrįstais išankstiniais lūkesčiais. Tačiau vien jais nega- 
lima paaiškinti nesėkmingo žemės reformos įgyvendinimo. Toliau žemės re- 
formos įgyvendinimas analizuojamas įvertinant kiekvieno iš šioje knygoje 
naudojamų šešių politikos įgyvendinimo veiksnių poveikį reformos eigai. 


4.3 Įgyvendinimo įvertinimas 


4.3.1 AIŠKŪS POLITIKOS TIKSLAI IR PRIORITETAI 


Nors pagrindinės partijos Lietuvoje sutarė dėl bendrų žemės reformos 
tikslų — įgyvendinti Lietuvos piliečių teisę į žemės nuosavybę ir sudaryti 
sąlygas plėtoti žemės ūkio veiklą, tačiau skyrėsi jų požiūris į reformos pri- 
oritetus ir sąlygas. Skirtingos partijos ir jų formuojamos vyriausybės, at- 
kurdamos nuosavybės teises, teikė ir tebeteikia pirmenybę skirtingoms vi- 
suomenės grupėms (TS(LK) svarbiau buvo restitucija ir buvusių savinin- 
kų interesai, LDDP svarbesniu tikslu laikė senų ekonominių struktūrų Žže- 
mės ūkyje reorganizavimą, naujų sukūrimą bei žemės nuomininkų intere- 
sus). Todėl pasikeitus vyriausybėms, keitėsi reformos vykdymo tvarka. Kar- 
tais net buvo laikinai sustabdomas reformos įgyvendinimas. 

Partiniai skirtumai žemės reformos priontetų atžvilgiu ypač ryškūs ana- 
lizuojant 1991-1992, 1996-2000 m. vyriausybę formavusios dešiniųjų pa- 
žiūrų TS(LK), TS(LK) ir LKDP koalicijos bei 1992-1996 m. daugumą 


328 Plačiau apie ES ir Vidurio bei Rytų Europos šalių žemės ūkio ekonominius rodiklius 
žr. Pouliguen, 4. Competitiveness and farm incomes in the CEEC agri-food sectors. i impli- 
cations before and after accession for EU markets and policies. October 2001. Europos Ko- 





misijos interneto puslapis. - www.europa.eu.int/comm/agriculture/ 
tuvos žemės ūkio reformą taip pat išsamiai analizuoja Pasaulio banko studija, skirta Lietuvos 
pasirengimui narystei ES: Lithuania: Country Economic Memorandum / Revenga, A. (ed.) 
Volumes I and II. - Washington D.C.: World Bank, 2002. 

Seime turėjusios kairiųjų pažiūrų LDDP nuostatas. Pirmuoju TS(LK) val- 
dymo laikotarpiu buvo būdinga tokia reformos motyvacija: „išlikusio ne- 
kilnojamojo turto grąžinimo buvusiems savininkams ar jų įpėdiniams pro- 
cesas yra moralinis pagrindas. Lietuvai reikšmingas gali būti tik visiško 
nuosavybės grąžinimo procesas.“*?* Buvo teigiama, kad „žemės reforma 
bus vykdoma nuosekliai, dirbtinai neardant ūkių.“***0 

1992 m., pasikeitus daugumai Seime, pasikeitė ir reformos orientaci- 
ja. Tai gerai iliustruoja naujosios daugumos atstovo M. Pronckaus teigi- 
nys, jog dešiniųjų valdymo laikotarpiu „žemės ūkio reformos nebuvo ir 
nėra. Vietoj reformos vyko tik stichinis žemės grąžinimas savininkams.**?! 
Reformos prioritetu tapo „padarytų klaidų ištaisymas“. Tokio požiūrio pa- 
grindu svarbiausi įstatymai, reglamentuojantys žemės reformos vykdymą, 
buvo pakeisti. Svarbiausias pakeitimas — asmeninio ūkio žemė privatizuo- 
jama pirmiausia.?*? 

TS(LK) tokią politiką įvertino kaip „Žmogaus teisių, Lietuvos Konsti- 
tucijos ir restitucinių įstatymų pažeidimą“??? Pavyzdžiui, TS(LK) suva- 
žiavime 1993 m. gruodžio 12 d. buvo priimta rezoliucija „Dėl LDDP už- 
simoto žemės ir kito turto negrąžinimo“, kurioje išreikštas nepasitenkini- 
mas LDDP žingsniais, suformavus A. Šleževičiaus Vyriausybę. Labai pa- 
naši yra ir LDDP 1995 m. rezoliucija „Dėl Tėvynės sąjungos konserva- 
torių partijos ir Gedimino Vagnoriaus veiksmų naikinant Lietuvos žemės 
ūkyje sukurtą turtą ir kaimo ekonominį potencialą“*?*, kurioje smerkti de- 
šiniųjų vyriausybės veiksmai 1991-1992 metais. 

Po 1996 m. Seimo rinkimų įvykiai pasikartojo. Sugrįžę į valdžią 
TS(LK), sudarę koaliciją su LKDP, iš esmės reformavo vykdomą politi- 
ką. Dėl to Vyriausybė net pusei metų sustabdė įstatymų galiojimą moty- 
vuodama jų netobulumu. Tokio žingsnio motyvu tapo tai, kad „reforma 


329 Visiems viską ar niekam nieko? // Lietuvos aidas. - 1991. Balandžio 5. 

330 Žmogaus ir valstybės interesų suderinimas // Žemės ūkis. - 1994. Nr. 2. P. 3. 
23! Ibid. 

*32 Ibid. P. 4 

333 Žemės reformos problemos // Tiesa. - 1994. Sausio 12. 

vyks sparčiau.“*** 1997 m. sausio 16 d. priimtas TS(LK) sprendimas lai- 
kinai sustabdyti įstatymo „Dėl piliečių nuosavybės teisių į išlikusį nekil- 
nojamąjį turtą atstatymo tvarkos ir sąlygų“ galiojimą. Naujieji įstatymai 
buvo parengti tik liepos mėnesį. Nors tokie pakeitimai, pasikeitus vyriau- 
sybėms, buvo motyvuojami ankstesnės vyriausybės klaidų taisymu, bet jie 
stabdė reformos eigą ir komplikavo sėkmingą tikslų pasiekimą. 

Taip pat ne kartą buvo keičiama galutinė prašymų pateikimo data, re- 
formos objektas (žemės statusas ir dydis), kompensavimo sąlygos. Nuosa- 
vybės teisių atkūrimas vyko įvairiomis formomis: žemės grąžinimu natū- 
ra, ekvivalentine natūra, suteikiant kompensacijas (pinigais, mišku, akci- 
jomis ir t.t.). Didžiausi konfliktai kilo dėl to, kiek valstybė pasilieka že- 
mės savo reikmėms (t.y. ją išperka iš buvusių savininkų) ir koks turi būti 
pretendentų eiliškumas. LDDP laikėsi nuostatos, kad pirma turi būti pri- 
vatizuojama asmeninio ūkio žemė, TS(LK) - kad pirmiausia turi būti grą- 
žinta žemė buvusiems savininkams. 

Reformos metu keičiantis vyriausybėms, keitėsi ir jos vykdymo insti- 
tucinė struktūra. Pavyzdžiui, pirmiausia reformą vykdė agrarinės reformos 
tarnybos ir rajonų privatizavimo komisijos bei keletas kitų institucijų. Vė- 
liau minėtos dvi institucijos buvo panaikintos arba reformuotos. Instituci- 
nė struktūra buvo keista ir vėliau, pavyzdžiui, keletą kartų reformuojant 
Žemės ūkio ministerijos struktūrą ir padalinius, atsakingus už žemės re- 
formos priežiūrą, ir yra pagrindo manyti, jog kai kurie institucinės struk- 
tūros koregavimai buvo atlikti mokantis iš politikos įgyvendinimo klaidų 
ir nustatant aiškesnį funkcijų pasidalijimą (žr. toliau apie institucinę re- 
formos vykdymo struktūrą). 

Sutarimas dėl prioritetų ir įgyvendinimo priemonių savaime nėra vie- 
šosios politikos tikslas ir tokių esminių reformų, kokias pastarąjį dešimt- 
metį vykdė Lietuvos vyriausybės, metu sunkiai pasiekiamas. Sutarimas tarp 
skirtingų ideologinių pakraipų partijų dažniau yra sunkiai tikėtinas, 0 įgy- 
vendinimo priemonių kaita gali būti natūrali reakcija į besikeičiančias eko- 
nomines ir kitas aplinkos sąlygas bei mokymasis iš ankstesnių klaidų (žr. 
toliau). Taigi sutarimas dėl politikos tikslų tarp skirtingų partijų paprastai 
yra sunkiai tikėtinas, o politikos tęstinumas ir stabilumas savaime taip pat 
nėra sėkmingo įgyvendinimo sąlygos. 


335 Reformos vyks sparčiau i Valstiečių laikraštis. - 1997. Lapkričio 22. 

Vis dėlto žemės reforma yra būtent toks politikos įgyvendinimo atve- 
jis, kada būtų galima pagrįstai tikėtis esminio sutarimo tarp skirtingų 1de- 
ologijų partijų dėl reformos prioritetų ir priemonių. Ši reforma yra svar- 
bi priemonė siekiant ir teisingumo, ir ekonominio efektyvumo tikslų, ku- 
rią būtų galima pavadinti „viešąja gėrybe“, sudarančia pagrindą privačių 
gėrybių kūrimui ateityje. Kitaip sakant, ši reforma yra sisteminė reforma 
ir todėl šiuo atveju galima būtų tikėtis skirtingų partijų sutarimo, kurio 
sunku būtų laukti kasdienių ekonomines gėrybes perskirstančių programų 
atveju. 

Tačiau, kaip rodo anksčiau pateikta žemės reformos eigos apžvalga, 
skirtingos vyriausybės nesutarė dėl reformos prioritetų ir įgyvendinimo prie- 
monių. Sutarimo trūkumas, politiniai motyvai ir iš dalies mokymasis iš klai- 
dų sąlygojo institucinės politikos įgyvendinimo struktūros kaitą. Visa tai 
sukūrė politinį neapibrėžtumą ir stabdė reformos eigą. 


4.3.2 TINKAMA PRIEŽASTINĖ TEORIJA 


Svarbiausiu priežastiniu ryšiu žemės reformos atveju galima laikyti re- 
formos priemonių adekvatumą siekiamiems tikslams — teisių atstatymui ir 
sąlygų plėtoti žemės ūkio gamybą sukūrimui. Tinkamų priemonių pasinin- 
kimo iškeltiems tikslams įgyvendinti klausimas žemės reformos atveju ak- 
tualus įgyvendinant ir etinius, ir ekonominius (efektyvumo) tikslus. 

Norint atstatyti nuosavybės teises į žemę (turėtą privačią nuosavybę), 
galima rinktis įvairias priemones: nuo turėtų žemės sklypų grąžinimo iki 
piniginės kompensacijos. Reformos metu buvo taikytos skirtingos priemo- 
nės, tačiau galima teigti, jog ir teisių atstatymas į nekilnojamąjį turtą, ir 
piniginės kompensacijos padeda įgyvendinti „teisingumo atstatymo“ tiks- 
lą. Pagrindiniai konfliktai čia kilo daugiau dėl eiliškumo, o ne dėl pasi- 
renkamų priemonių. 

Ne mažiau, o gal ir labiau sudėtingas yra tinkamų priemonių pasirin- 
kimas siekiant ekonominių reformos tikslų. Nors vykdant tokią didžiulę 
reformą, veikia daug kitų svarbių veiksnių ir sunku išvengti klaidų, gali- 
ma teigti, jog pagrindiniai netinkamo priežastinio ryšio požymiai reformos 
pradžioje buvo labai ribotas grąžinamos žemės dydis, disponavimo žeme 
apribojimai bei vėlyvas draudimo įsigyti žemę užsienio subjektams panaiki- 


4. ŽEMĖS REFORMA 125 


nimas (ir iki šiol tebegaliojantis draudimas užsienio asmenims bei Lietu- 
vos juridiniams asmenims įsigyti žemės ūkio paskirties žemę). Be to, tik 
1997 m. buvo sudarytos sąlygos žemės matavimo darbus vykdyti ir pri- 
vatiems matininkams. Galiausiai prekybą žeme ir jos produktyvų naudo- 
jimą taip pat labai riboja galiojančios administracinės procedūros, jų truk- 
mė ir kaina. 

Tikėtina, jog šie apribojimai sulėtino pagrindinių žemės reformos tiks- 
lų įgyvendinimą (ypač sąlygų efektyvaus žemės naudojimo ir konkuren- 
cingos žemės ūkio veiklos plėtojimui sudarymą). 


4.3.3 INSTITUCINĖ POLITIKOS ĮGYVENDINIMO STRUKTŪRA 


Žemės reformos struktūra buvo sudėtinga ir nestabili. Ją įgyvendinant, 
dalyvavo daug įvairių administracinių lygių institucijų, jų skaičius ir funk- 
cijos buvo ne kartą keičiamos reformos metu, ypač pasikeitus vyriausybėms. 

Reformos pradžioje reikėjo parengti įstatyminį žemės reformos pagrin- 
dą. Pagrindiniai teisės aktai buvo Žemės reformos įstatymas ir įstatymas 
„Dėl piliečių teisių į išlikusį nekilnojamąjį turtą atstatymo tvarkos ir są- 
lygų“. Kad šie įstatymai realiai galiotų, reikėjo nemažai papildomų teisės 
aktų: a) reikėjo pakeisti Konstitucijos 47 straipsnį, draudžiantį parduoti 
žemę užsieniečiams ir juridiniams asmenims; b) reikėjo priimti Žemės įsta- 
tymą, Žemės nuomos įstatymą, kuriais nustatytas žemės teisinis statusas; 
c) Vyriausybė savo nutarimais turėjo nustatyti kompensacijų mokėjimo 
tvarką, terminus, pavesti Žemės ūkio ministerijai (ŽŪM) paruošti mati- 
ninkų nuostatus, žemėtvarkos darbų metodiką ir pan.; d) žemės ūkio mi- 
nistras savo įsakymu pavesdavo atitinkamoms žinyboms parengti reikalin- 
gus dokumentus; e) norint reglamentuoti tiesioginį darbą kadastrinėse vie- 
tovėse, apskrities valdytojas turėjo nustatyti žemėtvarkos darbų grafiką, 
tvirtinti projektus, pateikti medžiagą apie valstybės išperkamus plotus ir 
pan.; f) taip pat reikėjo parengti taisykles, nustatančias dokumentų nau- 
dojimą ir saugojimą, bei numatyti kitus dalykus. Be to, pakeitus pagrindi- 
nių reformą reglamentuojančių įstatymų nuostatas, dažnai reikėjo keisti po- 
įstatyminius teisės aktus. 

Į reformos įgyvendinimą buvo įtraukti Seimas, Vyriausybė, ministeri- 
jos. jų departamentai, apskrities valdytojo administracija, ir reformos sėk- 

mė priklausė nuo šių institucijų darbo koordinavimo. Toliau pateikiama pa- 
grindinių dalyvaujančių institucijų funkcijų ir jų koregavimo apžvalga. 

Žemės reformai vadovavo Žemės ūkio ministerija ir jos padaliniai: Že- 
mės tvarkymo departamentas, vėliau Žemėtvarkos ir teisės departamentas, 
Nacionalinė žemės tarnyba. Nuo laiku šių institucijų priimtų sprendimų 
(pvz., žemėtvarkos projektų rengimo metodikos parengimo) tiesiogiai pri- 
klausė visos reformos sparta. 

1997 m. ŽŪM buvo aiškiai įvardyta kaip kontroliuojanti institucija — 
taip sumažėjo painiavos, kas už ką atsakingas. 1998 m. joje buvo įkur- 
tas Kontrolės skyrius.?** Tačiau iki ŽŪM vaidmens sustiprinimo svarbų 
vaidmenį vykdant žemės reformą atliko agrarinės reformos tarnybos 
(ART). 1991 m. buvo įkurtos 427 apylinkių ART. Jas paprastai sudary- 
davo 3-5 asmenys. ART buvo atsakingos už piliečių prašymų susigrąžin- 
ti Žemę registravimą, jų analizę ir sprendimų dėl jų tenkinimo projektų pa- 
rengimą. Nuo šių tarnybų darbo spartos ir bešališkumo tiesiogiai priklau- 
sė reformos tempai. 1995 m. ART buvo reorganizuotos ir įtrauktos į ati- 
tinkamos apskrities valdytojo administraciją, o 1997 m. kaip juridinis as- 
muo visai panaikintos. 

Nuo reformos pradžios svarbų vaidmenį atliko matininkai. Jie rengė 
žemės reformos žemėtvarkos projektus. Kartu su ART sprendė piliečių pra- 
šymų atgauti žemę patenkinimo klausimus (iki 1994 m.). Iki pat 1997 m. 
žemės matavimo, kartografavimo, nuosavybės dokumetų parengimo dar- 
bus atliko Valstybinis žemėtvarkos institutas (VŽI). Tik nuo 1997 m. to- 
kius darbus atlikti leista ir privatiems matininkams. Tai paspartino refor- 
mos vykdymą. 

Nuo 1995 m. apskrities valdytojai kartu su apskrityse esančiomis ART 
tapo pagrindiniais reformos vykdytojais. Jie tvirtino suderintus žemės re- 
formos projektus, nagrinėjo piliečių skundus, priėmė sprendimus grąžinti, 
perduoti, suteikti nuosavybėn neatlygintinai ar parduoti žemę. Apskričių 
administracija ėmė valdyti žemės reformos lėšas, spręsti kompensacijų 
klausimus. Apskričių administracijose buvo įsteigti žemės tvarkymo de- 
partamentai, kuriuos sudarė tos apskrities rajonų ir miestų žemėtvarkos sky- 
riai. Apskrities viršininkui tiesiogiai pavaldus žemės tvarkymo departamen- 
to direktorius vadovavo savo apskrities rajonų žemėtvarkininkams. 


335 Žemės reforma: artėjama prie pabaigtuvių i Valstiečių laikraštis. - 2000. Sausio 22. 

1997 m. buvo nuspręsta, kad apskričių valdytojų priimtus sprendimus 
dėl žemės grąžinimo ar privatizavimo gali panaikinti tik teismas. Taip buvo 
reaguota į paplitusią praktiką „ieškoti teisybės“ įvairiose politiką formuo- 
jančiose ir įgyvendinančiose institucijose (ŽŪM, Seimas, Prezidentūra ir 
kt.). Apskrities valdytojui tapus reformos vykdytoju ir žemėtvarkos darbų 
užsakovu, reformos vykdymo struktūra tapo skaidresnė, aiškesni atskaito- 
mybės ryšiai. 

Žemės reformos įgyvendinimui svarbų poveikį darė ne tik įgyvendinan- 
čių institucijų funkcijų pasidalijimas ir veikla, bet ir kitos, pavyzdžiui, po- 
litiką formuojančios institucijos. Svarbų vaidmenį vaidino Seimo Agrari- 
nis komitetas. Jis analizavo, rengė ir teikė įstatymų pataisas. Dėl kai ku- 
rių įstatymų vėlavimo trūko aiškumo reformai, o tai ilgino jos trukmę. Pa- 
vyzdžiui, Žemės nuomos įstatymas įsigaliojo tik 1994 m. pradžioje, Že- 
mės įstatymas buvo priimtas taip pat tik 1994 m. balandžio mėn., t.y. pra- 
ėjus beveik trejiems metams nuo reformos pradžios. Kol nebuvo priimti 
minėti įstatymai, buvo neaiškios disponavimo žeme tvarka ir teisės. Pa- 
našų poveikį reformos eigai darė ir Vyriausybė, nuo kurios tiesiogiai pri- 
klausė priimtų įstatymų įgyvendinimas, nes jų sėkmingam realizavimui rei- 
kėdavo nemažai poįstatyminių aktų. Kai kurių nutarimų vėlavimas, pavyz- 
džiui, kompensacijų išmokėjimo tvarkos nustatymas, stabdė retormą. 

Galiausiai, svarbų vaidmenį vykdant žemės reformą, atliko Konstitu- 
cinis Teismas, kuris aiškino, ar įstatymų nuostatos atitinka LR Konstitu- 
ciją. Tai gerino šių nuostatų kokybę. Tačiau ir pagrįstų skundų nagrinėji- 
mas lėtino pačią reformą, kadangi prieš priimant naujas įstatymų patai- 
sas, paprastai buvo laukiama, kokius nutarimus priims Konstitucinis Teis- 
mas. Be to, Konstituciniu Teismu ne kartą pasinaudojo opozicijoje esan- 
čios partijos, protestuodamos prieš Vyriausybės sprendimus koreguoti že- 
mės reformos prioritetus ir jos įgyvendinimo priemones. 

Keičiantis institucinei reformos vykdymo struktūrai, keitėsi ir kontro- 
liuojančios bei politikos įgyvendinimą prižiūrinčios struktūros bei jų tar- 
pusavio ryšiai. 1991 m. numatyta, kad priežiūros funkciją turi atlikti Ag- 
rarinės reformos komisija ir ŽŪM. Nuo 1994 m. tai ėmė daryti pati Vy- 
riausybė ir ŽŪM, nuo 1995 m. — tik Vyriausybė. 1997 m. kontroliuojan- 
čia institucija vėl įvardinta ŽŪM. 1998 m. buvo įkurtas Kontrolės sky- 
rius prie Žemėtvarkos ir teisės departamento. 2000 m. ši funkcija priskirta 

Žemėtvarkos ir teisės departamentui. Tačiau po 2001 m. įstatymų pataisų 
vėl tapo neaišku, kas kontroliuoja reformos eigą. Nustatyta, kad šią funk- 
ciją atlieka Vyriausybės įgaliota institucija. Toks dažnas reformą kontro- 
liuojančios institucijos keitimas mažino visos reformos skaidrumą. 

Taigi dėl tokio didelio teisės aktų bei dalyvaujančių institucijų skai- 
čiaus žemės reformos reglamentavimas ir vykdymas tapo sudėtingas ir pai- 
nus. Kiekviena nauja į reformą įtraukta institucija turėjo pirmiausia per 
trumpą laiką susiorientuoti, kokios jos funkcijos, kaip jos susijusios su kitų 
institucijų funkcijomis. Reformos įgyvendinimui, dažnai lydimam visuome- 
nės nepasitenkinimo, reikėjo ir politinių įgūdžių, ir patirties, kurią sunki- 
no dažna vykdytojų kaita. Mokymasis iš klaidų taip pat stabdė reformos 
eigą, ypač kai jis tapdavo tik strateginiu argumentu naujos Seimo daugu- 
mos rankose, keičiant įgyvendinančių institucijų vadovus. 

Skaidrumo ir atskaitomybės trūkumas sudarė palankias sąlygas piktnau- 
džiavimui ir korupcijai, kurie buvo atskleisti pastaraisiais metais. Pavyz- 
džiui, 2001 m. lapkmčio 15 d. buvo suimta Vilniaus apskrities viršininko 
administracijos Vilniaus žemėtvarkos skyriaus specialistė A. Žliobaitė, kal- 
tinama piktnaudžiavimu tarnyba, kyšio paėmimu ir tarnybiniu suklastoji- 
mu. Įtariama, kad rengdama nuosavybės teisės atkūrimo į žemės sklypus 
sprendimų projektus, ji pažeidinėjo nustatytą tvarką, klaidino savo virši- 
ninkus ir už tai gavo kyšius.?*' Sklandų reformos procesą dar labiau ap- 
sunkino dažnas teisės aktų keitimas 1r institucinės reformos vykdymo struk- 
tūros koregavimas. 


4.3.4 IšTEKLIAI 


Ištekliai, kuriais disponavo pagrindiniai veikėjai, priklausė nuo politi- 
nės padėties ir teisės aktais apibrėžtų įgaliojimų. Seimo rinkimus laimė- 
jusi partija įgaudavo formalią teisę priimti sprendimus ir savaip pakreipti 
žemės reformą. Partija ar partijų koalicija, turinti daugumą Seime, sufor- 
muodavo Vyriausybę, paskirdavo apskričių valdytojus ir vadovaujančius 
ŽŪM asmenis. Svarbiausių pareigų vykdymas taip pat suteikė daugiau ga- 
limybių naudotis viešumą didinančiomis priemonėmis, ypač žiniasklaida. 
Pastebėtina tendencija, jog spaudoje daug dažniau pasisakė tuo metu val- 

džioje esančios partijos šalininkai.*** Jie paprastai aiškindavo įvairias įsta- 
tymų nuostatas, struktūrinius reformą vykdančią grandies pakeitimus ir gy- 
nė tų pakeitimų tikslingumą ir naudą. 

Opozicinės partijos, neturėdamos galimybių realiai formuoti politiką ir 
paveikti reformą, dažnai naudojosi teisinėmis priemonėmis. Opozicija jos 
nuostatų neatitinkančias įstatymų nuostatas apskųsdavo Konstituciniam 
Teismui. Ji taip pat aktyviai naudojosi žiniasklaida (galima paminėti „Lie- 
tuvos aidą“, kuriame tam tikrą laiką savo nuostatas propagavo TS(LK)). 

Nuo 1997 m. apskričių valdytojų rankose formaliai buvo sutelkti ne- 
maži įgaliojimai. Kaip jau minėta, jie tapo reformos vykdytojais, žemė- 
tvarkos darbų užsakovais ir kontrolieriais. Skundai nepatekdavo į aukš- 
tesniąją instanciją, prieš tai jų neapsvarsčius apskrities valdytojui. Iki 
1997 m. realią galią turėjo ir VŽI. 

Ypač didelį vaidmenį vykdant žemės reformą turėjo (ir tebeturi) finan- 
siniai ištekliai. Šiuo atveju (ir kitaip negu telekomunikacijų reguliavimo 
politikos atveju) svarbūs ne tik įgyvendinančių institucijų ištekliai — jų veik- 
los tiesioginis finansavimas bei personalo kvalifikacija — bet ir kompen- 
sacijų išmokoms skiriami pinigai. Pastarųjų trūko beveik visos reformos 
metu. Pavyzdžiui, 1998 m. vietoj žadėtų 50 mln. iš valstybės biudžeto re- 
formai skirta 30,8 mln. Lt???, 1999 m. vietoj prašytų 100 mln. skirta tik 
27,3 mln. Lt, (vėliau papildomai skirta dar 30 mln.).?“? 2000 m. skirta 
27 mln., 2001 m. - 15 mln. Lt. Kadangi iš skirtos sumos turi būti paden- 
giami ir ankstesnių metų įsiskolinimai, galima teigti, kad tai gerokai lėti- 
no reformos eigą. Kompensacijoms už valstybės išperkamą turtą dar rei- 
iki 2006 m., šis terminas vėliau pratęstas iki 2009 m. Iki 2000 m. išmo- 
kėta tik apie 165 mln. litų.?*! 


338 LDDP valdymo laikotarpiu daug kartų spaudoje pasisakė Žemės tvarkymo depar- 
tamento vadovas P. Aleknavičius, TS(LK) ir LKDP koalicijos valdymo metu - Žemėtvarkos 
ir teisės departamento vadovas A. Raudonius. 

Finansinių išteklių trūkumas glaudžiai susijęs su aiškių prioritetų sto- 
ka, dėl kurios žemės reformai, nepaisant jos svarbos, nebuvo skiriamas 
stabilus finansavimas, ypač esant įvairioms kitoms politiškai svarbioms 
programoms (indėlių grąžinimui, stojimo į ES programų finansavimui ir 
kt.). Išteklių trūkumas tapo ypač svarbia kliūtimi reformos vykdymui po 
1998 m. Rusijos ekonominės krizės, apsunkinusios ir Lietuvos biudžeto 
padėtį bei galimybes finansuoti žemės reformą. 


4.3.5 INTERESŲ GRUPIŲ [TAKA 


Pagrindinė organizuota interesų grupė yra Žemės savininkų sąjunga. Pa- 
sak teisinės komisijos, kuri rengė įstatymą „Dėl piliečių nuosavybės tei- 
sių į išlikusį nekilnojamąjį turtą atstatymo tvarkos ir sąlygų“, pirmininko 
pavaduotojo Z. Juknevičiaus, būtent ši sąjunga buvo aktyvi svarstant vi- 
suomenėje įstatymo projektą ir darė spaudimą projekto autoriams.?*? Jos 
aktyvumą įrodo nemažai straipsnių Lietuvos spaudoje, kuriuose pateikti 
vykdomos politikos vertinimai (R. Liakas, I. Švarcaitė, P. Puskunigis ir 
kt.).?*? Žemės savininkų sąjunga daugiausia savo nuomonę reiškė žiniask- 
laidoje ir daugybėje raštų, rezoliucijų, pareiškimų, adresuotų įvairioms ins- 
titucijoms. Ne viename įstatyme atsispindėjo šiai sąjungai palankūs spren- 
dimai, ji įvardyta kaip grupė, į kurios interesus reikia atsižvelgti. 

Laikinajame įstatyme, kuriuo buvo sustabdytas anksčiau minėto įsta- 
tymo galiojimas, buvo numatyta, kad naujai rengiamo įstatymo projekte 
turėjo būti atsižvelgta į „pagrįstus namų ir žemės savininkų, nuomininkų 
organizacijų pageidavimus bei pasiūlymus.**** Sąjungos įtaką valdžios ins- 
titucijoms įrodo ir 1995 m. vasario 22 d. LRV aiškinamasis raštas, kuria- 

me teigta, jog naujai siūlomo įstatymo pataisa „atitinka Lietuvos žemės 
savininkų sąjungos reikalavimus“ .?** Pagrindinėmis sąjungos nuostatomis 
galima laikyti siekį, kad žemė būtų besalygiškai grąžinta visiems savinin- 
kams, nesvarbu, kur ji bebūtų, ir tai turi būti padaryta per kuo trumpesnį 
laikotarpį.?“? Tačiau ne visi su žemės reforma susiję sprendimai buvo pa- 
lankūs šiai sąjungai. 

Kitokius interesus turėjo nuomonininkai, turtą įsigiję sovietinės oku- 
pacijos metais. Pradėjus žemės reformą, į dalį įgyto turto nuosavybės tei- 
ses pareiškė buvę savininkai. Nuomininkai nebuvo susibūrę į kokią nors 
formalią organizaciją, išreiškiančią jų interesus. Tačiau visos vyriausybės 
vienaip ar kitaip stengėsi balansuoti tarp Žemės savininkų sąjungos ir jų 
interesų. Pastarųjų naudai buvo priimtas sprendimas leisti privatizuoti as- 
meninio ūkio žemę, net jei į tą žemę nuosavybės teises pareiškė buvę sa- 
vininkai. 

Vykdant žemės reformą, tarp pagrindinių veikėjų (interesų grupių, poli- 
tinių partijų, Vyriausybės) dėl žemės grąžinimo procedūrų, kompensavimo 
išmokų bei sandorių žeme ir jos naudojimo taisyklių liberalizavimo kilo: 

a) konfliktas dėl asmeninio ūkio žemės privatizavimo. Čia gana aiš- 

kiai susikirto buvusių žemės savininkų ir asmeninio ūkio žemės nuo- 
mininkų interesai. Pastariesiems LDDP valdymo laikotarpiu buvo 
leista privatizuoti asmeninio ūkio žemę (2-3 ha) nepriklausomai nuo 
to, ar tą žemę nori susigrąžinti buvę savininkai. Žemės savininkų 
sąjunga vadovavosi nuostata, kad žemė jiems turi būti sugrąžinta 
nesvarbu, kur ji bebūtų, ir tai turėjo būti padaryta nedelsiant. Jų 
argumentas buvo toks, kad žmonėms nereikėjo kurtis svetimoje že- 
mėje.**" Nedidelis kompromisas buvo padarytas 1997 m., kai nu- 
spręsta asmenims, sutinkantiems grąžinti buvusiems savininkams že- 
mę, leisti pasiimti žemę kitur sklypą padidinant trečdaliu. Tačiau 
tokiu pasiūlymu pasinaudojo nedaugelis; 

b) konfliktas tarp buvusių žemės savininkų ir Vyriausybės dėl kom- 
pensacijų išmokėjimo. Dar reikia išmokėti apie 1,2 mlrd. Lt. Vy- 
riausybė nevykdė savo įsipareigojimų ir sukėlė žemės savininkų ne- 
pasitenkinimą. Paskutinis pavyzdys — įsipareigojimas išmokėti kom- 
pensacijas iki 2006 m. (duotas ir ES) nukeltas iki 2009 metų.?** 
Kompromisai čia sunkiai pasiekiami, kadangi Vyriausybės veiksmus 
riboja menkos valstybės finansinės išgalės, kurias pagerinti gali tik 
sparčiai auganti ekonomika ir surenkami mokesčiai arba išlaidų ma- 
žinimas kitose srityse; 

c) konfliktas tarp žemdirbių, dažnai atstovaujamų Žemės ūkio rūmų, Že- 
mės savininkų sąjungos, bei įvairių Seime atstovaujamų partijų (ir 
Vyriausybės) dėl žemės pardavimo užsienio ir jundiniams subjektams. 
Kliūčių prekybai žeme šalinimo priešininkai aktyviai naudojosi ne- 
baigtos žemės reformos argumentu. Šiuo klausimu išsiskyrė ir įvai- 
rių ūkininkų nuomonė (dalis žemės savininkų pasisakė už kuo spar- 
tesnį kliūčių žemės pardavimui užsieniečiams pašalinimą), ir skirtingų 
partijų nuomonės (už pereinamąjį laikotarpį aktyviausiai agitavo ke- 
letas Seimo narių, atstovaujančių ūkininkų interesams, prieš perei- 
namąjį laikotarpį ilgą laiką pasisakė Lietuvos liberalų sąjunga bei 
TS(LK). Geriausiai organizuotos ūkininkų dalies ir jiems atstovau- 
jančių Žemės ūkio rūmų nuomonė buvo kategoriška: leidimas užsie- 
niečiams įsigyti žemės ūkio paskirties žemę gali būti duotas ne anks- 
čiau, kai bus baigta žemės reforma ir numatyti įvairūs „saugikliai“. 

Seimas, motyvuodamas būtinybe prisitaikyti prie ES normų, 1996 m. 

pakeitė LR Konstitucijos 47 straipsnį, suteikdamas užsieniečiams teisę 
pirkti ne žemės ūkio paskirties žemę. 2001 m. spalio 30 d. Seimui buvo 
pateikti įstatymų projektai, kuriais numatyta leisti žemės ūkio paskirties 

žemę pirkti užsienio fiziniams ir juridiniams asmenims bei Lietuvos juri- 
diniams asmenims.?**? 2001 m. lapkričio 15 d. Seimas pritarė numatytoms 
pataisoms, numatant įvairius „saugiklius“, pavyzdžiui, žemę leista įsigy- 
ti tik užsieniečiams, atitinkantiems euroatlantinės integracijos kriterijus.*?? 

Tačiau vėliau atviros ūkininkų protesto akcijos spaudimas Seimo na- 
riams, Vyriausybei ir derybininkams su ES, Vyriausybės noras atsižvelg- 
ti į šios interesų grupės reikalavimus (ir greičiausiai mėginimas apsisau- 
goti nuo galimos neigiamos ūkininkų retorikos rengiantis referendumui dėl 
stojimo į ES), galiausiai nesugebėjimas susitarti dėl Konstitucijos patai- 
sų tarp Seimo pozicijos ir opozicijos sąlygojo pasikeitimą Lietuvos Vy- 
riausybės pozicijoje. Pastaroji, gavusi Seimo daugumos rekomendaciją, 
2002 m. viduryje apsisprendė derėtis dėl septynerių metų pereinamojo lai- 
kotarpio šalinant kliūtis žemės ūkio paskirties žemės pardavimui užsie- 
niečiams. 

Nors rašymo metu dar neaiški derybų su ES bei Konstitucijos patai- 
sos priėmimo baigtis, galima spėti, jog Europos Komisija be didesnių de- 
rybų sutiks su Lietuvos pageidavimu taikyti pereinamąjį laikotarpį, 0 Sei- 
mo daugumai pakaks balsų baigiant Konstitucijos keitimo procedūrą. Nors 
šis klausimas yra tik netiesiogiai susijęs su žemės reformos vykdymu (ir 
lėta reformos eiga buvo panaudota tik kaip pretekstas pereinamojo laiko- 
tarpio taikymui), tačiau tikėtina, jog pereinamojo laikotarpio taikymas ne- 
prisidės prie žemės reformos spartinimo ir jos tikslų įgyvendinimo. 

Taigi pagrindinės interesų grupės pritarė bendriems žemės reformos 
tikslams, tačiau nesutarė dėl jos prioritetų. Žemės savininkų sąjunga pasi- 
sakė už nuosavybės teisių savininkams ir paveldėtojams atstatymą. Šias 
nuostatas palaikė TS(LK), kuri po laimėtų rinkimų atitinkamai koreguo- 
davo reformos eigą. Nors nuomininkai nėra taip gerai organizuoti kaip Že- 
mės savininkai, tačiau jų interesams pirmenybę teikė kairiosios partijos, 
pavyzdžiui, LDDP, o vėliau socialdemokratų partija. Vis dėlto atrodo, jog 
interesų grupių vaidmuo neesminis stabdant reformos eigą (išskyrus ne- 
tiesiogiai su žemės reforma susijusius klausimus - kliūčių žemės pardavi- 
mui šalinimą ir žemės ūkio veiklos reguliavimą). 

4.3.6 POLITINĖS, EKONOMINĖS IR SOCIALINĖS APLINKOS POKYČIAI 


Ilgai vykstančiai žemės reformai didelę įtaką turėjo kintančios aplin- 
kos sąlygos, ypač politiniai ir ekonominiai pokyčiai bei jų poveikis šalies 
biudžetui. 

Žemės reformą labiausiai veikė politiniai pokyčiai. Pasikeitus vyriau- 
sybę formuojančioms partijoms, dažnai keitėsi ir reformos vykdymo tvar- 
ka bei institucinė struktūra. Tai ypač lėtino reformą ir sukūrė neapibrėž- 
tumo atmosferą. Kartu dažna institucinės struktūros ir teisinio reglamen- 
tavimo kaita mažino įgyvendinimo skaidrumą ir vykdytojų atskaitomybę, 
todėl susidarė sąlygos korupcijai ir piktnaudžiavimui. Ekonominių sąlygų 
pokyčiai, ypač pablogėjusi Lietuvos biudžeto padėtis po Rusijos krizės taip 
pat sunkino reformą, nes pablogėjo galimybės išmokėti kompensacijas. 

Be to, artėjant derybų pradžiai ir vykstant deryboms dėl narystės ES, 
Europos Komisija kasmet vertino žemės reformos įgyvendinimą. 1998 m. 
Europos komisija pažymėjo, kad žemės grąžinimas pasistūmėjo į priekį 
(grąžinta 55 proc.), tačiau iki pabaigos dar likę toli. Siekiant pagreitinti 
reformos procesą, siūlyta tinkamai įgyvendinti tuometinės Vyriausybės 
sprendimus. 1999 m. Europos Komisijos teigimu, žemės grąžinimas tę- 
sėsi, tačiau pažangos būta nedaug. Pažangos ataskaitoje įrašytas Lietu- 
vos įsipareigojimas kompensacijas išmokėti iki 2006 m. Komisijos nuo- 
mone, didžiausia pažanga padaryta 2000 m., ji teigė, kad „nuosavybės 
teisės yra gerai apsaugotos ir kad žemės grąžinimas arti pabaigos“. Grą- 
žinta 78 proc. žemės. Tiesa, pažymėta, kad vis dar ribojama užsieniečių 
teisė pirkti žemės ūkio paskirties žemę Lietuvoje, kad galėtų būti geriau 
įgyvendinamos įstatymų nuostatos. Paskutinėje, 2001 m., ataskaitoje EK 
neigiamai įvertino žemės reformos sulėtėjimą, nes per metus grąžinta tik 
1 proc. viso norimo susigrąžinti ploto. Bet taip pat pažymėta, kad grei- 
čiau priimami sprendimai ir kad Seimas priėmė pataisas, kurios turėtų pa- 
greitinti šį procesą.3?! 

Europos Komisijos kritika, išsakoma kasmetiniuose Lietuvos pažangos 
rengiantis narystei ES vertinimuose, susilaukė atgarsių Lietuvos institucijose. 
Būtent dėl to 1999 m. Seimas priėmė rezoliuciją, kurioje įsipareigojo Euro- 

pos Komisijai iki 2001 m. visiškai atkurti piliečių nuosavybės teisę į žemę. 
Žemės reformos įvykdymas iki 2000 m. spalio 1 d. buvo paskelbtas nacio- 
nalinės svarbos uždaviniu.**? Tačiau nepaisant ES spaudimo, prisiimti įsi- 
pareigojimai nebuvo vykdomi dėl jau anksčiau minėtų priežasčių, o taip pat 
dėl to, jog ši sritis tiesiogiai nereglamentuojama ES acguis (išskyrus atve- 
jus, kai sudaromos diskriminacinės sąlygos Lietuvos ir ES valstybių narių 
subjektams), ji tiesiogiai nesusieta su derybomis ir konkrečių skyrių užda- 
rymu, 0 tik patenka į vieną iš bendrųjų narystės (Kopenhagos) kriterijų. 


Išvados 


Šiame poskyryje buvo išanalizuotos pagrindinės nesėkmingo žemės re- 
formos įgyvendinimo priežastys. Nepaisant didžiulės politinės ir ekonomi- 
nės šios reformos svarbos, jos vykdymas iki šiol buvo lėtesnis nei pla- 
nuota ir sukėlė nemažai prieštaringų diskusijų visuomenėje. 

Pagrindinės žemės reformos priežastys: sutarimo tarp politinių partijų 
dėl reformos prioritetų trūkumas, komplikavęs ir taip sudėtingą instituci- 
nę reformos įgyvendinimo struktūrą, dažnai koreguojamą keičiantis vyriau- 
sybėms, bei nepalankios aplinkos sąlygos, ribojusios reformos vykdymui 
skiriamus išteklius. Būtent dėl šių vidaus politikos veiksnių Europos Ko- 
misijos spaudimas turėjo tik retorinį poveikį, iki šiol nepavirtusį prakti- 
niais įgyvendinimo sprendimais. 

Šis politikos įgyvendinimo atvejis rodo, jog net ir tada, kai galima bū- 
tų tikėtis pagrindinių šalies partijų sutarimo dėl politikos įgyvendinimo tęs- 
tinumo, esama svarbių politinių paskatų naudoti reformos priemones poli- 
tiniams motyvams įgyvendinti, o tai sukuria neapibrėžtumą, lėtina refor- 
mos eigą ir jos svarbiausių tikslų įgyvendinimą. 

Ypač svarbų vaidmenį reformos tęstinumui ir efektyvumui turi jos įgy- 
vendinimo institucinė struktūra. Vykdant tokią reformą, sunku išvengti šios 
struktūros sudėtingumo bei koordinavimo tarp įvairių administracinių ly- 
gių institucijų trūkumų. Šis atvejis rodo, jog gali būti aplinkybių, kai ins- 

titucinę struktūrą naudinga koreguoti mokantis iš ankstesnių klaidų. Ta- 
čiau mokymasis iš klaidų šiuo atveju vyko paprastai nurodant kitų vyriau- 
sybių padarytas klaidas, o tai teikia pagrindo spėti, jog šiuo argumentu 
skirtingos partijos naudojosi ne tiek (arba ne tik) norėdamos tobulinti re- 
formos vykdymo struktūrą, kiek siekdamos savo politinių tikslų. Be to, ins- 
titucinės struktūros koregavimai trikdė reformą, mažino jos skaidrumą ir 
vykdytojų atskaitomybę. 

Vykdant žemės reformą, finansiniai ištekliai turi didesnę svarbą nei ki- 
tais šiame darbe analizuojamais atvejais (ir prilyginami nebent finansinių 
išteklių svarbai uždarant Ignalinos AE). Finansiniai ištekliai reikalingi ne 
tik įgyvendinančių institucijų veiklai finansuoti, bet ir pačioms kompen- 
sacijoms už turėtą nekilnojamąjį turtą. Išteklių trūkumą dar labiau apsun- 
kina kiti konkuruojantys ilgalaikiai politiniai projektai (pvz., indėlių kom- 
pensavimas) ir biudžeto išteklių trūkumas, ypač 1998-1999 m. pablogė- 
jus šalies ekonominei situacijai. 

Interesų grupės šiuo atveju neturėjo esminio savarankiško poveikio po- 
litikos įgyvendinimo eigai, išskyrus pagrindinį konfliktą dėl žemės ūkio pa- 
skirties žemės pardavimo užsieniečiams, kuris tik netiesiogiai susijęs su 
žemės reforma. Tačiau šių grupių spaudimas veikė politines partijas, ku- 
rios dažnai naudojosi jų argumentais keisdamos reformos įgyvendinimo ei- 
gą ir sąlygas. Norint išsamiai įvertinti interesų grupių, o tiksliau atskirų 
piliečių poveikį politikos įgyvendinimui, reikėtų detaliau išanalizuoti teis- 
muose nagrinėtų bylų dėl teisių į nekilnojamąjį turtą atkūrimo baigtį ir teis- 
mų sprendimų poveikį politikos įgyvendinimo koregavimui. 

Nuosavybės teisių atkūrimas ir nuosavybės klausimas apskritai nepa- 
tenka į ES teisės sritį, o sandoriai įvairiomis nuosavybės formomis regla- 
mentuojami tik tiek, kiek tai susiję su nediskriminacijos principo valsty- 
bių narių asmenims taikymu. Todėl ES įtaka galėjo būti tik netiesioginė, 
kuri akivaizdžiausia metinėse Europos Komisijos ataskaitose. Būtent ši iš- 
sakyta kritika paskatino Seimo narius ir Vyriausybę skirti daugiau dėme- 
sio žemės reformos spartinimui. Tačiau esminių praktinių politikos įgyven- 
dinimo pokyčių tai nesukėlė. Dar daugiau — tikėtina, jog ateityje augant 
poreikiui kuo geriau panaudoti ES fondus, kofinansavimui tinkamos pro- 
gramos tiesiogiai konkuruos dėl biudžeto išteklių, kurie bus reikalingi re- 
formai užbaigti. 


5. SAULĖTEKIO KOMISIJOS VEIKLA 


5.1 Trumpa apžvalga 


Po Rusijos ūkio krizės pablogėjus Lietuvos verslo padėčiai ir šalies biu- 
džeto situacijai, Vyriausybė ėmė daugiau dėmesio skirti verslo sąlygoms. 
Saulėtekio komisija buvo suformuota siekiant įgyvendinti LR Vyriausybės 
strateginį prioritetą dėl ūkio augimo 1r verslo sąlygų gerinimo. 

Tačiau šios komisijos įkūrimas nebuvo pirmasis bandymas gerinti ver- 
slo sąlygas. Pavyzdžiui, 1998 m. kovo 27 d. buvo priimtas Vyriausybės 
nutarimas Nr. 364 „Dėl nuolatinės komisijos klausimams, susijusiems su 
likusių nereikalingų verslo suvaržymų panaikinimo, nagrinėti sudarymo“. 
Tačiau daugelis šios komisijos pasiūlymų nebuvo įgyvendinta. 

Verslo sąlygų gerinimo priemonių priežiūros (Saulėtekio) komisija bu- 
vo įkurta ministro pirmininko A. Kubiliaus vadovaujamos Vyriausybės 
2000 m. balandžio 3 d. nutarimu Nr. 386 „Dėl verslo sąlygų gerinimo 
priemonių rengimo“. Pagal minėtą nutarimą komisija turėjo organizuoti ir 
koordinuoti verslo sąlygų gerinimo priemonių rengimą. Komisijoje, kuriai 
pirmininkavo ūkio viceministras G. Miškinis, dirbo 16 narių (tarp jų šeši 
viceministrai ir šeši privataus verslo atstovai). 

Kitais ūkio ministro įsakymais suformuota 12 laikinųjų darbo grupių 
atskiroms verslo sąlygų gerinimo problemoms spręsti. Buvo sukurtos mo- 
kesčių; muitinės formalumų; Žemės įsigijimo; statybų reguliavimo; verslo 
reguliavimo ir biurokratijos mažinimo; darbo rinkos liberalizavimo; smul- 
kaus ir vidutinio verslo plėtros; eksporto ir užsienio prekybos reguliavi- 
mo; nuostolingai dirbančių ir nemokių įmonių restruktūrizavimo ir ban- 
kroto; kapitalo rinkos aktyvinimo; inovacijų; informatikos ir telekomuni- 
kacijos darbo grupės. Jose dirbo valstybės tarnautojai, privataus verslo at- 
stovai, nepriklausomi ekspertai, mokslo ir studijų institucijų specialistai, 
iš viso apie 160 žmonių. Verslo atstovų dalyvavimas darbo grupėse leido 
naudoti „iš apačios į viršų“ siūlymų teikimo modelį formuluojant konkre- 
čius verslo sąlygų gerinimo siūlymus. 

Minėtame Vyriausybės nutarime buvo numatyta pasiūlymų rengimo ir 
įgyvendinimo procedūra. Darbo grupės turėjo nustatyti problemas ir pa- 
siūlyti jų sprendimo priemones. Priežiūros komisija turėjo svarstyti darbo 
grupių pasiūlytus priemonių planus ir siūlyti ūkio ministrui teikti juos Vy- 
riausybės Strateginio planavimo komitetui. Strateginio planavimo komite- 
tas, sudarytas iš ministro pirmininko ir keturių ministrų, turėjo svarstyti 
ir tvirtinti problemų sprendimo priemones. Patvirtintas priemones ūkio mi- 
nistras turėjo teikti Vyriausybės posėdžiui. Kad priemonės būtų įgyven- 
dintos, turėjo būti duodami atitinkami pavedimai viešojo administravimo 
įstaigoms konkretiems teisės aktų projektams arba jų pataisoms rengti. 

Po 2000 m. Seimo rinkimų nauja R. Pakso Vyriausybė 2001 m. sau- 
sio 29 d. priėmė nutarimą Nr. 100 „Dėl verslo sąlygų gerinimo ir nerei- 
kalingų rinkos suvaržymų panaikinimo priemonių rengimo ir komisijos su- 
darymo“. Šiuo nutarimu buvo atnaujinta darbo grupės sudėtis ir pavesta 
Ūkio ministerijai patvirtinti komisijos reglamentą bei sudaryti naujas dar- 
bo grupes. Nors pasiūlymų rengimo ir įgyvendinimo procedūra iš esmės 
nepasikeitė, nutarime buvo numatyta, kad ministerijos ir kitos viešojo ad- 
ministravimo įstaigos, rengiančios verslo sąlygų gerinimo priemones, turi 
paskirti savo „atstovus koordinatorius“, atsakingus už toms institucijoms 
skirtų pavedimų vykdymą. 

2001 m. kovo 28 d. ūkio ministro įsakymu atskiroms verslo sąlygų ge- 
rinimo ir nereikalingų rinkos suvaržymų panaikinimo problemoms nagri- 
nėti buvo sudarytos 9 naujos darbo grupės, kurios ėmėsi analizuoti ir svars- 
tyti asocijuotų verslo struktūrų siūlymus verslo suvaržymams mažinti. Tai 
mokesčių; muitinės formalumų; statybų reguliavimo; žemės įsigijimo; darbo 
rinkos liberalizavimo; nuostolingai dirbančių ir nemokių įmonių restruk- 
tūrizavimo ir bankroto; kapitalo rinkos aktyvinimo; informatikos ir tele- 
komunikacijų grupės. 

Vėl pasikeitus vyriausybėms, nauja A. Brazausko Vyriausybė 2001 m. 
spalio 29 d. nutarimu Nr. 1265 „Dėl nuolatinės komisijos verslo sąlygų 
gerinimo klausimams spręsti sudarymo“ sudarė naują nuolatinę komisiją 
bei pavedė ūkio ministrui paskirti laikinąsias darbo grupes. Nutarime nu- 
matyta, kad ministerijų ir kitų viešojo administravimo įstaigų paskirti ko- 
ordinatoriai turi atsiskaityti komisijai kartą per ketvirtį. Taip pat buvo nu- 
matyta, kad komisijos darbą aptarnauja ne Ūkio ministerija, o Vyriausy- 

bės kanceliarija. Be to, nutarime papildomai numatyta, kad „ministerijų 
ir kitų valstybės institucijų atstovai komisijoje atstovauja oficialiai insti- 
tucijos nuomonei. Su jais suderinti veiksmai ir pakeitimai laikomi minis- 
terijos ar kitos valstybės institucijos oficialia pozicija, kurios nereikia pa- 
pildomai derinti prieš teikiant projektą Lietuvos Respublikos Vyriausybei 
svarstyti.“ 

2001 m. lapkričio 27 d. ūkio ministro įsakymu atskiroms verslo sąly- 
gų gerinimo ir nereikalingų rinkos suvaržymų panaikinimo problemoms 
nagrinėti buvo sudarytos 9 naujos darbo grupės pagal senas ir naujas sri- 
tis: mokesčių; tranzito ir muitinės formalumų; statybų reguliavimo ir že- 
mės įsigijimo; įmonių finansavimo instrumentų ir kapitalo rinkos aktyvi- 
nimo; informatikos ir telekomunikacijų; viešųjų pirkimų; atsiskaitymų tarp 
valstybės ir ūkio subjektų; turizmo ir kurortinių miestų plėtros ir įmonių 
teisines formas reglamentuojančių teisės aktų taikymo darbo grupės. 


5.2 Nesėkmingo įgyvendinimo požymiai 


Pagal 2001 m. balandžio mėn. ūkio viceministro G. Miškinio pateiktą 
komisijos veiklos ataskaitą iš 181 komisijos patvirtintų „antrojo saulėte- 
kio“ siūlymų arba siūlymų grupių (vienos grupės pateikdavo atskirus siū- 
lymus, o kitos tarpusavyje susijusių siūlymų grupes atitinkamoms proble- 
moms spręsti) visiškai įvykdyta tik 81. 86 siūlymų grupės neįvykdytos, 
tačiau daugumos įgyvendinimo terminai dar nebuvo pasibaigę ir nemažai 
priemonių tuo metu svarstyta Seime, Vyriausybėje ir ministerijose.*** 

Siūlymų arba siūlymų grupių įgyvendinimas buvo toks: 

+ žemės įsigijimo — iš 12 siūlymų grupių neįgyvendintos 2 (dėl deri- 

nimo su suinteresuotomis grupėmis ir neatitikimo LR Konstitucijai); 

+ statybų reguliavimo — 8 iš 16 (dėl svarstymo Seime, techninio pro- 

jekto derinimo, Priežiūros komisijos pavedimo svarstyti naujai dar- 
bo grupei, derinimo su suinteresuotomis institucijomis, netikslingo 
pasiūlymo); 

+ nuostolingai dirbančių ir nemokių įmonių restruktūrizavimo ir ban- 

kroto — 9 iš 17 (dėl pateikimo Vyriausybei, netikslingumo rengti, 

naujos įstatymo redakcijos parengimo, derinimo su suinteresuoto- 
mis institucijomis, rengiamo projekto, nepakankamų finansinių ga- 
limybių); 

+ muitinės formalumų — 17 iš 38 (dėl pateikimo Vyriausybei, projek- 
tų rengimo ir derinimo, netikslingumo vykdyti); 

+ mokesčių - 6 iš 27 (nes Priežiūros komisija pritarė kelias priemo- 
nes atidėti, Priežiūros komisijos sprendimu pavesta patobulinti Fi- 
nansų ministerijai, Priežiūros komisija nusprendė, kad rengti netiks- 
linga); 

+ kapitalo rinkos aktyvinimas - 3 iš 14 (nes viena siūlymų grupė bus 
numatyta naujos redakcijos įstatyme, kita priemonių grupė tapo ne- 
beaktuali, o dar kitos priemonės įgyvendinti netikslinga, todėl pa- 
vesta grupei pakartotinai apsvarstyti); 

+ inovacijų - 7 iš 8 (dėl pateikimo Vyriausybei, rengiamos koncepci- 
jos projekto atidėjimo iki 2002 m. pabaigos, netikslingumo rengti); 

+ informatikos ir telekomunikacijų — 11 iš 15 (siūlymai tapo nebeak- 
tualūs; priemonių įgyvendinimas užtruko dėl viešojo administravi- 
mo įstaigų reorganizavimo, pateikta Seimui ir Vyriausybei bei de- 
rinimas Su suinteresuotomis institucijomis); 

+ darbo rinkos liberalizavimo — 19 iš 34 (Seimas nepritarė dviems 
priemonėms, kelios priemonės turėjo būti pateiktos Seimui, kitų prie- 
monių įgyvendinimas buvo derinamas su socialiniais partneriais, kitų 
priemonių įgyvendinimas bus svarstomas derinant su darbo kodek- 
so projektu, Priežiūros komisija nusprendė, kad vykdyti netikslin- 
ga, nes nepritaria Finansų ministerija). 

Šie duomenys rodo, kad komisijos ir darbo grupių veikla buvo santy- 
kinai produktyvi. Patvirtinta 181 siūlymų grupė, kaip gerinti verslo sąly- 
gas. Tačiau 2001 m. balandžio mėn. duomenimis, daugiau kaip pusė ko- 
misijos pasiūlymų ar jų grupių neįgyvendinta. Šiuos duomenis taip pat pa- 
tvirtina komisijos atstovės ir vienos iš šios iniciatyvos autorių E. Leontje- 
vos nuomonė, kad apie pusantrų metų dirbusi Saulėtekio komisija priėmė 
apie 200 sprendimų, kaip pagerinti verslo sąlygas, tačiau dauguma jų taip 
ir liko neįgyvendinta.?** 

Nepakankamai sėkmingą įgyvendinimą rodo ne tik neįgyvendintų siū- 
lymų skaičius, bet ir verslo savivaldos organizacijų, verslo įmonių bei vi- 
suomeninių organizacijų nepasitenkinimas verslo sąlygomis Lietuvoje. Pa- 
vyzdžiui, komisijos darbo metu nebuvo teikiama pirmenybė verslo sąly- 
goms gerinti, bet netgi atsirado naujų nepalankių sąlygų verslui. Todėl mi- 
nėtų grupių atstovai prarado motyvaciją dirbti komisijoje ir darbo grupė- 
se bei nusivylė bendradarbiavimu su viešojo administravimo įstaigomis. 

Toliau knygoje nagrinėjama, kodėl įgyvendinimas nebuvo sėkmingas. 
Įgyvendinimas čia apibrėžiamas kaip formalus pasiūlytų priemonių ar jų 
grupių įvykdymas, o ne įvykdytų nuostatų taikymas praktikoje. Be to, nag- 
rinėjamas tik pirmųjų dviejų komisijų darbas, nes „trečiojo saulėlydžio“ 
komisijos darbą vertinti dar per anksti. 


5.3 Įgyvendinimo įvertinimas 


Kad šie pasiūlymai būtų įgyvendinti, juos reikia patvirtinti įvairių ly- 
gių teisės aktais arba kitokiu būdu. Šioje knygoje atskirų sprendimų įvyk- 
dymo poveikis verslo sąlygoms nenagrinėjamas. 


5.3.1 AIŠKŪS POLITIKOS TIKSLAI IR PRIORITETAI 


Kaip numatyta minėtame Vyriausybės 2000 m. balandžio 3 d. nutari- 
me, Saulėtekio komisijos tikslas yra gerinti verslo sąlygas ir panaikinti ne- 
reikalingus rinkos suvaržymus. Be to, A. Kubiliaus ir R. Pakso vyriausy- 
bės numatė verslo rėmimo prioritetus. Pavyzdžiui, vienas iš strateginių pri- 
oritetų 2001-2003 m. laikotarpiu buvo užtikrinti tolesnį ir esminį verslo 
plėtros sąlygų gerinimą skatinant ekonomikos augimą, siekiant užimtumo 
didinimo ir mažinant biurokratinius verslo suvaržymus ir trukdymus. 

Kadangi patariamojo pobūdžio komisija neturėjo įgaliojimų darbo gru- 
pių siūlymams įgyvendinti, verslo sąlygų gerinimas labiausiai priklausė nuo 
Vyriausybės, ministerijų ir kitų viešojo administravimo įstaigų veiksmų. Ta- 
čiau minėtų įstaigų tikslas buvo ne tik gerinti verslo sąlygas. Iš dalies to- 
dėl ministerijos ir kitos įstaigos į savo veiklos planus neįtraukdavo verslo 
sąlygų gerinimo. Pavyzdžiui, netgi Ūkio ministerija į savo ketverių metų 


142 $. SAULĖTEKIO KOMISIJOS VEIKLA 


priemonių planą įtraukė tik kelias verslui palankias priemones.?*? Kartais 
ministerijos savo planuose numatydavo arba pasiūlydavo priemones, ku- 
rios blogina verslo sąlygas. Taigi ministerijos nesutarė dėl prioriteto sky- 
rimo verslo sąlygų gerinimui ir vadovavimosi šiuo tikslu ne tik įgyvendi- 
nant Saulėtekio komisijos patvirtintas priemones, bet ir kitus su Saulėte- 
kiu nesusijusius teisės aktus. 

Ministerijos ir kitos viešojo administravimo įstaigos nepakankamai va- 
dovaujasi verslo sąlygų gerinimo tikslu dėl kelių priežasčių. Nors verslo 
sąlygų gerinimo turi siekti daugelis ministerijų ir viešojo administravimo 
įstaigų, kurių veikla daro įtaką verslui, šis horizontalaus pobūdžio tikslas 
nėra tinkamai integruotas į Vyriausybės prioritetų sistemą, todėl asignavi- 
mų valdytojai neturi atsižvelgti į jį rengdami savo strateginius veiklos pla- 
nus ir biudžeto programas. Be to, Lietuvoje netaikomas naujų teisės aktų 
pasekmių vertinimas, todėl rengiant ir priimant naujus teisės aktus tiek vyk- 
domojoje, tiek įstatymų leidžiamojoje valdžioje neatsižvelgiama į pasek- 
mes verslui. Verslo reguliavimas paprastai sukuria išlaidas pačiam verslui 
ar vartotojams, todėl į reguliavimo pasekmes paprastai gilinamasi mažiau 
nei į fiskalines politinių sprendimų pasekmes, kurios turi tiesioginį povei- 
kį šalies biudžetui. 

Dažniausiai verslo sąlygų gerinimo tikslas buvo aukojamas dėl biudžeto 
pajamų didinimo. Pavyzdžiui, 2000 m. balandžio 19 d. Vyriausybė iš es- 
mės pritarė Finansų ministerijos parengtoms PVM įstatymo pataisoms, ku- 
rios turėjo sugriežtinti šio mokesčio grąžinimą.*** Vėliau ūkio ministras 
pareikalavo šias pastabas derinti su Saulėtekio komisija. Taigi, nors Vy- 
riausybėje verslo sąlygų gerinimo tikslui atstovavo ūkio ministras, pirme- 
nybė Vyriausybėje buvo skirta didesnio mokesčių surinkimo į biudžetą tiks- 
lui, kuriam atstovavo Finansų ministerija. 

Be to, verslo sąlygos priklauso ne tik nuo vykdomosios valdžios, bet 
ir nuo įstatymų leidžiamosios valdžios veiklos. Kai kurie Saulėtekio ko- 
misijos darbo metu priimti įstatymai nebuvo palankūs verslui, pavyzdžiui, 


355 - . “ . . . . š . . . 
Lietuvos laisvosios rinkos institutas. ,,„Dė/ Lietuvos Respublikos Vyriausybės nuta- 
rimo „Dėl verslo sąlygų gerinimo ir nereikalingų rinkos suvaržymų panaikinimo“ pro- 
jekto“. - 2001. Sausio 8. - www.lrinka.lt 

socialinio draudimo įmokos į valstybinį socialinio draudimo fondą ar pa- 
naikintos pelno mokesčio lengvatos. 

LR Vyriausybės 2000 m. balandžio 3 d. nutarimu Nr. 386 buvo įsteigta 
specialaus vyriausiojo inspektoriaus pareigybė Vyriausybės kanceliarijo- 
je, kad būtų įvertinami parengti teisės aktų projektai. Tačiau tai nepasi- 
teisino. Kadangi Lietuvoje nėra efektyvios pasekmių vertinimo sistemos, 
sudėtinga užtikrinti, kad vienas asmuo galėtų kontroliuoti, ar nepriimami 
nauji verslo sąlygas bloginantys sprendimai. Be to, tokiems sprendimams 
priimti nebūtinai reikia Vyriausybės pritarimo, nes nemažai svarbių ver- 
slo sąlygoms sprendimų priimama ministrų ar departamentų direktorių įsa- 
kymais (pvz., muitinės veiklos taisyklės ar įvairūs produktų kokybės stan- 
dartai ir jų tikrinimo procedūros). 


5.3.2 TINKAMA PRIEŽASTINĖ TEORIJA 


Pirma, kartais komisija ir darbo grupės pateikdavo siūlymus verslo są- 
lygoms gerinti tinkamai neišanalizavusios esamos situacijos. Todėl Ūkio 
ministerijos atstovai siūlė sudaryti verslo problemų registrą interneto sve- 
tainėje, o Lietuvos laisvosios rinkos instituto atstovai — patariamąją ins- 
tituciją, kuri nuolat stebėtų verslo sąlygų dinamiką Lietuvoje.**' Antra, 
kartais komisija ir darbo grupės pateikdavo siūlymus verslo sąlygoms ge- 
rinti nenustačiusios, kokių tikslų ar rezultatų reikėtų siekti juos įgyvendi- 
nant. Vyriausybė yra prašiusi komisijos ir darbo grupių detaliau išdėstyti 
verslo sąlygas gerinančių pasiūlymų tikslus.*?š 

Be to, verslo atstovai ne visada galėjo pateikti aiškius siūlymus, kaip 
gerinti verslo sąlygas; kadangi nėra verslo sąlygų tyrimų, „dažnai net pri- 
vataus sektoriaus atstovai negali pateikti aiškių pasiūlymų, kaip spręsti 
problemas, kokia yra juridinė bazė, kaip kiekybiškai įvertinti verslo są- 
lygų apribojimo arba konkretaus suvaržymo pašalinimo įtaką biudžeto pa- 


jamoms.***? 


357 Pokalbis su Ūkio ministerijos ir LLRI atstovais. 2002 m. Birželio mėn. 
358 Įerslo saulėtekį gesina biurokratai. 'i Verslo žinios. - 2000. Vasario 22. 


359 Ūkio ministerija. Verslo sąlygų gerinimo (Saulėtekio) programos veiklos ataskai- 
ta. - 2000. Rugsėjo 28. 


144 S. SAULĖTEKIO KOMISIJOS VEIKLA 


Be to, Saulėtekio komisijos veikla nebuvo pagrįsta aiškiais prioritetais, 
kokios yra svarbiausios verslo problemos ir kuriems siūlymams turi būti 
teikiamia pirmenybė. Kadangi buvo bandoma spręsti visas problemas ir 
įgyvendinti visus siūlymus, riboti dalyvaujančių institucijų ištekliai nebu- 
vo naudojami svarbiausiems siūlymams įgyvendinti. Kai kurie verslo at- 
stovų pateikti siūlymai buvo taikomi konkrečių įmonių ar asociacijų veik- 
los sąlygoms gerinti, tačiau neatsižvelgta į bendrą verslo aplinką. O to- 
kiais atvejais, kai kliūčių verslui panaikinimas iš anksto atrodė mažai ti- 
kėtinas, kai kurie verslo atstovai siūlė pabloginti sąlygas savo konkuren- 
tams, šitaip norėdami pagerinti savo atstovaujamų įmonių ar asociacijų 
veiklos sąlygas. 

Komisijos, laikinųjų grupių ir Vyriausybės darbe nebuvo bendrų užda- 
vinių ir vertybių.*“? Vienos grupės teikė esminius siūlymus, kitos — biu- 
džeto pajamoms įtakos neturinčius siūlymus, o dar kitos - neesminius siū- 
lymus procedūroms tobulinti.?*' Nors Vyriausybei buvo pateiktas Saulė- 
tekio principinių nuostatų projektas, kuris galėjo užtikrinti pasiūlymų nuo- 
seklumą, jis nebuvo patvirtintas. Darbo grupių vadovų ir pavaduotojų me- 
morandume Vyriausybei buvo pasiūlyta „savo nutarimu nustatyti konkre- 
čius tikslus, principus, darbus ir vykdytojus verslo sąlygoms pagerinti.“*9? 
Kadangi pačios Vyriausybės suformuotų principų, kaip gerinti verslo są- 
lygas, nebuvo dėl priežasčių padarinių teorijos, tai neleido tinkamai įgy- 
vendinti siūlymų. 

Pavyzdžiui, „pirmojo saulėtekio“ metu reguliavimo ir biurokratijos dar- 
bo grupės atstovai suformulavo veiklos principų kontrolės įstaigoms sąrašą 
(pvz., klaidingų veiksmų arba neteisėtų sankcijų padarytos žalos atlyginimas), 
kuriuos buvo galima įgyvendinti papildžius atitinkamus įstatymus. Tačiau dau- 
guma principų neįgyvendinta, nes ministerijoms ir viešojo administravimo 
įstaigoms tie principai nebuvo priimtini. 


360 Lietuvos laisvosios rinkos institutas. ,,„Dė/ LRV nutarimo „Dėl verslo sąlygų... (žr. 
355 nuorodą). Op. cit. 


36! Komentaras dėl Saulėtekio iniciatyvos slenksčių. - 2000. Gegužės 8. - www.lrin- 

5.3.3 INSTITUCINĖ POLITIKOS ĮGYVENDINIMO STRUKTŪRA 


Pirma, komisija ir darbo grupės yra patariamojo pobūdžio, todėl jos 
neturi didelių įgaliojimų. Komisija ir darbo grupės neturi ne tik didelių 
įgaliojimų, bet ir išteklių, kadangi verslo ir kitų organizacijų, kurios ne- 
priklauso viešajam sektoriui, darbas komisijoje ir darbo grupėse nemoka- 
mas. Taigi motyvai nuosekliam darbui komisijoje atsiranda tik dėl ideolo- 
ginių paskatų arba intereso palengvinti verslo sąlygas bent pašalinant di- 
džiausius kliuvinius savo įmonės ar asociacijos veiklai. Nesant (ir laips- 
niškai mažėjant) pasitikėjimui Vyriausybės galimybėmis ir siekiant įgyven- 
dinti komisijos siūlymus dėl komisijos statuso bei kitų priežasčių, mažėja 
ir teikiamų siūlymų kokybė. Be to, darbo grupės neturi galimybės užsa- 
kyti tyrimus verslo problemoms nustatyti atskiruose srityse. 

Antra, Vyriausybės strateginio planavimo komiteto, per kurį turėjo bū- 
ti užtikrinamas komisijos pasiūlymų įgyvendinimas, pasiūlymai Vyriausy- 
bei yra tik rekomendacinio pobūdžio. Nors Saulėtekio komisijai buvo nu- 
matyta atsakomybė vykdyti priimtų sprendimų priežiūrą įgyvendinimo sėk- 
mei užtikrinti, ji negalėjo be tinkamų įgaliojimų atlikti šios funkcijos, ka- 
dangi ministerijos ir viešojo administravimo įstaigos neprivalėjo nuolat at- 
siskaityti komisijai iki „trečiojo saulėtekio“. 

Keičiantis vyriausybėms, buvo keičiama komisijos ir darbo grupių su- 
dėtis, darbo grupių sąrašas bei jų darbo reglamentai. Nors naujų tokių po- 
kyčių, kuriuos atliko R. Pakso ir A. Brazausko Vyriausybės, nebuvo daug 
ir jie nebuvo esminiai, tuo metu komisijos ir darbo grupių veikla nutrūk- 
davo. Be to, pasikeitus Vyriausybei, naujose darbo grupėse buvo iš naujo 
svarstomi jau vieną kartą svarstyti klausimai. Priežiūros komisija kartais 
grąžindavo darbo grupėms svarstyti jau vieną kartą svarstytas problemas. 
Visi šie veiksniai mažino komisijos veiklos efektyvumą. 

Vienas iš didžiausių komisijos ir darbo grupių sprendimų įgyvendini- 
mo trūkumų buvo daugiapakopė įgyvendinimo sistema. Sprendimų įgyven- 
dinimo procedūroje buvo numatyti šie sprendimų priėmimo lygiai: darbo 
grupės, priežiūros komisija, Ūkio ministerija, Strateginio planavimo ko- 
mitetas, ministerijos ir kitos viešojo administravimo įstaigos, Vyriausybė. 
Be to, dalis „pirmojo saulėtekio“ verslo reguliavimo ir biurokratijos ma- 
žinimo darbo grupės siūlymų buvo nukreipta atskirai Saulėlydžio komisi- 
jai. Dėl šios daugiapakopės sistemos buvo sudėtinga tinkamai stebėti ir 
kontroliuoti, kaip įgyvendinami komisijos pasiūlymai. 

Siūlymams patekus į politikos formavimo procesą, didžiausias trūku- 
mas buvo ilgas pasiūlymų derinimas ir tvirtinimas bei tai, kad derinimo 
metu pasikeisdavo siūlymų esmė. Lietuvos laisvosios rinkos instituto at- 
stovas A. Trumpa teigė, kad „[...] pasiūlymai po pusmetį pragulėjo val- 
dininkų stalčiuose. Jie per metus transformavosi, buvo perdaryti, pakeisti, 
kol pakliuvo į Seimą visiškai neatpažįstami. Blogiausia, kad jie taip ir ne- 
buvo įgyvendinti.“**? 

Daugiausia problemų atsirasdavo derinant pasiūlymus su suinteresuo- 
tomis viešojo administravimo įstaigomis. Iš dalies dėl suinteresuotų įstai- 
gų nesutarimų pasiūlymų derinimas trukdavo ilgai, o kartais netgi pasi- 
keisdavo pasiūlymų esmė. Iki „trečiojo saulėtekio“ atitinkamų viešojo ad- 
ministravimo įstaigų tarnautojai dalyvavo darbo grupių ir komisijos veik- 
loje neprivalėdami atstovauti savo įstaigų nuomonei. Todėl derinant pa- 
siūlymus, įstaigų nuomonė dažnai pasikeisdavo. 

Ūkio ministerija „Verslo sąlygų gerinimo (Saulėtekio) programos veik- 
los ataskaitoje“ pripažino ilgo derinimo ciklo problemą ir tai, kad „daž- 
nai darbo grupių siūlymai po svarstymo Strateginio planavimo komitete 
patekdavo į pilną derinimo eiklą nuo pradžių.“**“* Nors buvo bandoma su- 
kurti pasiūlymų derinimo sistemą internete, šios idėjos įgyvendinti nepa- 
vyko.“ 2001 m. gegužės mėn. Ūkio ministerija pasiūlė Vyriausybės dar- 
bo reglamento dalinio pakeitimo projektą, kad būtų išvengta nereikalingų 
derinimo pakopų“““ , tačiau visiems siūlymams pritarta nebuvo. 

Kai kurių pasiūlymų įgyvendinimo atsisakyta todėl, kad buvo vykdo- 
ma ar numatyta vykdyti teisės aktų grupės, atskiro teisės akto ar netgi vie- 
šosios politikos krypties peržiūra. Pavyzdžiui, mokesčių darbo grupės siū- 
lymų įgyvendinimas buvo atidėtas, kadangi Vyriausybėje buvo svarstoma 
mokesčių koncepcija. Atsižvelgiant į darbotvarkės perkrovą įstatymų lei- 
džiamojoje ir vykdomojoje valdžioje (žr. politikos įgyvendinimo proble- 
mų dalį), vykstant tokiai peržiūrai nenaudinga atskirai tobulinti atitinka- 


363 Trumpa U. Kaip žlugo Saulėtekio ir Saulėlydžio idėjos? — 2000. Spalio 13. -— 

mus teisės aktus, kad būtų įgyvendintas vienas ar kitas darbo grupės siū- 
lymas. Lietuvos laisvosios rinkos instituto nuomone, šis peržiūros argu- 
mentas yra naudojamas, kad būtų sąmoningai atidėtas pasiūlymo įgyven- 
dinimas.?*? Ši teiginį patvirtina jau minėtas PVM pataisų projekto pavyz- 
dys: nors Saulėtekio komisija pasiūlė nemažai priemonių dėl PVM, vie- 
tos verslo sąlygas gerinančioms pataisoms Finansų ministerijos pateikta- 
me projekte neatsirado. 

Gavusios Vyriausybės pritarimą komisijos ir darbo grupių siūlymams, 
atitinkamos viešojo administravimo įstaigos gaudavo pavedimus jas įgy- 
vendinti. Tačiau dėl nepakankamos viešojo administravimo įstaigų atskai- 
tomybės ir nepalankaus įgyvendinančių institucijų požiūrio siūlymai ne- 
buvo greitai ir tiksliai įgyvendinami. Viena vertus, pavedimų įgyvendini- 
mo priežiūros sistema nebuvo efektyvi, nes iki „trečiojo saulėtekio“ mi- 
nisterijų ir kitų viešojo administravimo įstaigų „atstovai-koordinatoriai“ ne- 
turėjo nuolat atsiskaityti Ūkio ministerijai ir komisijai. 

Antra vertus, nors viešojo administravimo įstaigos turi didelę veiksmų 
laisvę, jų atskaitomybė Vyriausybei nepakankama. Todėl viešojo administ- 
ravimo įstaigos gali nepaisyti atskirų pavedimų, o Vyriausybė neturi ga- 
lios jas paveikti. Tokį reiškinį pastebėjo reguliavimo ir biurokratijos dar- 
bo grupės vadovas, teigęs, kad „biurokratines kliūtis verslui daugiausia su- 


*-- . 


kuria verslą prižiūrinčių institucijų nepagrįstos funkcijos ir pernelyg dide- 


li įgaliojimai.****š 


5.3.4 IšTEKLIAI 


Kartais darbo grupės teikdavo siūlymus, kuriuos įgyvendinus, būtų pa- 
didėjusios biudžeto išlaidos arba sumažėjusios biudžeto pajamos. Pavyz- 
džiui, inovacijų grupė siūlė daugiau paramos skirti technologinės plėtros 
ir inovaciniams projektams, nuostolingai dirbančių įmonių grupė - „reng- 
ti ir įgyvendinti tikslines programas, kad įmonės vėl taptų mokios““. 

A. Šemeta, kuris, eidamas Vyriausybės sekretoriaus pareigas, pirminin- 
kavo Saulėlydžio komisijai, pažymėjo, kad „sudėtingiau bus įgyvendinti 
tuos pasiūlymus, kurie vienokiu ar kitokiu būdu turėtų įtakos biudžeto pa- 


367 Lietuvos laisvosios rinkos institutas. Dė/ LRV nutarimo... (žr. 355 nuorodą). Op. cit. 

jamoms ir išlaidoms, nes biudžetas patvirtintas įstatymu, todėl ką nors keis- 
ti bus sunku.“**? Tokią nuomonę iš dalies patvirtino ir vienos darbo gru- 
pės vadovas, teigęs, kad reikalinga teikti biudžeto įplaukoms įtakos netu- 
rėsiančius siūlymus.*'? Kadangi ministerijos neturėjo pakankamai išteklių 
pasiūlymams įgyvendinti (pvz., Ūkio ministerija) arba baiminosi, kad jų 
įgyvendinimas turės neigiamų padarinių biudžeto surinkimui (Finansų mi- 
nisterija), keletas pasiūlymų nebuvo įgyvendinti. 

Tačiau ne tik finansiniai ištekliai, bet ir valstybės tarnautojų stoka ir 
viešojo administravimo sistemos nestabilumas bei dėl jau anksčiau mi- 
nėtų paskatų trūkumo kitų dalyvių kokybiškų siūlymų stoka trikdė tinka- 
mą komisijos veiklą. Pavyzdžiui, reorganizuojamas Vidaus reikalų minis- 
terijos Informacijos ir informatikos departamentas, kuriame dirbo penki 
tarnautojai, negalėjo įgyvendinti kelių informatikos darbo grupės siūly- 
mų tol, kol nebuvo sukurtas naujas Informacinės visuomenės plėtros po- 
litikos komitetas. 


5.3.5 INTERESŲ GRUPIŲ ĮTAKA 

Įgyvendinančios instituticijos į siūlymus dažnai žiūrėjo nepalankiai. De- 
rinant juos su atitinkamomis įstaigomis, dažnai nuomonę dėl atskirų ver- 
slo kliūčių panaikinimo formuodavo tie tarnautojai, kurie anksčiau sukūrė 
verslui nepalankias sąlygas.?'' Tai patvirtino vienas darbo grupės atsto- 
vas, pažymėjęs, jog „šį darbą dirbo kaip tik žmonės, kūrę įstatymus [...]. 
Savaime aišku, kad nė vienas tėvas savo vaikų nekritikuos.“**? 

Ypač nepalankiai buvo vertinami radikalūs pasiūlymai, kuriuos teikė dar- 
bo grupės ir komisija. Vienas grupės vadovas pažymėjo, kad nereikia teikti 
utopinių siūlymų, nes „tikėtis ko nors revoliucinio šiame etape neįmano- 
ma.“?"? Todėl radikalūs pasiūlymai, neatitikę nusistovėjusių viešosios politi- 
kos bruožų ir neturėję politinės paramos, būti įgyvendinti beveik negalėjo. 

371 Dėl LRV nutarimo... (žr. 355 nuorodą). Op. cit. 

372 Saulėlydis į stalčių. ' Verslo žinios. - 2000. Gegužės |. 


373 Verslo saulėtekį gesina biurokratai. // Verslo žinios. - 2000. Vasario 22. 

Interesų grupės į atskirų pasiūlymų įgyvendinimą žiūrėjo įvairiai. Iš da- 
lies tai priklausė nuo šių grupių atstovavimo formuluojant pasiūlymus. Ka- 
dangi darbo grupėse ir komisijoje buvo atstovaujami privataus verslo in- 
teresai, pastarojo požiūris į pasiūlymų įgyvendinimą buvo palankus. Ta- 
čiau kartais skirtingų verslo grupių atstovai, nesitikėdami esminio bendrų 
verslo sąlygų pagerinimo, būdavo linkę teikti siūlymus, kurie „sulygintų“ 
sąlygas pablogindami jas kitiems, o tai prieštaravo esminiams komisijos 
tikslams. Galiausiai kartais profesinės sąjungos nepritarė siūlymams ge- 
rinti verslo sąlygas. Pavyzdžiui, nebuvo pritarta darbo grupės siūlymams 
dėl darbo rinkos liberalizavimo priemonių įgyvendinimo. 

Visuomenė apie darbo grupių ir komisijos veiklą buvo nepakankamai 
informuojama. Darbo grupių vadovų ir pavaduotojų memorandume Vy- 
riausybei buvo pasiūlyta „užtikrinti svarstytinų projektų viešumą, talpi- 
nant juos į Vyriausybės interneto svetainę“.*"“* Vėliau visų grupių veik- 
los rezultatai buvo pradėti skelbti Ūkio ministerijos interneto svetainėje. 
Dėl nepakankamos informacijos įvairios visuomenės grupės neturėjo ga- 
limybių išsakyti nuomonės dėl svarstomų klausimų ir suteikti paramą pa- 
siūlymams įgyvendinti. 


5.3.6 POLITINĖS, EKONOMINĖS IR SOCIALINĖS APLINKOS POKYČIAI 


Pirmiausia Saulėtekio komisijos atsiradimas gali būti siejamas su eko- 
nominės ir politinės aplinkos pokyčiais. Po Rusijos ūkio krizės pablogė- 
jus Lietuvos ūkio būklei, didesnis dėmesys buvo skiriamas verslo sąlygoms 
gerinti. Saulėtekio komisija suformuota siekiant įgyvendinti minėtą LR Vy- 
riausybės strateginį prioritetą dėl ūkio augimo ir verslo sąlygų gerinimo. 
Saulėtekio programos pradžia buvo pagrįsta nuostata, kad „verslo sąlygų 
gerinimas ir esamų suvaržymų šalinimas turi esminę įtaką sudarant pa- 
trauklią aplinką investicijoms, užtikrinant ekonomikos plėtrą ir savo ruožtu 
darbo vietų kūrimą bei gyvenimo kokybės augimą.“*" 


374 Verslo sąlygų gerinimo ir nereikalingų rinkos suvaržymų panaikinimo priemonių 
rengimo laikinųjų darbo grupių vadovų, pavaduotojų susirinkimo, vykusio 2001 m. ge- 
gužės 30 d., memorandumas. - 2001 m. birželio mėn. - www..lrinka.lt. 


375 Ūkio ministerija. Verslo sąlygų gerinimo... (žr. 359 nuorodą). Op. cit. 

Ekonominės aplinkos pokyčiai buvo palankūs, o politinės aplinkos po- 
kyčiai ilgainiui tapo nepalankūs. Jau buvo minėta, kad keičiantis vyriau- 
sybėms, buvo keičiama komisijos ir darbo grupių sudėtis, darbo grupių 5ą- 
rašas bei jų darbo reglamentai. Tuo metu sustodavo komisijos ir darbo gru- 
pių veikla. Ypač ilgai užtruko „trečiosios kartos“ Saulėtekio komisijos pa- 
tvirtinimas. Pasikeitus ministerijų tarnautojų pareigybėms „trečiojo saulė- 
tekio“ metu, vėl reikia atnaujinti komisijos ir darbo grupių sudėtis. 

Be to, A. Brazausko Vyriausybė ir Seimo dauguma pirmenybę teikia 
siaurai suprantamiems darbuotojų interesams, o ne bendrų verslo sąlygų 
gerinimui. Pavyzdžiui, buvo pasiūlytos darbo sutarties ir atostogų įstaty- 
mų pataisos, kurias priėmus pablogėtų verslo sąlygos. Todėl „trečiojo sau- 
lėtekio“ politinė aplinka, palyginus su „pirmuoju ir antruoju saulėtekiais“, 
yra mažiausiai palanki. 

Didelės dalies komisijos siūlymų įgyvendinimas, pavyzdžiui, importo 
licencijų liberalizavimas ar sertifikavimo sąlygų pakeitimas, yra tiesiogiai 
susijęs su Lietuvos įsipareigojimais ES ar PPO. Tačiau net ir tokiais at- 
vejais priimtų sprendimų įgyvendinimas kartais vėlavo daugiau nei metus 
iš dalies dėl atsakingų viešojo administravimo įstaigų nepritarimo. Kita ver- 
tus, kai teikiami siūlymai neatitiko ar keldavo abejonių dėl atitikimo ES 
teisės normoms, juos rimtai svarstyti tapdavo tiesiog neįmanoma. 

Galų gale dėl besikeičiančios aplinkos darbo grupės formuluodavo siū- 
lymus, kurių įgyvendinimas buvo nebereikalingas. Pati Priežiūros komisi- 
ja kartais pripažindavo darbo grupių pasiūlymų įgyvendinimą kaip „ne- 
tikslingą“, kadangi jie dėl ilgai užtrukusio derinimo nebeatitiko pasikeitu- 
sių sąlygų. Pavyzdžiui, informatikos darbo grupės siūlymai tobulinti elek- 
troninės komercijos teisinį pagrindą: 2001 m. įsigalėjus naujam Lietuvos 
Respublikos civiliniam kodeksui, neliko kliūčių įgyvendinti elektroninio pa- 
rašo naudojimą. 


Išvados 
Patariamojo pobūdžio Saulėtekio komisijos veikla buvo produktyvi, ka- 


dangi per „pirmąjį ir antrąjį saulėtekį“ parengta apie 200 siūlymų grupių. 
Tačiau 2001 m. balandžio mėn. duomenimis, dėl įvairių priežasčių dau- 

giau kaip pusė siūlymų nebuvo įgyvendinta, o verslo sąlygos beveik ne- 
pagerėjo. Kadangi siūlymų įgyvendinimas yra ministerijų ir kitų viešojo 
administravimo įstaigų atsakomybė, nesėkmingas įgyvendinimas rodo Vy- 
riausybės darbo trūkumus. Šioje knygoje nenagrinėjama, kaip praktiškai 
buvo taikomi formaliai įgyvendinti siūlymai. 

Pažymėtina, daugelis sėkmingo politikos įgyvendinimo prielaidų nebu- 
vo patenkintos. Sprendimai neįgyvendinti dėl šių priežasčių: 


dalinio komisijos ir Vyriausybės tikslų ir uždavinių neatitikimo. Verslo 
sąlygų gerinimas nebuvo tinkamai integruotas į Vyriausybės prioritetų 
sąrašą; todėl pirmenybė nebuvo teikiama verlo sąlygų gerinimui; 
aiškios priežasčių ir padarinių teorijos trūkumo. Siūlymai būdavo 
formuluojami nenustatant, kokios yra pagrindinės verslo problemos 
ir kokių rezultatų reikėtų pasiekti įgyvendinant siūlymus; 

labai svarbi nesėkmingo įgyvendinimo priežastis buvo institucinės 
sprendimų įgyvendinimo sandaros trūkumai. Ypač pažymėtinas il- 
gas pasiūlymų derinimas ir tvirtinimas dėl daugiapakopės sprendi- 
mų priėmimo tvarkos bei nepakankama atskaitomybė už siūlymų 
įgyvendinimą; 

nepakankami įgyvendinančių institucijų ištekliai siūlymams formuoti 
ir įgyvendinti. Tačiau pažymėtina, kad ne tik finansinių išteklių sto- 
ka, bet ir tokie veiksniai kaip valstybės tarnautojų stoka ir viešojo 
administravimo sistemos nestabilumas darė neigiamą įtaką siūlymų 
įgyvendinimui; 

nepalankaus viešojo administravimo įstaigų tarnautojų požiūrio, nes 
dažnai pasiūlymus turėjo įgyvendinti tarnautojai, anksčiau sukūrę 
verslui nepalankias sąlygas. Tačiau kartais įvairios interesų grupės 
nesutarė dėl siūlymų verslo sąlygoms gerinti, o kai kurios grupės 
teikė siūlymus, kurių įgyvendinimas būtų sudaręs nepalankesnes są- 
lygas jų konkurentams; 

nepalankių pokyčių aplinkoje. Pasikeitus vyriausybėms, komisijos 
ir darbo grupių veikla sustodavo, kol buvo atnaujinama jų sudėtis 
ir darbo reglamentai. Paskutinės Saulėtekio komisijos veiklos metu 
pirmenybė teikiama siaurai suprantamiems darbuotojų interesams, 
o ne bendroms verslo sąlygoms gerinti. 


Nors knygoje buvo nustatyti komisijos ir darbo grupių veiklos trūku- 
mai (pvz., siūlymuose nenustatyta, kokių tikslų ar rezultatų siekiama), ta- 

čiau sėkmingai įgyvendinti komisijos siūlymus labiausiai trukdė bendros 
Lietuvos viešojo administravimo problemos. Tai ilgas siūlymų derinimas 
su ministerijomis ir kitomis viešojo administravimo įstaigomis, nepakan- 
kama viešojo administravimo įstaigų atskaitomybė Vyriausybei arba ne- 
pakankamas valstybės tarnautojų profesionalumas. 

Kadangi ES neturi bendros pramonės ar verslo politikos, išskyrus nuo- 
statas dėl tyrimo ir plėtros bei kai kurių kitų priemonių ES įmonių kon- 
kurencingumui gerinti, verslo acguis daugiausia sudaro sprendimai ir re- 
komendacijos, kurias perkelti į nacionalinius teisės aktus nereikia. Todėl 
verslo sąlygos nebuvo labai svarbus derybų dėl narystės ES klausimas. 
Tačiau ekonominis narystės ES kriterijus, t.y. įmonių pasirengimas atlai- 
kyti konkurencinį spaudimą vieningoje ES rinkoje, leido Europos Komisi- 
jai vertinti Lietuvos pažangą verslo srityje. 

Teigdama, kad sudėtinga ir nestabili verslo aplinka yra svarbi kliūtis pri- 
vataus verslo plėtrai, Europos Komisija savo 2000 m. ataskaitoje rekomen- 
davo gerinti verslo aplinką.*"* Nepaisydama Vyriausybės pastangų, kituose 
savo reguliariuose pranešimuose Europos Komsija savo vertinimo nepakeitė 
ir rekomendavo atlikti verslo kliūčių analizę ir sukurti veiksmų planą. 

Netiesioginė ES įtaka įgyvendinant Saulėtekio komisijos sprendimus 
matoma tais atvejais, kai komisijos siūlyti sprendimai sutapo su pasiren- 
gimo narystei ES priemonėmis, nors ir tokiais atvejais, kai įgyvendinan- 
čios institucijos pasipriešino, šios priemonės buvo įgyvendinamos vėluo- 
jant. ES taip pat darė tam tikrą netiesioginę įtaką verslo sąlygų gerinimui 
per paramą iš PHARE programos. Verslo sąlygas buvo siekiama gerinti 
per priėjimą prie finansavimo ir smulkaus bei vidutinio verslo įmonių mo- 
kymą ir konsultavimą, tačiau šios priemonės yra ne horizontalaus pobū- 
džio (t.y. neorientuotos į bendrą verslo aplinką), bet taikomos konkrečioms 
įmonėms ir jų poveikis neaiškus. Be to, nemažai verslo sąlygoms įtaką 
darančių sprendimų buvo padaryta, perkeliant ES veikiančias prekybos vi- 
daus rinkoje reguliavimo taisykles. Jų poveikis verslui priklauso nuo kon- 
krečios įmonės veiklos srities, dydžio bei prekybos orientacijos.377 


376 2000 Regular Report from the Commision... (žr. 85 nuorodą). Op. cit. P. 70. 

377 Su ES teisės normų poveikiu verslui ir konkrečioms ūkio šakoms galima plačiau 
susipažinti iš Europos Komiteto inicijuotų bei kitų organizacijų, pavyzdžiui, Lietuvos lais- 
vosios rinkos instituto atliktų stojimo į ES pasekmių vertinimo tyrimų. 


6. IGNALINOS ATOMINĖS ELEKTRINĖS 
UŽDARYMAS 


6.1 Kodėl verta analizuoti 
neįgyvendintos politikos įgyvendinimą 


Šioje dalyje analizuojamas Ignalinos atominės elektrinės (IAE) užda- 
rymas. Iš karto reikia pažymėti, jog IAE uždarymo atvejis nėra tipinis po- 
litikos įgyvendinimo pavyzdys, kadangi sprendimas uždaryti elektrinę ra- 
šant knygą dar nebuvo įgyvendintas, o tik pradedamas. Vis dėlto nepai- 
sant (kaip gali atrodyti) kiek per ankstyvos analizės, yra keletas svarbių 
priežasčių, dėl kurių buvo pasirinktas šis politikos įgyvendinimo atvejis. 

Pirma, šioje knygoje pateikiama visų keturių atvejų analizė yra grin- 
džiama prielaida, jog sėkmingam politikos įgyvendinimui svarbu ir tai, kas 
vyksta prieš patį priimto sprendimo įgyvendinimą, t.y. politikos formavi- 
mo metu. Kitaip sakant, sąlygos, kurios veikia sprendimo priėmimo metu, 
gali turėti esminę įtaką jo įgyvendinimo sėkmei. IAE ypač gerai iliustruo- 
ja, koks svarbus yra politikos formavimo etapas — politikos veikėjų suta- 
rimas dėl politikos tikslų ir priemonių bei tinkama politikos įgyvendinimo 
struktūra — sėkmingam jos įgyvendinimui. Kaip rodo toliau pateikta ana- 
lizė, nesutarimai dėl IAE saugumo ir jos reaktorių uždarymo grafikų dar 
prieš pradedant įgyvendinti uždarymo darbus sukūrė prielaidas netinkamam 
iškeltų tikslų įgyvendinimui, pavyzdžiui, atsakomybės už sprendimo pri- 
ėmimą ir jo vykdymą šalinimuisi. Tinkamo įgyvendinimo pradžią dar la- 
biau apsunkino sudėtinga įgyvendinimo koordinavimo institucinė struktū- 
ra. Dėl išlikusių užslopintų nesutarimų tarp politikos veikėjų, kurie nebu- 
vo išspręsti priimant sprendimus uždaryti abu IAE reaktorius, galima prog- 
nozuoti, jog ir jau prasidėję pirmojo reaktoriaus, ir dar tik ateityje prasi- 
dėsiantys antrojo reaktoriaus uždarymo darbai vėluos ir jų įgyvendinimas 
skirsis nuo iškeltų planų (arba numatytų uždarymo darbų grafiko bus lai- 
komasi tik nuolat spaudžiant ES). 

Antra, IAE atvejis yra svarbus bei iliustratyvus analizuojant Lietuvos 
santykių su ES raidą ir derybų pobūdį. Šis klausimas yra vienas iš pa- 

grindinių Lietuvos stojimo į ES darbotvarkėje ir turi didelę simbolinę reikš- 
mę vidaus politikoje. Be to, derybos tarp Lietuvos ir ES dėl IAE uždary- 
mo teikia nemažai medžiagos apibendrinimams apie derybas su ES ap- 
skritai ir prognozėms apie derybų ES viduje ypatumus. IAE uždarymas 
yra vienas iš specifinių Lietuvos (palyginus su Latvija ar Estija) klausi- 
mų. Dar daugiau, derybos dėl IAE uždarymo yra labai panašios į klasiki- 
nes tarptautines derybas, kurios vyksta ES viduje. Šiuo atveju deramasi 
dėl IAE uždarymo terminų ir finansavimo, o derybų metu nuolaidas daro 
abi pusės (tuo tarpu derantis dėl ES teisės normų perkėlimo stojimo į ES 
metu apsiribojama tik pereinamaisiais laikotarpiais, o ES daromos nuo- 
laidos yra minimalios). Derybos dėl IAE uždarymo gali suteikti naudingų 
įžvalgų, galinčių padėti prognozuoti, kaip vyks derybos įvairiais klausi- 
mais, Lietuvai įstojus į ES. 

Be to, derybinė asimetrija, kuri dėl skirtingų išteklių ir derybinių galių 
būdinga Lietuvai, išliks ir Lietuvai įstojus į ES. Tačiau ši asimetrija paste- 
bimai sumažės, nes ES praras kai kuriuos svarbius įtakos Lietuvai instru- 
mentus, ypač galimybes susieti prisiimtų įsipareigojimų vykdymą (šiuo at- 
veju dėl IAE uždarymo) su derybinių skyrių atidarymu ir uždarymu bei pa- 
žanga artėjant link narystės ES. Kaip rodo IAE uždarymo atvejis, Komisi- 
ja ypač aktyviai naudojasi galia susieti Lietuvos įsipareigojimus su konkre- 
čiais ES sprendimais artinant Lietuvos narystės ES perspektyvą. Lietuvai 
įstojus į ES, ši paskata laikytis prisiimtų įsipareigojimų pastebimai susi|- 
pnės.?'š Tai ateityje gali daryti poveikį ES priimtų (dalyvaujant Lietuvos 
atstovams) sprendimų įgyvendinimui Lietuvoje. Be to, valstybių narių elg- 
sena įgyvendinant ES priimtus sprendimus rodo, jog jei valstybė ar jos vi- 
daus politiniai veikėjai lieka nepatenkinti Sąjungos institucijose bendrai pri- 
imtais sprendimais, šie konfliktai persikelia į valstybės vidaus politiką ir 
gali būti sprendžiami įgyvendinimo etape, kada nepatenkintos interesų gru- 
pės stengiasi pakreipti įgyvendinimą sau naudinga linkme.?"? 


>/8 Dėl to Europos Komisija 2003 m. viduryje planuoja parengti ataskaitą apie tai, kaip 
derybas baigusios šalys kandidatės laikosi prisiimtų įsipareigojimų, o 2002 m. vasarą kurį 
laiką net buvo svarstoma piniginių baudų šalims kandidatėms už prisiimtų įsipareigojimų 
nesilaikymą idėja. Plačiau apie tai paskutiniame šios knygos skyriuje. 


2 Dimitrokopolous., D., Richardson. (žr. 6 nuorodą). Op. cit. P. 335-356. 

Dėl šių priežasčių studijoje analizuojamas IAE uždarymo atvejis, nors 
įgyvendinimo darbai prasidėjo dar santykinai neseniai ir tęsis keletą de- 
šimtmečių. Analizė pateikiama kaip ir kitose dalyse: pirmiausia trumpai 
pristatoma sprendimų dėl IAE uždarymo eiga, prasidėję įgyvendinimo dar- 
bai, po to pagal knygoje naudojamą šešių sėkmingo politikos įgyvendini- 
mo sąlygų schemą analizuojamas (tikėtinas) IAE uždarymo įgyvendinimas 
ir galimos jo nesėkmės. Tačiau dėl išskirtinio IAE uždarymo atvejo po- 
būdžio — dar tik prasidėjusio įgyvendinimo — detaliai aptariamos tik pir- 
mos trys politikos formavimo metu veikiančios sąlygos, o kitos trys, ku- 
rios darys pagrindinę įtaką įgyvendinimo metu, aptartos gana trumpai. Beje, 
politikos įgyvendinimo sėkmė čia vertinama pagal oficialiuose Lietuvos tei- 
sės aktuose įtvirtintus tikslus, kadangi nesėkmingas IAE uždarymas, pa- 
vyzdžiui, jo atidėjimas vėlesniam laikotarpiui kai kurių interesų grupių ar 
politikos veikėjų požiūriu gali būti vertinamas atvirkščiai — kaip pasiekta 
politinė pergalė. 


6.2 Trumpa apžvalga 


Ignalinos atominėje elektrinėje veikia du RBMK-1500 (rus. — Reak- 
tor Bolshoj Moshnosti Kanalnij) tipo reaktoriai, kurių pirmasis pradėtas 
eksploatuoti 1983 m. gruodį, o antrasis - 1987 m. Iš viso šiuo metu pa- 
saulyje veikia 15 RBMK tipo reaktorių: du Ignalinos AE, keturi Sankt 
Peterburgo AE (Sosnovyj Bor), keturi Kursko AE (dar vienas statomas), 
trys Smolensko AE, du likę Černobylio AE reaktoriai. IAE turi du 
RBMK-1500 tipo reaktorius, kurių projektinė galia didžiausia pasauly- 
je —- 1500 MW, tačiau dabar nominali elektrinė galia yra sumažinta iki 
1350 MW.380 

IAE uždarymo klausimas į Lietuvos politinę darbotvarkę pirmąkart pa- 
teko 1988 m. Tuo metu vykstant Lietuvos žaliųjų organizacijos protesto 
akcijoms, Lietuvos SSR Aukščiausioji Taryba, atsižvelgdama į Černoby- 
lio jėgainės avarijos padarinius, priėmė sprendimą trečiojo IAE bloko sta- 


380 Ant Ignalinos AE - juodas Černobylio šešėlis '! Integracijos žinios. - 1999. Ko- 


vas-balandis. Nr. 3. 

tybos nebetęsti ir jau padarytus darbus (25 proc. visų darbų) nutraukti.?*! 
Beje, 1986 m. gegužės 6 d., tuoj po Černobylio katastrofos, G-7 lyderių 
susitikime Tokijuje buvo priimtas pareiškimas dėl Černobylio (angl. - Sra- 
tement on the Implications of the Chernobyl Nuclear Accident). Jame 
pažymėta, kad kiekviena šalis atsakinga už savo elektrines, ir pabrėžta bū- 
tinybė parengti tarptautinę konvenciją dėl branduolinės žalos atlyginimo. 

Po avarijos Černobylio jėgainėje buvo parengtas IAE saugos pagrin- 
dimas (rus. — Zechničeskoje Obosnovanije Bezopasnosti, TOB; tą san- 
trumpą dabar vartoja ir Vakarų šalių branduolinės energetikos ekspertai 
norėdami pabrėžti, kad kalbama būtent apie saugos analizę, atliktą Sovietų 
Sąjungoje), kuris turėjo nemažai trūkumų.?*? 

1992 m. G-7 lyderių susitikime Miunchene buvo priimta deklaracija 
dėl branduolinių reaktorių saugos buvusio sovietinio bloko šalyse. Dekla- 
racijos dalyje apie atominę saugą postsovietinėse valstybėse teigiama, jog 
kiekviena iš jų yra atsakinga už jos teritorijoje esančių atominių elektri- 
nių saugą, ir pasiūlyta parama. Deklaracijoje nuspręsta įkurti specialų dau- 
giašalį fondą, o tarptautinė bendruomenė raginama įnešti savo indėlį. Re- 
miantis Miuncheno G-7 nutarimais, 1993 m. vasarį buvo įsteigta (atida- 
ryta) Branduolinės saugos sąskaita (angl. - Nuclear Safety Account, NSA). 
NSA sąskaitą valdo vadinamoji „Donorų asamblėja“, 0 ją administruoti 
pavesta Europos rekonstrukcijos ir plėtros bankui (ERPB). Pirmosiomis 
NSA donorėmis tapo G-7 šalys ir ES. 

1992 m. spalio 21 d. LRV nutarimu buvo įkurta Valstybinė atominės 
energetikos saugos inspekcija (VATESI), Lietuvos Respublikos vykdomo- 
sios valdžios institucija, kurios pagrindinis uždavinys — užtikrinti, kad būtų 
vykdomas branduolinės ir radiacinės saugos valstybinis reguliavimas ir 
priežiūra Ignalinos atominėje elektrinėje ir kituose inspekcijos kontroliuo- 
Jamuose objektuose. Nutarime išdėstyti pagrindiniai VATESI nuostatai. Pa- 
gal šio nutarimo 8.5 punktą VATESI turi teisę „siūlyti Lietuvos Respub- 
likos Vyriausybei ir Ūkio ministerijai sustabdyti (nutraukti) atominės ener- 
getikos objektų eksploatavimą nesibaigus jų eksploatavimo laikui, jeigu ne- 


38! Ignalina — kaip likimas i/ Veidas. - 1998. Rugpjūčio 13. P. 38-40. 


382 Ignalinos AE saugos įvertinimas. i! Mokslas ir gyvenimas. - 2000. Nr. 4. P. 16- 

užtikrinamas šių objektų saugumas.*?** VATESI - vienintelė Lietuvoje ins- 
titucija, atsakinga už Ignalinos AE saugumą. 

1993 m. Lietuvos Respublika prisijungė prie Tarptautinės atominės 
energijos organizacijos (TATENA) statuto ir tapo visateise šios organiza- 
cijos nare. 1993 m. lapknčio 16 d. Lietuvos Respublikos Vyriausybė pri- 
ėmė nutarimą dėl valstybinės Ignalinos atominės elektrinės trečiojo ener- 
gijos bloko statybos nutraukimo ir jo statinių bei įrenginių tolesnio pa- 
naudojimo. Šiuo nutarimu buvo galutinai nuspręsta neatnaujinti trečiojo 
energijos bloko statybos.*** Pagrindinis šio nutarimo pagrindas buvo eko- 
nominiai kaštai, susiję su šio bloko statyba. 

Maždaug tuo metu Lietuvos ir tarptautinėje politinėje darbotvarkėje iš- 
kilo klausimas dėl IAE saugumo bei reikiamų priemonių jam užtikrinti įgy- 
vendinimo. Nors šį klausimą kai kurie nevyriausybiniai judėjimai Lietu- 
voje kėlė ir anksčiau, tačiau devintojo dešimtmečio pabaigoje jis buvo sie- 
jamas su šalies suvereniteto atkūrimu. Tuo tarpu po kelerių metų išaugęs 
tarptautinių institucijų dėmesys atominei energetikai ir jos saugumui vėl 
suteikė postūmį imtis konkrečių įsipareigojimų IAE saugumui užtikrinti. 
Pavyzdžiui, 1993 m. lapkričio 30 d. Danijos energetikos ministras Jannas 
Sjersenas, apsilankęs Ignalinos AE, pareiškė, kad elektrinę reikia uždary- 
ti, nes saugumo sistema nėra patikima.?*> 

Lietuvos Vyriausybės sprendimo uždaryti IAE pagrindu laikomas 
1994 m. vasario 10 d. Lietuvos ir ERPB pasirašytas Branduolinės sau- 
gos sąskaitos sutartis (angl. — Nuclear Safety Account Agreement). Jos 
3.07 dalies (c) paragrafe sakoma, jog vykdanti valstybė (Lietuvos Res- 
publika) ir gavėjas (IAE) netęs abiejų blokų eksploatacijos laiko, suma- 
žėjus dujų tarpeliams kanaluose virš leistinos ribos, t.y. nekeis Ignalinos 
AE kuro kanalu. Pagal šį susitarimą Lietuva gavo 32,8 mln. ekiu (apie 


383 Lietuvos Respublikos Vyriausybės nutarimas „Dėl Valstybinės atominės energijos 
saugos inspekcijos nuostatų patvirtinimo“. — 1992. Spalio 21 d. Nr. 786. 

384 Lietuvos Respublikos Vyriausybės nutarimas „Dėl Ignalinos atominės elektrinės 
3-iojo energijos bloko statybos nutraukimo ir jo statinių bei įrenginių tolesnio panaudo- 
jimo“ — 1993. Lapkričio 16 d. Nr. 842. 

385 Danijos energetikos ministras: Ignalinos AE reikia uždaryti. — 1993. Lapkri- 
čio 30. — http://www..elta.lt 

120 mln. Lt) paramą atlikti branduolinės saugos priežiūros ir įvertinimo 
darbus. Būtent šis susitarimas vertinamas kaip tarptautinis Lietuvos įsi- 
pareigojimas pirmąjį bloką uždaryti iki 2005-ųjų, o antrąjį — iki 2010-ųjų 
metų (nes antrasis blokas buvo pastatytas 5 metais vėliau).?** Juo iki šiol 
remiasi ir ES, grįsdama savo poziciją dėl IAE uždarymo. 

1994 m. Lietuvos Respublikos Vyriausybė patvirtino pagrindines na- 
cionalinės strategijos energetikos srityje nuostatas.?*" Numatyta, kad šios 
nuostatos bus atnaujintos po penkerių metų. 1995 m. kovo 28 d. Seimo 
priimtas Energetikos įstatymas numatė tokius energetikos politikos tikslus: 
„patikimas ir saugus energijos tiekimas esant minimalioms išlaidoms, efek- 
tyvumas bei ekonominis energijos panaudojimas, rinkos ekonomikos prin- 
cipų diegimas, poveikio aplinkai mažinimas, regioninis bendradarbiavimas 
bei integracija į europines struktūras.“*** Tačiau IAE uždarymo klausimas 
nebuvo detalizuojamas. Tolesni Lietuvos vyriausybių veiksmai dėl IAE už- 
darymo sekė tik padidėjus spaudimui iš ES, o ne dėl augančio susirūpini- 
mo IAE saugumu. ES siejo Lietuvos įsipareigojimus su stojimo į ES pa- 
žanga, savo ruožtu Lietuvos pusė netrukus pradėjo sieti IAE uždarymo dar- 
bus su finanasine parama iš ES. 

1995 m. birželio 12 d. pasirašytoje asociacijos sutartyje, kuri sudaro 
Lietuvos ir ES santykių pagrindą iki stojimo sutarties pasirašymo, numa- 
tytas ekonominis bendradarbiavimas tarp Lietuvos ir ES branduoliniame 
sektoriuje. Bendradarbiavimo tikslas — užtikrinti saugesnį atominės ener- 
gijos panaudojimą. Bendradarbiavimas atominėje energetikoje apima šiuos 
klausimus: pramonines priemones padidinti Lietuvos atominės elektrinės 
saugumą; IAE saugumo padidinimo galimybės įvertinimą; personalo kva- 
lifikacijos kėlimo gerinimą; Lietuvos įstatymų ir norminių aktų dėl bran- 
duolinio saugumo tobulinimą ir kompetentingų priežiūros institucijų bei jų 
Išgalių stiprinimą; branduolinį saugumą, pasiruošimą kritinėms situacijoms 


386 Grant agreement (Ignalina Units 1 and 2 Nuclear Safety Project) among Europe- 
an bank for reconstruction and development - Ignalina state nuclear power plant and 
Republic of Lithuania - 1994. February. p. 10-17. 

atominėje energetikoje ir avarijų valdymą; apsaugą nuo radiacijos, įskai- 
tant radiacijos poveikio aplinkai įvertinimą; kuro ciklo problemas, bran- 
duolinių medžiagų saugojimą ir fizinę apsaugą; radioaktyviųjų atliekų tvar- 
kymą; atominių įrenginių uždarymą ir išmontavimą; nukenksminimą; vie- 
ningų saugumo standartų sukūrimą, siekiant apsaugoti darbuotojų, visuo- 
menės sveikatą ir aplinką bei garantuoti, kad standartų bus laikomasi.?*? 

1995 m. lapkričio 2 d. LR Vyriausybė nutarė įsteigti valstybės įmonės 
„Ignalinos atominė elektrinė“ eksploatavimo nutraukimo fondą, kurio tiks- 
las — surinkti reikalingas lėšas, įskaitant parengiamųjų tyrimo ir projekta- 
vimo darbų finansavimą. Pinigai kaupiami Valstybės iždo specialioje są- 
skaitoje. Fondo lėšas sudaro atskaitymai nuo pajamų, gautų už IAE reali- 
zuotą elektros energiją, palūkanos už fondo lėšas. Nustatyta, kad išlaidas, 
skirtas minėtam fondui sudaryti, Ignalinos AE įskaičiuos į elektros ener- 
gijos savikainą.**“ 

1996 m. lapkričio 14 d. Seimas priėmė Branduolinės energijos įstaty- 
mą, kuris nustato branduolinės energetikos valdymo pagrindus, branduo- 
linės saugos ir radiacinės apsaugos valstybinio reguliavimo principus bran- 
duolinėje energetikoje, atsakomybės branduolinėje energetikoje pagrin- 
dus.?' 1996 m. gruodžio 19 d. Seimas priėmė LR nacionalinio saugumo 
pagrindų įstatymą, kuris nustato Lietuvos nacionalinio saugumo užtikrini- 
mo pagrindus. Kaip vienas iš svarbiausių Lietuvos saugumą užtikrinančių 
būdų įvardijama integracija į Europos Sąjungą <...> ir siekimas visatei- 
sės narystės šioje organizacijoje. Įstatymo 11 skyriuje IAE saugios eks- 
ploatacijos užtikrinimas iki jos eksploatacijos pabaigos ir po to vadina- 
mas viena iš svarbiausių ilgalaikės nacionalinio saugumo stiprinimo vals- 
tybinių programų. Įstatymo 5 straipsnio 1 dalyje sakoma, kad „Vyriausy- 
bė, vadovaudamasi nacionalinio saugumo pagrindais, pateikia Seimui il- 


389 Europos sutartis, steigianti asociaciją tarp Europos bendrijų ir jų šalių narių, iš vie- 
nos pusės ir Lietuvos Respublikos iš kitos pusės. - 1995. Birželio 12 d. 
0 Lietuvos Respublikos Vyriausybės nutarimas, „Dėl valstybės įmonės IAE eksplo- 


atavimo nutraukimo fondo nuostatų patvirtinimo ir išlaidų, susijusių su šio fondo suda- 


rymu bei panaudoto kuro tvarkymu. — 1995 m. Lapkričio 2 d. Nr. |403. 


3! Lietuvos Respublikos branduolinės energijos įstatymas. — 1996 m. Lapkričio 
14 d. Nr. I-1613. 

galaikių valstybinių saugumo stiprinimo programų rengimo planą, nustato 
jų rengimo bei vykdymo tvarką, rengia šias programas ir pateikia Seimui, 
išskyrus valstybės paslaptį sudarančias jų dalis. Dėl pateiktos programos 
Seimas priima nutarimą.“*?? 

1997 m. lapkričio 20 d. Seimas savo nutarimu patvirtino Seimo komi- 
sijos IAE regiono problemoms spręsti nuostatus. Šių nuostatų 5 straips- 
nyje kaip vienas iš svarbiausių uždavinių įvardijamas poreikis „rūpintis 
IAE eksploatavimo perspektyva ir šio regiono gyventojų užimtumo vals- 
tybės programos kūrimu, tobulinimu bei įgyvendinimu.“**? Komisijos nuo- 
statuose nieko nekalbama apie darbus, susijusius su Ignalinos AE užda- 
rymu. 

1997 m. rudenį kartu su Darbotvarke 2000 Europos Komisija pateikė 
nuomonę apie kiekvienos šalies paraišką narystei ES.*** Joje apie Lietu- 
vą pažymima Lietuvos pasirašyta NSA sutartis, kuria draudžiama keisti 
kuro kanalus. Komisijos teigimu, šia sutartimi Lietuva įsipareigojo užda- 
ryti IAE, o išvadose pažymima, kad reikia laikytis tos sutarties ir jos ter- 
minų, taip pat priimti sprendimus dėl planuojamo jėgainės uždarymo. 

1998 m. kovo mėn. parengta Lietuvos nacionalinė acguis perėmimo 
programa (NAPP). Netrukus Lietuvos nacionalinė acguis perėmimo pro- 
grama tapo Lietuvos pasirengimo narystei ES programa — svarbiausias Lie- 
tuvos pasirengimo narystei ES planavimo ir įgyvendinimo priežiūros in- 
strumentas. Programa buvo atnaujinama 1999, 2000, 2001 m. Atnaujin- 
toje programoje numatytas IAE pirmojo bloko eksploatacijos uždarymas 
kaip viena iš pagrindinių veiklos sričių energetikoje.??? 1998 m. Lietuvos 
stojimo partnerystės programoje tarp artimiausių prioritetų numatyta, kad 
Lietuva turi parengti ir priimti ilgalaikę, viską apimančią energetikos stra- 


392 Lietuvos Respublikos nacionalinio saugumo pagrindų įstatymas. - 1997 m. Gruo- 
džio 19. Nr.VIII-49. 


393 Lietuvos Respublikos Seimo nutarimas „Dėl Seimo komisijos Ignalinos atominės 
elektrinės regiono problemoms nuostatų. - 1997 m. Lapkričio 20 d. Nr. VIII-530. 


32 Europos Komisijos nuomonė apie Lietuvos pasiruošimą tapti Europos Sąjungos na- 

325 Lietuvos pasirengimo narystei ES programa (NAPP). - 2001 m. Birželio 13 d. — 

tegiją, kurioje atsispindėtų IAE uždarymo planas pagal įsipareigojimus, ku- 
riuos Lietuva prisiėmė NSA sutartyje??? Vidutinės trukmės prioritetuose 
numatomas energetikos strategijos įgyvendinimas, įskaitant realų įsiparei- 
gojimų pagal NSA sutartį vykdymą. 

Pastebėtina, jog 1998 m. rugsėjo mėn. Lietuvos Prezidentas pasirašė 
Kyoto protokolą, pagal kurį Lietuva įsipareigoja mažinti anglies dvidegi- 
nio dujų išmetimą į atmosferą. Nors šio protokolo nuostatų įgyvendinimas 
yra glaudžiai susijęs su IAE uždarymo pasekmėmis, tuo metu šis klausi- 
mas nebuvo viešai aptariamas. Tarptautinių įsipareigojimų laikymasis ir 
susitarimo su ERPB, ir Kyoto protokolo pasirašymo metu nebuvo susie- 
tas su Šių įsipareigojimų pasekmėmis Lietuvos ekonomikai ir nepristaty- 
tas viešam aptarimui. 

1998 m. lapkričio 18 d. Europos Komisijos nuolatiniame pažangos 
pranešime vėl buvo priminta, jog Lietuva turi laikytis 1994 m. sutarties. 
1999 m. pradžioje asociacijos taryboje akcentuota, jog Lietuva nesilaiko 
Stojimo partnerystės programoje numatytų prioritetų. 1998 m. gruodžio 
mėn. Vyriausybės sprendimu iš Ūkio, Užsienio reikalų ir kitų ministeri- 
jų ekspertų sudaryta grupė parengė Lietuvos nacionalinės strategijos ener- 
getikos srityje projektą.*?" 

1998 m. gruodžio 23 d. Vyriausybė iš esmės pritarė šiai strategijai, 
kuria numatomi du IAE uždarymo scenarijai. Remiantis pirmuoju, kaip pa- 
reiškė tuometinis Lietuvos Ministras Pirmininkas G. Vagnorius, „elektri- 
nė gali būti uždaryta pniverstinai anksti“ — 2000 ar 2001m. Remiantis ant- 
ruoju IAE numatoma eksploatuoti tiek, kiek leis techninės ir projektinės 
galimybės. Pakeitus kuro kanalus, abu Ignalinos AE reaktoriai galės dirbti 
iki 2020 m. Ūkio ministerijos parengtame projekte sakoma, kad, jei kuro 
kanalai nebus pakeisti, pirmasis reaktorius turi būti sustabdytas 2005 m., 
antrasis — 2010 m. 

1999 m. sausio 14 d. LR Seimo priimtame nutarime numatyta įgyven- 
dinti Nacionalinės acguis priėmimo programos prioritetus: „ilgalaikės 


396 Stojimo partnerystė - Lietuva - 1998 m. kovas. - http://europa.eu.int/comm/enlarge- 
ment/lithuania/ac c part 03 98/ap.htm 


9! IlpedycuompenKno! 064 Cyenapua 3akpoimua Henaiunckou ADC !// PecnyGnuka. — 
1998. 24 nekaop3. 


162 6. IGNALINOS ATOMINĖS ELEKTRINĖS UŽDARYMAS 


energetikos strategijos ir Ignalinos AE uždarymo plano parengimas lai- 
kantis Branduolinės saugos sąskaitos sutartyje numatytų įsipareigoji- 
mų.<...> Sudaryti Ignalinos AE eksploatacijos nutraukimo preliminaraus 
plano parengimo ir išlaidų įvertinimo metodologiją, metodiką bei metme- 
nis.“*** 1999 m. rugsėjo 8 d. Lietuvos Vyriausybė pritarė naujai nacio- 
nalinei energetikos strategijai, kurioje numatoma pirmąjį Ignalinos elek- 
trinės bloką uždaryti iki 2005 m. Vyriausybės posėdyje strategiją prista- 
tęs tuometinis ūkio ministras E. Maldeikis pareiškė, kad dokumente nu- 
matyta, jog pirmojo bloko sustabdymas priklausys nuo ilgalaikės ir esmi- 
nės finansinės pagalbos iš Europos Sąjungos ir kitų valstybių bei tarptau- 
tinių organizacijų.*?? Strategijos projekte nėra antrojo IAE bloko sustab- 
dymo datos. Numatyta, jog dėl šio bloko uždarymo turi būti sprendžiama 
2004 m., kai bus parengta atnaujinta strategija. 1999 m. spalio 5 d. Lie- 
tuvos Respublikos Seimas nutaria patvirtinti Lietuvos Respublikos Vyriau- 
sybės, jau naujo premjero R. Pakso, pateiktą Nacionalinę energetikos stra- 
tegiją.“?? 1999 m. spalio 6 d. Valstybinės atominės energijos saugos ins- 
pekcija priėmė įsakymą dėl bendrų reikalavimų IAE eksploatacijos nu- 
traukimui.“?! 

1999 m. gruodžio 10-11 d. Helsinkyje vykusiame Europos viršūnių su- 
sitikime Lietuva kartu su kitomis penkiomis kandidatėmis buvo oficialiai 
pakviesta derybų su ES. Derybas su Rumunija, Slovakija, Latvija, Lietu- 
va, Bulgarija ir Malta buvo numatyta pradėti 2000 m. vasarį.*9? Nuolati- 
niame Europos Komisijos pranešime dėl situacijos Lietuvoje, vadovaujantis 
Kopenhagos ir Madrido Europos viršūnių susitikimuose nustatytais narystės 


398 Lietuvos Respublikos Seimo nutarimas „Dėl Seimo Europos reikalų komiteto pa- 
rengtos išvados-pranešimo apie Nacionalinės acguis priėmimo programos vykdymą ir siū- 
lymus, kaip gerinti šios programos įgyvendinimą. - 1999. Sausio 14 d. Nr. VIII-1036. 


399 Nuosprendis I atominės elektrinės blokui // Lietuvos rytas. - 1999. Rugsėjo 9. 

kriterijais, sakoma, kad „Europos Komisija akcentavo, jog Nacionalinės 
energetikos strategijos priėmimas — aiškus Lietuvos pasiryžimo integruo- 
tis į ES įrodymas.“ 1999 m. gruodžio 31 d. buvo pasirašytas finansi- 
nis memorandumas dėl Europos Komisijos finansinės pagalbos Ignalinos 
AE uždarymui.*** 

2000 m. vasario 29 d. Lietuvos Vyriausybė savo nutarimu sudarė komi- 
siją dėl nacionalinės energetikos strategijos nuostatų, susijusių su IAE, įgy- 
vendinimo koordinavimo. Komisijos nariais tapo skirtingų ministerijų bei 
savivaldos institucijų specialistai.*?? Pagrindinės komisijos funkcijos - Na- 
cionalinės energetikos strategijos įgyvendinimo plano parengimas, o Lietu- 
vos Respublikos Vyriausybei jį patvirtinus, koordinuoti jo įgyvendinimą; pa- 
rengti ir nustatyta tvarka pateikti Lietuvos Respublikos Vyriausybei sude- 
rintus projektus sprendimų dėl finansinės paramos administravimo ir pasiū- 
lymus dėl finansavimo mechanizmo, įskaitant valstybės įmonės Ignalinos 
atominės elektrinės eksploatavimo nutraukimo bei kitų fondų pertvarkymą; 
užtikrinti, kad nuolat būtų ieškoma finansinės paramos Nacionalinės ener- 
getikos strategijos nuostatoms, susijusioms su IAE, įgyvendinti ir koordi- 
nuoti šią veiklą.“?“ 

2000 m. kovo 30 d. tarp Europos Komisijos ir ERPB pasirašyta sutartis 
dėl Ignalinos AE uždarymo fondo įsteigimo. Šiame fonde turi būti admi- 
nistruojami užsienio donorų skirti pinigai, o jį valdys minėtasis bankas.**' 

2000 m. gegužės 2 d. Seimas priėmė įstatymą, kuris nustatė IAE pir- 
mojo bloko eksploatavimo nutraukimo teisinius pagrindus. Šio įstatymo pre- 
ambulėje pabrėžiama, kad Ignalinos atominės elektrinės uždarymas yra ne 


305 Europos Komisija rekomendavo pradėti derybas su Lietuva // Integracijos žinios. — 
1999. Spalis. Nr. 7. 

04 Pasirašytas finansinis memorandumas dėl Ignalinos uždarymo. — 1999 m. Gruo- 
džio 31. - http://www..elta.lt 

05 Lietuvos Respublikos Vyriausybės nutarimas dėl komisijos nacionalinės energeti- 


kos strategijos nuostatų, susijusių su Ignalinos AE, įgyvendinimui koordinuoti sudary- 
mo. - 2000 m. Vasario 29 d. Nr. 231. 


206 Ibid. 


307 Lietuvos įsipareigojimas atominės energetikos srityje. ii Laisvoji Europa — 2000. 
Balandžio 4. 

tik Lietuvos, bet ir tarptautinė problema. Įstatymas priimamas remiantis 
Nacionaline energetikos strategija. Šiuo įstatymu buvo teisiškai įtvirtintas 
Lietuvos įsipareigojimas nutraukti Ignalinos AE pirmojo bloko eksploata- 
vimą iki 2005 m. sausio 1 d.** 2000 m. birželio 20-21 d. Lietuvos Vy- 
riausybės kartu su Europos Komisija ir ERPB buvo organizuota pirmoji 
donorų konferencija, skirta IAE pirmojo bloko eksploatavimo nutraukimui. 
Konferencijoje nuspręsta, kad IAE pirmojo bloko uždarymui Vakarų ša- 
lys ir tarptautinės organizacijos skirs beveik 216 mln. eurų. Iš jų didžiau- 
sią dalį - 165 mln. eurų - skirs ES. 

2000 m. rugsėjo 26 d. LR Seimas savo nutarimu, vadovaudamasis Lie- 
tuvos Respublikos nacionalinio saugumo pagrindų įstatymo (Žin., 1997, 
Nr. 2-16; 1998, Nr. 55-1520) 5 straipsnio 1 ir 2 dalimis, nutarė patvir- 
tinti valstybės įmonės Ignalinos atominės elektrinės saugaus eksploatavi- 
mo užtikrinimo programą. 2001 m. vasario 19 d. Lietuvos Vyriausybė nu- 
tarimu Nr. 172 patvirtino „Valstybės įmonės IAE pirmojo bloko eksploa- 
tacijos nutraukimo programą“. Pagal šią programą numatyta, kad IAE pir- 
mojo bloko eksploatavimas bus nutraukiamas taip: 

1-asis etapas — pasiruošimas nutraukti eksploatavimą (2001-2004 m.); 

2-asis etapas — pasiruošimas išmontuoti įrenginius ilgalaikio saugoji- 
mo periodui (2005 -2010 m.); 

3-iasis etapas — įrenginių ir pastatų išmontavimas tuoj pat/po ilgalai- 
kio saugojimo periodo (priklausomai nuo pasirinktos strategijos) (2011- 
2030/2080 m.). 

2001 m. balandžio 5 d. pasirašyta sutartis tarp Lietuvos ir ERPB dėl 
tarptautinio IAE eksploatavimo nutraukimo rėmimo fondo veiklos Lietu- 
voje. ERPB sutinka administruoti paramos lėšas, kurias skirs fondo lėšų 
davėjai ir kurios bus naudojamos finansuoti arba bendrai finansuoti tei- 
kiant dotacijas atrinktų projektų rengimui ir įgyvendinimui tokiose srityse 
kaip techninės pagalbos teikimas; įrangos, būtinos pirmajam IAE eksplo- 
atavimo nutraukimo etapui.*?? 


*08 Lietuvos Respublikos valstybės įmonės Ignalinos AE pirmojo bloko eksploatavi- 
mo nutraukimo įstatymas. — 2000 m. Gegužės 2 d. Nr. VIII-1661. 


4 9 . . “ ėė š . šia 
0 Lietuvos Respublikos ir Europos rekonstrukcijos ir plėtros banko bendroji su- 
tartis dėl Tarptautinio Ignalinos eksploatavimo nutraukimo rėmimo fondo veiklos Lietu- 


voje. - 2001. Balandžio 5 d. - http://wwuw..lrs.lt/DPaieska.html 

2001 m. balandžio 25 d. Lietuvos ūkio ministerija priėmė įsakymą „Dėl 
valstybės įmonės IAE pirmojo bloko eksploatavimo nutraukimo programos 
įgyvendinimo priemonių plano“. Įgyvendinimas turi būti sudarytas iš dviejų 
pagrindinių krypčių: (a) techninės-aplinkosauginės priemonės ir (b) socia- 
linės-ekonominės priemonės. Plane gana detaliai numatyti būsimųjų dar- 
bų organizaciniai, techniniai ir teisiniai klausimai, paskirtos atsakingos ins- 
titucijos, numatyti pagrindiniai darbų finansavimo šaltiniai.*!? 

2001 m. pradėjus derybas Energetikos skyriuje, Europos Komisija nuo- 
lat Lietuvai primindavo, jog dėl IAE antrojo bloko turėtų būti apsispręs- 
ta anksčiau nei 2004 m. (siūloma data — 2002 m.), kitaip Lietuva gali 
būti neįtraukta į pirmąjį ES plėtros etapą. 2001 m. liepos 9 d. buvo at- 
naujinta bendrosios Europos Komisijos ir Lietuvos energetikos darbo gru- 
pės veikla. 

2001 m. liepos 12 d. priimtas LR valstybės įmonės IAE eksploatavi- 
mo nutraukimo fondo įstatymas. Jame nustatyta IAE eksploatavimo nu- 
traukimo fondo steigimo, lėšų kaupimo ir kompensavimo, valdymo, nau- 
dojimo, apskaitos, kontrolės ir likvidavimo tvarka.*'' 2001 m. lapkričio 
13 d. nuolatiniame pranešime Europos Komisija pakartojo savo poziciją, 
Jog dėl antrojo Ignalinos bloko būtina apsispręsti iki 2002 m. pabaigos, 
t.y. prieš baigiant derybas dėl narystės ES, o patį bloką uždaryti ne vė- 
liau kaip 2009 m. Šią poziciją 2002 m. Lietuvai išsakė ir joje apsilankę 
ES valstybių narių atstovai, tarp jų ir ES pirmininkaujančios Ispanijos mi- 
nistras pirmininkas. Savo ruožtu Lietuva IAE antrojo reaktoriaus uždary- 
mo grafiką ir toliau siejo su ES finansine parama. 2001 m. pabaigoje Lie- 
tuvos finansų ministerija ir Europos Komisija pasirašė memorandumą dėl 
50 mln. eurų skyrimo IAE uždarymo išlaidoms. 2002 m. pradžioje Euro- 
pos Komisijos pateiktame ES valstybėms narėms siūlyme dėl ES plėtros 
finansinio paketo numatyti konkretūs finansiniai ES įsipareigojimai IAE 
uždarymui (kasmet iki ES finansinio periodo pabaigos 2006 m. skirti šiam 


10 Lietuvos Respublikos ūkio ministerijos įsakymas „Dėl valstybės įmonės Ignali- 
nos AE pirmojo bloko eksploatavimo nutraukimo programos įgyvendinimo priemonių 
plano“. - 2001 m. Balandžio 25 d. Nr. 145. 


*!! Lietuvos Respublikos valstybės įmonės Ignalinos AE eksploatavimo nutraukimo 
fondo įstatymas. — 2001 m. Liepos 12 d. Nr. IX-466. 

tikslui 70 mln. eurų), tačiau dėl jų Lietuva toliau tęsė derybas su ES iki 
pat 2002 m. gruodžio mėn. Tuo pačiu metu buvo tikslinamos ir IAE už- 
darymo išlaidų kategorijos bei jų sumos. 

Artėjant laikui apsispręsti dėl IAE antrojo bloko uždarymo datos, Lie- 
tuvoje padaugėjo įvairių viešai išsakomų nuomonių dėl IAE saugumo, eks- 
ploatavimo trukmės ir įvairių jos uždarymo kainos įvertinimų. 2002 m. IAE 
uždarymo klausimas tapo vienu iš plačiausiai viešai aptariamų klausimų. 
2002 m. vasario mėn. buvo paskelbtas bendras keleto interesų grupių — 
Branduolinės energetikos asociacijos, Lietuvos pramonininkų konfederaci- 
jos, branduolinės energetikos specialistų rengimo — kreipimasis, kuriame 
ES reikalavimas „nedelsiant uždaryti abu saugius ir patikimus Ignalinos 
AE reaktorius“ vadinamas „nemotyvuotu ir tendencingu“, o Lietuvos Vy- 
riausybė raginama teigiamai apsispręsti dėl braduolinės energetikos plė- 
tojimo Lietuvoje. Kreipimosi autorių nuomone, IAE gali saugiai veikti dar 
15-20 metų, o jos ankstyvo uždarymo kaina yra daug didesnė, nei Lietu- 
va gali tikėtis gauti iš ES.*! 

Panašiu metu buvo paskelbtas ir Lietuvos Prezidento pareiškimas, jog 
Lietuva pati apsispręs, kada jai naudinga uždaryti IAE, ir neturėtų jau da- 
bar įsipareigoti ES uždaryti IAE antrąjį reaktorių 2009 m. Vieši Lietuvos 
institucijų ir interesų grupių pareiškimai sietini su augančiu ES spaudimu 
apsispręsti dėl IAE antrojo bloko uždarymo datos ir Vyriausybės ketinimu 
prašyti Seimo suteikti jai įgaliojimus derėtis dėl IAE uždarymo sąlygų. Nors 
Prezidento V. Adamkaus pareiškimą galima vertinti ir kaip būsimosios pre- 
zidento rinkimų kampanijos elementą, tačiau neatmestina ir tai, jog šitokiu 
būdu Lietuvos institucijos savo ruožtu bandė daryti netiesioginį spaudimą 
ES, kad pastaroji padidintų IAE uždarymui skiriamas lėšas.*" 

2002 m. kovo mėnesį Lietuvos Vyriausybė parengė dokumentų pake- 
tą, kuriuo ketino prašyti Seimo suteikti jai įgaliojimus derėtis su ES dėl 


212 Mokslininkai ragina neskubėti naikinti šalies branduolinės energetikos // Euro- 
verslo naujienos. - 2002. Kovo 13. - www.euro.lt/evn/print.php? ArticleID=299. 


*15 Kad šis prezidento pareiškimas buvo išgirstas ES valstybėse narėse, rodo tai, jog 
A. Paulauskui lankantis Švedijoje, apie tai jo teiravosi Švedijos parlamento nariai. (Sei- 
mo pirmininkui Švedijoje teko aiškintis dėl prezidento pareiškimų apie Ignalinos AE // 
BNS. - 2002. Kovo 5. - http://bns.lt.news/VSI/03051629VSI0449T1L html.) 

IAE uždarymo sąlygų, tačiau kurį laiką buvo delsiama teikti šį paketą 
Seimui. Atrodo, jog Vyriausybėje 2002 m. pradžioje tebebuvo derinamos 
įvairios IAE uždarymo išlaidų kategorijos ir sumos bei delsiama prisiim- 
ti atsakomybę už šią visuomenėje prieštaringai vertinamą sprendimą.*!“ 
Be to jau kurį laiką buvo Žinoma, jog pasiruošimo nutraukti IAE pirmąjį 
bloką darbai gana smarkiai pradėjo atsilikti nuo pirminio grafiko ir kai 
kuriais atvejais vėlavo maždaug vienerius metus. Šia politine padėtimi 
bandė pasinaudoti į save atkreipdami visuomenės dėmesį ir kai kurie Sei- 
mo nariai.*!? 

Seimas tik po poros mėnesių galiausiai suteikė įgaliojimus Lietuvos 
Vyriausybei derėtis su ES dėl IAE antrojo bloko uždarymo terminų ir są- 
lygų, nurodęs, kad technologiškai pagrįstas Ignalinos AE antrojo bloko 
eksploatavimo nutraukimo terminas galėtų būti tarp 2009 ir 2015 me- 
tų.*'* Šitaip Vyriausybei buvo sudaryta derybų laisvė sieti ankstesnį IAE 
antrojo bloko uždarymo terminą su didesne ES finansine parama. Be to, 
buvo nuspręsta paankstinti naujos nacionalinės energetikos strategijos pa- 
rengimą, kurioje ir būtų įtvirtinta ši nuostata. Vyriausybė naują naciona- 
linės energetikos strategijos projektą viešai pateikė 2002 m. gegužės pa- 
baigoje, o vėliau pateikė svarstymui Seime. Birželio mėnesį Liuksembur- 
ge Lietuva ir ES pasiekė susitarimą dėl IAE antrojo bloko uždarymo. 
Lietuva įsipareigojo jį uždaryti 2009 m., o ES - suteikti ilgalaikę adek- 
vačią finansinę paramą uždarymo darbams. Kartu buvo numatyta toliau 


214 Pavyzdžiui, Ūkio ministerijos tuo metu parengtose išvadose buvo teigiama, jog 
išlaidos, susijusios su visišku IAE eksploatavimo nutraukimu, sieks 2,2 mlrd. eurų iki 
2020 m. Beje, šie skaičiavimai rėmėsi prielaida, kad IAE pirmasis blokas bus uždarytas 
iki 2005 m., o antrasis blokas - 2009 m. (Vyriausybė ir Seimas formuluos bendrą po- 
ziciją derybose su ES dėl paramos IAE uždarymui // BNS. - 2002. Kovo 8. - www.bns.lt/ 
news/VSL/03081553VS1I0417T1L -htm.) 


215 Pavyzdžiui, G. Vagnorius kovo pradžioje paragino Vyriausybę atnaujinti derybas 
su ES dėl 1994 m. prisiimtų įsipareigojimų nekeisti IAE kuro kanalų (Aepakeitus įsiparei- 
gojimų ES, Ignalinos AE teks uždaryti 2010 metais, teigia ekspremjeras /i BNS. — 2002. 
Kovo 6. - http://bns.news.lVVSI/03051110VSI0147T1L html). Neskubėti įsipareigoti uždaryti 


IAE nuolat ragino ir K. Prunskienė. 


316 Antrąjį Ignalinos AE reaktorių Lietuva uždarys 2009-aisiais. jei ES skirs finan- 
savimą // BNS. - 2002. Gegužės 22. — http://terminal.bns.lt 

derėtis dėl konkrečių finansavimo sumų ir IAE uždarymo kaštų paden- 
gimo šaltinių.*! 

Diskusijos dėl IAE uždarymo vėl suintensyvėjo 2002 m. rudenį, kai 
Seime buvo pradėta svarstyti atnaujinta nacionalinė energetikos strategi- 
ja. Dėl būtinybės išlaikyti atominės energetikos šaltinius Lietuvoje (įren- 
giant naujus reaktorius) pasisakė ir Lietuvos Prezidentas, ir interesų gru- 
pės (Lietuvos pramonininkų konfederacija).*!* Tuo pat metu buvo tęsia- 
mos intensyvios konsultacijos tarp Lietuvos ir ES dėl IAE uždarymo kaštų 
kategorijų bei sumų. Pavyzdžiui, rugsėjo mėnesį Lietuva pateikė ES pa- 
tikslintus IAE uždarymo kaštų skaičiavimus pagal penkias kategorijas — 
techninio IAE eksploatavimo nutraukimo, socialinių poreikių, elektrinių 
atnaujinimo, elektros ir dujų tinklų sujungimo su Europos tinklais bei ap- 
linkosaugos projektų finansavimo. Tuo metu tarptautiniame eksploataci- 
jos fonde buvo sukaupta apie 745 mln. Lt (216 mln. eurų), Lietuva buvo 
sukaupusi apie 160 mln. Lt (46 mln. eurų), o Europos Komisija, kaip mi- 
nėta, 2004-2006 m. laikotarpiui buvo numačiusi skirti po 247,8 mln. Lt 
(70 mln. eurų).*!? 

Atnaujinta nacionalinė energetikos strategija buvo patvirtinta Seime 
2002 m. spalio pradžioje, o joje įtvirtintas Lietuvos įsipareigojimas užda- 
ryti IAE antrąjį bloką 2009 m. Tiesa, svarstymo Seime metu buvo kiek 
pakeista formuluotė dėl IAE antrojo bloko eksploatacijos nutraukimo 5ą- 
lygų. Keleto Seimo narių iniciatyva strategijoje buvo numatyta, jog neuž- 
tikrinus ES ir kitų donorų finansinės paramos IAE reaktorių uždarymui, 
jų eksploatacijos laikas gali būti pratęstas.**? Taip pat buvo pritarta stu- 
dijos dėl branduolinės energetikos naudojimo Lietuvoje parengimui 2003— 


217 Pastebėjęs ir net pateisindamas šį Lietuvos derybininkų susitarimą su ES, V. Adam- 
kus teigė, jog 1994 m. prisiimti Lietuvos įsipareigojimai buvo klaida, ir paragino svarstyti 
branduolinės energetikos ateitį Lietuvoje. (Lietuva padarė, ką galėjo derėdamsi su ES dėl 
IAE uždarymo, mano prezidentas // BNS. - 2002. Birželio 14. — http://terminal.bns.lt 


*18 Lietuvos pramoninkų konfederacijos pareiškimas // BNS kurjeris. - 2002. Spa- 
lio 1. — http://terminal.bns.lt 
*9 Briuselyje įvyko konsultacijos dėl Ignalinos atominės elektrinės klausimų / Euro- 


pos komiteto pre LRV pranešimas spaudai. - 2002. Rugsėjo 12. 


20 Jeigu nebus užtikrintas IAE uždarymo finansavimas, jos reaktorių eksploatavimas 
gali būti pratęstas, nusprendė Seimas // BNS. - 2002. Spalio 10. - htrp://rerminal.bns.lt 

2004 m. bei siekiui Lietuvai išlikti branduolinės energetikos valstybe. Beje, 
strategijos pirmoje dalyje pripažįstama, jog nors Energetikos įstatymas nu- 
mato, kad strategija turi būti atnaujinama kas penkeri metai, šis dvejais 
metais ankstesnis jo tvirtinimas susijęs su Lietuvos siekiu baigti derybas 
su ES 2002 m. ir tapti jos nare 2004 m. 

Prieš pat baigiantis Lietuvos deryboms su ES, paaiškėjo, jog ES suti- 
ko papildomai skirti dar 258 mln. Lt (75 mln. eurų), o galutinis susitari- 
mas tarp Lietuvos ir ES su abiejų šalių įsipareigojimais turėtų būti įtei- 
sintas specialiame protokole prie stojimo sutarties.**' Daugiausia neaiš- 
kumų tebebuvo likę dėl ES finansinės paramos pasibaigus esamam finan- 
siniam laikotarpiui, t.y. po 2006 metų. 


6.3 Politikos formavimo metu veikiančios sąlygos 


6.3.1 AIŠKŪS POLITIKOS TIKSLAI IR PRIORITETAI 


Vienas iš svarbiausių IAE klausimo bruožų - aiškus nesutarimas nuo 
pat pradžių tarp pagrindinių politinio proceso veikėjų (Lietuvos Vyriausy- 
bės bei ES) dėl priimtų sprendimų ir skirtingas numatytų įsipareigojimų 
traktavimas. Viena vertus, ES nuosekliai laikosi pozicijos, kad Lietuva pa- 
gal 1994 m. pasirašytą susitarimą su ERPB įsipareigojo uždaryti IAE pir- 
mąjį reaktorių iki 2005 m., o antrąjį — iki 2010 m. Tuo tarpu oficiali Lie- 
tuvos pozicija bent jau kurį laiką buvo tokia — susitarimas su ERPB bu- 
vo pasirašytas dėl priemonių jos saugumui stiprinti finansavimo, o ne dėl 
IAE uždarymo.“ Neatmestina tikimybė, jog susitarimo su ERPB pasira- 
šymo metu Lietuvos Vyriausybė vertino šį susitarimą kaip techninį doku- 
mentą, atsiedama IAE saugumo didinimo priemones nuo IAE uždarymo 
klausimų ir nesuvokdama galimų jo pasekmių. Tai patvirtina ir viešųjų dis- 
kusijų šia tema stoka prieš pasirašant susitarimą. 


321 Derybas su ES baigsime Lietuvai naudingomis sąlygomis, užtikrina UR ministras 
// BNS. - 2002. Gruodžio 3. - http://terminal.bns.lt 

422 Lietuvos Respublikos Vyriausybės potvarkis „Dėl įgaliojimų A. Stasiukynui sutei- 
kimo". - 1993. Lapkričio 19 d. Nr. 797 p. 

Neaiškią Lietuvos poziciją rodo ir tai, jog 1998 m. gruodžio mėn. Vy- 
riausybė pritarė strategijai, pagal kurią numatomi du IAE uždarymo sce- 
narijai. Remiantis pirmuoju, kaip pareiškė tuometinis Lietuvos Ministras 
Pirmininkas G. Vagnorius, „elektrinė gali būti uždaryta priverstinai anks- 
ti“ — 2000 ar 2001m. Remiantis antruoju, IAE numatoma eksploatuoti tiek, 
kiek leis techninės ir projektinės galimybės. Pakeitus kuro kanalus, abu 
Ignalinos AE reaktoriai galėtų dirbti iki 2020 metų. 

Prieštaravimai tarp skirtingų susitarimo interpretacijų ypač išryškėjo ar- 
tėjant Lietuvos derybų su ES dėl narystės joje pradžiai. Dėl augančio ES 
spaudimo imtis konkrečių įsipareigojimų dėl IAE uždarymo ir numatyti už- 
darymo darbų grafiką 1999 m. rudenį Lietuvos Vyriausybė (ir Seimas) ap- 
sisprendė dėl pirmojo reaktoriaus uždarymo grafiko. Tikėtina, jog svarbia 
paskata priimti šį sprendimą tapo artėjantis ES viršūnių susitikimas Hel- 
sinkyje, kuriame Lietuvos vadovai tikėjosi sulaukti kvietimo pradėti dery- 
bas su ES. Taip pat stipria paskata apsispręsti dėl IAE antrojo reaktoriaus 
uždarymo terminų ir nacionalinės energetikos strategijos peržiūrėjimo ta- 
po ES pozicija, susiejusi šio sprendimo priėmimą su derybų dėl narystės 
ES pabaiga (bei iš dalies su finansiniais įsipareigojimais). 

Beje, nesutarimų interpretuojant pasirašytas sutartis iškilo ne tik Lie- 
tuvos sutarties su ERPB atveju. 2001 m. lapkričio mėn. iškilo konfliktas 
tarp Lietuvos ir Europos Komisijos dėl 1999 m. gruodžio 31 d. pasirašy- 
to finansinio memorandumo IAE uždarymui. Europos Komisijos atstovų 
teigimu, memorandume Lietuva įsipareigojo uždaryti IAE antrąjį bloką iki 
2009 m. Kaip pareiškė Europos Komisijos misijos Lietuvoje vadovas Mi- 
chaelis Grahamas, „man nerimą sukėlė premjero Algirdo Brazausko ne 
kartą pareikšta nuomonė, jog Lietuva nespės iki 2009 metų uždaryti ato- 
minės elektrinės.““*? M. Grahamą taip pat nustebino A. Brazausko teigi- 
niai, kad Europos Komisija nėra oficialiai pareiškusi savo pozicijos dėl 
jėgainės uždarymo terminų. M. Grahamo teigimu, „nesugebėjimas apsi- 
spręsti ir pasirengti uždaryti Ignalinos atominę elektrinę iki 2009 metų gali 
Lietuvai sutrukdyti greičiau patekti į Europos Sąjungą.“ 


22 ES atstovą nustebino premjero teiginiai. // Lietuvos rytas. —- 2001. Lapkričio 14. 


424 Ibid. 

Premjeras A. Brazauskas, prieš tai viešai kalbėjęs, kad Lietuva dar nėra 
įsipareigojusi 2009 m. nutraukti IAE antrojo bloko eksploataciją, vėliau 
kreipėsi į Europos Komisiją dėl pastarosios pozicijos ir ši pažadėjo su- 
formuluoti oficialų atsakymą dėl Ignalinos AE uždarymo terminų.“?* Lap- 
kričio 9 d. Europos Komisijos komisaras Gunteris Verheugenas išsiuntė 
premjerui A. Brazauskui laišką, kuriame išaiškino Europos Sąjungos po- 
ziciją dėl Ignalinos atominės elektrinės uždarymo. Laiške teigiama: „<...> 
nors Ignalinos AE antrojo bloko uždarymo datą — 2009 m. — reikia ver- 
tinti turint omenyje politinius samprotavimus, susijusius su stojimo eiga, 
ES pozicija atsižvelgia į tam tikras techninės aplinkybes. <...> Reikėtų 
priminti, kad 1999 m. politinio kompromiso metu dar nebuvo susitarta dėl 
jokio detalaus stojimo į ES grafiko. Tačiau dabar Nicos ir Geteborgo Eu- 
ropos Sąjungos Viršūnių tarybos atvėrė konkrečias perspektyvas geriau- 
siai pasirengusioms šalims kandidatėms 2004 m. įstoti į ES. Dėl tokios 
naujos situacijos Lietuvai dar skubiau reiktų nuspręsti dėl tvirtos IAE ant- 
rojo bloko uždarymo datos.'“*?* 

Būtent po šio laiško Lietuvos premjeras A. Brazauskas pareiškė, kad 
sprendimas dėl IAE antrojo reaktoriaus uždarymo datos turi būti priimtas 
2001 m.*?? Tačiau šį sprendimą Vyriausybė vis atidėliojo, ir 2002 m. pa- 
vasarį pastebimas akivaizdus delsimas priimti sprendimą dėl IAE antrojo 
bloko uždarymo terminų. Sprendimas buvo priimtas tik labai išaugus spau- 
dimui spėti užbaigti derybas su ES dar 2002 m. ir būti pirmosios į Są- 
jungą priimamos šalių kandidačių grupės nare. Tačiau šis spaudimas su- 
mažės Lietuvai įstojus į ES, ir tada gali akivaizdžiau iškilti į viešumą skir- 
tingų politikos veikėjų ir interesų grupių Lietuvoje nesutarimai dėl IAE 
uždarymo. Nors neatmestina galimybė, jog dalis viešai demonstruojamų 
skirtumų tarp įvairių Lietuvos politikų pozicijų buvo nukreipta ES link sie- 
kiant išsiderėti didesnę ES finansinę paramą, nenumatyti uždarymo darbų 
nesklandumai ar pasikeitusios aplinkybės gali vėl sugrąžinti diskusiją prie 
IAE uždarymo terminų. 


22 Ibid. 
426 G. Verheugeno laiškas LR Ministrui Pirmininkui A. Brazauskui. - 2001. Lapkričio 9. 


27 Kada Lietuva priims sprendimą dėl antrojo Ignalinos AE bloko uždarymo? // Lais- 


voji Europa. - 2001. Lapknčio 15. 

6.3.2 TINKAMA PRIEŽASTINĖ TEORIJA 


Ši sąlyga yra glaudžiai susijusi su pirmąja — sutarimas dėl politikos 
tikslų priklauso nuo sutarimo dėl būtinybės jų siekti. Kitaip sakant, IAE 
uždarymo atveju svarbu: (a) kaip politikos veikėjai suvokia ryšį tarp po- 
reikio uždaryti elektrinę (nesaugumo) ir jam adekvačių veiksmų (ankstes- 
nio ar vėlesnio uždarymo, kuro kanalų keitimo ir pan.); (b) nuo šių veiksmų 
suvokiamų pasekmių (ką reikia atlikti, kad IAE uždarymas vyktų sklan- 
džiai ir saugiai ir kiek tai gali kainuoti). 

Aiškus sutarimas dėl uždarymo terminų ir sąlygų tiesiogiai priklauso 
nuo IAE nesaugumo laipsnio įvertinimo bei jos uždarymo pasekmių įver- 
tinimo. Ir vienu, ir kitu klausimu Lietuvoje nėra aiškaus sutarimo tarp pa- 
grindinių politikos veikėjų, įgyvendinančių institucijų ir interesų grupių. Ki- 
taip sakant, priežastinė teorija, kuria grindžiamas IAE uždarymo poreikis 
dėl jos nesaugumo, yra nuolatos kvestionuojama, iškeliami ir viešai svars- 
tomi (ne tik opozicijos, bet ir pozicijos politikų) alternatyvūs IAE eksplo- 
atavimo scenarijai. 

Nuo pat diskusijų dėl IAE pradžios kalbama apie jos eksploatacijos 
saugumą. Diskusijos vyksta dėl IAE eksploatacijos trukmės, dėl galimy- 
bių pagerinti jos saugumą ir dėl smulkesnių klausimų, pavyzdžiui, kuro 
kanalų naudojimo trukmės. Diskusijose apie IAE dažnai keliamas klausi- 
mas apie atominės energetikos ateitį Lietuvoje apskritai. Nors per daugiau 
nei dešimt metų įvairios ekspertų grupės vertino IAE saugumą, tačiau vie- 
ningo sutarimo nėra: ir ankstyvo, ir vėlyvo IAE uždarymo scenarijų šali- 
ninkai apeliuoja į „techninius ir mokslinius“ argumentus. 

Viena vertus, Europos Komisija ir kai kurie kiti politikos veikėjai re- 
miasi prielaida, jog RBMK tipo reaktoriai apskritai nesaugūs, ir, atsižvel- 
giant į Lietuvos ir ERPB susitarimą, IAE pirmojo reaktoriaus eksploata- 
cija turi būti nutraukta iki 2005 m., o antrojo — iki 2010 m. Europos Ko- 
misijos poziciją gerai atspindi Europos Komisijos nario, atsakingo už ES 
plėtrą, Gunterio Verheugeno kalba, pasakyta Donorų konferencijoje Vil- 
niuje 2000 m. birželio 20 d. Joje teigiama, kad „Lietuvoje vykusių poli- 
tinių debatų metu kartais buvo teigiama, kad branduolinę jėgainę norima 
uždaryti tik dėl politinio Briuselio spaudimo. Kai kas netgi minėjo nuo- 
statą prieš pigios energijos šaltinį, naudingą Lietuvai. Tačiau taip nėra. Pa- 

prasčiausiai Lietuva paveldėjo netinkamą įrangą. Buvusi Sovietų Sąjunga 
Lietuvos žemėje pastatė du RBMK tipo reaktorius. Tai 1r yra problemos 
esmė. <...> Jeigu Lietuva būtų paveldėjusi kitos konstrukcijos branduolinį 
reaktorių, ES neprašytų jo uždaryti. Keletas šalių kandidačių, turinčių ki- 
tų tipų reaktorius, galės įstoti į Europos Sąjungą. Lietuva to padaryti ne- 
galės, kadangi laikoma, kad RMBK reaktoriai yra iš esmės nesaugūs. Mes 
neprieštarautume Lietuvos stojimui, jei ji pastatytų kitą, moderniausią, re- 
aktorių. Tačiau mes tikime, kad uždarius Ignaliną, Lietuva supras, jog ge- 
riau ieškoti kitų elektros gamybos galimybių. <...> Kodėl mes siekiame, 
kad jėgainė būtų uždaryta? Dėl projektinių trūkumų galima avarija RBMK 
tipo jėgainėje sukeltų daug rimtesnių padarinių negu kitų tipų reaktoriai. 
Būdami politikai mes jaučiamės atsakingi už Europos piliečius, ypač gy- 
venančius Lietuvoje ir tose šalyse, kurias gali paveikti avarija.'“?* 

2000 m. spalio mėn. antrojoje Vakarų Europos atominės energetikos 
reguliuotojų asociacijos (WENRA) ataskaitoje apie branduolinę saugą ES 
šalyse kandidatėse pažymėta, jog Lietuvoje atominės energetikos priežiū- 
ros praktika dar neatitinka Vakarų Europos standartų, o IAE pirmas ir ant- 
ras blokai, nors ir pagerinus jų saugą, negali atitikti Vakarų Europos vals- 
tybėse pastatytų atominių reaktorių saugos lygmens. 

2001 m. liepos 1 d. ES nuolatinių atstovų taryba (COREPER) patvir- 
tino ES Atominių klausimų grupės ir Branduolinės saugos darbo grupės 
(BSDG) ataskaitą bei rekomendacijas Lietuvai dėl aukštų branduolinės sau- 
gos standartų. BSDG ataskaitoje pakartojama ES pozicija, jog Lietuva ant- 
rąjį IAE bloką turi uždaryti vėliausiai 2009 m. Taip pat pažymėta, jog 
techniškai neįmanoma IAE įdiegti ES atominės saugos standartus. 

Kita vertus, dalis Lietuvos politikų ir interesų grupių teigia, jog IAE 
yra pakankamai saugi. Už natūralų, o ne pirmalaikį IAE eksploatacijos 
nutraukimą pasisako dalis Lietuvos mokslininkų, Lietuvos energetikos ins- 
titutas ir kai kurios kitos interesų grupės, juos palaiko kai kurie Lietuvos 
Seimo nariai bei kiti, dažniausiai opozicijoje esantys, politikai. Savo nuo- 
statas jie grindžia moksliniais argumentais dėl IAE saugumo. 

Tiesa, atrodo, jog nesutarimai dėl IAE saugumo sumažėjo 2002 m. ant- 
roje pusėje, po ilgų Lietuvos konsultacijų su ES, kurių metu buvo nuolat 


28 Ienalinos AE uždarymo problema ii http://www.euro.lt 

tikslinamos IAE uždarymo kaštų kategorijos ir jų sumos bei finansavimo 
šaltiniai. Pavydžiui, 2002 m. spalio mėn. atnaujintoje nacionalinėje ener- 
getikos strategijoje buvo pripažinta, jog „pagal tikimybinės saugos įverti- 
nimo rodiklius dabartiniu metu Ignalinos AE sauga galėtų būti lyginama 
su Vakarų šalių atominių elektrinių sauga, tačiau Ignalinos AE neturi Va- 
karų elektrinėse įrengto gaubto, kuris avarijos metu sulaikytų pasklidusias 
radioaktyviąsias medžiagas.““**? Tačiau toje pačioje strategijoje numatyta 
ir galimybė pratęsti IAE antrojo bloko eksploatavimą, jei nebus užtikrin- 
tas reikiamas finansavimas. Be to, neaišku, ar nesutarimai šiais klausimais 
vėl neiškils svarstant branduolinės energetikos ateitį Lietuvoje. 

Beje, 1998 m. spalio 22 d. Europos Parlamentas priėmė rezoliuciją dėl 
branduolinių jėgainių ir kitų branduolinių įrenginių Europoje uždarymo. Šia- 
me dokumente teigiama, jog branduolinių įrenginių uždarymas politiniais 
sumetimais, dar nesibaigiant natūraliam jų eksploatavimo terminui, ekono- 
miškai nepateisinamas ir yra sunki finansinė našta piliečiams ir mokesčių 
mokėtojams. Prieš priimant bet kokį sprendimą dėl branduolinių objektų 
veiklos ar uždarymo, visuomet turi būti atsižvelgta į mokslinę ekspertizę, 
blaivų ekonominį realių kaštų įvertinimą ir aiškius mokslinius tyrimus .**? 

Noras nepolitizuoti „techninių“ klausimų atspindi ir kai kurių Lietuvos 
politikos veikėjų, ypač kai kurių mokslininkų, poziciją. Pavyzdžiui, Lietu- 
vos mokslų akademija savo atvirame laiške Vyriausybei „Skubus AE užda- 
rymas būtų klaida“ tvirtino, kad „Europos Komisijos nenoras Ignalinos AE 
saugumo įvertinimą pavesti tarptautinei ekspertų komisijai ir kategoriški tvir- 
tinimai, kad mūsų atominė elektrinė neatitinka vakarietiškų standartų, rodo, 
kad AE saugumas iš techninės yra paverstas politine problema.'“*! 

IAE atvejis Lietuvos politikoje puikiai rodo, kaip techniniai klausimai 
dėl jų svarbos išteklių paskirstymui, gyventojų užimtumui ir pajamoms bei 
vyriaujančių simbolinių nuostatų tampa politiniais klausimais. Techninių 
klausimų politizavimas tampa neišvengiamas, o techniniais argumentais 


222 Nacionalinė energetikos strategija ' Patvirtinta LR Seimo 2002 m. spalio 10 d. 
nutarimu Nr. IX-1130. - http://www.lrs.lt 


0 Europos Parlamento rezoliucija dėl branduolinių jėgainių ir kitų branduolinių įren- 
ginių Europoje uždarymo (decommissioning). A4-035/98. - 1998 m. Spalio 22. 


I Skubus AE uždarymas būtų klaida // Lietuvos rytas. — 1999. Gegužės 10. 

naudojasi skirtingas pozicijas ginančios pusės. Todėl, nesutariant dėl tech- 
ninės argumentacijos, galiausiai apeliuojama į Lietuvos tarptautinį presti- 
žą, įsipareigojimų laikymąsi ar tiesiog keliamas klausimas dėl pasirinki- 
mo tarp IAE uždarymo ir Lietuvos nacionalinio prioriteto — narystės ES. 

Būtent tokiais argumentais rėmėsi ankstyvo IAE pirmojo reaktoriaus 
uždarymo šalininkai 1999 m. Seime diskutuojant dėl nacionalinės energe- 
tikos strategijos (ir 2002 m. atnaujinant ją). Seimo narių, balsavusių už 
šią strategiją, nuomone, Seimas turėjo priimti sprendimą uždaryti Ignali- 
nos AE anksčiau laiko, nes tai Lietuvos tarptautinis įsipareigojimas. Kitu 
atveju galėtų nukentėti Lietuvos tarptautinis prestižas. Jų teigimu, negali- 
ma persvarstyti įstatymus ir atsisakyti tarptautinį atgarsį turinčių Lietu- 
vos įsipareigojimų kitoms valstybėms ar užsienio bendrovėms, nes IAE — 
tai objektas, dėl kurio saugumo nerimauja visa Europa. Taip pat buvo tei- 
giama, jog įsipareigojimas uždaryti Ignalinos atominę elektrinę buvo vie- 
na sąlygų, atvėrusių Lietuvai kelią deryboms dėl stojimo į Europos Są- 
jungą, tad Seimas, atsisakydamas šio įsipareigojimo, stabdytų visą Lietu- 
vos integracijos į Vakarus procesą.“?? 

Ankstyvo IAE uždarymo priešininkai taip pat kėlė ryšį tarp IAE ir Lie- 
tuvos narystės ES. Pavyzdžiui, Lietuvos pramonininkų konfederacija yra pa- 
reiškusi, kad „LPK neleis politikams aukoti elektrinės dėl narystės Euro- 
pos Sąjungoje“. Tokiai pozicijai pritarė ir IAE generalinis direktorius V. Še- 
valdinas: „Esu už narystę Europos Sąjungoje, bet jeigu Ignalinos atominės 
elektrinės uždarymas būtų nurodomas kaip sąlyga, tuomet susilaikyčiau.““*** 
Priėmus energetikos strategiją 1999 m., Lietuvos pramonininkų konfedera- 
cija pabrėžė, kad Seimas neatsižvelgė į jų ir kitų visuomeninių organizaci- 
jų, mokslininkų ir specialistų išsakytus argumentus, jog siekiant išvengti nei- 
giamų pasekmių Lietuvos pramonei ir visam šalies ūkiui, Lietuvai nederė- 
tų, nesibaigus projekte numatytam darbo laikui, uždaryti abu Ignalinos AE 
blokus.*** Siūlyta IAE blokų uždarymo terminus nustatyti tik po to, kai iš 


32 Lietuvos Respublikos Seimo 1999 m. posėdžiai / Stenograma. - Vilnius. 1999. Spa- 
lio 5. Nr. 202 (378). - http:/Avww.lrs.lt/Dpaieska.htm| 

3 Pavojingiausios įmonės direktorius i/ Veidas. - 1998. Rugpjūčio 6. P. 20-22. 

4 Siekdama vystyti šalies ekonomiką, Lietuva turi plėtoti atominę energetiką // Lie- 


tuvos žinios. - 1999. Lapkmčio 29. 

Europos Komisijos ir kitų tarptautinių institucijų bus gauti konkretūs įsipa- 
reigojimai suteikti realaus dydžio neatlygintiną finansinę paramą, kuri pa- 
dengtų ankstesnio IAE blokų uždarymo ekonominius nuostolius. 

Antrasis, jau minėtas, svarbus klausimas, dėl kurio taip pat ilgą laiką 
nebuvo aiškaus sutarimo, yra IAE uždarymo pasekmės. Būtent šiuose ver- 
tinimuose atsispindi ekspertų ir jų vertinimais besinaudojančių politikų su- 
vokimas apie priežastinį ryšį tarp sklandaus elektrinės uždarymo ir tam 
reikalingų išteklių bei priemonių. Ilgą laiką viešai buvo vengiama pateikti 
oficialius IAE uždarymo pasekmių vertinimus. Nors Lietuvos Vyriausybė 
dar 1998 m. įgaliojo Ūkio, Finansų ir Užsienio reikalų ministerijas kon- 
kretizuoti IAE uždarymo pasekmių vertinimus, tačiau oficialiai jie pradėti 
skelbti tik 2002 m. Pasekmių vertinimas taip pat neišvengė politizavimo, 
kadangi nuo jo priklausė Lietuvos galimybės gauti didesnį ar mažesnį ES 
1r kitų tarptautinių institucijų finansavimą IAE uždaryti. 


6.3.3 INSTITUCINĖ POLITIKOS ĮGYVENDINIMO STRUKTŪRA 


IAE uždarymo institucinei struktūrai būdinga keletas bruožų, apsunki- 
nančių sklandų elektrinės eksploatacijos nutraukimą. Tai sudėtinga veiks- 
mų koordinavimo struktūra, apimanti daug nacionalinio, regioninio ir tarp- 
tautinio lygio institucinių veikėjų; su finansavimo ypatumais susijusi dau- 
giapakopė ir sudėtinga atsakomybės sistema. 

Valstybės nacionalinių ir vietos savivaldos institucijų kompetenciją 
sprendžiant klausimus, susijusius su branduoline energija, reguliuoja Bran- 
duolinės energijos įstatymas, priimtas 1996 m. lapkričio 14 d.: „<...> LR 
Seimas formuoja valstybės politiką branduolinės energetikos srityje, spren- 
džia principinius branduolinės energetikos plėtros Lietuvoje klausimus. LR 
Vyriausybė steigia branduolinės energetikos kontrolės ir priežiūros insti- 
tucijas ir tvirtina jų įstatus (nuostatus), tvirtina norminius aktus, reglamen- 
tuojančius branduolinių ir radioaktyviųjų medžiagų įsigijimo, saugojimo, 
transportavimo ir laidojimo tvarką<...>“55 

Pagal šį įstatymą Energetikos ministerija turėjo įgyvendinti valstybės 
politiką energetikos srityje. Įvykus reorganizacijai, 1998 m. Ūkio minis- 


35 Lietuvos Respublikos branduolinės energijos įstatymas. — 1996 m. Lapkričio 
14 d. Nr. I-1613. 

terija paveldėjo Energetikos ministerijos funkcijas, ji tapo atsakinga už 
branduolinio sektoriaus plėtros strategiją ir politiką. Buvo sukurtas nau- 
jas Ignalinos AE problemų koordinavimo skyrius. Šis ir branduolinės ener- 
getikos skyriai yra sujungti į Branduolinės energetikos ir radioaktyvių at- 
liekų tvarkymo departamentą, kuris pavaldus ūkio viceministrui, atsakin- 
gam už energijos klausimus.*?* 

Ignalinos AE išimtinai atsakinga už reaktorių saugų eksploatavimą ir 
radioaktyvių atliekų tvarkymą.“*" Vietos savivaldos institucijos tose joms 
priklausančiose teritorijose, kurių plotai yra branduolinės energetikos ob- 
jekto sanitarinėje apsaugos ar stebėjimo zonose, pagal savo kompetenciją 
dalyvauja kontroliuojant atominių elektrinių, branduolinių reaktorių ir ki- 
tų branduolinės energetikos įrenginių, kuriems nustatytos sanitarinės ap- 
saugos zonos, veiklą. 

Lietuvos valstybinė energetikos saugos inspekcija (VATESI) yra sava- 
rankiška vykdomosios valdžios institucija, užtikrinanti branduolinės sau- 
gos ir branduolinių medžiagų apskaitos valstybinį reguliavimą. VATESI iš- 
duoda leidimus eksploatuoti atominės energetikos objektus, taip pat leidi- 
mus baigti šiuos objektus eksploatuoti.**š 

IAE uždarymo klausimo iškėlimas iš esmės buvo beprecedentis ir sky- 
rėsi nuo IAE saugumo didinimo klausimo svarstymų institucinės dieno- 
tvarkės. Tai sąlygojo daugelio įvairių institucijų ir interesų grupių įsitrau- 
kimą į IAE klausimo sprendimą, o kartu — sudėtingos daugiapakopės IAE 
eksploatavimo nutraukimo koordinavimo struktūros sukūrimą. Tai puikiai 
rodo LR Vyriausybės 2000 m. vasario 29 d. nutarimas „Dėl komisijos na- 
cionalinės energetikos strategijos nuostatų, susijusių su IAE, įgyvendini- 


mui koordinuoti sudarymo“ *** 


36 LR Vyriausybės nutarimas „Dėl Ūkio ministerijos nuostatų patvirtinimo. - 
1998 m. Liepos 23 d. Nr. 921. 


7 Lietuvos pasirengimo narystei ES programa (NAPP). — 2001. Birželio 13 d. — 


http://Awww.euro.lt 

saugos inspekcijos nuostatų patvirtinimo. - 1992 m. Spalio 21 d. Nr. 786. 


9 Lietuvos Respublikos Vyriausybės nutarimas „Dėl komisijos nacionalinės energe- 
tikos strategijos nuostatų, susijusių su Ignalinos AE, įgyvendinimui koordinuoti sudary- 
mo“. — 2000 m. Vasario 29 d. Nr. 231. 

Komisijos nariai yra ūkio viceministras (komisijos pirmininkas), tie- 
siogiai atsakingas už nacionalinės energetikos strategijos nuostatų, susiju- 
sių su IAE, įgyvendinimą, ūkio, aplinkos, finansų, socialinės apsaugos ir 
darbo, teisingumo, užsienio reikalų, valdymo reformų ir savivaldybių rei- 
kalų ministrų ir Europos komiteto prie Lietuvos Respublikos Vyriausybės 
generalinio direktoriaus paskirti asmenys — nurodytų institucijų viceminist- 
rai, generalinio direktoriaus pavaduotojai arba šių institucijų struktūrinių 
padalinių (departamentų) vadovai, Visagino miesto mero, Ignalinos rajo- 
no mero, Utenos apskrities viršininko ir Zarasų rajono mero paskirti as- 
menys, taip pat valstybės įmonės Energetikos agentūros direktoriaus, Vals- 
tybinės atominės energetikos saugos inspekcijos viršininko ir Lietuvos ener- 
getikos instituto direktoriaus paskirti asmenys. Šios ministerijos ir valsty- 
bės įstaigos iki 2000 m. kovo 6 d. turėjo nedidindamos valdymo išlaidų 
paskirti kompetentingus valstybės tarnautojus, kurie savo institucijose bū- 
tų tiesiogiai atsakingi už klausimų, susijusių su Ignalinos atomine elektri- 
ne, sprendimą ir komisijos pirmininko pavedimu kartu su komisijos sek- 
retoriatu dalyvautų organizuojant komisijos darbą.“*? 

Pagrindinės komisijos funkcijos yra: (a) parengti nacionalinės energe- 
tikos strategijos įgyvendinimo planą, o Lietuvos Respublikos Vyriausybei 
Jį patvirtinus, koordinuoti jo įgyvendinimą; (b) užtikrinti, kad nuolat būtų 
ieškoma finansinės paramos nacionalinės energetikos strategijos nuosta- 
toms, susijusioms su Ignalinos atomine elektrine, įgyvendinti, ir koordi- 
nuoti šią veiklą; (c) organizuoti tarptautinę finansinių donorų konferenci- 
Ją finansinės paramos klausimu ir užtikrinti, kad iki 2000 m. balandžio 
15 d. būtų atlikti visi būtini šios konferencijos parengiamieji darbai. 

Pagal to paties nutarimo 3-iąjį punktą Ūkio ministerijoje buvo įsteig- 
tas Ignalinos AE problemų koordinavimo skyrius, kuris atliktų ir komisi- 
Jos sekretoriato funkcijas.“! 

Pirmojo Ignalinos AE uždarymo bloko įgyvendinimo planavimą numato 
2000 m. gegužės 2 d. įstatymas.“* „<...> Lietuvos Respublikos Vyriau- 


20 Ibid. 
=! Ibid. 


2 Lietuvos Respublikos valstybės įmonės Ignalinos AE pirmojo bloko eksploatavi- 
mo nutraukimo įstatymas. — 2000 m. Gegužės 2 d. Nr. VIII-1661. 

sybė rengia ir iki 2000 m. lapkričio 1 d. patvirtina Ignalinos AE pirmojo 
bloko eksploatavimo nutraukimo programą. <...> Ignalinos AE parengia 
galutinį eksploatavimo nutraukimo planą, parengiamųjų darbų planus, etapų 
ir objektų eksploatavimo nutraukimo projektus. Projektai rengiami vado- 
vaujantis Lietuvos Respublikos statybos įstatymu, Lietuvos Respublikos 
branduolinės energijos įstatymu ir kitais teisės aktais.“* 

Remiantis 2000 m. gegužės 2 d. LR valstybės įmonės Ignalinos AE 
pirmojo bloko eksploatavimo nutraukimo įstatymo 9 straipsniu, „už tin- 
kamą ir saugų Ignalinos AE pirmojo bloko eksploatavimą, jo priežiūrą, 
nusprendus, kad jis daugiau nebus naudojamas, demontavimą bei radio- 
aktyviųjų atliekų tvarkymą, taip pat už branduolinę žalą, padarytą fizi- 
niams ir juridiniams asmenims, jų turtui, gamtinei aplinkai ir žmonių svei- 
katai, įstatymų nustatyta tvarka atsako eksploatuojanti organizacija — Ig- 
nalinos AE.*** 

Rengdamasi Ignalinos AE pirmojo bloko eksploatavimo nutraukimui 
Vyriausybė 2001 m. vasario 19 d. priėmė Ignalinos AE pirmojo bloko 
eksploatavimo nutraukimo programą. Vienas iš programos tikslų yra su- 
švelninti neigiamas socialines ir ekonomines Ignalinos AE pirmojo bloko 
eksploatavimo nutraukimo pasekmes Lietuvai, Ignalinos AE regiono gy- 
ventojams sudarant palankias sąlygas subalansuotai šio regiono sociali- 
nei ir ekonominei plėtrai. Beje, pastebėtina, jog kurį laiką ir Ūkio, ir So- 
cialinės apsaugos bei darbo ministerijos vengė prisiimti atsakomybę koor- 
dinuoti IAE uždarymo socialinių ir ekonominių pasekmių įvertinimą tik- 
riausiai dėl šio klausimo politinio jautrumo bei sudėtingumo. 2001 m. ba- 
landžio 25 d. ūkio ministras patvirtino šios programos įgyvendinimo prie- 
monių planą, kurį sudaro dvi dalys: techninės-aplinkosauginės ir sociali- 
nės-ekonominės priemonės. 

Remiantis 2001 m. balandžio 25 d. Ignalinos AE eksploatacijos nu- 
traukimo programos įgyvendinimo priemonių planu, 2001 m. rugpjūčio 
mėn. Ignalinos atominėje elektrinėje buvo įsteigta Eksploatavimo nutrau- 
kimo tarnyba, kuri parengia galutinį eksploatavimo nutraukimo planą, pa- 


*5 Ibid. 


33 Lietuvos Respublikos valstybės įmonės Ignalinos AE pirmojo bloko eksploatavi- 


mo nutraukimo įstatymas. - 2000 m. Gegužės 2 d. Nr. VIII-1661. 

rengiamųjų darbų planus, etapų ir objektų eksploatavimo nutraukimo pro- 
Jjektus.**? 

2000 m. birželio mėn. Vilniuje įvyko šalių donorių konferencija, ku- 
ioje jos sutiko padėti Lietuvai išspręsti pirmojo bloko uždarymo proble- 
mas ir taipogi pažymėjo, kad jos sveikina Lietuvos sprendimą uždaryti jė- 
gainės bloką. Netrukus po šios konferencijos tarp Lietuvos Vyriausybės ir 
ERPB 2001 m. balandžio mėn. Londone buvo pasirašyta Bendroji sutar- 
tis ir tuo pačiu metu —- Susitarimas dėl projekto valdymo grupės, kuri dirbs 
IAE, finansavimo. 2001 metų gegužės mėn. IAE paskelbė konkursą dėl 
projekto valdymo grupės sudarymo. Liepos mėn. Seimas ratifikavo Ben- 
drąją sutartį, o lapkritį ją patvirtino ir ERPB. Taip įsigaliojo ir Sutartis 
dėl projekto valdymo grupės finansavimo. 2001 m. rugsėjo mėn. pasibai- 
gė konkurso terminas, o spalio mėn. su kompanijomis, laimėjusiomis jį, 
Ignalinos AE pradėjo derybas. 

2001 m. gruodžio 10 d. Ignalinos AE pasirašė sutartį dėl projekto val- 
dymo grupės sudarymo su šiomis kompanijomis: NNC Limited (angl. — 
National Nuclear Company) iš Didžiosios Britanijos, „„Belgatom“ iš Bel- 
gijos, „SwedPower“ iš Švedijos ir STEAG iš Vokietijos (rangovas). Po 
šios sutarties pasirašymo prasidėjo šalių donorių pinigų naudojimas Igna- 
linos AE pirmojo bloko uždarymui. Projekto valdymo grupės darbas Ig- 
nalinos AE bus finansuojamas iš Tarptautinio Ignalinos AE uždarymo fon- 
do.“** Projekto valdymo grupė, kurioje dirba užsienio šalių ekspertai, kartu 
su Ignalinos AE eksploatacijos nutraukimo tamyba sudaro vieningą ko- 
mandą, kuri pavaldi Ignalinos AE generaliniam direktoriui ir taipogi atsi- 
skaito ERPB bei šalims donorėms. Šiai komandai keliami šie uždaviniai: 
galutinio Ignalinos AE pirmojo bloko (įskaitant ir antrąjį) uždarymo pla- 
no parengimas, specifikacijų parengimas ir tenderių skelbimas investici- 
niams projektams realizuoti. Vienas iš pirmųjų investicinių projektų — ši- 
luminių katilinių Ignalinos AE ir Visaginui statyba.“*? 


45 Lietuvos Respublikos ūkio ministerijos įsakymas „Dėl valstybės įmonės Ignali- 
nos AE pirmojo bloko eksploatavimo nutraukimo programos įgyvendinimo priemonių 
plano“. — 2001 m. Balandžio 25 d. Nr. 145. 

46 V. Ševaldinas vadovauja jau 10 metų // 


sub=38 
7 Ibid. 

2001 m. remiantis 1999 m. LR radioaktyviųjų atliekų tvarkymo įsta- 
tymu, Ūkio ministerija Vyriausybės pavedimu įsteigė Radioaktyviųjų at- 
liekų tvarkymo agentūrą. Agentūra yra valstybės įmonė, kuri savo veik- 
loje vadovaujasi Branduolinės energijos įstatymu, Radiacinės saugos įsta- 
tymu, Valstybės ir savivaldybės įmonių įstatymu, agentūros įstatais ir ki- 
tais teisės aktais. Nutraukus agentūros veiklą, jos teises ir įsipareigoji- 
mus perima steigėjas - Ūkio ministerija.“** Pagrindinis agentūros veik- 
los tikslas — sutvarkyti ir palaidoti visas jai perduotas radioaktyviąsias at- 
liekas užtikrinant branduolinę ir radiacinę saugą. Agentūra yra jai priskirtas 
saugyklas ir kapinynus eksploatuojanti organizacija.“* 

2001 m. vasario 19 d. priimtos Ignalinos AE pirmojo bloko eksploa- 
tavimo nutraukimo programos antroji dalis yra skirta Ignalinos AE pir- 
mojo bloko eksploatavimo nutraukimo socialiniam ir ekonominiam povei- 
kiui sušvelninti. Remiantis ja steigiamas tikslinis Ignalinos regionas, kurį 
sudarys Visagino miesto, Ignalinos raj. ir Zarasų raj. savivaldybės, t.y. bū- 
tent tie rajonai, kuriuos labiausiai paveiks Ignalinos AE eksploatavimo nu- 
traukimas. PHARE programos finansuojamas projektas Techninė pagalba 
Ignalinos AE uždarymo socialinių kaštų studijai, kurią vykdo Didžiosios 
Britanijos, Suomijos ir Lietuvos kompanijų konsorciumas, atliko tyrimus 
ir parengė pasiūlymus dėl Ignalinos regiono regeneravimo strategijos. Ją 
įgyvendins regiono taryba ir regiono plėtros agentūra.“*? Regiono tarybą 
sudaro Visagino, Ignalinos ir Zarasų merai bei savivaldybių atstovai, ta- 
ryba veikia kaip su regiono plėtra susijusius sprendimus priimantis orga- 
nas. Regiono plėtros agentūra turėtų įgyvendinti regeneravimo strategiją, 
veikti kaip regiono tarybos vykdomasis organas ir konsultantas. Agentū- 
ra, kuri buvo sukurta vėliau nei planuota dėl sunkumų skiriant jos vado- 
vą, įpareigota rengti plėtros politikos sprendimus, organizuoti programų ir 
projektų, skirtų IAE eksploatavimo nutraukimo socialinėms ir ekonominėms 
pasekmėms sušvelninti, įgyvendinimą. 


28 Lietuvos Respublikos radioaktyviųjų atliekų tvarkymo įstatymas. - 1999 m. Ge- 
gužės 20 d. Nr. VIII-1190. 


*9 Ibid. 


*0 Įonalinos AE uždarymo problema // http://www.euro.lt 

2001 m. spalio mėn. Ignalinos AE parengė ir išsiuntė Ūkio ministeri- 
jai jėgainės restruktūrizavimo plano projektą. Šis projektas parengtas at- 
sižvelgus į Vyriausybės programos reikalavimus, susijusius su Ignalinos 
AE pirmojo bloko uždarymu. Ignalinos AE restruktūrizavimo plano pro- 
jektas taip pat įteiktas ir įmonėje veikiančių profsąjungų lyderiams. Šia- 
me projekte siūloma suteikti atominei elektrinei teises steigti atskirus fi- 
lialus iš tų padalinių, kurie patenka į įmonės restruktūrizavimo planą ir 
kurie, nors ir nėra tiesiogiai susiję su elektros energijos gamyba, bet yra 
būtini normaliam atominės elektrinės eksploatavimui. Tokiems padaliniams 
projekte priskiriami: šilumos tiekimo ir požeminių komunikacijų cechas (jo 
steigėju greičiausiai bus Visagino miesto savivaldybė), statybos-remonto 
cechas, personalo ruošimo tarnyba, operatyviosios poligrafijos cechas, val- 
gykla ir autotransporto cechas. Jų įstatinis kapitalas sudarytų apie 100 mln. 
Lt, ir ši reorganizacija būtų susijusi su maždaug 1000 jėgainės darbuoto- 
jų. Ignalinos AE būtina, kad šie padaliniai funkcionuotų ir tada, kai jie 
bus atskirti nuo atominės elektrinės, o šią galimybę galima būtų išlaikyti 
tik tuo atveju, jeigu jų steigėju būtų pati atominė elektrinė. Ignalinos AE 
vadovų nuomone, ilgainiui atominei elektrinei nepavyks išlaikyti padali- 
nių, kurie nėra tiesiogiai susiję su elektros energijos gamyba, todėl jie tu- 
ri tapti savarankiški.**! 

Lietuvos Respublikos Vyriausybė, vadovaudamasi IAE pirmojo bloko 
eksploatavimo nutraukimo programa, iki 2002 m. kovo 31 d. turėjo pa- 
tvirtinti galutinį IAE pirmojo bloko eksploatavimo nutraukimo planą, pa- 
rengti jo ekonominį-finansinį pagrindimą ir numatyti pinigų srautų judė- 
jimą. Darbai, susiję su Ignalinos AE uždarymu, turi būti vykdomi trim 
etapais. 

Pasirengimo nutraukti IAE pirmojo bloko eksploatavimą darbai turi būti 
atlikti iki 2005 m. sausio 1 d. Tarptautiniame IAE eksploatavimo nutrau- 
kimo paramos fonde pasiruošimo veikloms ir darbams numatyta 208 mln. 
eurų. Ženklią dalį šių paruošiamųjų darbų sudarys vietos planavimas ir sta- 
tybiniai darbai Ignalinoje.*?? 


*51 K Ševaldinas vadovauja jau 10 metų !/ http:/; 

252 Techninė pagalba Ignalinos AE uždarymo socialinių kaštų studijai. — 2001. Spa- 
lis. - PHARE - Projekto Nr. LI9806.02. 

Tikslią IAE pirmojo bloko galutinio sustabdymo datą nustato Lietuvos 
Respublikos Vyriausybė, atsižvelgdama į eksploatavimo nutraukimo pro- 
gramos bei plano vykdymą ir tolesnio šios programos finansavimo iš Lie- 
tuvos Respublikos ir tarptautinės finansinės pagalbos šaltinių galimybes. 

Vadovaujantis eksploatacijos nutraukimo programa eksploatuojanti or- 
ganizacija — IAE parengia galutinį eksploatavimo nutraukimo planą, pa- 
rengiamųjų darbų planus, etapų ir objektų eksploatavimo nutraukimo pro- 
jektus. Knygos rašymo metu buvo svarstomos dvi pagrindinės alternaty- 
vos: išmontuoti reaktorius iš karto, kai tik bus išimtas kuras, arba atidėti 
šiuos darbus keletui dešimtmečių, leidžiant radiacijos lygiui reaktoriuje su- 
mažėti palaipsniui laikui bėgant. Prognozuojamos šių alternatyvų išlaidos 
yra atitinkamai 929 mln. eurų ir 847 mln. eurų. Antrojo etapo progno- 
zuojamos išlaidos yra apie 100 mln. EUR.** 

Trečiasis etapas yra gamyklos išmontavimas ir radioaktyviųjų atliekų 
medžiagų saugojimas (2011-2080). Dabartiniu metu šie darbai yra projek- 
tavimo užduočių formulavimo stadijos. Išmontavimo ir radioaktyviųjų atlie- 
kų saugojimo išlaidos yra daug didesnės, jos sudaro apie 800 mln. eurų. Rei- 
kės apsispręsti ir dėl kitų klausimų, pavyzdžiui, ar statyti naujus radioak- 
tyviųjų atliekų apdorojimo ir ilgalaikio saugojimo įrenginius Lietuvoje, ar 
mokėti kitai šaliai (pavyzdžiui, Rusijai) už tokių medžiagų saugojimą. 

Dėl sudėtingos IAE pirmojo bloko eksploatacijos nutraukimo instituci- 
nės struktūros, daugiapakopio sprendimų derinimo bei atsakomybės mecha- 
nizmo parengiamieji darbai vėlavo. Vengiant tolesnio IAE klausimo politi- 
zavimo, ilgą laiką visuomenei buvo teikiama mažai informacijos apie pasi- 
rengimą pirmojo bloko uždarymui. Politizavimas didina IAE eksploatavi- 
mo nutraukimo darbų neapibrėžtumą, šiame darbe dalyvaujančių instituci- 
jų neužtikrintumą ir siekį išvengti atsakomybės. Būtent dėl to kai kurie IAE 
uždarymo pasekmes analizavę ekspertai siūlė sutelkti IAE uždarymo darbų 
koordinavimą vienoje nacionalinėje institucijoje, kuri būtų nepriklausoma 
nuo Lietuvos politinės aplinkos pokyčių ir šitaip ne tik sumažintų koordi- 
navimo problemas, bet ir sustiprintų IAE uždarymo darbų tęstinumą.““* 

Tačiau būtent IAE uždarymo politizavimas (ne viešai išsakant skirtin- 
gas ir prieštaringas nuomones apie prisiimtus įsipareigojimus, bet skiriant 


253 Ibid. P. 9. 


*3 Interviu su S. Buteliausku, Abišala ir Partneriai. 2002 m. Liepos 16. 

nuolatinį dėmesį šiam klausimui) gali sukurti sąlygas sklandžiai IAE eks- 
ploataciją nutraukti ateityje, siejant jos uždarymo darbus su integracija Į 
ES ir jos teikiama parama. Tačiau tokiu atveju iškyla sunkiai išvengiama 
tarptautinių derybų atveju dilema, kai šalyje vykstančios aršios politinės 
diskusijos, kurios yra skirtos tarptautinei organizacijai ir kuriomis norima 
padidinti savo derybines galimybes, paveikia ir šalies gyventojų nuosta- 
tas. Šiuo atveju tai dilema dėl tikro ar tariamo išorinio ES spaudimo Lie- 
tuvos institucijoms ir potencialaus neigiamo visuomenės požiūrio į narys- 
tę ES stiprėjimo. 


6.4 Įgyvendinimo metu veikiančios sąlygos 


Atsižvelgiant į tai, jog kol kas vyksta tik pirmojo etapo IAE pirmojo re- 
aktoriaus eksploatavimo nutraukimo darbai, anksti vertinti, kokį poveikį įgy- 
vendinimui turi tokios sąlygos kaip pakankami ištekliai, interesų grupių 
veiksmai įgyvendinimo metu bei ekonominių, socialinių ar politinių sąlygų 
pasikeitimas. Galima pateikti tik kai kurias prognozes, grindžiamas trum- 
pa sprendimų priėmimo dėl parengiamųjų darbų ir jų įgyvendinimo raida. 

Pirma, IAE uždarymui būtini finansiniai ir ekspertiniai ištekliai (lai- 
kas šiuo atveju yra fiksuotas, nors Lietuvos Vyriausybė sieja uždarymo 
datas su ES teikiamos finansinės paramos dydžiu). Tikslus IAE uždary- 
mui būtinų išteklių poreikis pastaraisiais Lietuvos derybų su ES metais 
tapo viena svarbiausių diskusijų temų. Sprendžiant iš ES jau keletą kartų 
padidintos IAE uždarymui finansuoti skirtos sumos, galima prognozuoti, 
Jog tiesioginėms IAE uždarymo išlaidoms bus skirta pakankamai lėšų (nors 
šiuo klausimu ir toliau turbūt bus nesutariama Lietuvos vidaus politiko- 
je). Platesnis IAE uždarymo poveikis Lietuvos ekonomikai priklausys nuo 
sąlygų naujiems elektros gamintojams ir tiekėjams įeiti į Lietuvos rinką, 
ypač nuo įsijungimo į didesnę elektros energijos rinką. 

Antra, dar prieš priimant sprendimą dėl IAE pirmojo reaktoriaus užda- 
rymo, išaiškėjo ankstyvam IAE uždarymui nepritariančios interesų grupės. 
Tai tiesiogiai su IAE veikla susijusios grupės (jos darbuotojai, atominės 
energetikos specialistų rengėjai ir pan.), kurios gali netekti darbo ar patirti 
kitokį neigiamą elektrinės uždarymo poveikį, elektros energijos vartotojai 
(ypač stambūs, pavyzdžiui, Lietuvos pramonininkų konfederacija), su bran- 

duolinės energetikos verslu susijusios interesų grupės (aukštojo mokslo įstai- 
gos) ir politikai, siekiantys pasinaudoti šia tema patraukti rinkėjų dėmesį. 
Nepritarimas ES siūlomiems IAE uždarymo terminams kyla ir dėl poten- 
cialios žalos, kurią patirs minėtos interesų grupės, ir dėl vyraujančių kai 
kurių politikos veikėjų įsitikinimų, jog ES spaudimas yra nepagrįstas moks- 
liniais argumentais ir neteisingas. Kadangi ES turbūt nekeis savo pozici- 
jos dėl IAE pirmojo ir antrojo reaktorių uždarymo datų, tikėtina, jog tokiu 
sprendimu nepatenkintos Lietuvos interesų grupės sieks bent sušvelninti nei- 
giamas tokio sprendimo pasekmes sau įgyvendinimo darbų metu. Tai gali 
sąlygoti išteklių panaudojimą ne pagal paskirtį ir kitokį netinkamą numa- 
tytų priemonių įgyvendinimą arba diskusijų dėl naujų atominių reaktorių 
statybos intensyvėjimą, ypač rinkimų metu. 

Trečia, nors IAE uždarymo darbus gali koreguoti pasikeitusios ekono- 
minės šalies ar Europos sąlygos, labiausiai tikėtinas politinių pokyčių po- 
veikis elektrinės uždarymo darbų įgyvendinimui. Iš tokių pokyčių galimi 
du, galintys pakeisti įgyvendinimo darbų eigą. Viena vertus, Lietuvai įsto- 
jus į ES, labai sumažės pagrindinio ES argumento - Lietuvos priėmimo į 
ES - galia, o tai iki šiol buvo pagrindinė paskata Lietuvos politikos veikė- 
jams laikytis ankstyvojo IAE uždarymo grafiko. Tai gali susilpninti spau- 
dimą laikytis prisiimtų IAE uždarymo įsipareigojimų. Tiesa, tikėtina, jog 
ES išliks galia sumažinti Lietuvai numatytą finansinę paramą elektrinės už- 
darymo darbams finansuoti, per kitas Sąjungos bendrosios politikos sritis 
(pvz., regioninę paramą) „įtikinti“ Lietuvos institucijas laikytis patvirtintų 
planų, panaudoti teisines ir pinigines sankcijas ar viešo tarptautinio „gėdi- 
nimo“ priemones. Antra vertus, galimas ir neigiamo referendumo dėl sto- 
jimo į ES rezultato scenarijus, o tokiu atveju gali iškilti klausimas dėl IAE 
uždarymo planų peržiūrėjimo. Tiesa, tokiu atveju ES išlaikytų svarias po- 
veikio priemones -— ir vėlesnę narystės ES perspektyvą, ir finansinę para- 
mą IAE uždarymo pasekmėms sušvelninti. 


Išvados 
IAE uždarymo atvejis rodo sutarimo tarp pagrindinių politikos veikėjų 


politikos formavimo metu svarbą. Aiškiai nesutarus dėl politikos tikslų ir 
pagrindinių priemonių, sunku sėkmingai juos įgyvendinti. IAE atveju tokį 

sutarimą dar labiau apsunkina įgyvendinimo pasekmių mastai ir politikos 
veikėjų įvairovė. Lietuvos Vyriausybė šiuo atveju žaidžia „dviejų lygių“ 
žaidimą su išorės veikėjais, pirmiausia ES, bei vidaus interesų grupėmis. 
Priimant vieno lygio veikėjų sąlygas — ES nuostatas dėl IAE uždarymo 
terminų, sunkiau užsitikrinti politikos veikėjų paramą šalies viduje (tiks- 
liau, paramos šalies viduje lygis priklauso nuo išsiderėtų finansinių sąly- 
gų). Todėl tikėtina, jog nepatenkintieji IAE uždarymo sąlygomis, ypač už- 
darymo datomis, bandys įvairiais būdais sušvelninti neigiamą šių priemo- 
nių poveikį savo interesams, pavyzdžiui, siekiant įvairių finansinių ar ki- 
tokių paskatų. Šitaip savo ruožtu jau IAE eksploatavimo nutraukimo me- 
tu gali keistis įgyvendinimo planai, o kartu ir persiskirstyti įgyvendinimo 
priemonių pasekmes įvairioms visuomenės grupėms. 

Sėkmingą IAE uždarymą taip pat sunkina sudėtinga institucinė šio pro- 
ceso koordinavimo ir kontrolės struktūra. Ir šiam atvejui būdingi įprasti 
politikos įgyvendinimo Lietuvoje trūkumai — daugialypis sprendimų koor- 
dinavimas ir neaiški atskaitomybės struktūra, sąlygojantys lėtą įgyvendi- 
nimo procesą ir atsakomybės vengimą. Atsakomybės šalinamasi ne tik dėl 
institucinės kontrolės struktūros, bet ir dėl klausimo jautrumo visuomenė- 
je. Be to, gana dažnai keičiantis vyriausybėms, opozicijoje buvusios ir ne- 
pritarusios ankstyvam elektrinės uždarymui partijos neskuba radikaliai pa- 
keisti savo pozicijos, suformavusios savo vyriausybę. Tai pasakytina apie 
1999 m. Seime nacionalinei elektros energijai nepritarusias kairiąsias par- 
tijas, kurių lyderiui A. Brazauskui suformavus koalicinę socialdemokratų 
ir socialliberalų vyriausybę, reikėjo tęsti ankstesnių vyriausybių politiką 
ir laikytis ES keliamų sąlygų. 

Šiuo atžvilgiu įgyvendinimo tęstinumą stiprina ES pozicija, siejanti įsi- 
pareigojimų dėl IAE uždarymo laikymąsi su Lietuvos stojimu į ES (o vė- 
liau — su uždarymo darbų finansavimu). Lietuvos Vyriausybės atskaito- 
mybė Europos Komisijai NAPP ir kitų programų forma iki šiol buvo ge- 
riau užtikrinta nei atskaitomybė šalies visuomenei. Tikėtina, jog baigus de- 
rybas su ES ir pasiekus svarbiausią — pasirengimo stojimui į Sąjungą — 
tikslą, Lietuvos Vyriausybė daugiau dėmesio skirs visuomenės nuomonei, 
įtikinėdama pasiekto susitarimo nauda ir ieškodama galimybių sušvelninti 
potencialių IAE uždarymo priešininkų poziciją (pvz., išlaikant galimybę 
statyti naują atominės energijos reaktorių Lietuvoje). 


7. LIETUVOS NARYSTĖ ES IR JOS ĮTAKA 
POLITIKOS ĮGYVENDINIMUI 


Įgvvendinimas vra dar sudėtingesnis ES, kurioje jis ap- 
ima ir ES teisės perkėlimą į nacionalinę teisę prieš pereinant 
prie „realių“ žemiausio lvgio įgyvendinimo sprendimų. 

D. Dimitrakopoulos, J. Richardson“? 


Įgvvendinimo etapas yra ypač svarbus norint suprasti, 
kokią įtaką ES daro politikai ir jos formavimui VRE šalyse: 
jis vra ta jungiančioji grandis tarp vidaus ir užsienio politi- 
kos ir nuo jo priklauso ES keliamų sąlygų poveikis. 

H. Grabbe““* 


Pastarąjį dešimtmetį labai sustiprėjo dėmesys ES priimamų sprendimų 
įgyvendinimui valstybėse narėse. Šis susirūpinimas sustiprėjo dėl įvairių 
priežasčių: vis didėjančio ES vaidmens reguliuojant ekonominę veiklą, su- 
sirūpinimo ES įvaizdžiu piliečių akyse ir nesugebėjimu pateisinti piliečių 
lūkesčių ir kt. Susirūpinimą tinkamu ES teisės aktų įgyvendinimu galima 
įžvelgti ir daugelyje diskusijų, vykstančių Konvente dėl Europos ateities. 

ES sprendimų įgyvendinimo svarbą šiuo metu pripažįsta ir studijos, ver- 
tinančios ES poveikį valstybių narių struktūroms. Tik tinkamas realaus ES 
normų ir principų įgyvendinimo įvertinimas gali suteikti tvirtą pagrindą iš- 
vadoms apie narystės ES poveikį valstybių narių politikos struktūroms, eko- 
nominei veiklai bei viešo gyvenimo formoms, taip pat padėti suprasti, kas 
sąlygoja skirtingus tų pačių ES normų taikymo rezultatus skirtingose vals- 
tybėse narėse.“! 


*55 Dimitrokopolous, D., Richardson, (žr. 6 nuorodą). Op. cit. P. 337. 


256 Grabbe. H. Europeanization Goes East. Power and Uncertainty in the EU Acces- 
sion Process ii Featherstone, K., Radaelli, C. (eds.) The Politics of Europeanization. - Ox- 
ford: Oxford University Press. Forthcoming. (Antrasis juodraštis). P. 13. 


25! Vienas iš pirmųjų įgyvendinimo svarbą ES poveikio valstybėms kandidatėms su- 
pratimui akcentuojančių darbų yra K. Manioko daktaro disertacija „Vidurio ir Rytų Euro- 
pos valstybių įsijungimas į Europos Sąjungą: plėtra ir europeizacija“, apginta VU TSPMI 
2002 m. gruodžio 9 d. Tačiau joje, nors ir pripažįstama sėkmingo įgyvendinimo svarba, 


ES normų įgyvendinimas plačiau neanalizuojamas. 

Prieš pereinant prie pagrindinio šio skyriaus klausimo, verta pastebėti, 
jog dėl ES organizacinių ypatumų dalyvavimas joje sukuria papildomų pa- 
skatų ir apribojimų tinkamam politikos įgyvendinimui. ES - tai daugiapa- 
kopė politinė struktūra, kurios svarbiausias bruožas yra esminis valstybių 
narių vaidmuo įgyvendinant Briuselyje priimtus sprendimus. Norint sėk- 
mingai įgyvendinti ES priimtus sprendimus, būtinos tos pačios įgyvendi- 
nimo prielaidos, kurios yra svarbios įgyvendinant bet kokius viešosios po- 
litikos sprendimus ir kurios taikomos šioje studijoje. 

Tačiau kartu išryškėja ir kiti svarbūs įgyvendinimo sėkmę sąlygojan- 
tys veiksniai — politikos formavimo ES lygiu ypatumai, ypač keitimasis 
nuolaidomis derybų metu bei simbolinių sprendimų priėmimas, dėl kurių 
prisiimami įsipareigojimai tinkamai neįvertinus jų poveikio konkrečiai 
valstybei, klaidos perkeliant ES teisę į nacionalinę teisę, didesnis veikėjų, 
dalyvaujančių politikos procese, skaičius, riboti instituciniai gebėjimai, 
kultūriniai valstybių narių įgyvendinimo struktūrų skirtumai ir kt. Tiesa, 
šiuos bruožus teisingiau būtų vadinti ne papildomais įgyvendinimą sąly- 
gojančiais veiksniais, bet naujais tų pačių veiksnių aspektais. Pavyzdžiui, 
sutarimas dėl politikos tikslų ir prioritetų tampa dar svarbesnis ES, kur 
dalyvauja daug daugiau įvairius interesus turinčių veikėjų, nei valstybės 
lygiu. Tas pats pasakytina ir apie įgyvendinimo institucinės struktūros ar 
išteklių svarbą. Galima teigti, jog dalyvavimas ES dar labiau išryškina 
valstybių narių politinių sistemų ypatumus, darančius poveikį politikos 
įgyvendinimui, tačiau kartu sukuria pagundą kaltinti ES dėl įvairių po- 
litikos nesėkmių. 

Šio skyriaus pagrindinis tikslas — išnagrinėti, kokią įtaką stojimas į 
ES ir narystė šioje organizacijoje turi politikos įgyvendinimui Lietuvo- 
je. Kalbant apie Lietuvą (ir kitas valstybes kandidates), būtina pirmiausia 
įvertinti tai, jog jos dar nėra įstojusios į ES. Ši akivaizdi aplinkybė yra 
labai svarbi vertinant ES poveikį jos teisės normų įgyvendinimui šiose 
šalyse bei galimiems ES įtakos pokyčiams įstojus į ją. Įtakos politikos 
įgyvendinimui priemonės, kuriomis šiuo metu disponuoja ES (tiksliau, 
Europos Komisija), skiriasi nuo priemonių, kurios bus taikomos įstojus 
į ES. Kokios yra šios priemonės, kaip jos keisis Lietuvai įstojus į ES ir 
kaip keisis Jų taikymo poveikis arba rezultatai — tai pagrindinės šio sky- 
riaus temos. 

Taip pat reikia iš karto atskirti dvi viešosios politikos arba teisės normų 
kategorijas — ES teisės normas ir su ES tiesiogiai nesusijusias Lietuvos 
teisės normas. Pastebėjimas, jog ES daro poveikį stojančioms šalims, nėra 
nei naujas, nei prieštaringas. Kaip žinoma, viena iš pagrindinių narystės 
ES sąlygų yra šalių kandidačių noras ir gebėjimas taikyti ES principus 
bei normas. Nuo valstybės pažangos perkeliant į nacionalinę teisę bei įgy- 
vendinant ES teisės normas priklauso tai, kiek tolima ar artima jai yra 
narystė ES. Tiesa, net ir šis paprastas principas slepia daug įvairių ne- 
aiškumų — tos pačios ES normos gali būti įgyvendinamos ir turėti skir- 
tingą poveikį skirtingose valstybėse, o skirtingo teisinio pobūdžio ES nor- 
mos (reglamentai, direktyvos ar sprendimai) gali turėti skirtingą poveikį 
toje pačioje valstybėje. Tačiau čia akcentuotina tai, jog ES gali turėti po- 
veikį net ir tada, kai įgyvendinami ne Briuselyje, bet Vilniuje priimti 
sprendimai. Kitaip sakant, netiesioginis ES poveikis politikos įgyvendi- 
nimui yra ne mažiau svarbus už tiesioginį, nes stojimas į ES ir pati na- 
rystė sukuria svarbius apribojimus bei paskatas ne tik ES, bet ir nacio- 
nalinių teises aktų įgyvendinimui. 

Toliau nagrinėjama stojimo į ES ir potencialios narystės joje įtaka Lie- 
tuvoje įgyvendinamiems sprendimams. Pirmiausia pristatoma tiesioginė ES 
įtaka politikos įgyvendinimui Lietuvoje ir jos priemonės prieš ir po na- 
rystės ES, o po to analizuojama ES įtaka ir jos priemonės kiekvienu iš 
keturių šioje studijoje detaliai analizuotų atvejų. Lyginant ES įtaką įgy- 
vendinant kiekvieną iš šių keturių politikos sprendimų, galima geriau pa- 
lyginti ir suprasti ES įtakos priemones ir jų poveikį. Be to, taip galima 
atskleisti ne tik tiesioginį, bet ir netiesioginį ES poveikį įvairioms Lietu- 
vos viešojo gyvenimo snitims. 


7.1 Auganti įgyvendinimo svarba stojant į ES 


Augantis ES, ypač Europos Komisijos, o pastaruoju metu ir valstybių 
narių, pavyzdžiui, Olandijos, dėmesys ES normų įgyvendinimui stojančiose 
šalyse yra vienas iš pagrindinių šios plėtros bruožų. Pastebėtina, jog anks- 
tesniais ES plėtros atvejais ES normų įgyvendinimas paprastai buvo lai- 
komas ne pasirengimo stojimui į ES sąlyga, bet įsipareigojimu, susijusiu 

jau su pačia naryste Sąjungoje.*** Tik prasidėjus Vidurio ir Rytų Europos 
šalių pasirengimo narystei ES procesui bei deryboms dėl narystės, ES vis 
didesnį dėmesį pradėjo skirti ne tik ES normų perkėlimui į nacionalinę tei- 
sę, bet ir praktiniam jų įgyvendinimui. 

Galima prisiminti, jog kai 1993 m. ES pateikė narystės joje kriterijų są- 
rašą, jame nebuvo kalbama apie praktinį ES normų įgyvendinimą. Sąrašas 
apsiribojo tokiais kriterijais kaip demokratinė sistema, rinkos ekonomika ir 
gebėjimas konkuruoti bei noras prisiimti visus su ES susijusius įsipareigo- 
jimus, kuriuos turėjo atitikti stojančios šalys. Asociacijos sutartyse, kurios 
su Lenkija, Vengrija ir Čekoslovakija buvo pasirašytos 1991 m., o vėliau ir 
su kitomis šalimis kandidatėmis ir kurios iki stojimo sutarties pasirašymo su- 
daro dvišalių santykių su ES pagrindą, kalbama tik apie ES teisės normų per- 
kėlimą į asocijuotos šalies nacionalinę teisę. 

Tik 1995 m. Madrido viršūnių susitikime pirmą kartą buvo užsiminta 
apie administracinį gebėjimą taikyti ES normas. Tais pačiais metais pa- 
skelbtoje Baltojoje knygoje dėl asocijuotų Vidurio ir Rytų Europos šalių 
integracijos į vidaus rinką, kurioje Europos Komisija pristatė ES teisės nor- 
mas, kurias pirmiausia turi įgyvendinti valstybės kandidatės, taip pat mi- 
nima efektyvaus šių normų įgyvendinimo svarba. 1997 m. paskelbtoje Dar- 
botvarkėje 2000 Komisija dar labiau akcentavo ES normų įgyvendinimo 
svarbą. Joje Komisija pabrėžė „esminę“ šalių kandidačių administracinio 
1r teisinio gebėjimo perkelti, taikyti ir įgyvendinti ES teisę svarbą, teig- 
dama, jog „nepakanka tik užtikrinti teisingą ES teisės perkėlimą. Taip pat 
svarbu, kad kandidačių administracijos būtų modernizuotos ir sugebėtų 
diegti bei įgyvendinti ES acguis“**? 

Vėliau beveik kiekviename ES viršūnių susitikime, kuriame buvo ap- 
tariamas VRE šalių stojimas į ES, buvo akcentuojamas efektyvus jos tei- 

*58 Galima priminti, jog ES, o tiksliau EB, plėtra prasidėjo 1973 m., kai prie šešių EB 
sukūrusių šalių — Vokietijos, Prancūzijos, Italijos, Belgijos, Olandijos ir Liuksemburgo - 
prisijungė Didžioji Britanija, Danija ir Airija, 1981 m. jos nare tapo Graikija, 1986 m. į 
EB įstojo Ispanija ir Portugalija, o 1995 m. ES narėmis tapo Suomija, Švedija ir Austrija. 
Beje. 1990 m. po Vokietijos susivienijimo ES išsiplėtė į buvusią Rytų Vokietijos teritoriją, 
tačiau šiam ES plėtros atvejui nebuvo taikomos tos pačios sąlygos kaip priimant kitas Vi- 


durio ir Rytų Europos šalis. 


*9? Commission of the European Community, Agenda 2000... Op. cit. P. 46. 

sės normų įgyvendinimas. Pavyzdžiui, 1997 m. gruodžio mėn. Liuksem- 
burgo viršūnių susitikime, kuriame buvo paskelbtas kvietimas deryboms 
dėl narystės pirmosios grupės šalims — Estijai, Lenkijai, Vengrijai, Čeki- 
jai, Slovėnijai bei Kiprui, ES pažymėjo, jog „ES acguis perkėlimas į na- 
cionalinę teisę yra būtina, bet nepakankama“ narystės ES sąlyga, reikės 
dar užtikrinti, kad ji yra praktiškai įgyvendinama. 1999 m. gruodžio mėn. 
Helsinkio viršūnių susitikime, kurio metu derėtis dėl narystės pakviestos 
kitos šalys — Latvija, Lietuva, Slovakija, Bulgarija, Rumunija ir Malta, 
pakartota, jog „pažanga derybose turi eiti koja kojon su pažanga perke- 
liant ir praktiškai įgyvendinant ES acguis.““*9 

Nuo 1998 m. rengiamose kasmetinėse ataskaitose dėl šalių kandidačių 
pažangos rengiantis narytei, Europos Komisija vertino ne tik ES teisės normų 
perkėlimą į nacionalinę teisę pagal derybinius skyrius, bet ir jų įgyvendini- 
mą. Tiesa, Europos Komisija įgyvendinimą vertina labai siaurai, t.y. akcen- 
tuoja reikiamų administracinių struktūrų sukūrimą bei išteklių joms skyrimą. 
Kitaip sakant, dėmesys telkiamas į padarytinus veiksmus, o ne į siektinus re- 
zultatus, į atsakingų institucijų gebėjimus, 0 ne į institucinę sandarą ir ko- 
ordinavimo struktūras. Taip pat nuo 1998 m. ES PHARE programos para- 
ma buvo susieta su valstybių kandidačių pasiruošimu narystei ES, stiprinant 
administracinius gebėjimus įgyvendinti ES teisės nuostatas. 

2001 m. ataskaitoje Europos Komisija ypač pabrėžė gebėjimo įgyven- 
dinti acguis svarbą. Pavyzdžiui, Lietuvai skirtoje pažangos ataskaitoje buvo 
akcentuojamas pagrindinių administracinių struktūrų gebėjimas įgyvendinti 
acguis, ne tik ES teisės perkėlimo, bet ir efektyvaus jos įgyvendinimo svar- 
ba.**! Tuo pačiu metu Europos Komisija plėtros strategijoje pasiūlė veiks- 
mų planus, kurie stiprintų valstybių kandidačių administracinį gebėjimą ir 
kurie vėliau buvo patvirtinti bei įgyvendinami 2002 m. stojimo partnerys- 


čių, pateiktų kiekvienai stojančiai šaliai, pagrindu.“*Ž 


260 Plačiau apie tai žr. Nicolaides, Op. cit. 13 September 2001. 


*6! Commission of the European Communities, 2001, Op. cit. P. 36. 


67 Commission of the European Communities. Making a success of enlargement / 


Strategv paper and report of the European Commission on the progress towards acces- 


sion bv each of the candidate countries. - Brussels. 2001. P. 2. 

Išaugus; ES dėmesį praktiniam acguis įgyvendinimui stojančiose ša- 
lyse rodo ir 2002 m. vasarą pasirodžiusios spekuliacijos Europos spau- 
doje, jog Europos Komisija svarsto galimybę numatyti griežtą priežiūros 
mechanizmą, kuris padėtų ES kontroliuoti acguis įgyvendinimą stojančio- 
se šalyse po derybų su ES pabaigos ir skirti finansines nuobaudas įsi- 
pareigojimų nesilaikančioms šalims.“ Šiuo atveju ypač buvo akcentuo- 
jami šalių kandidačių gebėjimai įgyvendinti maisto saugos, aplinkosau- 
gos bei sienų apsaugos normas (kurios, beje, yra gana naujos teisės nor- 
mos pačiai ES). 

2002 m. rudenį Europos Komisija paskelbė pažangos ataskaitą, kurio- 
je rekomenduojama iki metų pabaigos baigti derybas dėl narystės su aš- 
tuoniomis VRE šalimis (tarp jų ir Lietuva), Kipru ir Malta. Joje taip pat 
buvo pasiūlyta, kaip po derybų pabaigos užtikrinti tinkamą acguis įgyven- 
dinimą stojančiose šalyse. Europos Komisijos nuomone, stojančios šalys 
pakankamai pažengė įgyvendindamos acguis, kad galima būtų daryti iš- 
vadą, jog jos bus pajėgios sėkmingai įgyvendinti ES teisę įstojusios į Są- 
jungą.““* Kartu Europos Komisija pabrėžė tolesnio administracinių ir tei- 
sinių gebėjimų stiprinimo svarbą, ypač atsižvelgdama į poreikį stiprinti tar- 
pusavio pasitikėjimą tarp stojančių ir esamų ES narių. 

Atsižvelgdama į būtinybę užtikrinti, kad stojančios šalys laikosi pri- 
siumtų įsipareigojimų ir efektyviai įgyvendina ES teisę, Europos Komisija 
pasiūlė taikyti priežiūros mechanizmą bei teikti savo išvadas apie acguis 
įgyvendinimą stojančiose šalyse“? Ji pasiūlė toliau naudoti įprastus prie- 
žiūros mechanizmus — valstybių narių atstovų pagalbą, technines konsul- 
tacijas, pasirengimo stojimui fiskalinės priežiūros procedūrą ir kt. — bei 
papildomai likus šešiems mėnesiams iki stojimo į ES parengti išsamią 
pnežiūros ataskaitą, kurioje būtų įvertinta kiekvienos stojančios šalies pa- 
žanga įgyvendinant ES teisę bei pateikti siūlymai dėl tolesnių veiksmų. 


363 EU candidates face monitoring and fines // Financial Times. July 25, 2002. — 
http://news.ft.com. 


** Commission of the European Communities. Towards an Enlarged Union / Strate- 
gy Paper and Report of the European Commission on the progress towards accession by 
each of the candidate countries. - Brussles. 9.10.2002. COM(2002) 700 Final. P. 10. 


365 Op. cit. P. 24. 

Ši ataskaita pakeistų iki tol rengtas metines pažangos ataskaitas ir būtų 
skirta beveik išimtinai ES teisės įgyvendinimui stojančiose šalyse. 

Europos Komisijos nuomone, įstojus į ES, naujoms narėms bus taiko- 
mos tos pačios acguis įgyvendinimo priežiūros procedūros kaip ir dabar- 
tinėms narėms — geriausios praktikos perteikimas, kitų valstybių narių spau- 
dimas, kasmetinis Bendrijos teisės įgyvendinimo vertinimas ir prireikus by- 
lų dėl acguis pažeidimo Europos teisingumo teisme inicijavimas. Be to, 
atskirai minima branduolinė sauga teigiant, jog šioje srityje ES Leakeno 
viršūnių taryba patvirtino poreikį kontroliuoti Sąjungoje esančių atominių 
elektrinių saugą.“““ 

Galiausiai Europos Komisija pasiūlė numatyti „apsaugos priemonių“ 
taikymo galimybę, kuri reiškė, jog dvejus metus po ES plėtros bus gali- 
ma įvesti laikinas rinkos apsaugos priemones, jei iškils rimtų ekonominių 
sunkumų. Europos Komisija pabrėžė, jog šios apsaugos priemonės nebūtų 
taikomos esant nuogąstavimams dėl ES normų nesilaikymo - joms taikyti 
būtų naudojama ES sutarties 30 straipsnio procedūra. Tačiau kartu buvo 
numatytas papildomas apsaugos mechanizmas, apimantis ir neįgyvendini- 
mo atvejus tada, kai ES teisė nenumato apsaugos priemonių. Taip pat pa- 
brėžta, jog tokios priemonės negalėtų būti kliūtys prekybai ties valstybių 
narių sienomis, nors dėl išorinių sienų apsaugos Europos Komisija numa- 
tė papildomas apsaugos priemones žmonių judėjimui tarp naujų ir esamų 
valstybių narių. 

Europos Komisijos siūlymai buvo patvirtinti 2002 m. gruodžio mėn. 
įvykusiame Kopenhagos viršūnių susitikime, kurio išvadose teigiama, kad 
„prisiimtų įsipareigojimų įgyvendinimo priežiūra stojančiose šalyse suteiks 
tolesnes gaires stojančioms šalims, o valstybėms narėms — garantijas, kad 
stojančios šalys laikosi prisiimtų įsipareigojimų. Priežiūros ataskaitų pa- 
grindu Europos Komisija pateiks reikiamus pasiūlymus.““*" Apsaugos prie- 
monių taikymas, t.y. prekybos su ES laikinas apribojimas, numatytas tre- 
jų (o ne dvejų, kaip siūlė Europos Komisija) metų laikotarpiui po įstoji- 


466 Op. cit. P. 25. 


*67 Copenhagen European Council 12 and 13 December 2002. Presidency Conclusions. — 
December 12-13, 2002. P. 2. 

mo į ES, pateikiamas kaip pagrindinė priemonė užtikrinti valstybes na- 
res, abejojančias šalių kandidačių gebėjimais būti ES narėmis. 

Įvertinus pastebimai išaugusį ES dėmesį praktiniam acguis įgyvendi- 
nimui stojančiose šalyse, kyla pagrįstas klausimas, kodėl ES dabar tiek 
daug dėmesio skiria politikos įgyvendinimui (tiesa, siaurąja prasme, t.y. 
tik su naryste ES susijusių teisės normų įgyvendinimui) šalyse kandidatė- 
se. Kitas svarbus klausimas — kaip ES gali užtikrinti, kad suverenios vals- 
tybės, nesančios Sąjungos narėmis, laikytųsi ES teisės normų, ir kaip šis 
sugebėjimas prižiūrėti stojančias šalis pasikeis joms įstojus į ES. 

Išaugusį ES dėmesį praktiniam acguis įgyvendinimui Lietuvoje ir ki- 
tose stojančiose šalyse galima paaiškinti keliais motyvais. Pirmiausia, ma- 
nant, jog šis susirūpinimas acguis įgyvendinimu yra nuoširdus, o ne poli- 
tiškai motyvuotas, galima teigti. jog jį sąlygoja bent du svarbūs veiksniai. 
Dabar ES teisės aktų yra daug daugiau nei ankstesniais ES plėtros atve- 
jais. Kai į ES (tuo metu EB) stojo Didžioji Britanija, Danija ir Airija, 
neegzistavo Bendrijos teisės normos aplinkosaugos ar vartotojų apsaugos 
srityse. Į ES stojant Portugalijai ir Ispanijai, nebuvo bendros išorinių sie- 
nų apsaugos, maisto saugos ir panašių normų. Netgi po paskutinės ES plėt- 
ros 1995 m. buvo priimta nemažai naujų ES teisės normų. Būtent dėl to 
stojimas į ES dažnai apibūdinimas kaip „taikymasis į judantį taikinį“, ir 
todėl dabar daugiau dėmesio skiriama ES teisės normų įgyvendinimui ir 
valstybėse narėse, ir ypač stojančiose šalyse. 

Didelį ES dėmesį acguis įgyvendinimui sąlygoja ne tik ES teisės nor- 
mų gausa, bet ir menkesni VRE šalių administraciniai gebėjimai taikyti 
šias normas. Tiesa, galima būtų abejoti, ar Lietuvos administraciniai ge- 
bėjimai šiuo metu yra menkesni už Graikijos prieš jai tampant EB nare. 
Be to, statistiniai vidurkiai, rodantys, jog VRE šalių BVP vienam žmogui 
sudaro tik apie 40 proc. ES vidurkio, slepia nemažus skirtumus ir tarp sto- 
Jančių šalių ir tarp dabartinių valstybių narių. Vis dėlto pastarųjų dešimt- 
mečių retormos, vykdytos VRE šalyse, jų ankstesnis institucinis ir kultū- 
rinis paveldas bei ekonominių išteklių trūkumas skiria jas nuo dabartinių 
ES narių. Bent jau oficialiai ES teisės normų gausa bei gebėjimų VRE 
šalyse stoka pateikiama kaip pagrindinės praktinio ES teisės normų LgY- 
vendinimo priežūros priežastys. 

Taip pat neatmestina ir politinių motyvų galimybė ES ar jos valsty- 
bėse narėse. Kitaip sakant, gali būti, jog kai kurios ES valstybės narės 
naudoja efektyvaus ES teisės normų įgyvendinimo šalyse kandidatėse prie- 
žiūros argumentą norėdamos sulėtinti ES plėtrą arba išgauti iš ES papil- 
domų garantijų mainais už sutikimą ratifikuoti stojimo sutartį. Tai rodo 
ir 2002 m. Kopenhagos viršūnių susitikime patvirtinta galimybė po ES 
plėtros taikyti apsaugos priemones, kuri buvo prailginta iki trejų metų, 
bei Komisijos akcentuojama pasitikėjimo tarp valstybių narių ir stojan- 
čių šalių svarba. 

Tikėtina, jog bendroje ES politikoje Lietuvos ir kitų stojančių šalių at- 
žvilgiu apskritai bei akcentuojant acguis įgyvendinimą konkrečiai, veikia 
visi anksčiau minėti motyvai. Būtent dėl jų pastaraisiais metais akivaiz- 
dus ES dėmesys jos teisės normų įgyvendinimui stojančiose šalyse, kuris 
konkrečiai pasireiškia taikant įvairias politines ir finansines priemones sto- 
jančių šalių atžvilgiu. Šios ES įtakos priemonės ir galimas jų poveikis ap- 
tariami toliau. 


7.2 ES įtakos politikos įgyvendinimui 
stojančiose šalyse priemonės 


ES įtaka stojančioms šalims yra gana naujas ir šiuo metu besiplėto- 
jantis akademinių studijų objektas. Šia tema parengtos studijos teikia ne- 
mažai medžiagos ES poveikio ir jo formų analizei. Pavyzdžiui, viename 
iš pagrindinių šiai temai skirtų darbų ES poveikio stojančioms šalims prie- 
monės klasifikuojamos į tokias grupes“““ : 

a) stojančių šalių judėjimo glaudesnės integracijos su ES link (nuo 

asociacijos sutarčių link derybų pradžios, jų užbaigimo ir paties įsto- 
jimo į ES) kontolė (angl. — gate-keeping). Ji yra bene svarbiau- 


468 Grabbe, H. How does Europeanization affect CEE governance? Conditionality. 
diffusion and diversity /* Journal of European Public Policy. Op. cit. Vol. 8. Issue 4. De- 
cember 2001. P. 1013-1031. Nors Grabbe'o pateikto ir čia naudojamo ES įtakos priemo- 
nių išskyrimo logika yra kritikuotina, ji toliau taikoma šiame skyriuje. Tačiau konkretūs 


pavyzdžiai, kuriais iliustruojamos šios priemonės, yra parinkti šios knygos autorių. 

sia ES poveikio Lietuvai ir kitoms stojančioms šalims priemonė, 
nes susieja konkrečius politinius veiksmus, kuriuos turi įvykdyti sto- 
jančios šalys, su atlygiu joms — derybų pradžia, derybinio skyriaus 
uždarymu ir kt. Pavyzdžiui, Lietuvos derybų su ES telekomunika- 
cijų srityje baigtis buvo tiesiogiai priklausoma nuo to, ar Lietuva 
įkurs nepriklausomą ryšių reguliavimo tarnybą. Ši ES taikoma prie- 
monė yra ypač svarbi iki VRE šalių įstojimo į ES, kadangi narys- 
tės perspektyva, jos priartinimas ar atitolinimas tampa pagrindine 
„morka ar lazda“ ES rankose. Kadangi narystė ES yra prioriteti- 
nis Lietuvos ir kitų regiono šalių tikslas, šių šalių politikai linkę 
atsižvelgti į ES siūlymus vien todėl, kad tai prisideda prie stojimo 
į ES pažangos; 

b) „geriausios praktikos“ perteikimas ir pasirengimo narystei ES 
priežiūra. Pavyzdžiui, Europos Komisijos metinės pažangos ataskai- 
tos tapo viena iš svarbiausių viešosios politikos įgyvendinimo gai- 
rių Lietuvoje ir kitose stojančiose šalyse. Nacionalinės acguis įgy- 
vendinimo programos, sudaromos Europos Komisijos rekomenda- 
cijų bei stojimo partnerysčių pagrindu, tapo „šešėlinėmis“ kiekvie- 
nos vyriausybės programomis, kurias įgyvendina bet kuri vyriau- 
sybė nepriklausomai nuo jos partinės sudėties. Dažnai Europos Ko- 
misijos rekomendacijos išeina už to, kas, griežtai žiūrint, yra būti- 
na norint įstoti į ES. Pavyzdžiui, kaip viena iš narystės ES politi- 
nio kriterijaus dalių VRE šalių atžvilgiu buvo taikomas pagarbos 
nacionalinėms mažumoms principas, nors šis principas nėra įtvir- 
tintas ES sutartyje. Galima teigti, jog tik plėtodama ES politiką 
VRE šalių atžvilgiu, Europos Komisija ėmėsi aktyvaus vaidmens 
viešojo administravimo reformų bei branduolinės saugos srityse, ku- 
rios nebuvo priskirtos ES kompetencijai. Vienas iš „geriausios prak- 
tikos“ pavyzdžių siūlant, kaip reformuoti viešąjį administravimą, yra 
ES finansuotas leidinys „Europiniai principai viešajam administra- 
vimui“.**? Beje, šiuo atžvilgiu dėmesio vertas klausimas, kaip ES 
plėtra keis Europos Komisijos iniciatyvas tose srityse, kurios ne- 


4609 SIGMA. European Principles for Public Administration. - SIGMA-OECD Paper 
No. 27. 1998. 

priklauso ES kompetencijai. Pastaraisiais metais ES vaidmens ato- 
minės energetikos saugos srityje išplėtimas pateikia gerą pavyzdį, 
kaip įtaka VRE šalyse vėliau buvo perkelta į ES kompetencijos iš- 
plėtimą valstybėse narėse; 

c) teisinių bei institucinių modelių pateikimas. Ši priemonė yra tie- 
siogiai susijusi su ES įtaka politikos įgyvendinimui stojančiose ša- 
lyse vien dėl būtinybės perkelti visus ES teisės aktus į nacionalinę 
teisę norint įstoti į ES. Daugelis ES teisės normų numato tam tik- 
rus teisinius bei institucinius jų įgyvendinimo mechnizmus. Nors ins- 
titucinė politikos vykdymo struktūra yra pačių valstybių narių kom- 
petencija, tačiau 2000 m. rugsėjo mėn. Europos Komisija šioje sri- 
tyje buvo pateikusi neformalų darbinį dokumentą su rekomendaci- 
jomis ir reikalavimais stojančioms šalims, kokias institucijas jos turi 
įsteigti, kad būtų pajėgios įgyvendinti acguis.“"? Pavyzdžiui, tele- 
komunikacijų smtyje šis dokumentas reikalavo, kad nacionalinė re- 
guliuojančioji institucija turi būti nepriklausoma nuo visų rinkos da- 
lyvių bei vyriausybės intereso ir kad pakankami žmonių ir finansi- 
niai ištekliai turi būti skirti jos funkcijoms atlikti; 

d) piniginė ir techninė parama. ES, skirdama piniginę ir techninę pa- 
ramą, taip pat daro tiesioginę įtaką viešajai politikai stojančiose ša- 
lyse, susiedama paramą su konkrečiomis politikos priemonėmis bei 
nukreipdama vietinius išteklius (ypač kai yra poreikis kofinansuoti 
ES paramą). Pirmiausia pagrindine paramos programa buvo 
PHARE, nuo 2000 m. valstybėms kandidatėms buvo skirta parama 
iš SAPARD bei ISPA. Vien dėl šių programų valdymo Lietuvai ir 
kitoms stojančioms šalims reikėjo reformuoti institucinę išteklių val- 
dymo struktūrą. Finansiniuose memorandumuose tarp Europos Ko- 
misijos ir Lietuvos Vyriausybės dėl PHARE programos paramos bu- 
vo numatytos išankstinės sąlygos, kurias reikia patenkinti tam, kad 
būtų skirta parama (atsakingų institucijų gebėjimų sustiprinimas, tei- 
sės aktų parengimas ir priėmimas ir t.t.) Pavyzdžiui, Ryšių regu- 


470 Commission of the European Communities. Main administrative structures regui- 
red for implementing the agcui / Overview with a view to preparation of the 2000 Regu- 
lar Reports: - Informal Working Document. 22 September 2000. 

liavimo tarnybos gebėjimai stiprinami pagal PHARE projektą „Pa- 
galba steigiant Ryšių reguliavimo tarnybą Lietuvoje, numatant in- 
vesticijas modernizuoti jos techninę ir radijo monitoringo bazę“ pa- 
gal tris pagrindines kryptis: teisės aktų ir kitų norminių dokumentų 
rengimą; Ryšių reguliavimo tarnybos darbuotojų mokymą ir kvali- 
fikacijos kėlimą visose ryšių reguliavimo srityse; techninės bazės 
stiprinimą. Įstojus į ES, dar didesnį poveikį turės ES fondai, ski- 
rami žemės ūkiui bei regionų plėtrai, kurie taip pat nukreips vieti- 
nius piniginius ir ekspertinius išteklius pagal tų programų priorite- 
tus ir apribos jų panaudojimą kitose srityse; 

e) konsultacijos ir „dvynių“ programa. Europos Komisija teikia nuo- 
latines konsultacijas stojančioms šalims dėl ES normų perkėlimo ir 
įgyvendinimo, šitaip apribodama ar paskatindama vienokių ar kito- 
kių viešosios politikos priemonių pasirinkimą. Be to, dažnai šiame 
procese aktyviai dalyvauja ir valstybės narės, siųsdamos savo pa- 
tarėjus. Pavyzdžiui, nuo 1999 m. veikianti „dvynių“ programa yra 

"skirta patirties iš valstybių narių stojančioms šalims perdavimui, ku- 
rio metu valstybės narės administracijos darbuotojai atvyksta dirb- 
ti kuriam laikui į stojančios šalies valstybės institucijas. Tiesa, daž- 
nai šios priemonės išeina už ES kompetencijos ribų ar pateikia skir- 
tingus receptus toms pačioms problemoms, kadangi pastarieji būna 
priklausomi nuo konsultuojančios šalies tradicijų. Pažymėtina, jog 
šios priemonės dažnai teikiamos kartu su kitomis — technine, finan- 
sine pagalba ir kt. Pavyzdžiui, iš ES techninės pagalbos lėšų sto- 
Jančiose šalyse finansuojami „dvyniai“ teikia „geriausios praktikos“ 
pavyzdžius bei teisinius ir institucinius modelius atskirose ES ac- 
guis srityse. 


Taigi ES turi įvairių tiesioginės įtakos priemonių, kurios jau senokai daro 
poveikį Lietuvai ir kitoms stojančioms šalims. Kai kurios svarbios priemo- 
nės — ypač narystės ES perspektyvos priartinimas — išnyks įstojus į ES, ki- 
tos — finansinė parama susieta su konkrečiomis jos panaudojimo sąlygomis, 
naujos teisinės ir institucinės taisyklės — išliks ir tapus ES narėmis. 

Pateiktas ES poveikio priemonių sąrašas koncentruojasi ties ES povei- 
kiu politikos formavimo procesui bei politikos turiniui (o ne įgyvendini- 

mui). Stojančios šalys gali tik imituoti konkrečių ES reikalavimų vykdy- 
mą, bet praktiškai jų neįgyvendinti arba laikytis ES normų iki įstojimo, o 
vėliau kreipti į tai mažiau dėmesio. ES galimybės daryti įtaką viešosios 
politikos įgyvendinimui (o ne tik jo turiniui, t.y. ne tik teisės derinimui) 
yra daug mažesnės, nei galimybės turėti įtakos viešosios politikos darbo- 
tvarkei stojančiose šalyse. Nors įtakos politikos įgyvendinimui priemonės, 
kurias naudoja ES, yra panašios į bendras įtakos priemones - konkrečių 
priemonių įgyvendinimo susiejimas su priėmimu į ES, su finansine para- 
ma, konsultacijomis, priežiūra ir kt. — tačiau įgyvendinimo sėkmę įvertin- 
ti yra daug sunkiau, nei sudaryti perkeltų teisės aktų sąrašą. Iš dalies dėl 
to pastaruoju metu ES labai akcentuoja efektyvų acguis įgyvendinimą. 

ES įtaką politikos įgyvendinimui Lietuvoje ir kitose stojančiose šalyse 
galima vertinti naudojant studijos pradžioje pateiktas dvi pagrindines įgy- 
vendinimo sąlygas — politikos veikėjų norą ir gebėjimą įgyvendinti pri- 
imtus sprendimus.*?! Kaip ES įtakos priemonės keičia politikų norą ir ge- 
bėjimus įgyvendinti konkrečias viešosios politikos priemones? 

Bendrai vertinant, Lietuvos politikų n0rą įgyvendinti ES teisės normas 
tiesiogiai veikia galimybės kuo sparčiau įstoti į ES. Juo aiškiau konkre- 
čių politikos priemonių įgyvendinimas yra susietas su pažanga stojant į 
ES, juo didesnis noras įgyvendinti minėtas priemones. Šiuo atžvilgiu ypač 
svarbus tampa klausimas, kiek šis noras keisis įstojus į ES ir ar kitų pa- 
skatų — viešo „gėdinimo“, „atsilikėlių“ vardo vengimo - užteks, kad Briu- 
selyje priimti sprendimai būtų tinkamai įgyvendinti Lietuvoje. 

Be pozityvių paskatų, ES naudoja ir priežiūros bei kontrolės mecha- 
nizmus, kuriais siekiama užtikrinti, kad politikų noras diegti ES teisės nor- 
mas nėra vien demonstratyvus. Kitaip sakant, nors narystės ES priorite- 
tas yra pagrindinis paskatų įgyvendinti ES politikos reikalavimus šaltinis, 
jis dažnai būna nepakankamas norint priimti ir įgyvendinti atskirus refor- 


*'! Iš esmės panašų skirstymą naudoja kai kurie kiti analitikai analizuodami tai, kas 
lemia tarptautinių organizacijų priimtų sprendimų įgyvendinimą jų valstybėse narėse. Pa- 
vyzdžiui, kai kas požiūrį į įgyvendinimą skiria į „įgyvendinimo užtikrinimo“ (angl. - en- 
forcement) ir „vadybos“ (angl. - management) požiūrius, iš kurių pirmasis akcentuoja kon- 
trolę ir bausmę, antrasis — gebėjimų įgyvendinti stiprinimą. žr. Tallberg J. Parhs to Com- 
pliance: Enforcement. Management, and the European Union '' International Organiza- 
tion. — Vol. 56. No. 3. Summer 2002. P. 609-643. 

mos sprendimus. Todėl priežiūros ir kontrolės priemonės stiprina paska- 
tas. Šios priemonės ypač svarbios tada, kai trūksta pasitikėjimo tarp poli- 
tikos veikėjų skirtingose šalyse. Metinės Europos Komisijos pažangos ata- 
skaitos ir 2003 m. planuojama išsami priežiūros ataskaita skirtos kontro- 
liuoti, ar stojančių šalių politikai ir biurokratai iš tiesų laikosi savo paža- 
dų. Šios kontrolės priemonės stiprina paskatas praktiškai įgyvendinti ES 
normas (nors to ir negarantuoja). 

Panašios priežiūros priemonės išliks ir įstojus į ES, nors kol kas ne- 
aišku, nuo kada naujoms ir senoms narėms bus taikomos visiškai vieno- 
dos priežiūros procedūros ir ar jos netaps griežtesnės po šios ES plėtros. 
Griežčiausia sankcija už acguis nesilaikymą, kuri egzistuoja šiuo metu ES, 
yra piniginės baudos, kurias turi sumokėti valstybės narė, pažeidžianti tei- 
sės normas. Tiesa, tokių atvejų kol kas buvo labai nedaug, nes dažniau- 
siai valstybės atsižvelgia į Europos Komisijos įspėjimą ir byla paprastai 
nepasiekia paskutinio etapo.“'Ž Tačiau gali būti, jog naujoje ES sutartyje, 
kuri šiuo metu rengiama Konvente dėl Europos ateities, bus numatyta ir 
pati griežčiausia, bet iki šiol aiškiai nereglamentuota sankcija — pašalini- 
mas iš ES. 

Ne mažiau svarbus yra ES poveikis gebėjimui įgyvendinti teisės ak- 
tus. Akivaizdžiausiai ES prisideda prie administracinių gebėjimų stiprini- 
mo teikdama finansinę ir techninę paramą stojančioms šalims šiose srity- 
se. ES per pastarąjį dešimtmetį tapo didžiausiu finansinės ir techninės pa- 
galbos šaltiniu VRE šalyse. Be to, PHARE paramos vertinimo ataskaitos 
rodo, kad PHARE techninė ir finansinė parama didina Lietuvos valstybės 
tarnautojų motyvaciją tvarkyti su stojimu į ES susijusius reikalus.*" 

Taigi tiesioginė ES įtaka pasireiškia ir didinant išteklius, ir tobulinant 
institucinę įgyvendinimo struktūrą, ir skatinant sutarimą tarp pagrindinių 
veikėjų — 0 visai tai, kaip jau minėta, yra svarbios sėkmingo politikos įgy- 
vendinimo sąlygos. 


*72 Pavyzdžiui, 1997-2000 m. laikotarpiu Komisija pasiūlė skirti 21 finansinę nuobaudą, 
tačiau tik viena byla pasiekė paskutinį etapą, kada Europos Teisingumo Teismas paskyrė 
finansinę baudą (Graikijai už atliekas Kretoje). Žr. Tallberg J. Paths 10 Compliance: En- 
Jorcement, Management, and the European Union // International Organization. - Vol. 56. 
No. 3. Summer 2002. P. 619. 


375 PHABE Country Ex-Post Evaluation and Capacity Building. Op. cit. 

Tačiau ES taip pat daro ir svarbią netiesioginę įtaką, kuri dažnai nei- 
giamai veikia politikos įgyvendinimą ypač tose srityse, kurios tiesiogiai 
nėra reglamentuojamos ES ir dėl to yra pamirštamos dėl ES sukurtų pri- 
oritetų. Pasirengimas kuo spartesniam stojimui reiškia darbotvarkės per- 
krovimą ir išteklių iš kitų sričių atitraukimą. Be to, dažnai ES poveikis 
priklauso nuo kitų šalies vidaus politikos veiksnių, pavyzdžiui, interesų gru- 


pių spaudimo. 


Išsamiau ES įtaką ir jos skirtumus galima iliustruoti įvertinant, kokį 
poveikį ES turėjo įgyvendinant šioje knygoje detaliai analizuotus viešo- 


sios politikos atvejus. 


1 lentelė. ES įtaka viešosios politikos įgyvendinimui Lietuvoje 


Pagrindinės 
ES įtakos 
priemonės 


Įtakos 
pobūdis 


Fiksuoto 
ryšio 
paslaugų 
reguliavimas 


Techninė ir 
finansinė 
parama, 
susiejimas su 
derybomis, 
konkrečių 
reguliavimo 
modelių 
pasiūla 
(pastabos 
metinėse 
ataskaitose) 


Tiesioginis, 
esminis 


Žemės 
reforma 


Bendro 
pobūdžio 
spaudimas 
(pastabos 

ir siūlymai 
metinėse 
ataskaitose, 
stojimo 
partnerystėje) 


Netiesioginis, 
svarbus 
atitraukiant 
išteklius 


Saulėtekio 
komisijos 
veikla 


Bendras 
pritarimas 
(pastabos 
metinėse 
ataskaitose), 
konkrečių 
reguliavimo 
modelių 
pasiūla ES 
kompetencijos 
srityse 


Netiesioginis, 
svarbus 

kai kuriais 
atvejais 


Ignalinos AE 
uždarymas 


Susiejimas 
su derybomis 
ir stojimu 

į ES; 
finansinė 

ir techninė 
parama 
(pastabos 
metinėse 
ataskaitose, 
stojimo 
partnerystėje) 


Tiesioginis, 
esminis 


Kiekvienu analizuotu atveju ES įtaka ir jos poveikis*"* buvo skirtingi. 
Konkrečioje įgyvendinamos politikos srityje skyrėsi ir ES įtakos priemo- 


*'* Įtaka šiuo atveju reiškia procesą, poveikis - to proceso rezultatą. (Aut. pastaba.) 

nių derinys, ir jų pobūdis, ir įtakos rezultatas. Fiksuoto ryšio paslaugų re- 
guliavimo atveju ES turėjo didelę įtaką ir teikiant konkrečias taisykles di- 
rektyvų forma, ir siūlant institucinę reguliavimo struktūrą, ir susiejant ES 
nuostatų įgyvendinimą su pažanga derybose. Kadangi žemės reforma bu- 
vo menkai reglamentuota ES lygiu, pagrindinė įtakos priemonė buvo Eu- 
ropos Komisijos raginimas metinėse ataskaitose spartinti reformos vykdy- 
mą. Tačiau kartu ES netiesiogiai daro neigiamą poveikį žemės reformai, 
nes atitraukia finansinius išteklius iš šios srities. O lėta žemės reforma tapo 
pagrindiniu argumentu interesų grupėms, išsireikalavusioms pereinamąjį lai- 
kotarpį dėl žemės ūkio paskirties žemės pardavimo užsieniečiams. Saulė- 
tekio komisijos veiklai ES turėjo netiesioginę įtaką, kadangi daugiausia ga- 
limybių būti įgyvendintos turėjo tos Saulėtekio pasiūlytos priemonės, ku- 
ros atitiko pasirengimo stojimui į ES priemones. Be to, verslo aplinkai 
įtakos turėjo ir ES vidaus rinką reglamentuojančių teisės aktų perkėlimas 
ir įgyvendinimas Lietuvoje. Galiausiai Ignalinos AE uždarymo atveju ES 
atliko ir atlieka esminį vaidmenį susiedama Lietuvos pažangą derantis bei 
stojant į ES su jos įsipareigojimų vykdymu ir suteikdama svarbią finansi- 
nę paramą šiam projektui įgyvendinti. 

Kaip rodo šios keturios atvejų studijos, ES poveikis Lietuvoje įgyvendi- 
namai politikai priklauso ne tik nuo ES įtakos priemonių pobūdžio, bet ir nuo 
ES įtakos sąveikos su vidaus politikos veiksniais. Esant stipriam interesų 
grupių ar įgyvendinančių institucijų pasipriešinimui arba išteklių trūkumui, 
ES poveikis gali būti mažesnis. Jis taip pat priklauso nuo esamos instituci- 
nės struktūros ir kitų veiksnių, kurie yra ir veikiami ES, ir patys daro poveikį 
ES politikos Lietuvos atžvilgiu rezultatams. Detalesnė šių veiksnių priežas- 
tinio ryšio ir pobūdžio analizė yra jau atskiros studijos objektas. 

Pasitelkiant pavyzdžius iš kitų, šioje studijoje neanalizuotų sričių, gali- 
ma pažymėti, kad vienas iš svarbiausiųjų veiksnių, ribojančių ES poveikį, yra 
nepakankamas vidaus veikėjų noras įgyvendinti institucines reformas. Sie- 
kiant racionalizuoti aplinkos politikos priežiūros ir kontrolės institucinę 
struktūrą, buvo parengti Aplinkos apsaugos agentūros steigimo dokumentai, 
tačiau jos įsteigimas buvo atidėtas. Arba nors buvo paruošta Valstybinio so- 
cialinio draudimo fondo valdybos organizacinių pokyčių programa, jos įgy- 
vendinimas buvo atidėtas iš dalies dėl didelės vadovybės kaitos.“ 


*5 PHARE Country Ex-Post Evaluation and Capacity Building. Op. cit. 

Taigi, apibendrinant šį skyrių, galima daryti keletą išvadų. Pirma, ES 
įtaka Lietuvoje įgyvendinamai politikai pasireiškia įvairiomis formomis, O 
jos galutinis poveikis ir pobūdis priklauso ne tik nuo ES įtakos priemo- 
nių, bet ir nuo jų sąveikos su Lietuvos vidaus politikos veiksniais. Antra, 
ES poveikis Lietuvos viešajai politikai tapo svarbus Europos Komisijai pra- 
dėjus vertinti Lietuvos pažangą stojant į ES bei ypač svarbus prasidėjus 
deryboms ir toks išliks iki įstojimo į ES. Tačiau ES poveikio nereikėtų 
sureikšminti, nes jis priklauso nuo konkrečios srities (ar ji patenka į ES 
kompetenciją, ar ne) ir sąveikos su vidaus politikos veiksniais. Trečia, įsto- 
jus į ES, išnyks svarbios ES įtakos Lietuvai priemonės, pirmiausia, gali- 
mybė susieti konkrečių politikos priemonių vykdymą su pažanga stojant į 
ES. Dėl to gali susilpnėti paskatos efektyviai įgyvendinti kai kuriuos tei- 
sės aktus, ypač tuos, kuriems nepritaria vidaus interesų grupės ar kuriems 
trūksta išteklių. Tačiau Lietuvai bus taikomos tos pačios kontrolės prie- 
monės ir tos pačios sankcijos kaip ir dabartinėms valstybėms narėms. 
Sankcijos Lietuvai priklausys ir nuo jos piliečių bei įmonių aktyvumo krei- 
piantis į ES institucijas dėl jų teisių, įtvirtintų ES sutartyje, pažeidimo (kai 
jis bus). Be to, tikėtina, jog ateityje po plėtros sankcijos už ES teisės normų 
nesilaikymą taps griežtesnės, o pati Europos Komisija dar daugiau dėme- 
sio skirs ES normų įgyvendinimui. 


BENDROS IŠVADOS 


Politinių sprendimų įgyvendinimas yra sudėtingas visose demokratinėse 
sistemose. Šiuo atžvilgiu Lietuva — ne išimtis. Tačiau joje politikos įgy- 
vendinimas tampa pačia svarbiausia problemine politikos proceso grandi- 
mi dėl kelių priežasčių. Pirma priežastis yra vykdomų perėjimo reformų 
ir pasirengimo narystei ES apimtis ir sparta, dėl kurių viešosios politikos 
cikle daugiau dėmesio skiriama politikai formuoti, o ne jai įgyvendinti. Šiuo 
metu įstatymų leidžiamosios ir vykdomosios valdžios darbotvarkėje domi- 
nuoja su naryste ES susiję klausimai. Politikos formavimo trūkumai daro 
nepalankų poveikį viešosios politikos įgyvendinimui Lietuvoje. 

Antra priežastis yra paveldėtas legalistinis požiūris, dėl kurio viešieji 
reikalai sprendžiami daugiausia teisiniu būdu. Dažnai problemos sprendžia- 
mos priimant teisės aktus ar pavedimus, steigiant naujas viešojo administ- 
ravimo įstaigas ar darbo grupes ir numatant naujas funkcijas. Pagaliau po- 
litikos įgyvendinimo problemos atsiranda dėl politinių, socialinių, ekono- 
minių ir kitokių aplinkos sąlygų kaitos poveikio (pvz., po Rusijos krizės 
1998 m. įvykusio ekonominio nuosmukio, santykinai dažnos vyriausybių 
kaitos, technologinės pažangos, integracijos į ES). 

Sunkumai įgyvendinti priimtus sprendimus gali būti „užprogramuoja- 
mi“ dar politikos formavimo metu. Pavyzdžiui, fiksuoto ryšio paslaugų re- 
guliavimo atvejis rodo, kad politikos įgyvendinimas nebuvo sėkmingas dėl 
palankių licencijos sąlygų (politikos tikslai), išimtinių teisių (priežastinė 
teorija) bei pavėluoto Ryšių reguliavimo tarnybos įkūrimo (įgyvendinimo 
struktūra). Dėl panašių priežasčių — sutarimo dėl tikslų ir priežastinės te- 
orijos trūkumo bei sudėtingos įgyvendinimo struktūros — gali nesėkmingai 
vykti (pvz., vėluoti) ir IAE blokų uždarymas. 

Neaiškūs viešosios politikos tikslai ir uždaviniai sudarė svarbią politi- 
kos įgyvendinimo kliūtį. Pavyzdžiui, Telekomunikacijų įstatyme nebuvo nu- 

matyti politikos tikslai. Net jeigu politikos tikslai buvo numatyti, jie gali 
būti netinkamai įgyvendinami, nes jiems neteikiama pirmenybė arba pir- 
menybė teikiama jiems prieštaraujantiems tikslams. Saulėtekio komisijos 
darbo metu verslo sąlygų gerinimo tikslas nebuvo prioritetinis, o ministe- 
rijos ir kitos viešojo administravimo įstaigos vadovavosi šiam tikslui prieš- 
taraujančiais tikslais. Arba kad būtų galima gauti daugiau pajamų, priva- 
tizuojant „Lietuvos telekomą“ buvo numatytos labai palankios licencijos 
sąlygos. Galiausiai kartais viešosios politikos prioritetų nebuvo nuosek- 
liai laikomasi. Pavyzdžiui, žemės reformos metu skirtingos politinės par- 
tijos pirmenybę teikė skirtingoms visuomenės grupėms (savininkams arba 
nuomininkams). 

Dažnai nesėkmingas politinių sprendimų įgyvendinimas siejamas su iš- 
teklių (finansinių ar ekspertinių) trūkumu. Pavyzdžiui, Europos Komisi- 
jos nuolatiniuose pranešimuose apie valstybių kandidačių pasirengimą na- 
rystei ES daugiausia dėmesio skiriama viešojo administravimo įstaigų biu- 
džetui ir etatų skaičiui bei valstybės tarnautojų profesionalumui. Iš tiesų 
Lietuvoje, kaip ir kitose šio regiono šalyse, ištekliai, ypač ekspertiniai ir 
finansiniai, yra svarbi sėkmingo politikos įgyvendinimo kliūtis, kurios svar- 
ba perėjimo reformų metu dar labiau sustiprėja. Ypač svarbus yra laiko 
trūkumas, kurį dar labiau sustiprina poreikis sparčiai rengtis narystei ES 
(nors stojimas į ES kartu veikia ir kaip svarbus motyvacijos bei papildo- 
mos kontrolės šaltinis). Tačiau reikia atsižvelgti į tai, jog išteklių visada 
trūksta, todėl svarbu, kuo labiau sumažinti galimą kitų neigiamų veiksnių 
poveikį politikos įgyvendinimui. 

Tyrimo metu atlikta analizė rodo, kad nepalanki kitų sąlygų įtaka bu- 
vo esminė nesėkmingam politikos įgyvendinimui. Iš pagrindinių nesėkmingą 
politikos įgyvendinimą lemiančių veiksnių galima išskirti netinkamą insti- 
tucinę politikos įgyvendinimo struktūrą. Šio veiksnio įtaka politikos įgy- 
vendinimui buvo labai nepalanki visais keturiais analizuotais atvejais. 

Galima išskirti keletą kliūčių, kurios yra susijusios su netinkama insti- 
tucine įgyvendinimo sistema. Pirma - sudėtinga daugiapakopė įgyvendini- 
mo sistema su daugybe politikos veikėjų, kuri tapo svarbia politikos įgy- 
vendinimo kliūtimi Saulėtekio, žemės reformos ir IAE uždarymo atvejais. 
Antra — neaiškus funkcijų pasiskirstymas ar jų sutapimas. Fiksuoto ryšio 
rinkos paslaugų reguliavimas buvo nesėkmingas iš dalies todėl, kad nebu- 

vo aiškaus ir nuoseklaus funkcijų paskirstymo tarp Susisiekimo ministeri- 
jos ir Ryšių reguliavimo tarnybos. IAE atveju tarp politikos veikėjų nebuvo 
aiškios atsakomybės koordinuoti socialinių ir ekonominių uždarymo proble- 
mų sprendimą. Trečia - nepakankama atskaitomybė už viešosios politikos 
įgyvendinimą. Ministerijos ir viešojo administravimo įstaigos iki „trečiojo 
saulėtekio“ neturėjo atsiskaityti už Saulėtekio komisijos siūlymų įgyvendi- 
nimą. Galiausiai institucinei įgyvendinimo sistemai trūko stabilumo - nors 
tai turėjo ypač svarbią neigiamą įtaką vykdant žemės reformą, šis trūku- 
mas pasireiškė ir telekomo reguliavimo bei Saulėtekio komisijos atvejais. 

Institucinė struktūra taip pat tampa ypač svarbi tuomet, kai pasirenka- 
ma priežastinė visuomeninių santykių teorija, pagrindinį vaidmenį sutei- 
kianti viešosioms (0 ne privačioms) institucijoms. Tai pasakytina, pavyz- 
džiui, apie Lietuvos telekomo reguliavimo atvejį, kai vietoj sąlygų konku- 
rencijai sudaryti (ir rinkos savireguliacijos mechanizmo) buvo pasirinktas 
valstybinio privačios monopolijos (nors ir laikinos) reguliavimo modelis. 
Tokiu atveju ypač svarbi tinkama institucinė reguliavimo struktūra (aiš- 
kus institucijų funkcijų padalijimas, jų veiklos pastovumas ir skaidrumas, 
nepriklausomybė nuo politinių veikėjų bei atskaitomybės mechanizmas). 
Viena iš nesėkmingų Saulėtekio iniciatyvos įgyvendinimo priežasčių buvo 
nesugebėjimas suderinti, kad šia iniciatyva grindžiamais tikslais (susilai- 
kymas nuo naujų kliūčių verslui ir esamų šalinimas) būtų vadovaujamasi 
priimant ir kitus su šia iniciatyva nesusijusius Vyriausybės nutarimus ar 
ministrų įsakymus. 

Dažnai svarbų neigiamą poveikį priimtų sprendimų įgyvendinimui tu- 
ri pagrindinių partijų nesugebėjimas susitarti dėl politikos tikslų (ir įgy- 
vendinimo procese dalyvaujančių veikėjų). Pavyzdžiui, Saulėtekio inicia- 
tyvos atveju tokių skirtingų tikslų kaip, viena vertus, biudžeto pajamos ir 
su tuo susijusi didesnė administracinė verslo kontrolė ir, kita vertus, ver- 
slo sąlygų liberalizavimas, smarkiai apsunkina priimtų sprendimų įgyven- 
dinimą. Panašius sunkumus galima prognozuoti ir Ignalinos AE uždary- 
mo atveju, kadangi jau dabar akivaizdus visuotinio sutarimo tarp pagrin- 
dinių politinių veikėjų nebuvimas. Žemės reformos atveju keičiantis vy- 
riausybėms, keitėsi ir reformos tikslai — vienos politinės jėgos pirmenybę 
atstatant nuosavybės teises į nekilnojamąjį turtą teikė buvusiems savinin- 
kams, kitos — jos nuomininkams. 

Per daugiau nei dešimtį reformų Lietuvoje metų interesų grupių vaid- 
muo keitėsi. Jų poveikis politikos įgyvendinimui (kaip ir pačių sprendimų 
priėmimui) buvo susilpnėjęs reformų pradžioje, tačiau pastaraisiais metais, 
stiprėjant jų organizuotumui bei nusistovint įtakos perdavimo kanalams, 
interesų grupių vaidmuo pradėjo stiprėti. Tuomet, kai interesų grupės ne- 
gali paveikti priimamų sprendimų, tačiau jais lieka nepatenkintos, tikėti- 
nas jų spaudimas politikos įgyvendinimo metu, o dėl to ir iškreiptas (ne- 
efektyvus, neveiksmingas) politikos įgyvendinimas. Tai galima pasakyti 
apie Ignalinos AE uždarymą, kurį, įstojus į ES, nesant stipraus spaudimo 
aukščiausiame politiniame lygyje, gali arba pristabdyti tuo nepatenkintų 
interesų grupių spaudimas, arba šis nepasitenkinimas gali būti išreikštas 
naujų projektų atominės energetikos srityje propagavimu. 

Interesų grupių spaudimą ir įgyvendinančių administracinių struktūrų 
priešinimąsi galima sumažinti sukuriant tinkamą politikos įgyvendinimo 
struktūrą, ypač sudarant sąlygas viešai atskaitomybei bei kuo paprastes- 
niam ir skaidresniam procesui. Daugiasluoksnė politikos įgyvendinimo 
struktūra, nepakankamas skaidrumo ir atskaitomybės lygis didina galimy- 
bes siauroms interesų grupėms stabdyti priimtų sprendimų įgyvendinimą. 
Tačiau kai kuriais atvejais interesų grupių poveikis politikos įgyvendini- 
mui yra prieštaringas. Fiksuoto ryšio paslaugų reguliavimo atveju, viena 
vertus, vienos jų darė teigiamą įtaką veikdamos kaip informacijos perda- 
vimo reguliuojančiai institucijai kanalai ir bylų iniciatoriai. Kita vertus, 
pastebimas ir neigiamas jų poveikis reguliavimo įgyvendinimui (interesų 
grupių nesutarimas dėl interneto telefonijos apibrėžimo Telekomunikacijų 
įstatyme). Interesų grupių dalyvavimas taip pat buvo svarbus ir Saulėte- 
kio komisijos veikloje. Tačiau jų poveikis taip pat buvo dviprasmiškas. Vie- 
na vertus, jos veikė kaip svarbus informacijos perdavimo ir idėjų genera- 
vimo bei naujų sprendimų palaikymo šaltinis. Kita vertus, kai kurios iš 
jų, iškėlusios siaurus interesus virš bendrų verslo sąlygų, trikdė sėkmingą 
komisijos veiklą. 

Besikeičiančios aplinkos sąlygos taip pat stabdo veiksmingą ir efekty- 
vų politikos įgyvendinimą ir ypač trikdo įgyvendinimo tęstinumą. Kai ku- 
riais atvejais tokie ekonominės aplinkos pokyčiai kaip Rusijos ekonominė 
krizė turi įtakos politikos įgyvendinimui (pavyzdžiui, dar labiau sumažėja 
turimi ištekliai). Kitais atvejais tokie veiksniai kaip technologinė pažanga 

verčia peržiūrėti ir koreguoti įgyvendinamą politiką. Tačiau svarbiausia įgy- 
vendinimui yra politinių sąlygų kaita. Tai pasakytina pirmiausia apie vy- 
riausybių kaitą. Neigiamą politinės kaitos poveikį gali šiek tiek sumažinti 
tinkama institucinė struktūra. Tačiau Lietuvoje pasikeitus vyriausybėms, jos 
dažnai keičia ir jau įgyvendinamų anksčiau priimtų sprendimų institucinę 
struktūrą bei atsakingas institucijas. Tai, pavyzdžiui, ne kartą daryta že- 
mės reformos atveju, kai buvo keičiamos ją įgyvendinančios ir kontroliuo- 
jančios institucijos, bei Saulėtekio komisijos ir darbo grupių veikloje, kai 
pasikeitus Vyriausybei, buvo keičiama grupių sudėtis, reglamentai bei iš 
naujo svarstomi verslo sąlygų gerinimo siūlymai. Vienas iš būdų apriboti 
politinės kaitos poveikį — deleguoti politikos įgyvendinimą nepriklauso- 
moms agentūroms (su sąlyga, jog užtikrinamas jų veiklos skaidrumas ir 
atskaitomybė). Tai iš dalies vykdoma fiksuoto ryšio paslaugų reguliavimo 
srityje. Kitas būdas, veikiantis Lietuvoje (tikėtina, nenumatytai) — suteikti 
įsipareigojimų priežiūros funkcijas išorinei tarptautinei institucijai, šiuo at- 
veju ES. Nors tiesiogiai tokios funkcijos ES nebuvo ir negalėjo būti su- 
teiktos, tačiau vien dėl stojimo svarbos Lietuvos politiniame gyvenime ES 
tapo tikro (o kartais imituojamo) politikos įgyvendinimo Lietuvoje stabi- 
lumo garantija. Tiesa, šis teiginys galioja su išlygomis — ES įtaka priklauso 
nuo konkrečios politikos srities, ES kompetencijų toje srityje ir ES įtakos 
sąveikos su Lietuvos vidaus politikos veiksniais. 

Šiuo metu pagrindinė sankcija, kurią gali taikyti ES, yra galimybė su- 
lėtinti Lietuvos stojimą į ES. Ši paskata ne kartą tapo svarbiu politikos 
įgyvendinimo veiksniu Lietuvoje. Pavyzdžiui, ES akcentavo ir žemės re- 
formos įgyvendinimo svarbą, ir Lietuvos telekomo reguliavimą ir tiesio- 
giai dalyvauja kaip vienas iš pagrindinių veikėjų nustatant IAE uždarymo 
sąlygas. Tačiau ES spaudimas, nors ir labai sustiprina politikos tęstinumą 
keičiantis vyriausybėms, dar negarantuoja sėkmingo priimtų sprendimų įgy- 
vendinimo, nes ES dažnai nustato tik politikos gaires, o ne konkrečias prie- 
mones. Siūlomos konkrečios priemonės gali neatitikti Lietuvos situacijos 
arba būti netinkamai įgyvendintos dėl kitų veiksnių (netinkamos administ- 
racinės struktūros, išteklių trūkumo ar interesų grupių spaudimo). Kaip rodo 
žemės reformos atvejis, ES spaudimas gali sąlygoti tik retorinį įsiparei- 
gojimų laikymąsi, kai jie nėra tiesiogiai susiję su acguis įgyvendinimu ir 
Jų vykdymui trūksta išteklių ir gebėjimų. 

Nors ES daro įtaką daugeliui viešųjų politikų, tačiau ši įtaka netolygi. 
ES darė stiprų ir teigiamą poveikį politikos įgyvendinimui tuose sektoriuo- 
se, kur ES turi išimtinę ar bendrą su valstybėmis narėmis kompetenciją. 
Reformos priemonių įgyvendinimas tuose sektoriuose, kur ES kompeten- 
cija tik papildo valstybių narių kompetenciją (pvz., sveikatos apsauga, so- 
cialinė apsauga ar švietimas) buvo lėtesnis, palyginus su Lietuvos vidur- 
kiu. ES spaudimo trūkumą galima laikyti vienu iš veiksnių, dėl kurių Lie- 
tuvoje nebuvo sudarytos palankios sąlygos sveikatos apsaugos, švietimo 
ar socialinės apsaugos reformos įgyvendinimui ir pastarasis iki šiol yra 
nesėkmingas. Vis dėlto neatmestina ir kita galimybė, jog įgyvendinant tie- 
siogiai su pasirengimu narystei susijusias priemones Lietuvoje, lieka ma- 
žiau išteklių kitoms, ES tiesiogiai nereglamentuojamoms sritims. Be to, 
kaip jau minėta, dėl ES normų (aplinkosaugos, finansinio pakankamumo 
1r kitų normų) netinkamumo mažiau ekonomiškai išsivysčiusiai Lietuvai 
gali būti pažeista tinkamos priežastinės teorijos sąlyga, svarbi tinkamam 
politikos įgyvendinimui. 

ES taip pat darė įtaką politikos įgyvendinimui horizontaliu būdu per 
vidaus auditą, išorės veiklos auditą ir daugiametį biudžetą, ES bendrafi- 
nansuojamų programų priežiūrą ir vertinimą, valstybės tarnautojų profe- 
sionalumo kėlimą, konsultacijas su suinteresuotomis grupėmis ir t.t. Šie 
horizontalūs klausimai sudarė palankesnes sąlygas įgyvendinimui ne tik 
tuose politikos sektoriuose, kur ES turi išimtinę kompetenciją arba ja da- 
lijasi su valstybėmis narėmis, bet ir kituose sektoriuose ir valdymo lygiuo- 
se. Galiausiai Europos Komisijos vykdoma ex-ante kontrolė stojimo į ES 
proceso metu prisidėjo prie priežiūros ir atsiskaitymo už įgyvendinimą pro- 
cedūrų plėtros (tačiau paprastai daugiau dėmesio skiriant rezultatams ir 
pasekmėms, o ne poveikiui). Lietuva ir kitos valstybės kandidatės vykdė 
nacionalinės acguis priėmimo programos teisinių ir institucijų stiptinimo 
priemonių įgyvendinimo priežiūrą bei atsiskaitydavo Europos Komisijai. 
Pagaliau narystės ES prioritetas leido politikos veikėjams pateisinti tam 
tikrų sprendimų, tiesiogiai nesusijusių su stojimu į ES, priėmimą. Pavyz- 
džiui, nors 2002 m. viceministrų pareigybių pakeitimas karjeros valsty- 
bės tarnautojų pareigybėmis buvo iš dalies siejamas su stojimu į ES, jis 
leido valdančiosios daugumos partijoms didinti jiems palankių tarnautojų 
saugumą valstybės tarnyboje. 

Lietuvos narystė ES padidins politikos įgyvendinimo svarbą. Valsty- 
bės narės yra atsakingos už ES institucijų priimtų sprendimų įgyvendini- 
mą. Neįgyvendinimo arba blogo įgyvendinimo atvejais ES institucijos vals- 
tybėms narėms gali taikyti teisines, finansines ir politines sankcijas. Ne- 
perkėlus ES teisės aktų nuostatų į nacionalinę teisę, neteisingai įgyvendi- 
nus direktyvas ar neįvykdžius Europos Teisingumo Teismo sprendimų, prieš 
ES teisę pažeidusias valstybes nares gali būti pradėtos pažeidimo proce- 
dūros, pagal kurias Europos Teisingumo Teismas valstybėms narėms gali 
skirti finansines baudas. Be to, neįgyvendinimas arba blogas įgyvendini- 
mas gali rimtai pažeisti pasitikėjimą valstybėmis narėmis ES sprendimų 
priėmimo procese. Galiausiai gali būti, jog po 2004 m. įvyksiančios ES 
tarpvyriausybinės konferencijos, nauja ES (konstitucinės) sutarties redak- 
cija gali numatyti griežčiausią sankciją — valstybės narės pašalinimą iš ES 
už principų ir prisiimtų įsipareigojimų nesilaikymą. 

Kartu narystė ES gali komplikuoti veiksmingą priimtų sprendimų įgy- 
vendinimą. Pagrindinės priežastys —- padaugės grandžių institucinėje poli- 
tikos proceso struktūroje, keletas veikėjų ar valdymo lygių dalysis atsa- 
komybę už politikos įgyvendinimą. Taip pat vietinės interesų grupės, ne- 
turinčios išteklių turėti įtakos Briuselyje priimamiems sprendimams, nu- 
kreips savo įtaką į sprendimus įgyvendinančias vietines institucijas. Be to, 
iš karto po įstojimo į ES susilpnėjęs sąlygiškumas ir perėjimas nuo ex- 
ante prie ex-post kontrolės, kurią atlieka Europos Komisija, gali suma- 
žinti spaudimą įgyvendinti politiką. 

Tačiau ilgainiui labiau išvystytos kontrolės procedūros, kurių taikymas 
priklausys ne tik nuo ES institucijų priežiūros, bet ir nuo Lietuvos pilie- 
čių bei įmonių teisinio aktyvumo, gali stiprinti paskatas tinkamai įgyven- 
dinti ES lygiu priimamus sprendimus. Pagaliau labai tikėtina, kad pati ES 
(iš dalies dėl būsimosios jos plėtros ir augančios įvairovės) skirs daugiau 
dėmesio ES teisės normų įgyvendinimui, o ne naujoms Europos integraci- 
jos iniciatyvoms. 


Vilpišauskas, Ramūnas 

Vi-179 Politikos įgyvendinimas Lietuvoje ir Europos Sąjungos įtaka / Ra- 
mūnas Vilpišauskas, Vitalis Nakrošis. - Vilnius : Eugrimas, 2003. - 
210 p. : iliustr. - (Atviros Lietuvos knyga : ALK, ISSN 1392-1673) 

Bibliogr. išnašose. 

ISBN 9955-501-45-6 

Ši knyga yra vertinga ir temos naujumu, ir analizės išsamumu, ir problemų aktualu- 
mu Lietuvos praktinei politikai. Autoriai imasi vertinti keletą politikos įgyvendinimo at- 
vėjų, atsižvelgdami į Vakarų akademikų išplėtotas šios srities politikos mokslų teorijas. 
susicja Lietuvos vidaus politiką su jos stojimo į Europos Sąjungą iššūkiais. 

Ši provokuojanti, išsami studija bus naudinga ir besimokantiems politikos analizės, 
1r politikos praktikams. Ji bus įdomi ir visiems dabartine Lietuvos politika besidomintiems 
piliečiams. 

UDK 341.17+327+339.92](474.5:4) 


Ramūnas Vilpišauskas 
Vitalis Nakrošis 
POLITIKOS ĮGYVENDINIMAS LIETUVOJE 
IR EUROPOS SĄJUNGOS ĮTAKA 


Redaktorė Genovaitė Savickienė 
Dailininkas Algimantas Dapšys 
Dizainerė Nijolė Juozapaitienė 


2003-06-19. 15 leidyb. apsk. I. Tiražas 1000 egz. Užsakymas 
Išleido leidykla „Eugrimas“, Šilutės g. 42a, LT-2042 Vilnius 
Interneto puslapis: www.eugrimas.lt 
Spaudė AB „Spauda“ spaustuvė, Laisvės pr. 60, LT-2056 Vilnius 


Ramūnas Vilpišauskas — Vilniaus universiteto Tarptautinių santyk. 44 + preso snouoonų 
instituto docentas, Lietuvos laisvosios rinkos instituto bendradarbis. Baigęs ekonomikos 
ir tarptautinių santykių magistro programas Vilniaus, tarptautinių santykių ir strategijos 
studijų magistro programa Lankasterio universitetuose, studijavęs politikos mokslus Os- 
lo universitete, stažavosi ir dirbo Kolumbijos universitete, Europos universiteto institute, 
Sirakūzų, Thames Valley, Aarhus ir Karltono universitetuose. Socialinių mokslų dakta- 
ras. Pagrindinės mokslinių tyrimų sritys — Europos politinė ir ekonominė integracija, 
politikos analizė. tarptautinė politinė ekonomija. 


Vitalis Nakrošis 1997 m. baigė Vilniaus universiteto Tarptautinių santykių ir politikos 
mokslų instituto politologijos bakalauro programą, o 1998 m. — Londono ekonomikos ir 
politikos mokslų mokyklos politinės perėjimo ekonomijos magistro programą. Stažavosi 
Europos universiteto institute Florencijoje, Centrinės Europos universitete Budapešte, 
Leideno, Aalborgo ir kituose universitetuose. Šiuo metu Tarptautinių santykių ir politi- 
kos mokslų institute dėsto įvarius viešojo administravimo ir politikos kursus, iki 2003 m. 





pabaigos ketina apginti daktaro disertacija Lietuvos prisitaikymo prie ES tema. 


„Ši studija yra vertinga ir temos naujumu, ir analizės išsamumu, ir problemų aktualumu Lietuvos prakti- 
nei politikai. Autoriai imasi vertinti keleta politikos įgyvendinimo atvejų, atsižvelgdami į Vakarų akademikų 
išplėtotas šios srities politikos mokslų teorijas, susieja Lietuvos vidaus politika su jos stojimo į Europos 
Sajunga iššūkiais. Manau, kad šis provokuojantis, išsamus darbas bus naudingas ir besimokantiems poli- 
tikos analizės, ir politikos praktikams. Jis bus įdomus ir visiems dabartine Lietuvos politika besidomintiems 


a" 
piliečiams. Valdas Adamkus 


Lietuvos Respublikos Prezidentas 


„Autorių pasirinkta tema yra daugelio šiuo metu šalyje vykstančių diskusijų ir aktualijų centre. Mena 
vertus, tai yra santykinai naujo dalyko Lietuvoje pasireiškimo rezultatas, kita vertus, nenuginčijamos vie- 
šosios politikos įgyvendinimo rezultatyvumo svarbos augimo pasekmė. Kaip tiesioginis panašių sprendimų 
priėmimo proceso dalyvis galiu teigti, kad daugeliu atvejų, ypač atsižvelgiant į eurointegracinių procesų 
valdymo tr vėliau derybų naujumą šalies administracinei sistemai ir gatavų receptų nebuvimą, tekdavo 
imtis originalių, anksčiau praktikoje ir net kitose šalyse neišbandytų (pvz, Ignalinos AE uždarymas), bet 
neišvengiamai būtinų sprendimų. Šis darbas išsiskiria novatoriškumu, kartu yra naudingas ir praktinių 
studijų atžvilgiu. Tikiuosi, knyga neliks nepastebėta ir tarp teoretikų, ir tarp sprendimų priėmėjų, o tai 
paskatins ir tolesnį viešosios politikos formavimo ir įgyvendinimo tobulinimą.“ 


Petras Auštrevičius 


Europos komiteto prie Lietuvos Respublikos Vyriausybės generalinis direktorius 


Viešosios politikos įgyvendinimo Lietuvoje studijos rengima ir šios knygos išleidima finansavo 
Atviros Lietuvos fondo Viešosios politikos programa. Programos tikslas — skatinti viešosios 
politikos formavimo ir įgyvendinimo demokratizavima, atvira ir tolerantiška įvairių 
viešosios politikos proceso dalyvių — valstybės institucijų, nevyriausybinių 
organizacijų, piliečių ir bendruomenių grupių — diskusija. 


Be k A LT LE 10 A K-- NTA 





